
Če ste čakali na novo dobo mobilnega računalništva pred menjavo svoje strojne opreme, ne 
čakajte več. Ponujamo vam izjemen spekter rešitev za vse vaše poslovne potrebe, ki vključujo 
NOVE in izboljšane Dell Latitude" E-Family prenosnike. 


Ultra tanki in lahki prenosniki z najvišjo mero varnostnih nastavitev - to je nova, izboljšana Latitude E-Family 
družina prenosnikov, ki nudi izjemno učinkovitost in obilo užitka ob uporabi. S svojim izgledom, ki se lahko z 
drugimi kosa tako v svoji robustnosti, kot v svoji eleganci, ti prenosniki niso samo za poslovno uporabo, arnpak 
so soustvarjalci vaših poslovnih dosežkov 


Vse funkcije, ki jih potrebujete Windows" 7 Professional 


zbrane na enem mestu Varno, enostavno in zanesljivo 

Da bi lahko svaj prenosnik maksimalno Za katerikoli Lattude model 
izkoristili. ima Latitude E-Famity družina se odločite, vam prednaloženi 
prenosnikov Mtegrirano vso potrebno Windows? 7 Professional omogočajo 
funkcionalnost, ki jo potrebujete za delo lažje, enostavnejše in bolj varno delo 
brez nepotrebnih aplikacij, ki ponavadi Z aplikacijo Domain Join boste lažje 
dvigujejo ceno strojne opreme. nimajo upravljali z domenami 


pa pra učinka za vaše potrebe podatke-pa bo varovala BitLočker?" 
enkripcija 


Zmeraj računajte na pomoč, ki jo potrebujete. 

S prednameščenim operacijskim sistemom Windows?, boste zmeraj prejeli pomoč s strani 
DELLA in Microsofta, kadar jo boste potrebovali. Originalna programska oprema Windows 
vsebuje vso omogočeno dokumentacijo, kot so navodila za hitro namestitev in navodila za 
uporabo, da boste lahko iz svojega prenosnika iztržili kar največ. 

Naročniki imajo imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Ednas Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

DVDja ni več, DDV ostaja! 


Veseli bomo, če nas podpre čimveč bralcev. Hvala. 

Majke nam, ta mesec smo se pa nagarali. Tako 
zelo, da tega sploh ne morete videti, kajti pol 
ducata artiklov je padlo čez rob revije in bodo 


ponovno v kvalifikacijah prihodnji mesec. Nekaj 


si jih upamo napovedati: vedež o žarnicah, te- 
ma o digitalnih zemljevidih, dvoigranje na enem 
zaslonu in aktualne toverščine. Ampak zdaj se 
sladokusite nad septembrsko vsebino! 

Kdor osebi, mlajši od štirinajst let, proda, pri- 
kaže ali z javnim razstavljanjem ali kako dru- 
gače omogoči, da so ji dostopni spisi, slike, 
avdiovizualni ali drugi predmeti pornografske 
vsebine, ali ji prikaže pornografsko predstavo, 
se kaznuje z denarno kaznijo ali zaporom do 
dveh let. 

Tako je zapisano v kazenskem zakoniku, kar 
se tiče splošnega pohujšanja nedolžne mla- 
deži. Vendar ne morem mimo tega, da je tovr- 
stna definicija v resnici kup fekalij, ki jih ne 
upošteva praktično nihče, preganja pa še 
manj. 

No Ja, res Je, da so v tratikah zapakirana Spo- 
cinskih črpalkah pod ključem in včasih celo v 
nevtralni embalaži. Oziroma imajo na sprednji 
strani nekoliko omehčano različico ra- 
doživosti, ki se obeta v notranjosti. Tudi por- 
nokanali pri Siolu pridejo privzeto zaklenjeni. 
A to ni nikakršen problem. Vsa kokoška ve, 
da je koda 1324 (vsaj včasih je bila), dočim 
se moj kabelski ponudnik migajočih zadnjic 
niti ne trudi skrivati. In prav je tako, navse- 
zadnje je moja odgovornost, da svojo more- 
bitno mladež zaščitim pred pohujšljivimi vpli- 
vi. če menim, da je potrebno, seveda. Ne za- 
to, ker bi mi to nalagal zakon. 

In potem pride na sceno internet, kjer je pe- 
netracij, ejakulacij in defekacij na voljo čez 
glavo, popolnoma prosto, brez vseh omejitev. 
Kdo zdaj krši zakon, če moj nesojeni nasled- 

nik pri rosnih dvanajstih uleti na RedTube? 
Jaz, ker sem mu kupil računalnik in plačujem 
za internetno povezavo? Ponudnik interneta, 
ker je on tisti, ki poskrbi, da se bo Redtube 
naložil? Morda kar Redtube, ker ne preverja, 
ali hoče masiranje orifik gledati odrasla ose- 
ba? Zdravi pameti je seveda povsem jasno, 
na koga mora pokazati s prstom. Problem pa 
je, da zakon ne dela nobenih razlik. Ohlapnost 
omogoča kreativnemu tožilcu, da se požene 
za vsemi naštetimi. Zaenkrat se hvalabogu ne, 
a kot smo že videli na primeru inšpektorja, ki 
je zahteval od vseh slovenskih računalniških 
trgovin, da morajo imeti atestirane 
računalnike, tudi tiste, ki jih kupiš po kompo- 
nentah, se zadetki vedno najdejo. In striktno 
držanje črke zakona jim lahko da neslutena 
pooblastila. 

Zdaj pa pomislite: Spar in vse knjigarne javno 
razstavljajo 50 odtenkov sive, ki vsaj v moji 
glavi velja za ceneno pornografijo. Ne zaradi 
nazorne spolnosti, ki zaide v malo bolj domi- 
nantne vode, marveč zaradi splošne nekvali- 
tete besedila. Zakon je jasen, tudi javno raz- 
stavljanje tovrstnih spisov je kaznivo. In v da- 
našnji obubožani državi vsak evro pride prav. 
Mar ni samo vprašanje časa, da bo nekdo zlo- 
rabil duh zakona, ko se bo ravnal po njegovi 
črki? Zaslužimo si boljše zakone. Ne bolj 
striktne, marveč take, po katerih ne bomo vsi 
kriminalci zavoljo kreativnega tolmačenja. 
Guattro 

pple to, Apple ono - magična beseda 
neprestano polni občila. Poleg oznanil o 
delnicah, Jobsu, pravdah in divoti njiho- 
vega zadnjega onegaja vsakodnevno cur- 
ljajo špekulacije o prihajajočih napra- 
vah. Apple se neprestano omenja celo, ko je govora 
o konkurenčnih produktih, recimo o ultrabookih, 
tablicah in androidnih telefonih. Na letošnjih sejmih 
CES in IFA je bil Apple največkrat izrečena beseda 
tako med obiskovalci kot razstavljalci, četudi cuper- 
tinske firme ni bilo v Las Vegasu, kaj šele v Berlinu. 
Je že res, da je odgriznjeno jabolko največ vredna 
blagovna znamka na svetu in da je njihova roba ka- 
kovostna in hotna. Toda dejansko je pogostost pojav- 
ljanja med novicami že pretirana, domala nezdrava. 
Pri tem temeljni razlog Applove nadmoči ni v tem, da 
so sami po sebi božje popolni, marveč so enostavno 
drugi tako razpršeni in neenotni oziroma kratkomalo 
slabi in togi. V to se vedno znova prepričam na raz- 
stavah, kjer Azijci predstavljajo klone jabolčnih na- 
prav, a ga userjejo na vseh koncih. Ali ko se poigram 
s katerokoli od androidnih tablic. 
Skratka, mediji pišemo, se grebemo, smo celo priprav- 
ljeni kupovati in preplačevati, da bi ja imeli najnovejše 
vesti iz jabolčnega tabora in prvi preizkus njihove 
sveže igrače. To je glede na razvpitost izdelkov prav- 
zaprav normalno. Normalno je tudi, da dotično razvpi- 
tost soustvarjamo prav mediji. Kar pa ni normalno, je 
Applovo necenjenje tega truda. Vidite slučajno v Jo- 
kerju ali kateremkoli drugem strokovnem cajtengu 
kak njihov oglas? Ga ne, kajti oni so nad 'plačevanjem 
za reklame v revijah' oziroma se požvižgajo na trud in 
podporo strokovnega dela sedme sile. Če že, gredo v 
radijsko in plakatno reklamno kampanjo, s čimer ob- 
čilom, ki iskreno tehnično izobražujemo in smo druž- 
beno koristni (kar jumbi pač niso), dajo dodatno vede- 
ti, kako malo jim pomenimo. Na moje negodovanje 
sem iz Applovih logov celo dobil zabrusek, da naj pač 
ne pišemo o njih, če nam je tako hudo. To res pokaže, 
koliko partnerskega spoštovanja imajo. 


Slednji primer je domač, saj podjetje Slovenijo mače- 
hovsko obravnava že ves čas. To se odraža tako v viš- 
jih cenah kot v povsem absurdnih zahtevanih količi- 
nah za nabavo iphonov. (Simobil jih uvaža ob pomoči 
avstrijskega partnerja.) ln v tem, da so gladko zignori- 
rali našo priprošnjo po ipadu za opisovanje iger, četu- 
di je splošna praksa, da strokovno uredništvo zaradi 
vsakomesečne rabe dobi od proizvajalca igričarskega 
sistema kakšen kos hardvera. A tako vzvišeno, segre- 
gacijsko in večvrednostno držo podjetje fura tudi v 
drugih deželah in pravzaprav kar v splošnem. 

Apple je od vekomaj drugačna tvdrka, toda vseeno so 
nekdaj premogli toploto in simpatičnost, kar je pon- 
zarjal tudi njihov mavrični logotip. Jabolčni izdelki, re- 
cimo delovna postaja G3, imaci in ibooki, so bili ne- 
kdaj vseh barv. Za povrhu so redno objavljali šaljive 
reklame. Danes? Z izjemo ipoda nano ne premorejo v 
svoji ponudbi in podobi ene same barve. Večina njiho- 
vih naprav je odetih v brušen aluminij, enako hladna je 
siva silhueta jabolka. Nadalje so edino podjetje ne le v 
naši panogi, ampak vobče, ki že desetletje ne jebe sej- 
mov, četudi bi bili lahko prisotni najmanj na elektron- 
skih, računalniških in igralskih razstavah. 

Apple nadalje ni pokrovitelj nobenega moštva, posa- 
meznika ali prvenstva in ne sodeluje niti v enem špor- 
tu. Prav tako ni znano, da bi karkoli sponzoriral, najsi 
gre za dogodek, izobraževalni projekt ali dobrodelno 
akcijo. Nimajo pa težave povedati, da premorejo več 
tekoče gotovine kot ameriška vlada in da niso čisto 
prepričani, kaj bi z njo naredili. Dodatni košček v mo- 
zaiku Applove samopašnosti je polnilni priključek, ki 
je znotraj njihove družine resda poenoten in se zdi last- 
nikom super, a v resnici je to edini mobidični proizva- 
jalec, ki se ne drži dogovora o standardu. 

Za piko na i nepriljudni podobi tožarijo vse in vsako- 
gar. Morda upravičeno, vendar podatek, da imajo več 
tožb v teku kot vsa Silicijeva dolina skupaj, nekaj po- 
ve o značaju tvrdke, ki si hoče lastiti ekskluzivno pra- 
vico do 'štirikotnika z zaobljenimi koti'. Čeprav vsi ve- 
mo, da ga je izumil Čak Noris, ko je dal opeki krožno. 


UVODNJAK 


Dvanajstega septembra je Apple napovedal novi ipho- 
ne in zelo verjetno še pomanjšan ipad. 'Zelo verjetno' 
zato, ker se je Joker že tiskal, ko se je predstavitev od- 
vila. Toda ker Kitajčki sestavljalčki ne držijo jezikov, je 
bila večina faktov itak znana vnaprej. Urnejši ifon, ki 
pride bojda na (nekatere) trge 21. septembra, bo ena- 
ko širok, le zaslon bo povišan oziroma podaljšan. Ter 
stanjšan, saj bo plast s tipali združena s prikazovalnim 
slojem. Nadalje bo vključeval obe vroči kratici, LTE in 
NFC, zahteval bo spet drugačno simko, tako zvano 
nano-SIM, in imel bo nov konektor. Vseboval bo nad- 
grajen operacijski sistem z mnogimi novostmi, med 
drugim s Tomtomovimi zemljevidi, integriranim Face- 
bookom in listnico za kupone, vstopnice, kartice zve- 
stobe ter druge potrošniške listke. 

In vestičarski klopotci imajo spet delo. Govorice in in- 
formacije iz dobro obveščenih virov, ki so bile na dnev- 
nem meniju vseh spletnih tehnoloških časopisov, so 
se umaknile premlevanju uradnih napovedi, nakar bo 
novotarija prišla na police in od vsepovsod bodo kri- 
čali mastni naslovi s prvimi preizkusi. Tudi od nas. 
Nato se bo cikel ponovil z govoricami o naslednji na- 
pravi, recimo z ugibanji o Applovem televizorju. In kjer 
ne bo nič otipljivega, si bodo spletni novinarji postav- 
ke enostavno izmislili. Kdo pa se bo spomnil, kamoli 
zameril, če ipad 4 ob splovitvi ne bo imel špekulirane- 
ga osemjedrnika? Štejejo navsezadnje kliki, applov- 
ske vsebine pa so največji magnet in najbolj hvaležna 
tema za pametovanje. 

Kolo se bo znova zavrtelo. Mi bomo za opisovanje iger 
nabavili tako njihov hardver kot same špile ter ob 
mnogo prilikah hvalili Applove inovacije, občutek in 
dizajn. Podjetje bo ob letu osorej objavilo, da mu je 
vrednost z današnjih 600 zrasla na 800 milijard dolar- 
jev. Ob podplačanih Kitajčkih in pišmevuhovskem od- 
nosu do strokovnega tiska, ki Apple neprestano pod- 
pira, je to zagotovo laže. 


David Tomšič 

Zaresni mech za na ulico 


Moški, preverjeno pa tudi nekatere ženske, imajo mahnjenost na 
velike robote bržda zapisano v genih, nekje poleg vihtenja minigu- 
na in glasnega riganja. Kdo si ob buljenju Transformerjev, Gunda- 
mov in Voltrona ali igranju Mechwarriorjev, Armored Corov in os- 
talih galerij impozantnih jeklenih pošasti ni zaželel, da bi katero od 
njih dejansko pilotiral? Da bi z vsakim korakom zatresel zemljo in 
v roki nosil za dve hiši velik kanon? Za odrasle sanjače te sorte je 
japonsko podjetje Suidobashi Heavy Industries izdelalo štiriinpol- 
tonsko, štiri metre visoko oglato beštijo, imenovano Kuratas. Od- 
rasle zato, ker se redkokateri otrok naokrog sprehaja z dobrim mi- 
lijonom evrov. 

Ta mech, kar je pravilnejša oznaka za pilotirano pokončno gmoto 
železa, se je še pred nekaj meseci klical Vaudeville in je bil kon- 
ceptna naprava, ki si jo usmerjal s kinectom. A prototip so razvili v 
pravo pošast s kabino za človeka in mu nadeli ime po njegovem 
oblikovalcu, Kogoru Kurati. Možakar je v Deželi vzhajajočega son- 
ca dobro poznan in je postavil že več gundamskih konstrukcij, 

h katerim romajo ljubitelji animejev. 

Kuratas ni hodec, saj se njegove štiri nožne okončine zaključijo s 
kolesi. Žene ga dizelski motor, ki je očitno bolj pohlevne sorte, saj 
doseže le okrog deset kilometrov na uro. Toda otročad mu ne mo- 
re gledati na števec, kajti kabina, ki je v trupu, nima oken. Pilot 
okolico motri skozi velik zaslon, na katerega se stekajo podatki iz 
kamer v glavi. 

Nadzorno drobovje je zasnoval strokovnjak za robotiko Wataru 
Yoshizaki. Osnova je znani kontrolni sistem za humanoidne robote 
v-sido v navezi z volanom. Ta ima namesto krakov dva joysticka, 
ki se gibljeta podobno kot robotove roke. Tako lahko pilot z vola- 
nom in paličicama neposredno suče trup ter upravlja z rokama. 
Osnovne Kuratasove funkcije, kot je gibanje, je moč nadzorovati 
tudi od zunaj prek pametnega telefona s 3G-povezavo. 

Bolj hecna je oborožitev. Na robotovih ramah čepi šestcevni lanser 
vodnih raket, nekakšnih velikih vodnih balonov, s katerimi 
poženeš v beg mulce, ki ti najedajo s pištolami na H,O. Ko ti pride 
težit fotr, ga pozdraviš s tandemom dveh minigunov za airsoft s 


kadenco 6000 kroglic na minuto, kakršne smo popisali v hotnicah 
pred nekaj meseci. Razen tega je moč na roke namontirati ščite, 
dočim sta šapi sami po sebi sposobni grabljenja. Samo ne za rit. 
Razen če je zamorska. 

Kamera zna gibljive človekolike cilje 'zakleniti' in vanje nameriti 
strelna orožja, ki jih sprožaš z nasmehom. Dobesedno - kamerica 
v kabini namreč zazna tvoj raztegnjeni jokerjevski fris in pošlje iz- 
strelke v tarčo. "Ne sprožite prevelike morije zaradi nekontrolira- 
nega smejanja!" svarijo navodila za uporabo. Only in Japan. 
Kurata in druščina so ta skupek hidravlike in železnih plošč zasno- 
vali kot raziskovalno-umetniški projekt, ki je zdaj prerasel v ko- 
mercialnega. Suidobashi na spletni strani Suidobashijuko.jp ponu- 
ja naročilo behemota za 1.100.000 evrov v osnovni inačici, torej 
brez orožij in dodatnih ščitov. Ti koštajo še petdeset tisočakov. Ta- 
kisto nista zastonj dodatni usnjeni sedež in držalo za mobitel ter 
kozarce. Vam ga pa zastonj pobarvajo. Navijamo za živordečo po- 
dobo iz Akire. 

Ko pobereš čeljust in obrzdaš domišljijske konje, Kuratas ni kdo- 
vekako uporaben. Počasen je in okoren, zato boksanje med roboti 
odpade, streljanja naključnih mimoidočih se pa tudi slejkoprej na- 
veličaš. Prav tako porečemo, da je za pobiranje češpelj športni av- 
to za milijon evrov boljša izbira, saj v mechovi kabini ni prostora 
za dva. Lahko pa v njem telefoniraš, ne da bi te ustavila policija, 
ker se ne vidi vanj! 

A sodeč po pozitivnih odzivih na Kuratasovo julijsko predstavitev 
se bodo brez dvoma našli kandidati za nakup te drage domišljijske 
igrače in z njo pozirali na ulici. Boljšega mecha za uprizarjanje 
scen iz Ghost in the Shella pač ta hip ni na tržišču in slehernika 
vsaj ob prvem pogledu nanj spreleti srh. No, predvsem je to 
začetek. Ko bo za milijon evrov na voljo mechagodzila, bo pa čas 
za, ee, kredit. (ag) 


HOTNICE 


Plastični prijatelj za hece 


Vsa robotika se k sreči ne ukvarja le s tovarniškimi fizikalci in bojnimi monstrumi. 
Nekateri izdelovalci menijo, da je treba napravice približati običajnemu človeku. 
Žal vse od Sonyjevega robotskega psa aiba, ki smo ga predstavili pred skoraj 
točno desetimi leti (id na stranki: 687), naprednih poskusov robotike v domači 
hiši ni bilo dosti. Plastični pesjan je resda sprožil poplavo robotskih igrač, ki pa 
umetne pameti niso poznale, le vodenje z daljincem. Njihova uporabnost je bila 
nična in začetno navdušenje je izpuhtelo. Dosti bolj so se prijele konkretno upo- 
rabne naprave, kot so robotski sesalnik roomba, čistilniki bazenov in, zakaj pa 
ne, kosilnice. 

Zanimanje za hišne prijatelje se je dvignilo s humanoidnim robosapienom 
podjetja WowWee. Ta je skozi leta dobil izboljšano različico, partnerko in 
nov model, ki je razumel glasovne ukaze. Za povrh so izdelali robot- 
skega velociraptorja in par drugih 'živali', ki so bile po dolgem času 
spet avtonomne naprave. Nisi jim ukazoval neposredno, marveč so 
znale migati po svoje. Igrače so se dobro prodajale, predvsem ker so 
bile smešno poceni - par stotakov proti nekaj tisočakom, kolikor je 
hotel Sony za aiba. 

Stvarnik robosapiena in druščine Mark Tilden je napravil še nekaj 
hvalevrednega. Vsi roboti so imeli vmesnik, skozi katerega so jih 
navdušenci programirali in ustvarjali nove ukaze. Zato se je okoli 
njih razvila konkretna skupnost, celo bolj živa kot okoli Legovih 
mindstormov. Pri slednjih je najbolj žalostno to, da ves razvoj po- 
konci držijo navdušenci, kajti matično podjetje se do projekta 
obnaša mačehovsko. V avtonomne vode so pogumno zakora- 

kali tudi Ugobe, očetje animatronskega dinozavra plea, s ka- 
terim se je igrala Navi v Jokerju 182 (id: 5156). Žal pa jim 

veliki met ni uspel, kajti podjetje je bankrotiralo. 

Toda marsikomu igračkanje z robosapienom ali mindstormi že 
dolgo ne zadostuje več. Tak bi si bržkone želel omisliti resnejši 
model, ki je sposoben še česa drugega kot bebavih gibov in pi- 
skov. Njemu je namenjen nao, humanoidni robotek, ki so si 

ga izmislili pri francoskem podjetju Aldebaran Electronics. 

Že ob prvi predstavitvi leta 2005 je požel neznansko zanima- 

nje. Da gre za sposobno mašino, pa kaže dejstvo, da je v 
najnaprednejši kategoriji robobrca (robotskega nogometa) 

leta 2007 zamenjal aiba. Kako bi ne, ko pa je naov pri- 

marni namen raba v izobraževalnih ustanovah kot platfor- 

ma za učenje podjetnih študentov robotike. 

Nao med sorodnimi napravami spada med večje, saj v 

višino meri slabih 60 centimetrov in tehta štiri kilograme in 

pol. Njegovo drobovje, ki se je od prvega prototipa pred 

sedmimi leti že petkrat spremenilo, poganja Intelov procesor 

atom pri 1,6 GHz, baterija pa mu omogoča uro in pol avtonomije. V svet 

zre z dvema kamerama ločljivosti 1280 x 960 ter parom infrardečih tipal. Ima 
štiri mikrofone, sonar ter osem senzorjev za dotik in devet za pritisk. Opremljen 
je tudi z žiroskopom, ki skrbi za ravnotežje, in samodejnim sistemom varovanja 
pred padci. Z računalnikom se pogovarja po mrežnem kablu ali brezžični pove- 
zavi. Operacijski sistem? Linux, kot se za akademske sfere spodobi. 

Kdor bi si ga kanil omisliti kot igračo, ki dela nobel trike, bo prejkone ra- 
zočaran. Nao sam po sebi ne zna početi ničesar: je kot novorojen otrok, ki 
pričakuje, da mu boš ti, razvijalec, naložil ukaze, on pa jih bo izvajal. V ta namen 
mu je priloženo lastno razvojno orodje, katerega del je za lažji začetek grafični 
vmesnik Choreographe. Prav s tem programom so napravili znamenito demon- 
stracijo v Šanghaju pred dvema letoma, ko je skupina dvajsetih naov plesala na 
Ravelov Bolero in je hitro postala spletna senzacija. Vpišite v Youtube 'nao dan- 
cing', če je posnetek šel mimo vas. Nao se hkrati razume z drugimi robotskimi 
krmilnimi sistemi, od Microsoftovega Robotics Studia naprej. Jap, v Redmondu 
delajo tudi tako programje! 

Vendar hec ni poceni. Plastičnega človečka fizična oseba uradno ne more 
kupiti, dočim bo akademsko ustanovo ali kibernetski laboratorij olajšal za 

nič manj kot 10.000 evrov. Za trikrat manj denarja je moč dobiti samo 

glavo in trup. Za tistega, bi ga nujno hotel imeti, obstaja še ena možnost: 
registracija v vlogi razvijalca v Nao Developer Program. Kotizacija znaša 

3600 evrov, vanjo pa je vključen en robot s pripadajočo programsko 

opremo. Če študirate na ustrezni fakulteti, lahko poskusite z lastno ekipo 

za robobrc. Baje imajo v ta namen faksi določen popust. (gt) 


OZNANILA 


Računalniki PCX 
z vgrajeno Intel 
Core družino 


procesorjev. 


computers 


ljubezen ne prvi klik 


intel, intel logo, Intel Core in Core inside so zaščitene blagovne 
znanke intel Corporation v ZDA in/ali drugih državah 


Šesti profesor Layton bo zadnji 

Professor Layton je priljubljeni niz ugankarskih avan- 
turic, v katerih naslovni junak z vajencem Lukom re- 
šuje starodavne skrivnosti z ajmarji vode in vžigalica- 
javi studia Level-5, da bo šestica (ali sedmica, če po- 
leg štejete križanca z Ace Attorneyjem) zadnja z juna- 
kom kot protagonistom. Professor Layton and the Le- 
gacy of Super Civilization A, kakor se glasi njen pri- 
lično japonski naslov, bo Laytona in Luka prihodnje 
leto popeljala v sneg in mraz. Zopet le na 3DSu. 


Steamova zelena luč za neodvisnice 

Valve se spet gre svoje inovacije, ki se smejijo v brk 
hladnemu založniškemu poslu in zaradi katerih ga 
imamo tako radi. Odprl je Steam Greenlight, portal v 
okviru Pare, kamor lahko kdorkoli prijavi svojo igro, 
nakar občestvo glasuje, ali si zasluži prostor v Stea- 
movi štacuni. Doslej je o tem odločala komisija Ven- 
tilčkov, poslej pa bodo dali vsaj nekaj kontrole v roke 
uporabnikom. 

Valve se obenem ni ustavil pri končanih naslovih, 
marveč neodvisnikarje spodbuja, naj pokažejo alfa in 
beta inačice iger, podobno kot je to storil Notch z Mi- 
necraftom. So pa morali urno zapovedati polog sto 
dolarjev na vsako igro, prijavljeno v Greenlight, kajti 
šaljivci so noter hitro začeli tlačiti Half-Life 3. Ha, ha. 


Wargame gre v luft z AirLand Battle 

Wargame: European Escalation je vzdušna hladnovoj- 
na realnočasovna strategija, ki jo francoski Eugen Sy- 
stems še zalagajo z brezplačnimi DLCjčki. Očitno pa 
so naleteli na problem, kako igro razširiti z letali, ki jih 
ne pozna. Ima namreč le helikopterje. Zato so še ne- 
polnega pol leta po njenem izidu že napovedali nada- 
ljevanje Wargame: AirLand Battle, ki bo prineslo juriš- 
ne in lovske avione. Takisto bodo šla v višino ozemlja, 
ki so v Eeuropean Escalation preveč ploska. To bo 
nujno, saj bo novo prizorišče valovita Skandinavija s 
štirimi prišleki na strani zahodnega bloka — Norveško, 
Švedsko, Dansko in Kanado. Časovni okvir bo ostal v 
sedemdesetih in osemdesetih letih prejšnjega stole- 
tja, ko sta se NATO in Varšavski pakt grdo gledala. Za 
PC, prihodnje leto. 


Total Annihilation iz vesolja 

Med slovitimi igrami, ki jih želijo obuditi na Kickstar- 
terju, se je znašla realnočasovna strategija Total Anni- 
hilation. Za idejo stoji studio Uber Entertainment, ki 
ga poznamo po Monday Night Combatu, toda izkaza- 
lo se je, da je v njem polno ljudi, ki so delali TA in Su- 
preme Commander! V Planetary Annihilationu se lah- 
ko zopet nadejamo hord iz nanobotkov zgrajenih tank- 
cev. Toda naziv igre pove, da nočejo zgolj pogrevati 
robotskega olja in bodo osnovno zamisel razvili ter 
spopade razširili v vesolje. Karte bodo tako pravza- 
prav gruče planetov, po katerih bodo divjale bitke. Ek- 
splozivni tovor bo moč lučati z enega na drugega, za 
piko na i pa v sovraga metati kar cele asteroide. Hote- 
nih 900.000 dolarjev je igra na Kickstarterju že dobila 
in PC jo bo videl enkrat prihodnje leto. 

PAX Prime v znamenju 
Metal Geara 


Kaj preostane sejmu iger, ki je zadnji v vrsti velikih 
poletnih in se zato ne more nadejati bombastičnih na- 
jav? Vsaj pristni stik z obiskovalci! Govorimo o Penny 
Arcade Expu, ki zanesenjaškemu ameriškemu ob- 
činstvu že od začetkov daje prednost pred novinarski- 
mi bliskavicami. Na letošnjem PAX Primu v Seattlu 
(po besedi 'Prime' se loči od pomladnega PAX Easta 
v Bostonu) v začetku meseca si lahko pel muzikale z 
Warrenom Spectorjem, počebljal z vrsto neodvisniš- 
kih avtorjev in igral prihajajoči mmorpg Neverwinter. 
Poleg direktnega nagovarjanja občinstva takemu sej- 
mu preostane še kak slaven avtor, ki se je ognil gneči 
na Gamescomu in E3ju. Prišel je denimo Hideo Koji- 
ma, ki se ukvarja z Metal Gear Solidom 5, vendar to 
ni edini MGS, ki ga ima na umu. Prej nas čaka njego- 
va uvertura Metal Gear Solid: Ground Zeroes. V njem 
bomo zopet v vlogi Naked Snaka oziroma kasnejšega 
Big Bossa, igra pa bo bržčas postavljena med Peace 
Walker in prvi Metal Gear. Snake se bo spet šemil v 
kartonaste škatle, polagal sovrage z dušenimi pihal- 
niki in se tihotapil v velike vojaške baze, s tem, da naj 
bi bila struktura misij to pot bolj odprta, kajti mogli jih 
bomo izbirati po svoje. Najbolj je sezuval videz, kajti 
Ground Zeroes bo prvi naslov na novem Konamije- 
vem grafičnem pogonu Fox. Kljub temu bo še toge- 
neracijski, za PC, xbox 360 in PS3. Prihodnje leto. 


Za one s slabšo štorijalno podlago: Naked Snake je 
možakar, ki ga Solid Snake fenta v Metal Gearu ... 
in dvojki. Nakar zgrunta, da je njegov klon. 


Ostale novičke so se porazgubile med čeljustmi, ki so 
jih po tleh metali Konamijevi predstavitveni filmčki, a 
par jih gre omeniti. Krvavo odbita streljanka Brothers 
in Arms: Furious Four, ki je v seriji BiA že doslej iz- 
gledala kot črni raček, je končno izstopila iz tovarišije 
in bo le še Furious Four. Največji Diablov tekmec, 
Torchlight 2, je naposled dobil datum izida: 20. sep- 
tember. Natural Selection 2, spoj strelske in strateške 
igre, kjer se udarijo alieni in vesoljski marinci, pa dos- 
pe mesec dni zatem. 


Tako marinsko kot zverinsko stran v Natural Selec- 
tionu 2 bo z vrha vodil poveljnik in gradil stavbice, 
rešetali pa se bodo podaniki iz prve osebe. 


september 2012 


OZNANILA 


Rekordni met mobilnika 


Se vam po predalih valja kup starih mobilnih telefo- 
nov, s katerimi ne veste, kaj bi? Potem bi vas nemara 
znal zanimati poseben šport, ki so ga iznašli na Fins- 
kem. Tam že od leta 2000 pripravljajo svetovno pr- 
venstvo v metanju mobijev. Sprva je bilo lokalno, na- 
kar so štiri leta kasneje na Norveškem organizirali pr- 
vo državno prvenstvo in zmagovalca poslali v meste- 
ce Savonlinna, kjer se tradicionalno zbere smetana 
tega odbitega športa. 


Četudi gre za svetovno prvenstvo, je dogodek bolj 
podoben veselemu pikniku z dodatnimi družabnimi 
igrami. Recimo kako daleč vržeš pijano Helgo. 


Letošnja prireditev je potekala 18. avgusta in je dva- 
najsta po vrsti. 'Športniki' se merijo v treh disciplinah: 
običajnem metu, ekipnem metu in prosti tehniki, kjer 
je bolj kot dolžina za zmago odločilen umetniški vtis. 
Ženske imajo lastno kategorijo, prav tako otroci. 
Kakšen telefon je moč metati? Edina omejitev je, da 
tehta več kot 220 gramov, znamka in model pa sta 
prepuščena tekmovalcu. Kako daleč jih nese? Letos 
je zmagovalec Ere Karjalainen svoj dalekosluh zabri- 
sal rekordnih 101,46 metra daleč. Belgijci ob tem 
skačejo v luft, ker trdijo, da je je svetovni rekord v la- 
sti Angleža Chrisa Hughffa, ki je na njihovem mitingu 
dosegel 102,68 metra. Vendar finski organizatorji 
trdijo, da je šlo za neuraden dogodek. Naslednje sve- 
tovno prvenstvo bo 24. avgusta prihodnje leto, telefo- 
ne pa po dogodku reciklirajo. 


Novi kindli, a ne za nas 


Novosti je na svoji predstavitvi obelodanil tudi Ama- 
zon. Dočakali smo e-bralnik kindle paper white, ki 
ima osvetljen zaslon, tablični računalnik fire je dobil 
hitrejši procesor, več pomnilnika in nižjo ceno (v 
Ameriki 159 $ brez davka), na novo pa so splovili še 
močnejši tablici, ki slišita na ime fire HD in merita 7 
oziroma 8,9 palca. Oba se ponašata z displejem loč- 
ljivosti 1920 x 1080! 

Največja pomanjkljivost kindlov z zaslonom iz e-črni- 
la je bila odsotnost osvetlitve, zato si za branje vedno 
potreboval vir svetlobe. Paper white to odpravi, kajti 
dotikovni zaslon je osvetljen s posebno folijo light gui- 
de. Ta po površini enakomerno razporedi fotone, ki 
jih priskrbijo ledice ob strani. Ker svetloba prihaja od 
zgoraj, za razliko od zaslonov LCD, ki so osvetljeni od 
zadaj, je kontrast baje boljši. Kindle paper white je 
Američanom na voljo za 119 dolarjev plus davek, ra- 
zličica 3G pa za konkretno višjih 179. Z dobavo on- 
kraj Atlantika pričnejo oktobra. 

Visokoločljivostna kindla fire HD nimata le odličnega 
zaslona, oba podpirata brezžična omrežja na 5 GHz 
ter se ponašata s stereozvočniki, mikrofonom in ka- 
mero na sprednji strani, kot smo vajeni pri tablicah. 
Po mnenju Amazonovega šefa Jeffa Bezosa je v tako 


šolovaj 2012 


kindle 


paperwhite 


Paper white, ki ga razkazuje Jeff Bezos, ima konč- 
no osvetljen ekran in ločljivost 1024 x 768. Boljše- 
ga med prikazovalniki z e-črnilom verjetno ni. 


napravo neumnost vgrajevati 8 GB pomnilnika, zato 
jih bosta oba imela na začetku po 16. Manjši bo stal 
199 dolarjev, večji dodatnega stotaka. Plus DDV, jas- 
no. Sedempalčnike bodo pričeli dostavljati 14. sep- 
tembra, dočim bo večji bratec na voljo novembra. Ta- 
krat bo moč za pol dolarskega tisočaka nabaviti še 
inačico LTE, ob kateri bodo za 50 dolarjev letno po- 
nujali podatkovno povezavo s piškavih 250 MB. 

V naših logih bomo do nadaljnjega ostali brez Amazo- 
novih novosti, saj jih tvrdka k nam ne pošilja. To- 
lažbica je, da lahko sedaj poleg kindla keyboard, ki 
nam je bil doslej edini na voljo, kupimo najšibkejšega 
družinskega člana za ugodnih 112 evrov. 


Ipad z mehko razpočnico? 


Fleshlight je znan spolni pripomoček, ki v okvirni obli- 
ki baterijske svetilke simulira vagino ali črevo, kamor 
potrebni bikci nato rinejo svoje udote. Podjetje, ki iz- 
deluje tični pripomoček, je znano po inovativnosti, ki 
se kaže tako v mnogih oblikah radoživega kanala in 
celo posebnih vesoljčkastih različicah. Naredili so ce- 
lo silikonsko češpljo električno modre barve, ki jo pro- 
dajajo skupaj s trirazsežnim Hustlerjevim pornjakom, 
parodijo Avatarja. 

No, njihov novi izdelek ne bo prav nič diskreten, saj bo 
šlo za okvir za ipad. (Po)onegaj se je najprej pojavil na 
spletni strani enega od oblikovalcev kot študija, nakar 
se je direktorju Fleshlighta, Brianu Shubinu, zazdel ta- 
ko kul, da so se odločili za serijsko proizvodnjo. Glede 
na to, da imajo že kopico pizdovja z imeni znanih por- 
no igralk, se lahko torej v prihodnosti nadejamo, da 
boš ob pripomočku za masturbiranje prejel namenski 
filmič, na katerem bo zvezdica ohala in ahala v skladu 
s tvojim ritmičnim butanjem. Primerno za tiste, ki so 
doslej trpeli, ker se niso mogli ljubiti s svojim ja- 
bolčnim izdelkom, kot one, ki bi napravo pofukali iz 
čiste jeze. Datum, kdaj bo fleshlipad, kot je svoj umot- 
vor poimenoval neznani dizajner, na voljo, še ni znan, 
takisto ne cena. Apple se na novico ni odzval. 


Smo s tovrstnimi pripomočki korak bliže popolnemu 
kiberseksu ali gre za še en korak stran od pristnih 
medčloveških odnosov? Drugi korak je v prvem. 

Apple dobil veliko bitko proti Samsungu 
Vsesvetovnemu pravdanju Appla in Samsunga glede 
tehnoloških in dizajnerskih patentov mobilnikov in ta- 
blic ni bilo videti ne konca, ne kraja. A po več neuspe- 
lih apelih po izvenosodnem dogovoru je ameriško so- 
dišče le odločilo. Po pričakovanjih je ugodilo do- 
mačemu tožniku in največjemu proizvajalcu mobilni- 
kov Samsungu naložilo dobro milijardo dolarjev od- 
škodnine zaradi kršenja večine očitanih patentov. 
Sodnik je pri tem ovrgel vse Samsungove protitožbe. 
Korejci so se odzvali z izjavo, da to ni zmaga za Apple, 
marveč izguba za trg oziroma stranke, ki bodo plače- 
vale višje cene. 

No, postopek se seveda ni zaključil, saj sledita Sam- 
sungova pritožba in Applov zahtevek po prepovedi 
prodaje. Slednje ne velja za nove galaxyje, marveč za 
zgodnje modele mobilnikov in tablic. Pri tem morata 
biti obe dokumentaciji vloženi do konca leta. Zagoto- 
vo pa si nihče več ne bo upal izdelati štirioglate napra- 
ve z ovalnimi vogali. No, razen Chucka Norrisa 
Čeprav je izrek ameriškega sodišča najbolj pomem- 
ben, pa to ni edini epilog. Tokijska sodnija je zaključi- 
la drugače in ovrgla Applove razloge, prav tako lon- 
donska, kjer je sodnik presodil, da Samsungovih mo- 
bilij ni moč v nobenem pogledu zamešati z Applovimi. 
Salomonska pa je razsodba v Seulu. Sodišče je vsaki 
strani ugodilo v par alinejah in jima določilo smešne 
odškodnine v višini nekaj tisoč dolarjev. 


OnLive se gre čudne posle 

Prejšnji mesec je udarila novica, da gre OnLive, poleg 
Gaikaija drugo glavno podjetje na področju poganja- 
nja iger v oblaku, v stečaj! Vzrok je bilo premajhno 
število naročnikov in podjetje ni več zmoglo vzdrževa- 
nja strežnikov. Toda na pogorišču starega OnLiva so 
ustanovili novega z istim imenom in imetjem nekda- 
nje družbe ter ga prodali investicijskemu podjetju 
Lauder Partners. Nalinijske storitve ukrep sploh ni 
zmotil. Izkazalo se je, da je vse skupaj spretna poslov- 
na rošada vodilnih: ker je dvesto zaposlenih letelo na 
cesto in ostalo brez lastniških deležev v stari tvrdki, 
so jo načelujoči laže prodali. Kapitalizem! 


StricBedanc na častnem seznamu zveze IBBY 

Razvpiti stihoklepec, humorist in prevajalec Boštjan 
Gorenc, ki s svojimi prispevki zabava tudi Jokerjeve 
bralce, se je s prevodom Dobrih znamenj, odlične 
apokaliptične humoreske izpod prstov Terrya Prat- 
chetta in Neila Gaimana, uvrstil na častno listo med- 
narodne zveze za mladinsko književnost. Organizacija 
nove naslove na seznam dodaja vsaki dve leti. Le- 
tošnja bera obsega 169 knjig v 44 jezikih, med njimi 
pa so se znašla tri slovenska imena, poleg Boštjana še 
Bina Štampe Žmavc in ilustrator Danijel Demšar. Gre 
za eno večjih priznanj, kar se tiče mladinske književ- 
nosti, zategadelj so čestitke prijatelju na mestu! 


Demonoid je mrtev, a ne pokopan 

Četrti najbolj priljubljeni tracker na spletu je v zad- 
njem mesecu zašel v hude težave. Te so se pričele z 
dvotedenskim napadom DDoS, nakar je uletela ukra- 
jinska policija in zasegla vse podatke. Prav tako so 
obširno policijsko akcijo sprožili v Mehiki, kjer naj bi 
domoval del upraviteljev. Zdaj so naprodaj celo njiho- 
ve spletne domene. Slednje je znak, da se bomo naj- 
brž morali posloviti od sandokanske strani. Po drugi 
strani pa je res, da Demonoid, katerega ustanovitelj je 
srbske gore list, vedno najde način za vrnitev. Podob- 
na štorija se je namreč pripetila že dvakrat. 
Administratorji so se zaenkrat potuhnili in objavili le 
skopo sporočilo, da bo Demonoid oživel. Glede na to, 
da so policisti potrdili, da jih niso prijeli, je vstajenje 
verjetno, a bržkone ne takoj. 


Sneti kelmorajnskce 
templja iz marmorja, 
z več kot četrt milijona | 


NI od K 


emčija je čudovita dežela. Vedno, ko 
sem tam, sem navdušen nad splošno 
čistočo, urejenostjo in disciplino, ki izvi- 
rajo iz tevtonsko-prusko-saškega načina 
razmišljanja. Sicer jim to, da so se v 
prejšnjem stoletju pustili zapeljati srboritosti ter no- 
remu avstrijskemu pleskarčku, zaradi česar smo na- 
srkali tudi mi, res ni v ponos. A danes so rane vsaj 
za silo zaceljene, saj Švaba ne jaše več crnog konja, 
in Germanija ni po naključju gospodarski ter kulturni 
motor Evrope. 
Bržda so ravno zato, ker imajo na grbi travmo dveh 
svetovnih vojn, tako široko objeli večkulturnost. Ko 
hodiš po Kčalnu, ki je kot naselbina obstajal že pred 
našim štetjem in je četrto največje nemško mesto za 
Berlinom, Hamburgom in Munchnom, naletiš na rase 
ter govorice od vsepovsod. Na sredstvih izvrstnega 
javnega prevoza, katerega kralj je hitri, točni, zaneslji- 
vi tramvaj, sem slišal šprahe, ki jih niti v sanjah ne 
znam umestiti. Drgnil sem ude s Kitajci, Afričani, Bra- 
zilci in zlasti Turki, ki jih mrgoli. (Bival sem v njihovi 
četrti, kjer je bilo namesto šnicla in šnapsa vse Tiirkge 
in doner, ter fasal želodčno nepriliko od sumljivega 
kebaba. Odtlej sem žrl v Burger Kingu, kar je botro- 
valo porastu teže za dve kili.) Pravi multikulti Babilon, 
posejan s stasitimi, meter osemdeset visokimi Nem- 
kami. Walkiire, ferdamtnohmal! 
Ja, lepe ljudi srečaš v Kelmorajnu, kakor se glasi sta- 
ro slovensko ime za Koln. Vljudni so, nevsiljivi, a razi- 
grani in brez vizualne degeneracije, kakršni si priča v 
Los Angelesu. Znabiti se mestu smehlja Bog, ki ga 
začutiš, ko stopiš z vlaka na podzemni postaji Dom/ 
Hauptbahnhof in se povzpneš na trg pred razvpito ka- 
tedralo. Gotovo si jo videl na fotografijah in v doku- 
mentarcih, a to je klavrno nadomestilo za občutek, ko 
se zazreš v obličje veličastne gotske katoliške cerkve, 
ki so jo začeli graditi leta 1248 in jo dokončali 1880. 
sivna diablovska zgradba je s počrnelimi zidovi čo 
impozantna, da te stežka ne prevzame. Je pa turistov 
v njej kot pečka, saj jo na dan obišče okrog dvajset ti- 
soč ljudi. Zato je bolje jezusovati v enih od bližnjih, ra- 
vno tako lepih, a bistveno mirnejših cerkva, kot sta 
Sv. Andreja in Sv. Martina. 


Konkreten naval 


Vtis o mavričnih ljudeh se raztegne na sejem intera- 
ktivne zabave Gamescom, ki ga združenje Bundes- 
verband Interaktive Unterhaltungssoftware organizira 
od leta 2009. Prejšnja ustreznica je bil Games Con- 
vention v Leipzigu, ampak to mesto je bilo zaradi 
vzhodnonemške lokacije preveč stran od centra indu- 
strije, lociranega prav okrog Kolna. Obstranski del 
prireditve je strokovni Game Developers Conference 
Europe, evropski odvrtek ameriškega GDCja, kjer na 
konferencah in predavanjih debatirajo izdelovalci 
iger. Glavni kos Gamescoma pa je razen enega dne 
odprt za javnost in je namenjen zlasti bombastičnim, 
težkokategornim, AAA-naslovom za PC, playstation 
3 in xbox 360. Tablic in telefonov je dokaj malo, 
sploh izven ograd glavnih proizvajalcev, kot sta Sam- 
sung in LG. Oba sta iz Južne Koreje, ki je bila uradna 
država partnerica. Ošabnega Appla ni bilo. 

V bistvu gre za starocelinski E3, le da z veliko več 
računalniki, saj so Nemci PCju naklonjeni dosti bolj 
kot Ameri. Blizzard jih je imel cele farme, na katerih je 
poganjal Heart of the Swarm in Mists of Pandaria, na 
pecejih se je igralo free to play igre in Samsung je dal 
na razpolago svoje prenosnike. Najbolj videna napra- 
va pri klasičnih založnikih je bil vseeno X360. 


rotikiših 
MI < PIJE 


Lords of Football bo zanimiva nogometna direk- 
torska igra. Igralce bomo spremljali tudi izven 
igrišča, ko bodo popivali in varali žene. 

Cirkuški privlačnosti ustrezno je Gamescom med 15. 
in 19. avgustom obiskalo 275.000 ljudi, kar je pri- 
bližno enako kot lani. Od tega je bilo 250.500 običaj- 
nih in 24.500 poslovnih. Letos je prišlo za spoznanje 
več slednjih in manj prvih, kar gre nemara pripisati 
vnaprejšnji omejitvi vstopnic, da bi gromozansko pri- 
zorišče Koelnmesse z 284.000 kvadratnimi metri po- 
vršin (Gospodarsko razstavišče: 12.600) ne bilo pre- 
natrpano, saj je njegova kapaciteta okrog 62.000 na 
dan. Oziroma 58.000 fanov World of Warcrafta, ker 
so malo bolj obilni. 


Normalni svet 


V nasprotju z ameriškim Electronic Entertainment 
Expom se mi na Gamescomu ni bilo treba nikdar pre- 
rivati. Nihče se ni zaletel vame in mamo mi jebajoč 
odplužil dalje, nikdo brez izkaznic ni prehiteval vrste 
in se v tri krasne drl kot jesihar. Vse to je v Ameriki 
klasika. Mase, ki so se valile po širokih hodnikih, so 
tekle kot naoljen stroj, same od sebe, brez izpadov in 
tečnobe. Pa to niso bili kaki elitniški kulturniki v kra- 
vatah, marveč normalna, zvečine srednješolska mla- 
dina v majicah Call of Duty in z ruzaki, med katero je 
bilo ničkoliko punc, tako samih kot z izvoljenci. Na 
obrazih se je vsem zrcalilo pristno veselje nad elek- 
tronsko zabavo in umetnijo, ki so jima prisostvovali. 
Bilo je tudi dvajset naše gore listov, ki so smenj izku- 
sili na podlagi jokerijanskega turističnega aranžmaja, 
pa še kak v lastni režiji. 

Sam sem večino časa resda preživel v poslovnem 
središču na preizkusih iger ob spremljavi razvijalcev. 
O tem lahko povem, da včasih več časa kot za to po- 
rabiš za dirkanje od enega štanta do drugega, ker 
imaš sestanke nanizane gosto kot dolenjsko grozdje. 
Če se zanje nisi uspel zmeniti, se da na licu mesta 
urediti marsikaj, čeprav te sprva, ker nisi na sezna- 
mu, gledajo kot kekca iz Slavonije. Opaziti je vpliv 
krize (ali polne riti?), saj si pred leti od izdajateljev 
trogal vrečke majic, figuric, mokrih hlačk neugnanih 
PRovk in drugih dobrot. Zdaj te pogostijo le redka, 
običajno vzpenjajoča se podjetja. 

A vseeno sem dodobra izkusil gnečo v razstavnih pro- 
storih. Tedaj sem bil srečen, da sem del te igre diha- 

Kelmorajnska železniška postaja je ena najbolj obleganih v Evropissdj'Se tam 


vsak dan ustavi 1300 vlakov. Hitro je moč odpotovati tako v,P ot London, po- 

staja pa je zloščena do visokega sijaja. Ni pfimerjawi bljansko ozaosii 4 čut ke 

Ubisoftova tiskovna konferenca je bila v dobro,ohlajeni dvorani na sejmišču. '> Blizzard j el enega večjih štantov, dini kateroje so hodile. motkata, inte- 

Kot predanega igralca me ni klobasanje o modelu F2P prav nič vzburilo. Z resentov za-preizkus Heart of the Swarm in Mists of Pandaria pa-se jetrlo. Naj- a 
večjim zanimanjem sem spremljal spopad dveh profesionalnih tričlanskih — bolj nepopisna gužva-je zavladala, ko so premierno zavrteli uv ho animacijo v 

moštev v novi, nalašč klasični prvoosebni streljanki Shootmania Storm. z to razšiley za World of Warcraft. Nevihtniki obvladajo, a 


- z 
zA V v, č 
Povsod ni bilo treba stati in se nato spet stoje drenjati za natlačenimi mašinami. Ko greš 'na Diffaj, pustifrebuh zunaj — kaj šele bolj gor na sever. Za pol litra vo- " 

slavili pa so Rusi,Moscow Five in osvojili 32,000 evrov. M5 SK in CLG.e si 

x ZE / s 


m RO 


joče, radostne množice. Ostal sem ponižen pred veli- 
kanskim navdušenjem, ki se je med drugim kazalo po 
tem, da so obiskovalci v strumnih vrstah cele ure 
čakali na parminuten preizkus ljubih naslovov. Na de- 
setminutno večigralsko seanso Crysis 3 je rulj čakal 
po TRI URE in imel sem prav slabo vest, ko sem mi- 
mo vrste prišel z vsemogočno press izkaznico. Naj je 
bil soj žarometov še tako svetel in zvočniško bobne- 
nje izpod megazaslonov še tako mogočno, najbolj me 
je presunila ta požrtvovalna pripadnost naši branži, ki 
prihaja iz srca. Vsa čast. 

In iz normalnosti. V Nemčiji je interaktivna zabava 
vseh vrst del vsakdanjika. O tem priča tako običajni 
videz levjega deleža obiskovalcev Gamescoma, ki ni- 
so nikakršni geeki, kot medijska prisotnost špilov. Z 
jumbo plakatov, tiska in televizije so krepko napadali 
Dishonored, Borderlands 2 in Planetside 2, vsak s 
svojim trgovinskim mecenom, kar sta zlasti verigi Sa- 
turn in Mediamarkt. Nemci imajo namreč radi fizične 
izvode, zato je pri njih prodaja škatelnih iger lani gle- 
de na 2010 padla samo za en odstotek. Da imata obe 
omenjeni štacuni istega lastnika, ni pomembno - šte- 
je to, da so igre v Nemčiji na takem položaju, kot si 
ga zaslužijo. Enakem kot filmi, TV, glasbe in knjige. 
Ne bom jadikovaje razpredal o bednem stanju pri nas, 
ki ga krepi dejstvo, da na Gamescomu nismo imeli 
enega samega razstavljalca - svoje predstavnike so 
imele Latvija, Estonija, Romunija, Madžarska, Luk- 
semburg, celo Arabski emirati. Rekel bom samo tole: 
mater, smo eni pastirji. 


Sony z najboljšo 
tiskovko 


Na Gamescomu 2012 je razstavljalo šeststo podjetij, 
nekoliko več kot lani. Žal EA, Activision in ostali niso 
pokazali naslovov, kot so Grand Theft Auto V, Half- 
Life 3, Bioshock Infinite in Watch Dogs. Med firmami 
pa ni bilo Microsofta in Nintenda. Tako nismo videli 
ne Hala 4 in Forze Horizon, ne Pikmina 3 in ostalih 
deviških titul za wii u. To konzolo, ki pride koncem le- 
ta, je bilo moč izkusiti na Ubijevem štantu, kjer so fu- 

Medtem ko čakamo na Thief 4, se bomo zelo ver- 
jetno imeli super v Dishonored. Res je, da ne bo 
šlo za skrivalnico stare šole, saj bo akcije veliko. A 
treba bo biti previden in možganski, sicer crk! 


rali Zombie U in Rayman Legends. Dotični je pobral 
uradni naslov družinske igre sejma, dočim je bil po 
mnenju organizatorjev najhudejši Spiel domači, 
nemški Dishonored, ki smo si ga na veliko ogledali 
prejšnji mesec. Igral sem ga in bil navdušen nad 'skri- 
vanjem z močjo', a vse o njem sem že povedal. Čaka- 
mo na 12. oktober, ko ga Arkane Studios in Bethesda 
splovita. 

Ignoranca Microsofta in Nintenda je nerazumljiva, ne- 
razumna in se jima bo maščevala, saj je imel Sony 
plesišče zase in ga je izkoristil z impresivnimi, razno- 
vrstnimi naslovi. Njegova tiskovna konferenca v bliž- 
nji dvorani na predvečer smenja je bila brez dvoma 
najboljša. Sicer niso predstavili novega, tanjšega mo- 
dela playstationa 3, ki naj bi ga privlekli na tomesečni 
Tokyo Game Show, kaj šele PS4. So pa obelodanili 
veliko iger za vito, ki jih ta ročni sistem v boju s 3DS- 
om, telefoni in tablicami definitivno potrebuje, od no- 
vega Call of Dutyja in Killzona do prisrčnega Teara- 
waya. Tudi PS3 je bil deležen žarometov: poleg veli- 
kih titul drugih založnikov, od Fife do Black Ops 2, bo 
dobil filmska Beyond: Two Souls in The Last of Us, 
grozljivko Until Dawn, odbiti Puppeteer, melanholični 
Rain, pretepačino Playstation All-Stars Battle Royale, 


artistični The Unfinished Swan, pravljično elektronsko 
knjigo Wonderbook (te v Sloveniji ne kanijo sploviti, 
prevod pa naj bi dobili Hrvati) ... 

Cenovne cinike so presenetili z iniciativo 'cross buy', 
kjer boš kupil igro za PS3 in brezplačno dobil še izvod 
za vito. Doslej potrjeni naslovi te baže so Battle Roya- 
le, Ratchet 6 Clank: Full Frontal Assault, Sly Cooper: 
Thieves in Time ter Retro City Rampage. Okrepili so 
še servis Playstation Plus, ki bo naročnikom brez- 
plačno dal na razpolago odlični Red Dead Redemp- 
tion in več enournih preizkusov polnih naslovov. 
Skratka, solidna konferenca je bila to s kasnejšo po- 
žrtijo, na kateri pa se mi je upiralo gledati žurnaliste 
velikih svetovnih medijev, kako prašičje goltajo brez- 
plačne wurste, kise in sauerkraute. Zato sem v pre- 
hodnem atlantskem dežju kmalu pobral šila in kopita. 


Drugi bolj umirjeno 

V primerjavi s Sonyjem so bili EA, Capcom in Ubisoft 
medli. Electronic Arts je stavil na ameriškoidni rom- 
pompom z Medal of Honor: Warfighter, Battlefield 3: 
Armored Kill, Most Wanted in novim Army of Two. 
Dead Space 3, SimCity, Crysis 3 in The Old Republic 
so tvorili znano ozadje. Mogoče sem snobovsko evro- 
pejski, ampak od vsega skupaj me je najbolj nav- 
dušila FIFA. Razen Army of Two niso imeli nobene 
presenetljive napovedi, ker lahkotna graditeljščina 
The Simpsons: Tapped Out za iOS to pač ni. 
Kmečka Capcomova prezentacija v gastarbajterskem 
teatru ni bila vredna oznake tiskovna konferenca. So 
pa med standardne filmčke od Devil May Cry, Lost 
Planet 3 in Resident Evil 6 stlačili presenečenje - tret- 
jeosebno pretepaško-strelsko akcijado v bladerun- 
nerjevskem okolju, zvano Remember Me. 

Pri Ubisoftu sem zakinkal. Pokazali niso ničesar razen 
predanosti tekmovalnemu spletnemu igranju, kar 
simbolizira streljačina Shootmania Storm, ter naslo- 
vom free to play. S tem načeloma ne bi bilo nič naro- 
be, če ne bi vladal mogočen vtis, da so v F2P prepro- 
sto spehali naslove, za katere so ocenili, da na 
računalnikih ne bodo več nosili evrčkov. (Ubi je mne- 
nja, da računalniško piratstvo njihovih iger znaša med 

Odgovarja: Jake Solomon, glavni dizaj- 
ner, Firaxis. 


Kako blizu resnici sem, če rečem, da 
XCOM: Enemy Unknown v golem bi- 
stvu spada med stare XCOMe, le da 
je okrašen z dramatično kamero, 
kratkimi animacijami in podobnim, 
da bi ugajal novodobnemu občinstvu? 
Mislim, da je to perfekten povzetek. 
Sam ne bi mogel reči bolje. Moj cilj je 
bil vseskozi, da ostanemo zvesti starim 
igram iz serije, ki so mi bili v velik nav- 
dih. Ne le to — menim, da smo izkušnjo 
naredili bolj taktično, saj je bilo njega 
dni veliko odvisno od sreče. Tudi zdaj 


bo, a opazno manj. Boljšim orožjem se 
bo vsekakor mogoče postaviti po robu 
z boljšo taktiko, zlasti na višjih težav- 
nostih. Gotovo pa je treba danes v 
AAA-naslovu imeti filmskost. To se 
pričakuje in to smo vdelali. 


Ne mislite, da je umestitev v žanr po- 
teznih strategij tvegana? Kaj, če sod- 
obni publiki vse skupaj ne bo všeč? 
Potezne strategije te dni niso ravno v 
špici popularnosti. 

Dejansko ne vemo, kako bo na trgu. 
Vendar založnik Take-Two ni delal pro- 
blemov, navsezadnje smo Firaxis tisti, 
ki delamo Civilization, in ta je uspešna. 
Smo previdno optimistični, sam pa mi- 
slim, da bo tista magija iz izvirnika, za 
katero smo se trudili, da bi bila prisot- 
na, zaslužna za to, da bodo navdušeni 
tudi moderni igralci. Za to bo močno 
zaslužen občutek odgovornosti, ki jo 
boš imel do svojih likov, ki bodo po 
smrti odšli za vedno, in napetost, ki bo 
iz tega izvirala. Osebno sem mnenja, 
da ljudje na tej točki iščejo igre, v kate- 
re se lahko resnično potopijo, recimo 
kot Skyrim in Dark Souls. 


Kateri so bili vaši glavni navdihi? 
Igra je recimo podobna Mass Effectu. 
Šur, Mass Effect imam rad in je bil go- 
tovo v navdih, čeprav smo nemara še 
bolj upoštevali sistem VATS iz Fallouta 
3. Diablo 3 smo spremljali glede kame- 
re v pogledu od zgoraj, ki je podobna, 
in se učili od njih. Nadalje sem dosti 
počrpal iz Valkyrie Chronicles, naš 
producent pa je zelo navdušen nad ja- 
ponskimi taktičnimi frpji, kot je Ogre 
Tactics. 


V prejšnjih XCOMih je igralec lahko 
postavil kup baz, v novem ima samo 
eno. Čemu taka odločitev? 

Sliši se kot rezanje elementov, a po 
mojem ni. V starih XCOMih si postavil 
bazo v Evropi, v Severni Ameriki, na 
Japonskem in tako dalje. Toda delova- 
nje v teh oporiščih se je krepko pona- 
vljalo, saj si nenehno počel iste, doma- 
la rutinske stvari, ki so zahtevale veliko 
časa namesto možganske moči. V no- 
vem XCOMu lahko bazo v vsaki partiji 
zgradiš malo drugače in dobiš različne 
bonuse. Še vedno pa so po svetu han- 
garji, ki so nekakšne minibaze, od ko- 

der sprožaš prestrezanja letečih krož- 
nikov. Tako da efektivno imaš več baz, 
čeprav z okrnjenimi funkcijami. 


Prav tako alieni ne napadajo več ba- 
ze, število vojakov pa je zdaj omeje- 
no na največ šest. Zakaj? 

Prvo je bila odločitev, s katero sem si 
dolgo razbijal glavo in je bila težka. Ra- 
zlog je enostavno zato, da če bi vesolj- 
ci zavzeli tvoje edino oporišče, bi bilo 
igre nenadoma konec. Namesto tega 
umetna pamet raje jemlje na muho 
mesta, in to tako, da ne čaka, da imaš 
zadosti vojaških sil. 

Omejitev števila vojakov na šest pa je 
temeljila na tem, da si imel v izvirniku 
resda veliko več soldatov, a so se 
močno ponavljali. Prav tako je dolgo 
trajalo, da si vse like premaknil. Zato 
smo se raje odločili za sistem, kjer 
imaš manj oseb, vendar so te bolj raz- 
nolike in jih lahko razvijaš po svoje. 
Poleg tega vedno počno nekaj pom- 
embnega, namesto da bi brezdelno po- 
stavale, in občutek akcije je iz tega ra- 
zloga boljši. Sprememba je velika, toda 
mislim, da se je posrečila. 

95 in 98 odstotki. Kako so to izračunali, ne ve niti Šef 
v katedrali.) V nalinijsko obliko so s priponami Online 
dali Ghost Recon, Anno in Silent Hunter, poleg tega 
pa še trojico Might 6 Magicov. Heroes Online bo Blue 
Bytova strateška frpjka po okvirnem zgledu Settlerjev, 
Raiders bo MMOjska diablovska sekljačina, Duel of 
Champions pa taktična igra s kartami. Navdušila me 
ni nobena, saj so bile predstavitve zanikrne. 


Od štanta do yvanta 


Gamescomovi razstavni prostori so na splošno žal 
podlegli uravnilovstvu. Titanski zasloni so kul, a pre- 
malo je bilo presenečenj. Prišel je naftalinski Tony 
Hawk in skejtal, prisostoval je nemški igralec Ralf 
Richter, na EAjevem štantu so bili hitri novi avtomo- 
bili (v koš jih je dal KITT - pontiac trans-am iz televi- 
zijske serije Knight Rider, ki je krasil retrokotiček), 
naokrog so postavale noro dobre hostese, uletavali so 
cosplayerji. Ena taka šjora, odeta v animejske cote, 
je teatralično vila roke na vhodu v halo šest in pov- 
zročala prometne kratke stike. 

padov, da bi recimo izpod stropov napadli komando- 
si ali bi se na odru s plastičnimi hadoukeni sfajtala 
Ryu in Ken. Morda je to slaba plat germanske ureje- 
nosti. Ali pa so stroške tako oklestili, da ni več za češ- 
njice na vrhu tortic. Takisto sem pogrešal kak kon- 
kreten, uporaben nov hardver, saj si z lupo iskal joy- 
pade, joysticke, tipkovnice, volane in miši, ki jih nisi 
že videl v trgovinah. In, jasno, če si nor na izvirnost, 
dogodek ni bil zate. Ker so vložki preveliki, tu godejo 
na že znane strune. 

A ker nisem star prdec, ki je šel na Gamescom, da bi 
se pritoževal, se ne bom. Vzdušje je bilo krasno, pri- 
zorišče je odprto, svetlo in klimatizirano, folk carski, 
novih IPjev dejansko nekaj (Tearaway, Lords of Foot- 
ball, Impire, Remember Me ...) in izkušnja pozitivna. 
Uredili so kar nekaj obstranskih dogodkov, na primer 
retroigralnico z obilico starih sistemov, od neo-gea 
prek amige CD32 do Ponga, razstavo umetniških slik 
iz špilov (The-art-of-games.com), trgovinice s knjiga- 
mi in figurami, igričarski kviz nemške cenzorske or- 
ganizacije USK, večerni plesni žur in tekmovanje 
nemških moderjev računalniških ohišij Deutsche Ca- 
seMod Meisterschaft 2012. Iz vsega trušča pa sem 
razpoznal dve glavni smernici, ki bosta v naslednjih 
letih usmerjali glavni tok iger. 


Rayman Legends je bil ena redkih iger na Games- 
comu za wii u. Štirim igralcem se bo lahko pridru- 
žil še en z Ujevim zaslonskim kontrolerjem. 


Kolikor denarja, toliko 
muzike? 


Prva je model free to play, F2P, freemium, brezplačni, 
kakor mu že hočeš reči. Ime ni pomembno, važno je 
to, da se je v mobilnem svetu silno uveljavil, zlasti v 
Aziji, od koder izvira. Japonski Gree, ki deluje izključ- 
no na podlagi F2Pja, ima denimo v mreži 250 mllijo- 
nov uporabnikov. Hkrati free to play pospešeno prodi- 
ra na sobne zabavne naprave in računalnike, saj je 
zmožen nostti zlata jajca. Izdelovalci masovnih nalinij- 
skih iger po prehodu na F2P, kjer je špil v osnovi za- 
stonj in kupuješ njegove elemente, dostikrat kasirajo 
neprimerno več kot z naročninami. S prostim vstopom 
dobijo na tisoče novih strank, od katerih določen pro- 
cent pač odpre denarnico. Beloruski Wargaming.net 
je z World of Tanks dosegel bajne prihodke, čeprav so 
se jim tradicionalni založniki, katerim so igro ponudili, 
smejali, češ, da gre za ceneno rusko sranje, ki ga ne 
bo nihče povohal. Kdo se reži zdaj? 

Na Gamescomu je bilo z bombastičnimi štanti priso- 
tnih kar nekaj tvrdk, katerih razvoj temelji na modelu 
free to play. Zlasti Wargaming.net, ki je kazal World of 
Warplanes, ameriški Trion Worlds s kapitalom Time 
Warnerja (Rift, End of Nations) in korejski Nexon, ki je 
pripeljal dva zahodnjaškemu okusu prirejena špila - 
streljačino Shadow Company in realnočasno pomor- 
sko strategijo Navy Field 2. Če to pridružimo armadi 


brezplačniških MMOjev in določenih težkokategornih 
F2P-iger, kot je robotovščina Hawken, je prijem res vi- 
deti uspešen. Zato ni čudno, da zavoljo pritiska del- 
ničarjev, ki zahtevajo rast prihodkov, po njem steguje- 
jo tace izdajatelji, ki so doslej vihali nos. Ubisoft je F2P 
poudarjanju, kako so trendi in kul, ker imajo Anno 
Online in Silent Hunter Online. Kot priletni stric, ki pri- 
leti na žur ob enih zjutraj in razsaja, ker hoče, da ga 
opazijo, vsi ostali pa so v zadregi. 

Osebno mislim, da je fino, da je špil v osnovi zastonj, 
a da je treba paziti na pesek v očeh. Idealistično bi bi- 
lo meniti, da bodo založniki tako razsvetljeni in razu- 
mevajoči, da boš za velikokalibrski izdelek v modelu 
F2P plačal bistveno manj, kot bi v klasičnem. Včasih 
se kaj takega pripeti in so izdelki, kjer se izdatek čuti 
normalen, recimo Team Fortress 2. A na splošno gre 
za alternativno služenje, kjer zna strošek kmalu pre- 
seči običajnega. Prav tako mnogo ljudi nima kreditnih 
kartic za dokupovanje in treba je upoštevati, da neka- 
teri žanri oziroma igre so primerne za free to play, dru- 
ge ne. Kupovanje hiš v SimCityju in avtov v NFS bi 
šlo, odštevanje mikrotransakcijskih novcev za uroke v 
Dishonored pa bi bilo neumno do obisti. Kakorkoli, na 
Gamescomu se je pokazalo isto kot na E3ju: free to 
play is here to stay. Tudi v Evropi in na konzolah. 


Frisi resnice 


Drugi očitni trend je kakovost navideznih igralcev. Pri 
tem ne mislim na golo kinematografičnost - podob- 
nost filmom. Cikam na to, da je zunanjost poligonskih 
oseb dosegla raven, ko ni treba več uporabljati do- 
naključje, da je šlo na Gamescomu skoraj izključno 
za ženske, saj so tradicionalno bolj čustvene in izraz- 
ne. Lara v Tomb Raiderju, Jodie v Beyond: Two Souls 
in Ellie v The Last of Us so po zaslugi najmodernejših 
tehnik zajemanja gibov, ki jim skupno rečejo 'perfor- 
mance capture', prečkale uncanny valley - ne vzbudi 
se več odpor, ko je umetna oseba videti skoraj člo- 
veška. Pri ogledu predstavitev teh treh iger me ni nič 
potegnilo iz iluzije, da gre za človeška bitja, ki jih je 
strah, krvavijo, so navdušena, sumničijo, so jezna in 
izčrpana. Počutil sem se, kot da gledam film oziroma 
gledališko predstavo, kar bo naslednja generacija 
konzol od Božiča 2013 dalje še okrepila. Če to pri nas 
ne bo spremenilo igric v igre, res ne vem, kaj bo. 


POGOVOR Z RAZVI- 
JALCI: STARCRAFT 2 
- HEART OF THE 
SWARM 


Odgovarja: David Kim, dizajner in za- 


gotavljalec uravnoteženosti, Blizzard 
Entertainment. 


Glede česa si pri Heart of the Swarm 
najbolj vznemirjen? 

Zlasti glede tega, da bodo lahko pokli- 
eni igralci odkrili več uporabnih novih 


strategij. Trenutno jih veliko, da ne re- 
čem vsi, uporablja ene in iste prijeme. 
S HotS bomo odprli nove pristope. 


Vam profesionalni igralci svetujejo 
pti razvoju? 

Nimamo najetih poklicnih Starcraftov- 
cev, ki bi nam sugerirali pri izdelavi ig- 
re. Skušamo pa pridobivati mnenja raz- 
ličnih ljudi, zlasti korejskih profijev. 
Smo v navezi s tamkajšnjim e-šport- 
nim moštvom, katerega mnenja poslu- 
šamo. Za posredovanje med njimi in 
glavnimi avtorji skrbim jaz, ker znam 
korejsko. 


Heart of the Swarm bo imel seveda 
močan multiplayer, toda mene, ki 
sem star, zanima tudi enoigralska 
plat. Kakšna bo? 

Kampanjo pravkar dokončujemo. Ime- 
la bo dvajset misij, v katerih boste vo- 
dili zergovsko junakinjo Sarah Kerri- 


gan, jo — tako kot ostale enote — krepili 
z nabiranjem izkušenj in tako dalje. 
Vsaka naloga se bo osredotočala na 
prgišče samosvojih prijemov. 


Kako pa bo z zgodbo? 

Ta se bo nadaljevala natanko od tam, 
kjer se je končal Wings of Liberty, in 
bo spremljala razvoj Sarah Kerrigan. 
Vrnilo se bo dosti znanih obrazov in na 
koncu bomo niti speljali tako, da se 
bodo nadaljevale v tretjem delu, Lega- 
cy of the Void. 


Kaj počnete s težavnostjo? Najvišja 
stopnja je bila v Wings of Liberty za 
mnoge previsoka ... 

Podobno bo kot v prvi igri, kjer je bil 
nivo casual primeren za nedeljske ig- 
ralce — med drugim za mojo mamo, ki 
ji je špil v tem okviru čisto dogajal —, 
brutal pa je bil res brutalen. Se pa po- 
govarjamo o tem, da bi skrčili količino 

zahtevnostnih stopenj, čeprav se o tem 
nismo zedinili. Vsekakor bo najvišja te- 
žavnost nadvse zafrknjena. 


Veste nemara, kaj se dogaja s fil- 
mom Stareraft? 

Pri nas nič. Dobili smo več ponudb v 
to smer, ampak naša skupina dela ig- 
re, ne filmov. Mogoče se bo kaj zgodi- 
lo v širšem Blizzardu. 


Nemara bi lahko ustvarili anime! Te- 
matika je idealna, vmesne sekvence 
itak delate risane ... 

Res je, bom predlagal :). Drugače pa to 
ni v naši moči, čeprav si želimo, da bi 
bil Starcraft prisoten v drugih medijih. 


Mimogrede, a kdo ve, kaj se je zgo- 
dilo s Starcraft: Ghostom? 
<nasmeški, zadrega tako pri Kimu kot 
piarovcih okrog mize> Ummm, ne 
vem, je pa Nova v Stareraftu 2 ... :) 


september 2012 

VSE URADNE DIRKALNIKE, DIRKAČE IN DIRKALIŠČA 
IZ 2012 FIA FORMULA 1 SVETOVNEGA PRVENSTVA. 

NEED FOR SPEED: MOST WANTED 


Ponavljanje imen in povzemanje idej EAju ni v čast, kajti 
devetnajsti NFS, Most Wanted, nosi ime starine iz leta 
2005, idejno pa gre za premikasten Burnout Paradise. V 
velikem odprtem mestu bomo dirkali s sodobnimi avto- 
mobili, ki bodo odklenjeni že spočetka, le najti jih bo treba, 
skušali premagati ostale in zbežati policistom. Pot bomo 
bolj ali manj izbirali sami, namesto da bi bila vnaprej do- 
ločena. Pozitivno me je presenetil vozni model, ki je sicer 
arkaden, a so avtomobili prijetno težki in za naprednejše 
manevre zahtevajo več spretnosti, kot je za serijo v navadi. 
Večigralske dirke imajo skupen začetek, kamor se je treba 
pripeljati, nakar se udeleženci zaletavajo in si skušajo izbo- 
riti čimboljšo štartno pozicijo. V igro bo vdelan razširjen 
Autolog za beleženje uspehov prijateljev s seznama. Celo 
tako napreden bo, da bo podatke jemal z več platform, ta- 
ko da bo moč pozicijo s PCja nadaljevati na PS3. (sn) 


DEAD SPACE 3 Razboriti Izak se bo v tretje spustil na zaledeneli planet Tau Volantis in obiskal še atmosfero 


nad njim, pri čiščenju nekromorfske zalege pa se mu bo pridružil soldat John Carver. Ker je v dvoje bolj veselo, me je zaskrbelo, da bo šel delež srhljivosti po zlu. V 
to smer je kazala gamescomovska predstavitev - eno samo strelsko maličenje tentaklasto-zobato-lobanjastih ostud po zgledu Stvora. Je pa res, da se bo kompanjon 
prisoten le, če ga bo nadzorovala živa oseba. Ko bomo igrali sami, se bo Carver pojavil le občasno. In, jasno, na sejmih počasne, vzdušne sekvence ne vžgejo. Zato 
grozljivosti ne gre odpisati, posebej ker Visceral Games zagotavljajo, da so "zgolj dodali nekaj več akcije, kar ne bo kompromitiralo groze." Kakorkoli, Tau Volantis 
je vir nekrosvinj in da se bomo z njimi efektivno borili, bomo izkoriščali tako nova orožja in snežno obleko kot večjo gibčnost protagonista, vključivši prevale. (sn) 


Hvalisanje, kako je bil NBA 2K12 najbolje ocenjena športna 
igra lani in turbo uspeh s petimi milijoni prodanih kosov, mi je šlo tako na jetra, da sem predstavljalca pobaral, če kanijo igro tokrat spla- 
viti brez kupa hroščev. Hinavsko me je gledal in mi očital laž!!! Neverjetno. Kakorkoli, 2K13 bo popiljena dvanajstica z drugačnim nadzo- 
rom, kjer bo leva gobica košarkaša usmerjala, desna pa bo namenjena driblanju. Fizika pri stiku teles bo naprednejša, tu bo podpora ki- 
nectu, skozi katerega bo moč z glasom zahtevati taktike in fasati tehnično zaradi kletvic, animacije pa se bodo prekinjale glede na situa- 
cijo. Zvezdniški igralci bodo imeli do pet posebnih sposobnosti in novi producent JayZ je zrihtal tako ameriški Dream Team iz 1992 kot 
aktualno olimpijsko ekipo. Osnovno vprašanje pa ostaja: bomo lahko spletni multiplayer igrali normalno prej kot tri mesece po izidu? (sn) 


METAL GEAR RISING: REVENGEANCE 

Ne, v imenu ni bese- 
de Solid, ampak Revengeance je vseeno uraden, orenk del se- 
rije Metal Gear, na katerem skupaj delajo Kojima Productions 
in Platinum Games. Oboji so japanski obvladači, zaljubljeni v 
hek-end-sleš z animejskimi popadki, in MGRR bo točno to. 
Nadzorovali bomo kibernetskega nindžo Raidena iz MGS2, 
čigar katana bo rezljala na kose tako živo silo in sovražne ro- 
bote kot avtomobile in stene. Le mimoidoče kibermačke, ki se 
zna izmikati, ne. So nori ti Japonci. Tolovaje bomo lahko lu- 
čali v zrak in jih tam dodatno kombo-izirali, pri čemer bosta 
kri in strojno olje špricala na vse strani. Lahko pa se bomo za- 
tekali k tihim ubojem, čeprav to ne bo skrivalniščina, ter so- 
delovali v kinematografskih sekvencah. Malo Bayonette, ma- 
lo za lase privlečene zgodbe po zgledu starih Metal Gearov, 
malo skakanja med letečimi raketami, pa smo na poti do Ni- 
nja Gaidena 3, kakršen bi zares moral biti. Mogoče. (sn) 

CALL OF DUTY: BLACK OPS 2 


Zgodbovna kampanja v najteže pričakovani streljanki 
2012 bo imela več koncev glede na to, kaj boš izbral 
med misijami. Toda na Gamescomu je igro zastopala 
večigralska plat, ki bo založniku in Treyarchu prinesla 
največ slave ter cekina. Dizajnerski vodja David Von- 
derhaar je bil ponosen na več gradnikov, najprej na 
prosto oblikovanje klas, ki bodo imenovane le okvirno, 
saj bo moč ostrostrelcu dati mitraljez in jurišniku snaj- 
perico, če te bo tako prijelo. Treba bo zgolj ostati v ok- 
viru sistema 'pick 10', 'izberi deset elementov', kar bo 
vključevalo tako orožja in granate kot dodatke, recimo 
senzor za gledanje skozi zidove (vendarle bomo leta 
2025!), perke ter wildcarde. Slednji so novost, gre pa 
za prilagajanje pravil, ki bodo recimo omogočili op- 
remljanje dodatnih elementov za presego pravila 'pick 
10'. Petinpetdeset bo izkušenjskih stopenj in še dodat- 
, nih deset prestižnih, pri čemer bo odklepabilnosti več, 
kot bo nivojev. Poleg XP bodo važne točke in medalje, 
največ pa si boš prislužil, če boš pomagal ekipi. Zlasti 
v novem modusu multi-team, ki bo na karto postavil 
do osemnajst igralcev hkrati v do šestih frakcijah, kar 
bo hotelo nove taktične prijeme. Drugi novooznanjeni | 
modus je hardpoint, kjer boš moštveno branil pozicijo so 
in točke dobival le, če boš v vnaprej določenem ob- s: NE: 
močju. To bo tja letelo granat! Pohvalno je, da večig- " (iii 
JE ralsko plat Blops 2 delajo z e-športom v mislih. Vdela- 
na bo podpora divizijam, v katere bo špil grupiral pri- 
bližno enako spretne, da previsoko rangirani ne bodo F Z 
uničevali nOObov, in tu bo oprema za komentatorje, 
kot so pogled iz satelita, tabela s sodelujočimi, rezulta- 
U ti in časom, slika v sliki ter poslušanje tega ali onega 
moštva oziroma igralca. Na voljo bo predvajanje v ži- 
vo, za kar boš na konzoli potreboval le USB-kamero in 
ne kartice v računalniku oziroma naročnine na plačljivi 
servis Elite. Čeprav ta seveda bo. Ča-čing! Pozor, igra 
na PCju ne bo več marala za Windows XP! (sn) 


tem pa se imamo končno nadejati špila. Šlo bo za tretjeosebno streljanko, v kateri boste prevzeli nadzor nad Kirkom ali Spockom (ozvočila ju bosta Chris 
Pine in Zachary Ouinto), ki bosta po mnogih planetih in vesoljskih ladjah ekipno tamanila kuščarske Gorne. Ja, tiste iz najslabšega televizijskega prete- 
4 pa vseh časov. Glej YouTube. Kakor sta si lika različna po karakterju, naj bi se razlikovala tudi po igranju. Kapitan bo pistoleros, dočim bo Vulkanec bolj 
tehnične sorte. Avtorji Digital Extremes, podpisani pod Bioshock 2, so o podrobnostih precej skopi, ve pa se, da je štorijo prispevala Marianne Krawc- 
zyk, z bafto nagrajena scenaristka serije God of War. Sodelovalni način, kjer dva igralca prevzameta nadzor vsak nad svojim likom, naj bi bil posebej 
444d žmohten na PS3 z movom. Dokupiti bo namreč moč repliko fazerja, kamor boste vtaknili kontroler. Ta konzola bo prejela tudi ekskluzivni DLC. (gt) 


s STAR TREK Bliža se izid novega filma iz nanovo zagnane franšize Zvezdnih stez, še pred 

JAMES BOND: 007 LEGENDS 
| Dolgočasna prezentacija člo- 
večka iz Eurocoma mi ni vlila dosti upanja, da bo 007 Le- 
gends bondijada deluks. Namesto za licenčnico s tematiko 
Skyfalla bo šlo na rovaš petdesete obletnice Bonda za skupek 
misij iz prejšnjih filmov, ki bodo vse uporabljale fris, stas in Pg 


oponašan glas Daniela Craiga. V mlinih so se znašli Moonra- , 
ker, On Her Majesty's Secret Service, Licence to Kill in Die 
Another Day, peti pa je še skrivnost. Notri bo tudi Skyfall, a 
kot plačljiv DLC. Buu. Iz prve osebe bomo streljali in se skri- 
vali, odvisno od tega, kako bomo hoteli pristopiti k misiji, ter z. 
dirkali v pogledu od zadaj. Zaradi starega pogona je špil vide- 
ti precej grd. Ko sem izrazil dvom, da je masovno pobijanje v 
slogu CoD bondovsko, me je tip čudno gledal - ko sem hotel 
izvedeti, ali bomo kdaj postali pravi 007jevski strup za punce, 
pa mi je rekel, da so v ta namen v špilu "družabne prireditve, 
kjer lahko piješ šampanjec z drugimi." Mater, me je zatrl. (sn) MW 

THE LAST OF US To ve- 
likopotezno kinematografsko tretjeosebno pusto- 
lovščino, ki bo nemara zadnji velik naslov za PS3, smo 
si ogledali v Jokerju 222. Studio Naughty Dog upora- 
blja prijeme iz Uncharteda, saj bo sistem igranja v Last 
of Us približno ustrezal odpravam Nathana Draka. V 
svetu, kjer virus pobije levji delež prebivalstva in 
večino ostalih spremeni v strašne zobatce, bosta 
skušala preživeti nabrita štirinajstletnica Ellie in umir- 
jeni, starejši, očetovski Joel, ki še pomni čas pred dne- 
vom Bolezni) in ima temno preteklost. Novi napoved- 
nik je namignil, da je bil na strani plenilcev, kar poja- 
sni njegove OTEjaste pretepaške veščine. Nadzorova- 
li bomo Joela, medtem ko bo Ellie vodila umetna pa- 
met, za katero obljubljajo le najboljše. 
Gamescom je prispeval nenavaden, a fin košček mo- 
zaika, ko pred žurnaliste niso spustili avtorjev igre, 
marveč glavna nastopajoča. To sta povprečno znana 
ameriška igralca Ashley Johnson, za katero je bil to 
prvi gejmerski projekt, in Troy Baker, ki je navdušen 
špilavec in je že posodil glas digitalni zabavi - med 
drugim je bil Snow v Final Fantasy XIII. "Steel guard!", 
se je pohecal vitki blondinec, ki Joelu v igri ni podo- 
ben, se je pa ujel z Ashley. Med poslušanjem vtisov 
smo gledali filme, kako deluje Naughty Dogov 'perfor- 
mance capture'. To je nadgradnja klasičnega motion 
captura, saj gre za zajemanje giba vsega telesa in 
obraznih grimas. Nastopajoči sceno odigrajo na odru, 
ki spomni na gledališče, pri čemer uporabljajo pla- 
stične rekvizite in obilico domišljije, vse naokrog pa so 
kamere. Odigrano sceno animatorji prenesejo v raču- 
nalnik, kjer jo postavijo v 'zaresno' okolje. Postopek je 
fascinanten, Troyevo in Ashleyjino navdušenje, ki ga 
delita že leto in pol, pa botruje naravnim prizorom, ki 
so brez trohice uncanny valleyja. 
Enourna lahkotna debata je zgolj potrdila, kar vem, 
odkar sem Last of Us uzrl prvič. Če bo to labodji spev 
playstationa 3, naj nekdo pokliče Čajkovskega. (sn) 


GAME OF THRONES: SEVEN KINGDOMS Zima prihaja in z njo masovna frpjka Igra prestolov z HBOjevo licenco. 
MMORPG bo temeljil na načinu PvP, to pomeni na ravsanju z živimi igralci, saj bo lov na merjasce postransko opravilo, dočim temnic s šefovskimi pošastmi ne bo sploh. 
Vsi udeleženci bodo vitezi, torej nič moistrov, piromantov ali kurb, združevali pa se bodo v manjša zavezništva pod tremi grbi: levom hiše Lannister, starkovskim volkom in 
jelenom od Baratheonov. Poleg manjših spopadov bo moč oblegati in zavzemati gradove (izjema bo nevtralni Kraljevi pristanek), veliko vlogo pa bo imela diplomacija ozi- 
roma politika. Kako konkretno bo to vdelano, nemško-norveški avtorji ne povedo, znano je le, da bo možno za teden dni postati kraljevi Roka. Prav tako ne vemo, kakšna 
bo interakcija s prepoznavnimi liki. Bo moč pokavsati Cersei, oklofutati Joffreya in se turnirsko pomeriti z Brienne? So pa obljubili, da bo vsebina sproti napredovala, bržda 
z razvojem nadaljevanke. Igra prestolov ne bo polnocenovni izdelek, marveč v osnovi zastonjski brskalniški špil s presenetljivo dobro grafiko in lahkim uvajanjem. (lf) 

% INJUSTICE: GODS AMONG US 
Veste Eda Boona? 
Možiček je soavtor vsega niza Mortal Kombat, tako da o meha- 
niki zaslonskega pretepanja nekaj ve. Ima tudi izkušnje s su- / 
H perjunaki, saj je pred časom izdelal solidni Mortal Kombat vs. | 
DC Universe (J185, 75). Iz kože ne more, zato njegova skupi- 
na Netherrealm pripravlja novo tepežkarico, tokrat izključno z 
rešimožmi in rešiženami, pri čemer bo spet šlo za like iz sveta 
stripovske založbe DC Comic. Na spisku jih je več ducatov, do- 
brih in slabih, znanih in manj znanih: Batman, Superman, Won- 
der Woman, Joker, Flash, Catwoman, Cyborg, Nightwing ... 
Vsak bo imel kajpakda samosvoje udarce, poteze, specialke in 
dodatna orožja. Za nameček bodo v svoj prid uporabljali okoli- 
co. Sode ali avtomobile bo en lik denimo razstrelil, drugi pa jih 
bo lučal. Da Superman ne bo v premoči, ga bodo prizemljili in 
oslabili s kriptonitom. Čeprav Ed obljublja globino, vredno moj- 
strov, se je odveč sprenevedati, da bo Injustice postal turnirski 
špil, saj bo v prvi vrsti namenjen nedeljskim pretepačem. (lf) 


ARMY OF TWO: DEVIL'S CARTEL a 
Razvoj Army of Two se iz Mon- | 
treala seli k Visceral Games, fantom za serijo Dead Space. 
Poslavljata se Salem in Rios, protagonista prvih dveh delov J N 
- vsaj v igralni obliki, saj naj bi ju v trojki bežno srečali. A K! k 
sodelovalna zasnova ni šla nikamor. Vanjo bo čmoknila m ii 
, nova dvojica zelencev v enoti Tactical Worldwide Opera- 4 Š 
tions (TWO), ki se bo podala v boj z mehiškimi mamilar- " 
skimi karteli. Ker iz novic vemo, da ti razpolagajo z ab- 
| surdno količino orožja, se obeta nažigancija epskih raz- ' 
sežnosti. Spet bomo skrbeli, da si bosta kamerada krila se ( 4 nI 
hrbet, z enim bomo pošiljali rafale, medtem ko bo drugi » 4 
skušal priti sovragu za hrbet ... V solerskem modusu bo z 
| drugega moža vodila umetna pamet, menda pa bosta no- 
vinca manj sočnih jezikov in dogajanje bolj zresnjeno. Na- 
"4 kar povedo, da bo prenovljeni način overkill, kjer / 
sprožamo bullet time, še bolj utrgan in bo rušil stene. Igra 
namreč stoji na Battlefieldovem pogonu Frostbite 2. (ag) / 


SPLINTER CELL: BLACKLIST Agresivna prikritost je izraz, s katerim skuša 
Ubisoft upravičiti dvig novodobnega Splinter Cella, kot ga je predlani izrisal Conviction. Tiholazenje po sencah je stvar preteklosti, zdaj je 
važno, da se tretjeosebni igralec neopaženo približa nasprotnikom, nakar jih "med gibanjem pokolje z inovativnimi pripravicami, aktiv- 
nim tekom in plezanjem po zidovih, kjer ni lestev". 'Mark and execute' je osnovna poteza mlajšega Sama Fisherja, ki ga ne upodablja več 
igralec Michael Ironside, ampak novinec Eric Johnson. Starce kani Ubisoft Toronto za silo potolažiti s kvazi moralnimi izbirami (Fisher 
najprej sadistično pohabi ujetnika, nakar se je treba odločiti, ali ga bo pustil živeti - huh?), več svobode v primerjavi z linearnim Convic- 
tionom in nasprotnim superagentom. Glede na to, kam gre nekdaj skrivalna serija, bo to baba z velikimi joški, iz katerih bo streljala. (sn) 

O polnopravnem 
tretjem Ašašinu, ki bo odvrgel Eziove italijanske cote in 
uvedel novega junaka ter okolico, smo vedeli marsikaj. 
Da bo umeščen med leti 1753 in 1783 v ameriško vojno 

| za neodvisnost od britanskega imperija. Da bomo igrali 
kot pol evropejski, pol indijanski Connor Kenway, ki se 
bo zapletel v večni boj med morilci in templjarji. Da bo- 
mo izkusili tako mesta, med njimi Boston in New York, 
kot prerijo, reke, gozdove in kanjone. Po divjini bomo pe- 
skovniško s tomahavkom, lokom in strelnim orožjem 
klali kraljičine soldate (skalpov jim bojda ne bomo jema- 

| li), hkrati vihteli dve cepanici, jezdili, lovili živad ter pro- 
dajali kožuhe. Tu bodo važni zavetniki drevesa, ki bodo 
omogočala tiho približevanje in hitre pobege. Prisostvo- 
vali bomo zgodovinskim bitkam, srečali Georga Was- 
hingtona ter Bena Franklina in se merili večigralsko. Tu 
bo nov sodelovalni način, kjer bomo v družbi do treh so- 
trpinov pobijali računalniške like. Tiholazenje? To na sej- 
mih nikogar ne zanima, ker ne poka. 
Vse skupaj po treh letih razvoja deluje v škricih novega | 
grafičnega srčka AnvilNext. Dotični je zaslužen za obra- 
čune z ducati sodelujočih, v katerih bo okrog junaka, 
upajmo, manj robotsko postavajočih nasprotnikov. Ter 
za element, ki so ga v Kelmorajnu predstavljali najbolj 
ponosno: ladijske bitke. Ločeno so jih razvili v Ubisofto- 
vem singapurskem studiu in poudarjajo filmski spekta- 
kel. S topniško jadrnico bomo pluli po razburkanem mor- | 
ju, ki bo vplivalo na akcijo, in širili oči nad dinamičnim | 
vremenom in odsevi sonca ter zubljev s palub. Salve iz 
kanonov s štirimi vrstami streliva bodo sovražna plovila 
trgala na kosce in netila požare, na trmasta pa bomo lah- 
ko skočili osebno in si jih podvrgli z vihtenjem snete seki- 
re. Nekaj bitk bo historičnih oziroma vnaprej določenih, 
dosti pa jih bo naključnih in stranskih, saj bomo lahko 
prosto jadrali ob vsej vzhodni obali današnjih ZDA. (sn) 

"€ DRAGON COMMANDER 
Belgijski studio Larian je znan po seriji solidnih 
| frpjk Divinity. Prihodnje leto nas mislijo spet popeljati v deželo Ri- 
vellon, a tokrat v globoko preteklost in na strateški način. Dragon 
Commander bo namreč v prvi vrsti realnočasovna strategija, v 
kateri bo treba deželo združiti v boju proti zlobni imperatorki. A 
hkrati bo več kot to - v podobi mladega zmajevskega viteza boste 


b am ij namreč morali za napredovanje sklepati zavezništva, spretno 

4 nea K EH trgovati in pridobivati naravne dobrine ter bonusne karte, s kate- 
(pi ef j M rimi boste podobno kot v Risku enotam na bojišču zagotavljali 
Sob 1 da J taktično prednost. Slednjim ne boste le ukazovali, marveč boste v 


v RANA Np </ INES. krvavi metež lahko uleteli v zmajski podobi. Pardon, kot zmaj z 
: k h - | reaktivnim pogonom! Upravljanje kuščarja naj bi bilo nalik tiste- 
| mu v Divinity Il, torej akcijsko kurjenje vsega, kar pride pred go- 
bec. Veselje pa ne bo omejeno na puščavništvo, saj obljubljajo 
tako sodelovalni način kot spopade do štirih igralcev. (gt) 


RAIN Jesensko vzdušje trka na vrata, kar prinaša mokrotno vreme in sivino. Rain bo napravljen po- 
vsem v tem slogu, pikira pa v PS3jevo spletno štacuno. Kljub podobnemu imenu ne bo povezan s Heavy Rainom, temveč 
bo neodvisen izdelek. Namesto da bi šli po sledeh serijskega morilca, bomo v vlogi dečka cmokotali po mestnih ulicah. Da 
se tod skriva več od mrtvih oken in razmajanih žlebov, se bo pokazalo kaj hitro. Ob dežju nam bo dano videti srage skrite- 
ga, vzporednega sveta in njegovih prebivalcev. Fantič se bo zagledal v prikazen deklice, a ker bo bolščal pregloboko, bo še 
sam prešel na padavinsko stran. Mali bo viden le v trenutkih, ko ga bodo oblivale dežne kaplje. Zato bomo velik del časa 
ugibali, kje sploh je, ko ga bomo v tej mili pustolovščini podobno kot v Icu in The Journey vodili po skrivnostnem svetu. 
Ker špil izdeluje Japan Studio, katerega pododdelek je zaslužen za Shadow of the Colossus, ima poezijo v genih. (nv) 


| MALA: ja v 
i 


li 
NE 
ki 


| nm 
| Len 


PUPPETEER 

Tokratna nagrada za umetniški 
vtis gre Puppeteerju, novi nenavadnici 
Sonyjevega hišnega razvojnega moštva. 
Igralno bo to ploščadna arkada z vide- 
zom predstave v strašljivem lutkovnem 
gledališču. To pomeni štrikčasto anima- 
cijo, premikajoče se kulise, mešanje 
svetlobe in senc ter doneč glas napove- 
dovalca. Vodili bomo obglavljenega fan- 
ta, ki si v iskanju svoje betice pomaga s 
sposojenimi, ki mu dajejo nove sposob- 
nosti. Zlasti pa uporablja čarobne škar- 
je, s katerimi se sablja, reže skozi rekvi- 
zite in striže vrvice ducatu mogočnih 
šefovskih marionet. Samosvoj slog se 
zdi kot zmes pozamentarijskega Kirbyja 
in žakljastega LittleBigPlaneta. Po oku- 
šenem bo Lutkar z barvitostjo in odbi- 
tostjo prežet spektakel, s katerim kani 
veliki S pokazati, da ga ni strah domi- 
selnosti in svežih pristopov. (lf) 


4 PRO EVOLUTION SOCCER 2013 
Ko vodjo projekta PES 2013 Kei- 
ja Masudo vprašam, kaj misli o tem, da je FIFA od njih 
| skopirala vse, kar se je dalo, se namrdne, a prizna: "Kri- 
vi smo sami. Nismo tvegali, ko bi morali." Fris novega 
producenta ostane otrpla maska. Morebiti se bo kmalu 
sprostil, kajti po lanskem približanju Fifi je PES 2013 v 
položaju za gol. Kombiniranje arkadne zabavnosti in do- 
stopnosti ter realizma ume obroditi sadove, mojstrovanje 
pa bo doseglo višek v ročnem nadzoru, kjer bomo odgo- 
vorni za smer, moč in detajle podaj ter strelov. Druga 
odlika je petdeset vrhunskih fuzbalerjev, ki si je podob- 
nih po zunanjosti in gibih. Tretja pa 'dinamični prvi dotik' 
za hitro preusmeritev prejetih žog. Občutek pri igranju je 
bolj realen kot prejšnja leta, kakor da imajo žoga in igral- 
ci več teže, in tekme so bile drugačne kot v Fifi 13, ven- 
dar uživantske. FIFA proti PESu, Messi proti Ronaldu, ki [ 
je na naslovki Pro Eva ... naj se bitka prične! (sn) 

Štiridesetminutna prezentacija Tomb Raiderja v kinodvora- 
ni, čemur je sledil praktični preizkus, me ni pustila s trdim. To pa za- 
to, ker so se Crystal Dynamic spustili v eksperiment in hočejo iz seks 
simbola narediti osebo iz mesa in krvi, kar je tako, kot če bi zajčice iz 
Playboya kazali, kako lulajo in kakajo. Ob 21-letni Lari, ki v tem 
preddelu celotne serije postane brodolomka na tropskem otoku, ni- 
maš kaj sanjariti. V objemu odličnega grafičnega pogona sem dečvo 
opazoval, kako se ranjena opoteka, kako jo trese od mraza, kako 
joče od strahu, kako se ujame v lovsko past in kako strašno ji je, ko 
mora ubiti srno, da bi preživela. Bilo je čustveno izčrpavajoče in iz- 
vedbeno navdušujoče. Dosti časa je trajalo, da je začela kazati znake 

| kasnejše neustrašne plenilke grobnic: akrobatiko pri plezanju, ki je 
videti unchartedovsko, in gazelsko tekanje po džungli, ki v tej inačici 
ni bila videti peskovniško odprta. A do neke mere naj bi šla v to 
smer, saj naj bi zmerom globlje prodirali v otok in kot oporišča upo- 
rabljali zakoličene tabore. Tam bomo frpjsko zbrane izkušnje pretap- 
ljali v preživetvene veščine, popravljali opremo in šteli strelice, ki jih 
bomo pulili iz plena. Vmes nas bodo napadali volcje, a največja zve- 
rina bo človek v obliki drugih preživelih. V enem od takih srečanj se 
je junakinja grafično nazorno posvetila prašiču, ki jo je otipaval (o 
posilstvu, okrog česar so mediji vpili prejšnji mesec, ni bilo govora!). 
Tudi sicer je igra krvava, brutalna, z usmrtitvami nepridipravov in 
vreščečimi, gorečimi postavami, kar ni čudno, če vemo, da je za kr- 
milom Cory Barlog, ki je bil plodovit pri seriji God of War. Za scena- 
rij pa skrbi pisateljica Rhianna Pratchett, Terryjeva hči. 
Kako bodo s to filmsko akcijado zadovoljni fani izročila, ne vem, saj 
je bilo dosti več boja kot plezanja in nič ugank. A nekaj je jasno: La- 
ro bomo predobro spoznali, da bi lahko nanjo še naprej drkali. (sn) 

 KING'S BOUNTY: WARRIORS OF THE 
$4 NORTH Heroji moči in magije 
|, so na počitnicah, kar daje Rusom krila za novo poglavje 
| slične pravljične strategije King's Bounty. Založnik 1€ je 
doslej splovil tri titule, v katerih smo vandrali po pisani 
' deželi, opravljali kveste, gradili glavni lik, najemali solda- 
tesko in se na bojnem polju v poteznem načinu pomerili z 
armadami zveri, tolovajev ter prikazni. Na žalost ni niz 
popolnoma nič napredoval in enako zna veljati za Bojev- 
nike s severa. Videz z vmesnikom vred ostaja enak one- 
mu izpred štirih let, prav tako vsa igralna mehanika. Te- 
matika bo to pot nordijska, kar pomeni bradate bojevni- 
ke, junaka Olafa, runsko magijo in valkire v vlogi boje- 
valnih pomočnic (namesto poprejšnjih besov in zmajev). 

To pa je to. Še vedno bo herojček en sam, bajt ne bomo ji 
gradili, nasprotnih generalov ne bo in prav tako ne 
večigralstva, ki je za tako poteznico obvezno. Celotno 

igranje bo ena sama misija, dolga kot jara kača. Apn. (f) 

CRYSIS 3 

Enoigralstva na Gamesco- ; 
mu ni bilo, tako da ostajamo pri džungli, ki je prerasla 
New York, in predatorskem haranju po njej. Poudarek 
je bil na multiplayerju v dveh okusih. V enem smo se 
v razsutem urbanem okolju moštveno borili za menja- 
vajoče se nadzorne točke, kar je vključevalo pilotira- | 
nje velikega robotskega hodca in klestenje taistega. 
Bilo je fino, a bolj je sekal drugi modus, ravno v 
Nemčiji sveže napovedani hunter. Tu se bosta na pri- [ 
zorišču pomerili dve moštvi: eno bo imelo spočetka 
več navadnih soldatov, drugo pa bo manj številčno, a 
ga bodo tvorili 'lovci', opremljeni z nevidnostnimi 
gvanti in smrtonosnimi loki. Vojaki bodo morali 
preživeti do izteka ure, toda vsak njihov član, ki ga 
bodo hunterji ubili, bo oživil kot lovec. Opaziti je bilo 
sicer preferiranje hunterjev, ki so precej zlahka 
uničevali konkurente, a gotovo bo igra deležna še ve- 
liko piljenja, saj je do izida pol leta. (sn) 


MARVEL HEROES Gazil 

in izgotovili Champions Online, je Marvelova licenca romala h Gazillionu. Marvel Heroes bo diablovka, kar je logično, saj je eden od šefov studia David 
Brevik, Diablov oče. Po velemestih, vojaških bazah in skrivnih laboratorijih bomo harali v vlogi večine Marvelovih junakov, kot so Hulk, Iron Man, Wol- | 
verine in em, Sguirrel Girl. Res. V značilnem izometričnem pogledu bomo malopridnežem trli lobanje in cvrli ksihte s slikovitimi veščinami ter se pota- 
pljali v morje plena, ki ga bo vsak premaganec divje odmetaval. Sistem bo še najbolj podoben večigralskemu delu Diabla 2 v herojski preobleki, le da bo 

v svetu naenkrat precej več igralcev, ki se bodo zlahka povezovali v partije. Ker bo igra v osnovi zastonj, free to play, jo bo lahko preizkusil vsakdo. (ag) 


PEGE 
UNTIL DAWN Sony za PS3, 2013 Nova srhljivka za PS3 verjetno ne bo tako inteligentna kot nedavni odlični film Cabin in the 
Woods. Dvomim, da bo skupina mladih, ki gre za vikend v samotno kočo, nakar na obisk pride teta Matilda, našla kaj tako prese- 
netljivega. Bolj kot za razgradnjo klasičnih najstniških grozljivk bo šlo za tipsko delilko kurje polti, ki bo igralno jako preprosta. Dela- 
jo jo za playstation move in igrali bomo tako, da bomo z liziko merili v dele ekrana ter stiskali gumbe, kot bi imeli v roki miš. Izme- 
njaje bomo v vlogah osmih najstnikov vandrali po gozdu, odkrivali skrite predele okolice in koče, čvekali, reševali ne pretežke ugan- 
ke ter se tresli, ko bo izza vogala stopilo ... kaj? Ne vemo, a ker bo šlo za psihološki teror, verjetno ne bo kosmata pošast z zobatim 
curakljem. Z mnogimi vmesnimi prizori podloženi Until Dawn kanijo tržiti digitalno skozi Playstation Store za ne previsoko ceno. (sn) 


STAR WARS 1313 LucasArts za neznanokaj, 
/ neznanokdaj Eno je gledati prizore iz 1313 doma z 
YouTuba, naj bo HD še tako HD in monitor še tako 
velik. Keč je še vedno v tem, da se nastopajoča lovca 
na glave, bounty hunterja, katerih zunanjost ni do- 
končna, lotita brskanja po smrtonosnem, usranem 
podzemnem nivoju 1313 planeta Coruscant (Lucasi: 
"Kot stari Vegas proti novemu."), tako kot so pre- 
mierno pokazali junija na E3ju. A nekaj čisto drugega 
je biti v temni sobi z LucasArtsovci, ki ti scene z Nvi- 
dijinega PCja spravijo na gromozansko plazmo in 
zvočni sistem, zaradi katerega bobnijo tla trideset 
metrov naokoli. Bistvenih novosti razen kratkega uvi- 
da v podzemlje ni bilo, a šele zdaj sem dobro začutil, 
da je to prvi pravi projekt za naslednjo generacijo 
konzol. Uradnih informacij Lucasi niso izdali, niti ko 
sem jim ponujal originalne nadomestne dele za C- 
3POja. Toda po mojem ni šans, da je 1313 namenjen 
xboxu 360 in PS3. Preveč kompromisov bi morali 
skleniti in pogršati zunanjost za delovanje na sedem 
let stari opremi, da bi se lahko držali mota "Nikoli ne 
glej, če bi lahko igral." Ne, ne. 1313 je zazrt v prihod- 
nost, kot ga bosta sooblikovala Unreal Engine 4 in 
Sguarov pogon Luminous, saj bljuva prizore, ki ne- 
prestano, gladko in skorajda neločljivo prehajajo med 
igranjem ter vmesnimi sekvencami. Glede na to, da 
so bile v omenjeni kišti "danes kupljive komponente", 
kot so se izrazili zaslišani razvijalci, sicer bržda ne gre 
za projekt za leto 2015. A vizuelne impresivnosti mu 
ne gre očitati, tako kot ne navdušenja ob tretjeoseb- 
nem streljanju iz zaklonov, unchartedovskem pleza- 
nju, smrtonosnih akrobatskih skokih čez brezdanji 
prepad sredi Coruscanta ('zajčja luknja' po zgledu 
Alice v čudežni deželi, kot se je izrazil predstavnik za 
tisk), dramatični kameri ter odrasli, temačni, izvirni 
zgodbi, ki ne bo umeščena v prežvečeni Vaderjev uni- 
verzum in kjer naj ne bi bilo zlahka prepoznavnih do- 
bričin ter zlobcev. Niti Sile! (sn) 

- BEYOND: TWO SOULS Novi psi- 
" hološki triler skupine Guantic Dream, avtorjev Fahrenheita in 
- Heavy Raina, se bo osredotočal na mladenko Jodie Holmes, 
' ki ji glas, stas in obraz posoja kanadska igralka Ellen Page 
(Juno), in njenega nadnaravnega spremljevalca Aidna. ('To 
aid' pomeni pomagati.) V temačnem sodobnem svetu bomo 
- menjavali med Jodie ter Aidnom, ki bo dečvi nudil posebne 
moči. Z njim bo gledala skozi zidove, na daljavo premikala 
| predmete in se reševala iz kočljivih situacij, ko ji bodo za pe- 
tami policijski specialci. V Gamescomovem demu jih je v 
obračunu na ulici odstranjevala tako, da jih je obmetavala z 
rečmi in jih davila. Čeprav bo filmska plat močna, saj so upo- 
rabili napredno zajemanje gibanja in dva tisoč strani scenarija, 
' Beyond ne bo gledališčna reč, polna sekvenc OTE, marveč 
| povečini normalna tretjeosebna avanturistično-akcijska igra z 
y raziskovanjem, čvekanjem in reševanjem problemov. (sn) 

ARMA 3 

Za razliko od obeh prejšnjih Arm bo tretji del v 
seriji realističnih vojaških FPSjev postavljen konkre- 
tnih nekaj let v prihodnost, v 2035. Iran je zasedel 
Turčijo in steguje roke po Grčiji, NATO pa ne zmore 
konkretne širokopotezne akcije in se zateka h ko- 
mandosom. Eden takih bomo mi, Britanec Scott Mil- 
ler, in po ponesrečeni misiji nas bo naplavilo na otok 
Lemnos. Tam bomo morali najprej preživeti v boju 
med iransko vojsko in grškim odporniškim gibanjem, 
kasneje pa se bodo praske razvile v velik spopad, 
kjer bodo rožljali tanki. Kot je pričakovati od člana 
serije Arma, nas čakata napol simulacijsko rokova- 
nje z orožjem in ogromen peskovnik, poln oklepni- 
kov, jurišnih helikopterjev ter čolnov. Vse to bo moč 
voziti! Čehi so igrišče z 270 kvadratnih kilometrov 
velikega Lemnosa razširili še na manjši otok Stratos, 
streljali pa se bomo tudi pod vodo. Prijaznost modom 
kakopak ne izostane. "gledamo proti DayZ" (ag) 

FIFA 13 Ker je Electronic Artsova mreža za podporo deželam z zmaji, kot je Slovania, trenutno v razsulu, sem se lahko za 
oficielni intervju z razvijalci obrisal pod nosom. Zato jih nisem mogel vprašati, kako se počutijo zdaj, ko so Pro Evu ukradli še tista elementa, ki so ju prej prezrli - naključno 
kondicijo v obliki barvnih puščic ob nogometaših na taktičnem zaslonu in nadzor z liziko move v inačici za PS3, ki je povzet po Pro Evu za wii. In kako da niso mogli urediti 
tega, da bi lahko med neaktivnostjo spreminjal taktike. Toda zraven sem kajpak prišel in izkusil igro, ki bo ob okrogli dvajsetletnici serije žogobrcne ljubitelje bržda zopet 
držala pred zasloni vse leto. Revolucije ne bo, kajti to lahko morebiti pričakujemo šele s PS4 in 'xboxom 720', zato bo svežina izkušnje temeljila na dodelavah in piljenjih. Gla- 
vna je nepredvidljivost obnašanja žoge pri sprejemu, zlasti pri prvem dotiku, saj se okroglo usnje ne bo zmerom vedlo enako. Koliko, kam in kako se bo odbilo, bo odvisno 
tako od igralčevih statistik kot od situacije na zelenici. Isto velja za stike med nogometaši in gole. Ko sem igral, se mi je zdela naključnost kar pravšnja, čeprav bo pravo vred- 
nost kajpak pokazal čas. Impresionirala me je hkrati umetna pamet, ki je igrala lepo, raznoliko in dokaj taktično, zlasti kar se tiče ravnanja s fuzbalerji brez žoge. Začetniki 
bodo veseli miniiger, ki bodo učile osnovnih in globljih prijemov, pri prostih strelih bo mogoče vplivati na soigralce, verzija za X360 bo podpirala glasovne ukaze skozi kinect 
za izbiro taktik, v karieri pa bodo prisotna mednarodna tekmovanja, kot sta svetovno in evropsko prvenstvo ter Pokal konfederacij, kar je zelo dobra novica. Čeprav Lige 
prvakov še vedno ne bo, vseobsegajoča uradna licenca ni pod vprašajem, dočim je fris na letošnji naslovki madžioničar Leo Messi. Ziher bo čarobna tudi prodaja. (sn) 

XCOM: ENEMY UNKNOWN 

Še malo in nad nas bodo vnovič prihrumeli napadalci iz vesolja, 
ki so ogrožali Zemljo v izvirni strateški trilogiji UFO oziroma XCOM iz devet- 
desetih. UFO: Enemy Unknown, X-COM: Terror from the Deep in X-COM: 
Apocalypse so se zapisali v kolektivni igrarski spomin in veseli me, da lah- 
ko poročam o navdušenju nad obuditvijo. Enemy Unknown, na katerem že 
lep čas delajo pri Meierjevi hiši Firaxis, bo potezna strategija stare šole, a 
novega videza s filmskim okusom. Svoje moštvo največ šestih soldatov bo- 
mo usmerjali iz ptičje perspektive, le da bo pogled pri oprezanju in rabi oro- 
žij ter veščin spustil v izzaramenskega po zgledu Fallouta 3 in Mass Effecta. 
Vendar izenj ne bomo akcijsko streljali, marveč bodo uspeh določali lastno- 
sti vojaka, okolica - in do neke mere naključje. To bo prisotno tudi v multi- 
playerju, ki bo namenjen dvema moštvoma in se bo osredotočal na pri- 
bližno dvajsetminutne obračune, v katerih bomo mogli prevzeti vlogi ljudi ali 
alienov. Vsak igralec bo dobil določeno količino sredstev, ki jih bo po želji 
porabil za nakup enot in opreme, nakar se bo znašel na eni od številnih do- 
kaj majhnih kart. Tam se bo skrival za zidovi in avtomobili ter skušal kar 
najbolje uporabiti svoje prednosti, saj naj idealnega moštva ne bi bilo moč 
ustvariti. Čekanasti alienski mišičnjaki bodo podlegali nadzoru misli sicer 
švohotnih gmizavcev, letečneži bodo imeli pregled nad bojiščem, a bodo iz- 
postavljeni, orožja bo treba redno polniti in čeprav bo verjetnost zadetka pri 
strelu navidez visokih 70 %, bo to pomenilo 30 % šanso, da boš zgrešil. Kot 
sem spoznal, ko sem SKORAJ razsul privlačno članico XCOMovega betate- 
sterskega moštva. A daleč od tega, da bi bil hud, saj je bil vtis ob Enemy 
Unknown izredno pozitiven. Preprosto ga je bilo dojeti, saj je vmesnik prij 
zen in ustreza konzolnim joypadom, hitro pa sem občutil potencial in globi- 
no. Navdušen čakam in hočem opisati. (Pzzzftk! Nikoli!! -Aggressor) (sn) 


CALL OF DUTY: BLACK Of>S DECLASSIFIED Ker Sony na viti mrzlično potrebuje velike prvoosebne strelske 
franšize, tja prihaja Call of Duty. Black Ops Declassified je injekcija znanega rešetanja z zretjem skozi merek in kirurškim polaganjem teroristov. Vitina dotikabilnost 
bo ob tem omogočala zakole z nožem ter lučanje granat s potegi prstov - celo v rikverc. Zgodbovno bo postavljena med oba Black Opsa, kampanja pa naj bi imela 
obliko ločenih misij specialnih enot, ki bodo razlagale predzgodbo dvojke. Močan poudarek bo na večigralstvu, kjer se bo na liniji lahko pomerilo do osem igralcev. 
Declassified bo imel vse pomembne multiplayerske pritikline večjih bratov, kot so razvoj lika, perki in killstreaki. Na štartu bo za pobijancijo v mnogo na voljo šest 
kart. Dvomi se porajajo predvsem ob avtorjih, studiu Nihilistic, ki je zaslužen za porazni Resistance: Burning Skies. Tudi po videnem igra ni ravno navdušila. (ag) 

TOKYO JUNGLE 

dober teden se lahko radujemo odpiljene postapokaliptične 
preživetvene akcijade, kjer bomo nastopili v vlogi živali, pah- 
njene v simulacijo darvinizma. Nori Japonci so si v sklopu pro- 
grama Playstation CAMP, ki je poprej postregel z odličnima 
Echochrome in Patchwork Heroes, zamislili prihodnost brez 
človeka. Dogajanje bo postavljeno v Tokio, ki ga je prerasel 
deževni gozd. Z izbrano živaljo bomo morali v neizprosnih po- 
gojih preživeti in poskrbeti za potomstvo. Moč bo nadzirati več 
kot petdeset žverc, od piščancev prek levov in opic do veloci- 
raptorja! V kampanji bomo s prepletom zgodb več živali spo- 
znali, zakaj je popadljiva govoreča opica izginila, večina igra- 
nja pa bo rezervirana za preživetveni način. Dlje kot bomo ob- 
stali, več točk bomo dobili. Z njimi bo moč odkleniti nove žver- 
ce in oblekce, ki ne bodo le kozmetika, temveč bodo izdatno 
izboljšale statistike. Že odštevamo dni, da se kot pomeranec, 
ki mu je zmanjkalo konzervirane hrane, iz zavetja modne torbi- 
ce podamo v džunglo štet rebra večjim zverem. Grrr, vuf! (rv) 

Fi END OF NATIONS Trion za PC, kan leta Petro- 
glyphova in Trionova masovna realnočasovna strategija 
(MMORTS) je v razvoju že pet let. Glavna premisa se ni spre- 
menila: merili se bomo na klasičnih realnočasovnih bojiščih, 
ki bodo mogla sprejeti do 52 igralcev! To bo mogoče, ker ne 
bomo gradili baze in štancali tankov do nezavesti, marveč 
bomo na karti pristali s predpripravljeno bojno formacijo. 
Le-to bomo iz širokega spiska oklepnikov in letal oblikovali 
v svojem bunkerju. Spopadali se bomo tako z drugimi ljudmi 
kot z računalnikom, ki bo nadzoroval zločesti režim Order of 
Nations. So se pa avtorji odločili igralce popredalčkati v dve 
| frakciji, Liberation Front in Shadow Revolution, ki imata vsa- 
ka dodatni dve specializaciji, denimo za juriš ali podporo. Na 
Gamescomu so pokazali frfuljenje tankcev, ki jih bo moč 
odeti v rožnato kamuflažno preobleko s srčki. Če se slučajno 
znajdete med poniji. Oh, in igra je za povrh free to play. (ag) 

PLANETSIDE 2 S0E za PC, koncem leta Devet let stari Planetside je bila prva uspešna prvoosebna večigralska masovna strelska igra, MMOFPS, zato se od 
njegovega naslednika pričakuje veliko. Sony obljublja svobodno in odprto futuristično bojišče, ki se bo razprostiralo po planetu Auraxis. Tri sprte frakcije se bodo 
bojevale za obvladovanje ozemlja, kjer bo glavno zasedanje velikih vojaških utrdb. Toda dvig zastave na eni od njih bo le zadnje dejanje v vrsti uspešnih manjših 
posegov, kot sta uničenje generatorjev za obrambo in izgradnja zavezniške tovarne oklepnih vozil. S padci trdnjav se bo fronta dinamično spreminjala, zato bo do- 
gajanje v veliki meri spontano. Tudi izdelava soldata bo spontana. Četudi bomo mogli v boju hkrati sodelovati le z eno od vlog (inženir, snajper in podobno), bo- 
mo v obsežnem drevesu veščin lahko raziskali vse. To bo nemajhen zalogaj, saj jih bo na stotine. Svoje poddeblo bo imel celo vsak oklepnik in letalo. (ag) 

BORDERLANDS 2 2K Games za PC, PS3 
in xbox 360, 21. septembra Včasih prideš na | 
predstavitev, od katere ne pričakuješ mnogo, ate [ 
demonstratorjeva energija posrka vase. Glavni di- 
zajner John Hemingway iz Gearboxa je bil tako | 
navdušen nad Borderlands 2, da sem še sam čisto 
padel v prvoosebno strelsko obračunavanje z er- 
pegejskimi elementi v nenavadnem ZF-okolju ve- 
soljskega vesterna, čigar edinstvenost poudarja 

| celična risankasta grafika. Hitro sem začutil, da to 
ni normalna dumačina, marveč da pod besnim re- 

UH šetanjem (zopet) bije pravo frpjsko srce. Treba bo 
serijsko uničevati grdine za izkušnje, izbirati vešči- 

m» ne oziroma perke za napredovanje lika, upati na , 
dobro opremo iz bazena ducatov pušk (enica drži 
rekord za največ strelskih orožij med igrami) in se 

| bratiti z do tremi drugimi za čisto prave raide na 
šefovske pošasti. Na Gamescomu smo videli ten- 
taklarja petdesete stopnje, ki je druščino gladko 
rejpal, čeprav ni bila sestavljena iz cvilečih animej- 
skih babnic. Kot v izvirniku bodo na uspeh vpliva- 
le tako naša ročna spretnost vihtenja mitraljezov, 
strojnic, bazuk in druge futuristične opreme kot 
naključne verjetnosti, tako da bo naziv 'FPS Dia- 
blo' znova obveljal. Po drugi strani pa je šuterska 
stran zdaj bolj popiljena kot v izvirniku, saj je zelo 
gladka ter običajno strelska, nekako kot v Call of 
Duty. Obe plati se luštno srečata v štirih novih po- 
klicih, med njimi morilcem, ki je oseba ekstremov 
in ima rad tako bližnje uboje kot snajpanja in izgi- 
nevanja, ter necromancerjem, ki pošilja naokoli 
služabniške robote. Žal bo ta 'mechromancer' na 
voljo šele kot plačljiv DLC po izidu. Veliko pozor- 
nosti so Gearboxovci namenili kvestom, ki so bili 
kamen spotike v enici. Kaže, da so štorijalne nalo- 
ge sedaj dolgi, večdelni, razgibani dogodki, op- k 
remljeni z animacijami in govorom, dočim naj bi 
bile postranske bistveno bolj domišljijske in naj bi S 
se manj ponavljale. Si upamo pomisliti, da so zrih- 

ma tali plitkost likov in sveta ter uredili PvP? (sn) 

DIVINITY: ORIGINAL SIN 
Med geriatričnimi ljubitelji frpjev je dosti takih, [ 

ki si želijo staromodnih izkušenj v novodobni grafiki. 
Sem bo usmerjen Original Sin, preddel serije Divinity, ki 
bo spomnil na Baldur's Gate. Dogajanje bomo spremlja- 
li od zgoraj, se bojevali potezno ter imeli vsaj dvočlansko 
druščino, sestavljeno iz ključnih herojev, Nje in Njega, 
plus pomagačev. Če bomo igrali sami, bomo nadzoro- 
vali oba, bo pa omogočeno tudi sodelovanje. Le-to bo 
raztegnjeno na izbiranje opcij v dialogih, kjer bo igra 
lučala kocko, če se o določeni izbiri ne bomo strinjali. 
Belgijski avtorji poudarjajo svobodo pri raziskovanju 
barvitega sveta in razvoju likov, ki ne bosta vpeta v po- 
klice. Prav tako bo moč odpreti, razbiti ali premakniti 
vse, kar ni pribito. Fizikalni motor naj bi podpiral razno- 
liko rabo urokov, s katerimi bomo recimo topili led in 
zaledenili vodo. Če bo to uporabno le v boju ali nemara 
tudi v miselnih ugankah, še niso povedali. (sn) 


REMEMBER ME Ghost in the Shell, Blade Runner, Deus Ex, Devil May Cry, Mirror's Edge - vse to so navdihi, opazni v raz- 
bijaškem napovednem filmu za novo Capcomovo franšizo. Prizorišče bo futuristični, kiberpankovski Neo Paris leta 2084, kjer so na prostem trgu naprodaj spomini. Nabira 
in posreduje jih elitna memory hunterka Nilin, izvežbana v ravnanju z orožjem in borilnih veščinah. Toda ko nekdo Nilin izbriše spomine, je čas za brcanje riti. V hladni, ko- 
vinski estetiki in zarotniškem vzdušju bomo sovražnikom metali čreva na plot, jih dvigali v luft in jih tam kaznovali ter jih pošiljali čez balkonske ograje v globine med nebo- 
tičniki. Ploščadili bomo, prisluškovali pogovorom, na daljavo hekali ljudi in se sprehajali po njihovih spominih, kar bo nudilo avanturistično-miselne prijeme. Obetavno. (sn) 

WARFACE Crytekova nalinij- 
ska streljanka Warface se ne koplje v soju luči, a je ven- 
darle odnesla domov uradno nagrado za najboljšo nalinij- ( 
sko / družabno / nedeljsko / kr-ena-kategorija igro. Po- 
našala se bo z visokokakovostnim videzom, kar ni prese- 
nečenje, saj je zgrajena na pogonu CryEngine 3, stebru | 
Crysisa 2. Tudi pri gibanju in rokovanju z orožji bo močno | 
spominjala nanj, saj bo poznala denimo drsanje po tleh. 
Le nanoobleko boste tu iskali zaman. V Warfacu se bodo | 
(| šle slepe miši najemniške organizacije, zato bodo bojišča 
-, obilovala z zamaskiranimi specialci. Podoba novejših Call ; 
of Dutyjev z gibalno mehaniko iz Crysisa, torej. Poleg ( rd 
živih nasprotnikov bomo v sodelovalnih modusih rešetali ' ki b; PA 


računalniške, ki bodo nad nas pošiljali tanke in hodeče a 
meche. Našteto bi niti ne bilo nič posebnega, če bi Warfa- 
ce ne bil free to play! Četudi ga dela Crytekova kijevska db Me 
izpostava, naj bi bil hudo spoliran in čisto nič ruski. (ag) 

STARCRAFT 2: HEART OF THE SWARM Dve leti po vrnitvi v stari Starcraftov univerzum bomo iz vloge 
ljudi, ki smo jih trajbali v Wings of Liberty, preskočili med alienske zobatce Zerge. Glavna faca bo joškača Sarah Kerrigan, hibridno-človeško bi- 
tje, ki je prevzelo miselni nadzor nad tentaklastimi hordami. Na bojnem polju, kjer bo delovala kot edina herojska enota, bomo lahko menjavali 
med več njenimi bojnimi oblinami, khm, oblikami, tako imenovanimi 'battle focusi', ki bodo ključno vplivale na nabor njenih sposobnosti. Med mi- 


sijami bomo na Kerriganini matični ladji Leviathan drseli po galaksiji in z rabo odklenjenih mutacij določali, kako se bodo zergovske enote razvi- ksi 
jale. Lastili si bomo recimo več malih gmizavcev ali manj takih, ki znajo skakati sovragom v obraze. Heart of the Swarm je bil v Nemčiji igralen, - MA. 
kampanja pa je v zadnjih fazah izdelave. Čeprav uradnega datuma izida še niso izdali, menim, da gre igro pričakovati zgodaj naslednje leto. (sn) (. j M 

Z SHADOW COMPANY Za- 
stonjske večigralske streljanke si na vse načine prizadevajo s 

| trona izriniti Counter-Strike in Call of Dutyje. Shadow Compa- 

ny pri tem ubira najbolj neposredno pot: Call of Dutyjem je 


podobna tako zelo, da Activisionove pravnike zaprmej že srbi- |, 5% is] bi 

J| jo prsti. Govorimo o večigralskih modusih, saj bo tole čistokr- 4 bi 

% vni internetni FPS brez puščavništva. In še korejski za povrh, —— - mi MN zg — 
saj ga udejanjajo Doobic Games, hiša, ki stoji za podobno igro gr sli ( 
Combat Arms. Gibanje bo urno in osredotočeno na pehoto, ' ] m nim m bis] 


brez vozil. Tu bodo killstreaki, pa hipni zakoli, če boš nasprot- 
nika samo od daleč pobožal s pipcem, kopica dodatkičev za 
ce! Ki. h na puške in prilagodljiv lik. Kjer bo Shadow Company odsto- 
4 HO N O pal, je modus s štirimi moštvi na isti karti in pa dejstvo, da te 
žloai bodo lahko kameradi v dvajsetih sekundah po smrti potegnili 
iz onostranstva nazaj. Očitno se v F2P skriva ogromno denar- 
ja, kajti igra je imela na smenju gromozanski štant. (ag) J 

HITMAN: ABSOLUTION Agent 47, plešasti morilec v poštirkani obleki, se bo v 

peto podal na ubijalski pohod osebne narave. Vsi so ga namreč nategnili (a ga kdaj ne?), zato je čas za maščevanje. V temelju bo igra slična predhod- 

nikom, torej šunjaška, misijsko strukturirana tretjeosebnica z mnogo različnimi potmi oziroma načini jemanja življenj. Bo pa bolj direktna in spektaku- 

larna. Zrtev bomo lahko naskočili s sekiro, jo zastrupili, ji na betico spustili tovor, jo prerešetali skupaj s polovico soseske, se preoblekli v poštarja in ji 

N ig prinesli davčno odmero, zaradi katere jo bo kap, ali ji enostavno izvedli čungalunga do smrti. Nov element bo instinkt, ki bo po vzoru Batmanovega de- 
a 4 WY tektivskega pogleda predvidel gibanje stražarjev in drugih likov. Razvijalci poudarjajo, da bo igra bolj namenjena širokim množicam kot predhodniki, 
4 za dodatno zabavo pa bo poskrbel modus Contracts. V njem bomo pod lastnimi pogoji preigravali misije in rezultate ter izzive pošiljali prijateljem. (1f) 

MEDAL OF HONOR: WARFIGHTER š ' ME! 


O Wartfighterju se zadnje tedne govori š v 
predvsem zato, ker so obelodanili, da kanijo jav- nM 83 
nosti ponuditi orožja iz igre v oprijemljivi obliki, gi 
med njimi bojno sekiro. Na Gamescomu pa je 
bilo moč opaziti, da se je igra pomaknila proč od . £ 
'Call of Duty wannabeja', kakršen je bil ponovni cev 4 
štart serije pred dvema letoma. Glavna beseda i 
na jeziku producenta Grega Goodricha je avten- j 3 A EM 
tičnost, kar ne pomeni realizma, marveč vero- k Od 
dostojnost. Igra bo vsebovala prave vojake, lo- 
kacije in operacije ameriške vojske, saj bo vsa- 
ka misija v enoigralski kampanji z dvema liko- 
ma ukrojena po nečem, kar se je zgodilo. Za to - 
skrbijo pisci iz vrst pravih specialcev Tier 1. pe lič, HI 
ma Warfighter bo uporabljal pogon Frostbite 2, ki je - 
ss podlaga Battlefieldu 3, še bolj kot grafika pa zna x a —. 
| vzburjati večigralstvo, kjer bo moč stopiti v šol- x Š 
ne šestih poklicev in ducata elitnih vojaških 
odredov iz desetih držav, od ameriških SEALov . 
prek ruskih Gruppe Alfa do britanskih SAS. (sn) ] ši hočš, OVSENI 


| — 

TEARAWAY Eden redkih novih IPjev 
(Intellectual Property, avtorskih znamk) na tokratnem Games- 
comu je bila ta noro simpatična akcijska avantura za PS vito, 
ki so si jo izmislili britanski Media Molecule. Otroški videz je 
skupen z njihovo prejšnjo uspešnico LittleBigPlanet, a tokrat 
raševino nadomešča papir. Glavni junaček se bo iz tretje ose- 
be sprehajal po svetovih iz lesene kaše, skakal, se otepal 
tečnobic in reševal lahkotne uganke. Navdušila pa ni le papir- 
na estetika, ki se kaže recimo po trganju koscev kolaža, mar- 
več namenski izkoristek vitinih strojnih sposobnosti. Sovodja 
projekta Rex Crowle pravi, da Tearaway ne bi bil mogoč na te- 
M lefonih in tablicah, saj bo uporabljal tako gumbe kot žiroskope, 
mikrofon, dotikabilni prednji zaslon in podprstno ploščico. S 
pihanjem v mikrofon bomo stresli iz hlač strašnega papirnega 
% zlomoža, s šlatanjem ozadne vitine površine pa v navidezni 
č ] svet delali velikanske luknje in razmetavali sovražničke. (sn) 


Čeprav se 


v nemški prestolnici nameni diviti novim televizorjem in 


podobnimi zabavnim digitalijam, pade v jamo, polno sokovnikov, likalnikov, se- 
salnikov in drugih domačinskih aparatnikov. Potrebuje pol dneva, da zleze ven. 


gornje vrstice so zelo resnične. Berlin- 

ski dogodek IFA, ki se je letos odvil 

med 31. ritopraskom in 5. šolovajem, 

sicer poznamo kot prikaz sodobne 

uporabniške elektronike, vendar je v 
zadnjih letih dobil močan poudarek na gospodinjskih 
pripomočkih. Dvoran z oznako home appliances je 
pravzaprav največ in v njih še zdaleč ni videti le om- 
režene bele tehnike ter robotskih sesalnikov kot na 
sorodnem CESu. Na ogled so čisto vse domače na- 
prave, ki imajo vtikač, od rezalnikov, mlinčkov in ka- 
vomatov prek šivalnih strojev in osvežilnikov zraka 
do frizersko-lepotilnih onegajev. Celo navadni piskri 
in plastične posode se najdejo, zato imaš mestoma 
občutek, da si na kakem prodajnem velesejmu. S 
tem ni nič narobe, težava je le, če se željan drugačne 
tehnike znajdeš v tem krilu sejmišča in se zaradi 
večnivojskega blodnjaka hal ter stotisočglave množi- 
ce lep čas ne uspeš prebiti iz objema toasterjev, ože- 
malnikov in depilatorjev. Res pa je, da se v teh dvo- 
ranah vsepovsod kuha, peče in stiska ter narejeno 
deli mimoidočim. Zato vsaj lačen in žejen nisi. 


Alles begann mit 
dem Nazi-Radio 


IFA, ki pomeni Internationale Funkausstellung oziro- 
ma mednarodna razstava radiev, je osrednji berlinski 
dogodek od leta 1971, korenine prireditve pa segajo 
v trideseta leta prejšnjega stoletja. Čeprav tega ne bo- 
do priznali naglas, je bil eden glavnih promotorjev 
sejma nacistični marketingar Joseph Goebbels, ki se 
je zavedal pomembnosti radia kot masovnega propa- 
gandnega občila. Leta 1933 so prav na fi predstavili 
znameniti model volksempfanger (ljudski sprejem- 
nik). Napava, ki je stala dvotedensko plačo, je je v 
naslednjem desetletju posredovala firerjeve govore in 
rajhovsko ideologijo v poslednji nemški dom. 


Še pred vojno se je glasu pridružila slika, celo v bar- 
vah, vendar so televizorji prišli v serijsko proizvodnjo 
šele začetkom petdesetih let. Nato so postopoma kap- 
ljale ostale avdio-video inovacije, kakršne so magne- 
tofon, kaseta, walkman, videorekorder in CD. Danda- 
nes se na berlinskem razstavišču zbere res pisana 
druščina, ki s funkom nima kaj dosti zveze. Poleg go- 
spodinjskih aparatov in tevejev predstava obsega še 
najmanj računalništvo, mobilno telefonijo, kamere in 
fotoaparate, navigacijske nucnike, sobno in avtomo- 
bilsko akustiko, konzole ter nepregledno množico 
slušalk, kesic, stojal in druge periferije za iNaprave. 
Je pa to še vedno le razstava, saj kupiti, razen curry- 
wurstov, ni mogoče prav nič. 


Philetta je bil uspešen radijski sprejemnik iz pet- 
desetih let in Philips se je odločil za obuditev le- 
gende. Naredili so res dopadljiv aparat sodobne- 
ga, a obenem nezgrešljivo retrovideza, ki ga dičita 
les in aluminij. Rabi lahko kot klasičen FM-spre- 
jemnik z dvema velikima knofoma, česar bodo naj- 
bolj veseli nostalgični starčki, kot digitalni radio 
ali kot pristan za Applove ploščice. Wi-fija za inter- 
netne radijske postaje in streamanje pa nima. Edi- 
nole ime se Philipsu ni posrečilo: original radio. 
Cena znaša malo več kot dva stotaka. 


30 


Obiskovalca, željnega laboratorijskih projektov in za- 
nimivih prototipov, IFA ne zadovolji. Demonstracije 
futurističnih konceptov, naj gre za omrežene kuhinj- 
ske elemente ali pametne avtomobile, prešteješ na tri 
prste. Takenako bo razočaran iskalec zanimivih igrač 
v smislu mindstormov, robosapiensov in sličnega ro- 
botovja. Prav tako je očitno, da je CES za industrijo, 
vsaj za ameriško in daljnovzhodno, pomembnejši. Za- 
to pobere večino tehnoloških premier, nakar jih v 
Berlinu le ponovijo. Tudi osredotočenost velikih imen 
zabavne industrije je boljša, v Berlinu pa nekateri, re- 
cimo Sony in Panasonic, kljub veliki razstavni po- 
vršini niso naredili vtisa. 

Saj je bilo nekaj novitet s področja računalništva in 
kje se je pojavil kakšen inč več pri televizorjih, ampak 
nasploh je januarski dogodek v Vegasu bolj dopadljiv, 
bogatejši in z jasnejšo rdečo nitjo. CES je na primer 
otvoril karizmatični Mercedesov predsednik Dieter 
Zetsche, ki je v odličnem govoru napovedal prihod 
pametnih, povezljivih štirikolesnikov in s tem osmislil 
prisotnost njegove industrije na takem sejmu. Poleg 
trikrake zvezde so se tam na prvorazrednih paviljonih 
predstavili Audi, Ford in Kia, še več pa jih je napove- 
dalo prihodnjeletno udeležbo. V Nemčiji, zibelki in 
prestolnici avtomobilizma, pa sta se na moje veliko 
razočaranje skromno in neatraktivno pojavila edinole 
BMW in Ford. 

IFA je pač osredotočena na drobno robo, ki se bo 
prodajala v prihodnjem četrtletju. Pri tem gre mnogo- 
krat le za kozmetično popravljene izdelke, kajti na trg 
je treba pošiljati sveže modele, ne oziraje na dejanski 
napredek. Temu primerne so ponavljajoče se izjave 
šefov in analitikov o trendih. Redni obiskovalci takih 
prireditev in tiskovnih konferenc že leta poslušamo 
ene iste floskule. Denimo, da "televizorji postajajo vse 
tanjši in pametnejši" in da "uporabniki gledajo tudi na 
dizajn." Take puhlice predstavnikov vodilnih proizva- 
jalcev povzamejo splošni novinarji in že imamo ne- 
smiselne mastne naslove v masovnih medijih. 

sni s kljukastim križem) na takrat še ne medna- | 

/ rodnem GroBe Deutsche Funkausstellung hvali ljudski radijski ZA a VA 
| kije bil režimu primerno vnaprej nastavljen na nemške radijs ce postaje. 
Boschev paviljon me je spomnil na tisto davno Frutkovo reklamo: "Lupimo 

in čistimo, ribamo, sekljamo, strgamo, pasiramo, kuhano vam damo m" 
—— Drugače kakšnega očitnega trenda teh malih kuhinjskih aparatov ni bilo vi- 

deti, razen da so hitrejši, tišji, varčnejši. Nič USBja, GPSa, FBja in wi-fija. 

5 s ZA s um V a Fu 


Sonyjevo tiskovko je vodil šef Kaz Hirai, vendar je 


bil to njihov edini simpatični element. Kljub razko- v 


s 4 
Ker je televizorski trg vreden 250 milijonov naprav letno, je razstavljalcev veli- 


ko. Tudi manj znanih, kot so turški Vestel, finski Finlux, kitajski Hisense in nemš- 
ka Hama. Največja svetovna tržna deleža imata Samsung (17 %) in LG (12 %). 


Računalništvo se spreminja, pa ne samo zaradi tablic in sodobnih telefonov. 
Z nastopom Windows 8 in dotikalnih zaslonov bodo drugačni tudi prenosniki in 
namizniki. Slednji se bodo ojačali v segmentu all-in-one PCjev, ki jih bo mo- 

goče položiti v vodoraven položaj in po njih šlatati kot po velikanski tabli. 


motenju po vsej hali Japancem enostavno ni uspelo Na privlačnem Philipsovem paviljonu se je likalo, nee J a PR m 
pritegniti pozornosti. Njihovi televizorji, tablice in sesalo in kuhalo, za nameček pa si se lahko obril in (A iona heripoterjevščina z obogateno resnič- 


druge komponente niso videti nič posebnega. Nekaj umil zobe. Njihovi proslavljeni električni zobni ščet- 


nostjo Book of Spells zaradi otroške orientiranosti 


ki so zdaj dodali še šprico za medzobne prostore. pri nas zaradi jezikovne prepreke ne bo naprodaj. M 


Okoli stereoskopije brez očal je bilo kar nekaj pompa in primerke so po- 
kazali mnogi. Neki Kitajci so delili pirovske glaže, češ, to so edini 'glas- 
ses', ki jih nucaš za uživanje v filmu. Toshiba, ki je tehnologijo pokazala že 
lani, bo letos naposled le splovila prvi tak evropski televizor (55ZL2). 3D- 

4 učinek pa ni navdušil in je povrhu med gledanjem postal glavobolen. 


Pecejaštvo so zastopali vsi brandi. Razredov računalnikov je bilo mnogo, 
začenši s PC-tablicami, torej tistimi na Intelovi in Microsoftovi osnovi. Nov razred 
so hibridni notesniki, ki jim je moč sneti ali obrniti zaslon. Celoten uspeh pa leži 
na ramenih Windows 8. Če bodo sistem zasrali, se okenski platformi slabo piše. 


RAPORT 


SD ohne Brille 


Resnici na ljubo so dnevnosobni zasloni postali prev- 
zetno tanki in s komaj opaznim okvirom. Popolnoma 
brezrobih še ni, a Philipsova serija 6900 z 1,2-milime- 
trsko obrobo je na dobri poti. Mnogo televizorjev je 
zato jako hotniškega videza, zlasti večjih. Velikostni 
standard po novem postaja 46 palcev oziroma 117 
centimetrov, s tem, da so ti zaradi manjšega roba 
manjši od preteklih 42-palčnikov. Minimum za bolj 
zahtevne pa je 55, raje več, kajti zaslonov z diagona- 
lo poldrugega metra se je trlo. Štacune naj vsekakor 
pripravijo večje police. Tankost pa bo poleg estetike 
vplivala na potrebo po zvočniških sistemih, kajti vde- 
lane membrane so zasilne. Zato je večina televizor- 
skih proizvajalcev obogatila oddelek visokokakovost- 
nega zvoka, povečini z brezžičnimi rešitvami. No, 
skoraj, kajti vsaka enota še vedno potrebuje napaja- 
nje. Zaradi dodatnih možnosti in poenotenega nadzo- 
ra je seveda priporočljivo, da je oboje od iste blago- 
vne znamke. 


Tipkovnice na privzetih daljinskih upravljalnikih, 
kakršen je tale od Philipsa, bodo naredile dodatne 
televizorske možnosti bolj privlačne. Resda se po 
novem TVji lahko nadzorujejo tudi z mobilniki, am- 
pak daljinec je ipak skupen in vedno dosegljiv in- 
ventar. Le še softverske vmesnike in odzivnost te- 
ga 'pametnega' področja naj poboljšajo. 


Fabrike so zagovarjale različne dosežke, tehnologije 
in prednosti. Sharp je ponosno kazal največji, 90- 
inčni LED-TV, Kitajski Haier je bil edini s prozornim 
zaslonom. Loewe ponuja kupcu izbiro barve in vzorca 
ohišja. Mnogo fabrik je demonstriralo štirikratno HD- 
razločljivost, imenovano 4K (3840 x 2160). Na več 
mestih je bilo zaslediti napise '3D ohne Brille' - 3D 
brez očal. No, povečini je šlo za unikate, le junaška 
Toshiba je najavila prvi evropski komercialni brez- 
naočniški 4K TV, model 55ZL2. Deset jurjev vredna 
naprava žal ni za dol pasti, saj je avtostereoskopija 
milo rečeno klavrna. Gledati si primoran s točno do- 
ločenih mest in glavo moraš imeti naravnost ter sko- 
raj nepremično, drugače vidiš dvojno sliko. Kljub pra- 
vilnemu položaju je globinski učinek v primerjavi z 
očalniškim slab, najhuje pa je, da je zrtje utrujajoče in 
povzroča glavobol. 

Bolj kakovostna pridobitev je 4K, toda ker ni zanj ma- 
teriala, astronomska cena dodatnih pikslov ne upra- 
viči. Toshiba resda zatrjuje, da njihov softver inteli- 
gentno raztegne in izostri video z blu-raya, vendar to 
ni to. Lahko gledaš sliko s PCja, na primer z YouTuba, 
kjer je nekaj predstavitvenih filmčkov v ustrezni 
ločljivosti. Možno je tudi špilanje, vendar so taki ko- 
ličini informacij kos le najboljše grafične kartice. Za 
povrhu ni dorečena niti povezava in današnji HDMI ni 
zmožen 4K pri 60 Hz. Menim, da bodo ti ekrani prišli 
do izraza šele z nastopom prihodnje generacije kon- 
zol, torej čez poldrugo leto. 


Klic prihodnosti so takenako organske svetleče dio- 
de, znane pod kratico OLED. Tehnikalija ima napram 
LCDju to prednost, da sijejo piksli, ne podlaga. Iz tega 
izhaja neskončno kontrastno razmerje, ki se najbolj 
odrazi v končno resnično črni črni. Tudi sicer je pisa- 
nost boljša in odzivnost urnejša. Kdor ima mobilnik s 
tovrstnim zaslonom, ve, o čem govorim. Pionirja te 
tehnologije na področju televizorjev sta Seulčana LG 
in Samsung. V soju žarometov sta bila že januarja v 
Las Vegasu, zdaj pa sta se oba, kot da ne vesta eden 
za drugega, hvalila z največjim oledastim TVjem, ki 
bo naprodaj še letos. V resnici tako eden kot drugi 
pride s 55-colarjem na trg novembra. Točna cena ni 
določena, govorilo se je o cifri 9000 dolarjev. 

Če dam na stran tehnologije, ki še nekaj let ne bodo 
padle na sprejemljivo raven, vse tovarne nadaljujejo z 
razvojem obstoječega načina delovanja, torej LED 
LCD. Tekočim kristalom očitno še ni zmanjkalo sape, 
saj ni bilo vodilnega izdelovalca, ki ne bi izboljšal kon- 
trasta, poglobil črnine in pohitril ugašanja pik glede 
na lansko generacijo. Razlike so demonstrirali na pri- 
merih, a sem imel vselej občutek, da je bila slabša 
varianta zanalašč poslabšana. Samsung in Panasonic 
imata v programu tudi plazme, slednji je celo privle- 
kel 145-inčen plazemski prototip z razločljivostjo 8K. 
A precej jasno je, da se ta princip kljub boljši sliki po- 
slavlja. 

Poleg matrike je pomemben del televizorja njegova 
pametnost oziroma večnamenskost. Marsikdo meni, 
da so klasičnemu TV-programu šteti dnevi in da ni 
daleč obdobje, ko bo ekran v dnevni sobi rabil vsemu 
drugemu. Ti 'smart TVji' so povezljivi v brezžično om- 
režje, kar pomeni pot do slik in filmov v lokalni mreži 
po specifikaciji DNLA, ter v splet. To prinese novo 
področje zaslonske uporabnosti, ki sega od socialnih 
in komunikacijskih aplikacij prek štacune s program- 
čki in filmi do nabijanja špilov. Na tem področju sta 
najbolj aktivna Philips in Samsung, ki nekaterim mo- 
delom celo privzeto dodajata daljinski upravljalnik s 
tipkovnico na hrbtni strani. Na žalost pa standardiza- 
cije glede dodatkov ali softvera oziroma štacune ni, 
saj vsak vleče na svojo stran. Do nezdružljivosti pri- 
haja celo znotraj blagovne znamke. Obstaja IPTV Fo- 
rum, katerega namen je uveljaviti enoten ekosistem, 
in za nameček so lani Philips, LG in Sharp ustanovili 
Smart TV Alliance. A učinek teh združenj je zaenkrat 
neznaten. 

Poleg tega še vedno v pretežni meri velja, kar sem ne- 
koč že zapisal na rovaš teh naprednih tevejev: roko- 
vanje ni zadovoljivo. Vmesniki so nedodelani in odziv- 
nost obupna, dočim uporabnost ni kaj prida napredo- 
vala. Klienti za Facebook, Gmail in YouTube imajo 


Samsungov prikaz glasovnega in ročnega upravl- 
janja je bila velika blamaža, saj TV ni in ni ubogal. 
Po petih minutah razločnega izgovarjanja in kril- 
jenja po zraku je bil obupan demonstrator pri- 
moran vzeti v roke kar dva daljinca! Tudi izstrelje- 
vanje tičev v prašiče z ročnim nategovanjem frače 
je bilo bolj brezveze. Kinect to pač (še) ni. 

neumne omejitve, zato se raje stegneš do telefona in 
dogajanje preveriš tam. Je pa res, da se znajo vsi te- 
levizorji spariti s ploščicami in tablicami, najmanj v 
smislu lažjega upravljanja. Vse več jih omogoča tudi 
posredovanje slike mobiliji, če te recimo med tekmo 
prime srat. Kamera, namenjena videočveku, prav ta- 
ko ni več neobičajna oprema. Samsung je to oko iz- 
koristil za nadzor v stilu kinekta. Rovio jim je eksklu- 
zivno razvil Jezne tiče, ki podpirajo 'ročno' napenja- 
nje frače, vendar je preizkus pokazal precejšnjo neu- 
porabnost takega načina. 


Der Personalrechner 


Računalništva je bilo presenetljivo veliko, največ na 
račun Intelovega spodbujanja ultrabookov in prihaja- 
jočega sistema Windows 8. Čeprav Microsoft ni imel 
svojega razstavnega prostora, so se pisani štirikotniki 
novega sistemskega videza, nekdaj poimenovanega 
Metro, bliskali od vsepovsod. Zdi se, kot da je usoda 
celotne PC-industrije odvisna od Osmice. 

Kot smo povedali že nekajkrat, bo sveža grafična po- 
doba temeljna novost oktobrskih Oken. Ne le, da bo 
upravljanje bolj priljudno in privlačno, vmesnik je iz- 
delan za upravljanje s prsti. Tak način še zdaleč ne bo 
omejen le na tablice. Jeseni dospe cela plejada doti- 
kabilnih prenosnikov, zlasti hibridnih ultrabookov z za- 
vrtljivim ali snemljivim zaslonom. V programu jih ima- 
jo vsa velika imena: Asus, Dell, Acer, Sony, Samsung, 
Lenovo, HP. Po drobovju so si modeli precej podobni. 
Kakšnih izstopajočih posebnosti ali dizajnerskih pre- 
sežkov pa ni bilo videti. 


Asusova igričarska pošast iz družine ROG (Repub- 
lic of Gamers) se kliče tytan CG8890. Njeno srce je 
naviti šestjedrnik i7-3960X s frekvenco 4,2 giga- 
herca, piksle na 27-palčen zaslon pa pošilja gefor- 
ce GTX 690. Notri sta dva SSDja, najhudejša hišna 
plata in zvočna kartica xonar DX. Taboljši element 
pa je ohišje, ki se pri stisku na tipko za najvišjo hit- 
rost takole odpre in iztegne deset ventilatorjev. 


Prevlada teh notesnikov bo še letos ubila razred net- 
bookov, medtem ko namizniki še ne pojdejo na sme- 
tišče zgodovine. Najmanj Acer, Asus in Alienware so 
delali veliko promocijo za drage gejmerske kište ne- 
varnega videza. Smoter takih mašin je dandanes, ko 
ti celo za najbolj zahtevne igre zadostuje nekaj gene- 
racij stara oprema, sicer vprašljiv. Vendar jih je vese- 
lje pogledati. 

Ravno zaradi dolgoživosti računalnika je toliko bolj 
privlačna nova pasma, tako zvani 'all-in-one' PCji. Ti 
kloni imacov so bili vseprisotni, najbolj pa pri Sam- 
sungu, Dellu in Lenovu. Čeprav so obstajali že doslej 
in jih je občasno držal celo Hofer, bodo zaživeli komaj 
letos, po novem s šlatalnimi zasloni. Škoda le, da 
Azijcem oblikovanje ne uspeva, zato ni bilo niti enega 
modela, ki bi ga z veseljem postavil na mizo. Ne sa- 
mo, da je ohišje nehotno, priložijo res ceneno pla- 
stično tipkovnico in miš. Applu, ki se sejmov tradicio- 
nalno ne udeležuje, se lahko le smeji. 

ij ini -oč tažo na čelade, ma- 
cijske kamere, miniaturna HD-očesa za mon ; 
mobi dnjih letih izredno popularne. Stanejo od 


i e, so postale v za Panie 
aka, dioška in nalale iš ementov, kot so GPS in wi-fi, za vsako < 


U tristo evrov dalje, odvisno od dodatnih el K 6 i, za vsa 
zne mogoče dokupiti še čuda opreme v smislu držal, leč in podvodnih ohišij. 


z m A ma % d 
W intel ni na ogled postavil nič laboratorijskega v smislu 12-jedrnega 5-gi- 


Ke a gaherčnega. Fokus so bili ultrabooki in table ter mobilniki s procesorji atom. 
V Take telefone zaenkrat izdelujejo Kitajci in Motorola, pri čemer gre za an- 


Na! 

PO Y Korejska firma FutureRobot je kazala svojo linijo robot- 
skih pomočnikov, ki znajo rabiti različnim namenom, vsi 
po vrsti pa imajo na glavi zaslon z spreminjajočim se 
obrazom. Tale konkretno je natakarska varianta, ki že 


4 z g s — , 

V OLED je bil, kot že na CESu, glavna zgodba, saj sta Samsung in LG pročelja 
| hal izdatno ozaljšala z gromozanskimi panoji. Oba korejska modela sta za prste 
obliznit tako po videzu same naprave kot po kakovosti slike, a to še zdaleč ni 


ljudska tehnologija. Cena jesenskega 55-palčnika bo namreč skoraj petmestna. 
LA i IE —mzee 


Gorenje je stalnica na berlinski razstavi, saj jim j čij 
enje je » saj jim je Nemčija pomemben trg. Poleg —>< 
ostalih višjerazrednih aparatov, s katerimi tekmujejo z lokalnimi znamkami Miele 
Bosch in Siemens, so demonstrirali igook, edinstveno kuhališče (tako se po novem 
reče štedilnikom), ki prek tipala na pokrovu lonca uravnava jakost vrenja. 


PHILI Jamie Oliver 


—o po a 
Presenečenje Philipsove tiskovke je bil nastop Jamieja Oliverja, ki Nizozem- 
cem pomaga pri promociji homecookerja, večnadstropnega samostojnega ku- 
halnika za 'družine brez časa'. Naprava je samodejna, zna tudi rezati in mešati, 
zato ne zahteva stalne pozornosti. Kamere in povezave s fonom pa nima. 


Fotografstvo je bilo v drugem planu, saj se vsi osredotočajo na tome- 
sečno Fotokino v Kolnu. Še najbolj dejaven je bil Panasonic s svojo družino 
enolečnih brezzrcalnikov lumix. Ta razred fotoaparatov zelo navduši tako 
po rokovanju kot rezultatih. Kronski model G5, ki v osnovi stane okoli 700 

evrov, denimo zmore v sekundi zajeti šest slik polne ločljivosti 16 mega. 


BMW in Ford sta bila edina avtomobilarja, pa še ta dva sta bila zelo pa- 
sivna. Bavarci so pripeljali šestico gran coupe in se postavljali s svojim H 
informacijsko-zabavnim sistemom connected drive, ki omogoča gugla- Be. 
nje, priklop na ifon, sinhronizacijo koledarja, prikaz FBja in tvitov. 

Taschengerate 


Daleč največ pozornosti med tašen-aparaturami je 
požel Samsungov mobilniški orjak note 2, ki so ga 
napovedali na ločeni predsejemski konferenci. Prven- 
ca, v katerega marsikdo ni verjel, so prodali dobrih 
deset milijonov, zato naslednik ni bil vprašljiv. Novi- 
nec, dizajnersko podoben galaxyju S3, bo imel kar 
5,5-palčen zaslon AMOLED 1280 x 720, dva gigabaj- 
ta pomnila in najurnejši, 1,6-gigaherčni procesor s 
štirimi jedrci. Zelo bo dodelana njegova peresnost, saj 
so izboljšali natančnost in hitrost rabe pisala. Ta bo 
deloval celo brez dotika, zgolj z lebdenjem nad zaslo- 
nom, s čimer bomo predogled pisma ali mape sprožili 
brez potrebe po odpiranju. Takih domiselnosti bo 
imel aparat, ki dospe oktobra, še kar nekaj. 


Note 2 je krepko večji od že tako velikega S3 in 
skoraj dvakratnik iphona. Ima pol centimetra večji 
zaslon od predhodnika, ki je po novem v razmerju 
16 : 9, ter res hudo drobovje. Hvalevredno so iz- 
boljšali upravljanje s pisalom, česar bodo najbolj 
veseli risarji. Edini pogoj je, da imaš navado nosi- 
ti torbico ali pedertošl, zakaj v žep naprava ne gre. 


Poleg štirih dodatnih barv za S3 - rdeče, rjave, črne in 
sive - je Samsung propagiral še fon s sistemom Win- 
dows Phone 8. Eleganten onegaj so imenovali ativ S. 
(Ativ je Samsungova serija okenskih mobilij in je vita 
nazaj prebano). Nova mobilniška Okna bodo podpira- 
la večjedrnost, višjo ločljivost in NFC, omogočala 
večopravilnost ter kupovanje znotraj aplikacij, vpeljala 
navigacijo in prinesla kup izboljšav. Slaba novica za 
lastnike sedanjih winfonov je, da nadgradnja ne bo 
možna in da novi programi ne bodo 
združljivi za nazaj. Poleg Fincev 
in Korejcev sta modele s tem 
sistemom napovedala kitajski 
Huawei in tajvanski HTC. 


Eno redkih presenečenj je bil Samsungov fotkič ga- 
laxy camera. Medtem ko fotografske fabrike neino- 
vativno stopicljajo na mestu, so Korejci izdelali 
napravo, ki je precej več kot le zajemalnik podob. 
Poganja ga Android 4.1, ima 4,8-palčni zaslon AM- 
OLED, v njem pa bije štirijedrni procesor. V svet je 
povezan tako po wi-tiju kot mobilnem omrežju. Za- 
to je moč z njim početi prav vse, česar so zmožni 
najboljši mobilniki, z izjemo telefoniranja. Lahko 
špilamo, se gremo internet, gledamo filme, sne- 
mamo z marketa. Predvsem pa fotografije, velike 
kar 16 milijonov pik, instantno delimo s svetom. 


Mobilniško področje je bilo kljub prisotnosti domala 
vseh igralcev skopo. Sony, ki je kazal xperio T, velik 
štirijedrnik, ki ga bo v Skyfallu uporabljal Bond, Ja- 
mes Bond, a sama naprava ni imela posebnega priv- 
laka. Še največja novost v navezi s telefoni je bila na- 
java nizozemskega kartografa Tomtoma, da bo ok- 
tobra izdal zmagovalno navigacijsko aplikacijo za An- 
droid, ki bo zaradi kvalitete in bogatije pometla z vso 
konkurenco. Cene sicer še niso povedali, adut pa bo 
tudi doživljenjsko brezplačno nadgrajevanje. 
Windows 8 so poleg omenjenih hibridnih notesnikov 
spočeli množico klasičnih tablic z raznolikimi proce- 
sorji, ki segajo od arhitekture ARM prek Intelovega 
atoma do bolj konkretnega i5. Žal so bili preizkusi 
preveč omejeni za kakršenkoli vtis. Navsezadnje sis- 
tem in hardver ne veljata nič, če zadaj ni kakovostne- 
ga in predvsem obilnega servisa. Tega pa ni bilo moč 
stestirati. Lahko rečem le, da med vsemi tablami, tu- 
di androidnimi, ni bilo niti približka ipadovi milini in 
sijajnosti njegovega displeja. 


JVC z modelom adixxion vstopa v svet adrenalins- 
kih kameric. Potencial ima velik, kajti 300-evrska 
naprava nudi več od konkurence. Je odporna na 
padce, prah in vodo do globine petih metrov, zaje- 
ma v 1080p in je povezljiva s telefonom za takojšnji 


predogled, kar je koristno, ko reč čiča na čeladi. 


Gemisechtwaren 


Siemensov rekorderski pomivalni stroj z izvirno po- 
imenovano tehnologijo turbospeed plus, ki opere po- 
sodo v dvajsetih minutah. Philipsov sesalnik advan- 
ced powerpro, ki pobere 40 odstotkov več umazanije 
kot konkurenti. Žar plošče, ki hrenovke zapečejo, a 
ne prepečejo. Pralni stroji z oznako truesteam, kajti 
para konkurentov ni zares true. Feni za najbolj polne 
pričeske. Brivniki s šablonami. Multipraktiki, ki med 
rezanjem sadja peljejo psa na sprehod. Kuhalne 
plošče, ki grelno površino prilagodijo glede na veli- 
kost lonca. Kavni avtomati, ki kofe skuhajo avtomat- 
sko. Sloganov in marketinških krilatic je bilo toliko, 
da jih zlepa ne bi mogel popisati. 

Vseeno bom razdrl še kako o pametnih gospodinjskih 
napravah. O njih se govori že lep čas, vendar je ta pa- 
met večnivojska. Proizvajalci izraz smart uporabljajo 
vsevprek in pameten je že vsak toaster, ki se po iz- 
metu kruhkov sam izklopi. Bolj zanimive so res na- 
predne rešitve, tiste, ki se med seboj povezujejo. V 
štacunah resda takih elementov še ni, a demo ra- 
zličice so na sejmih pogoste. 

Vse bolj popularni postajajo robotski sesalniki, kate- 
rih naslednjo generacijo bomo lahko nadzorovali s te- 
lefonom. Pa ne v smislu realnočasovnega upravljanja, 
marveč da bomo robotu na zemljevidu stanovanja 
začrtali pot. Ali ga sprožili iz službe. Nadalje je LG 
vnovič demonstriral koncept bele tehnike, ki prav ta- 
ko komunicira s telefonom ali televizijo, na primer da 
nam pralni stroj na zaslon sporoči, da je žehta oprana, 

Zamorec Curtis James Jackson Ill, širše znan kot 
50 cent, ne sodi najbolje med belo tehniko. V 
Berlinu je reklamiral kakovostno, a drago linijo 
slušalk firme SMS. Kronski model so brezžične na- 
glavne membrane sync by 50, ki za 360 evričev 16- 
biten brezizguben zvok lovijo 15 metrov daleč. 


nakar mu moremo na daljavo ukazati, naj jo še osuši. 
V LGjevo pametno kuhinjo sodi tudi hladilnik, ki s po- 
močjo kod ve, kaj vsebuje, in nato predlaga recepte iz 
obstoječih živil oziroma sporoča manko fasunge na 
mobitel. Ta način je v praksi bolj polovičarski, saj od 
uporabnika zahteva neprestano skeniranje nalepk. 
Siemens ima drugačno zasnovo, in sicer s kamero, ki 
naj bi razpoznavala hrano. Čeprav je ta princip prav 
tako bolj nezanesljiv, je uporaben zato, ker se po po- 
trebi iz štacune povežemo s hladilnikom, ki nam po- 
sreduje fotografijo vsebine. Izvirna Siemensova po- 
gruntavščina je pomoč obogatene resničnosti pri vz- 
drževanju, kar so predstavili na primeru menjave filtra 
v napi. Ipad so usmerili proti napravi, nakar so se na 
prizoru pojavila animirana navodila, kako odstraniti 
pokrov in zamenja kos. Nasploh je v njihovi kuhinji 
prihodnosti servisiranje karseda avtomatizirano, saj 
lahko serviser na daljavo ugotovi težavo in se samo- 
dejno prikaže z orodjem v roku, preden gospodinja 
odloži predpasnik. 

Od vsega pokazanega se zdi še najbolj uporabno pro- 
jiciranje računalniške slike na kuhinjski pult. Vmesnik 
je prstnični, a ne dotikabilen, marveč prek svetlobne- 
ga tipala v projektorju. Med kuhanjem, pomivanjem 
ali sekljanjem lahko gospodinja gleda recepte, igra 
šah, gleda film ali fotke. Nasploh se mi zdi zaslon v 
kuhinji dosti bolj pripraven od mnogo kvazipametnih 
elementov, zato so hladilniki z barvnimi LCDji res do- 
bra pogruntavščina. S takimi, ki so sposobni več od 
le izpisa temperature, seveda. Glede na to, da imamo 
tam itak že magnetke, listke in fotke, bi displej bil kot 
nalašč. Ali vsaj pristan za ipad. 


Ali bodo gospodinje resnično brale recepte z ipada 
in z njim krmilili šporhet, bo pokazal čas. Vsekakor 
pa pridejo z omreženo tehniko tudi virusi, ki bodo 
vklapljali centrifugo sredi noči, in hekerski vdori v 
robotske sesalnike, ki bodo pojedli čivavo. 

elozaslonsko i igran je iger z dvema 


Priloženo: 
«6x 3D očala 
« 2x gaming očala 


Na voljo tudi model 
47PFL6097K (119 cm) 
3D LED televizor 1.399,99 € 


PHILIPS 42PFL6097K 

Ločljivost 1920 x 1080 px, Pixel Precise HD, v 

MPEG 4 DVB-T/C/S, SMART TV, Wi-Fi vgrajen, k — 
DLNA, USB multimedija in snemanje TV nu dv m pro 
programa na USB naprave, 5x HDMI, 3x USB. 


Odreži, prinesi in prihrani! 


10 % popusta 


ob nakupu 3D LED televizorja Philips 42PFL6097K ali 47PFL6097K. 
Kuposii prinesite v eno izmed trgovin Big Bang. 

e bi radi razumeli ne- 
nehno željo slavne sku- 
pine Psygnosis po tem, da bi 
bile njene igre v tehnološki špi- 
ci, je treba poseči seženj dlje v 
zgodovino od ustanovitve štiriinosemdese- 
tega. Ne dosti, le dve leti, ko je nekaj bri- 
tanskih ultrageekov s prgiščem izkušenj v 
mladem gejmerskem poslu ustanovilo Ima- 
gine Software. Usmerili so se v polnoceno- 
vne, spolirane izdelke z lepimi škatlami in na- 
vodili, kar je bilo tedaj redko, in se uveljavili 
zlasti na spectrumu. 

Žal jih je uspeh opijanil in hoteli so preveč. Že po 
dveh letih so se namenili izdelati nič manj kot šest 
'Megaiger', Megagames. Te bi sicer tekle na tedanjih 
hišnih računalnikih, kot sta bila mavrica in C64, a bi 
jim pomagali hardverski vsadki. Publika je norela ob 
omenjanju 'next-gen' grafike in nakladanjih v slogu 
"Ob tej in tej Megaigri bodo vsi drugi špili videti kot 
smeti!" A resnica je bila žalostno drugačna. Načrti so 
se jim izjalovili že na stroškovni ravni, saj bi morali za 
Megaigre računati več kot 40 funtov, kar bi bilo neza- 
slišano. Poleg tega bi strojni dodatki prispevali le več 
prostora za grafiko in ob ambicioznih načrtih ga celo 
tedaj ne bi bilo zadosti. Naposled je bil Imagine v tako 
resnih finančnih težavah, da ni zmogel plačevati niti 
oglasov v revijah. Zato je že 1984 razpadel in blago- 
vno znamko je odkupil Ocean, ki je pod njo izdal 
mnoge spectrumove klasike, od Green Beret do Tar- 
get Renegade. Se spomniš teh pobijalskih klasik? 


Doba Sovija 


Imaginov duh je živel naprej in iz pepela se je v mestu 
Liverpool dvignilo novo podjetje, Psygnosis ('psy' - 
del besede psihologija; 'gnosis' - grška beseda za 
znanje), imenovano po Pysclapse, eni od nikdar ude- 
janjenih Megaiger. Iz logotipa slednje je nastal kultni s 
sovo. 

Ustanovitelji pri skoku z Imagina v Psygnosis niso 
odložili želje po tem, da bi bili vizualno in zvočno pro- 
dorni. Zato so objeli nova računalnika, ki sta slovela 
ravno po tem - atari ST in amigo. Hkrati so imeli dra- 
gocene poslovne izkušnje, ki so jih privedle k samos- 
vojim prijemom. Levji delež prometa so naredili v vlo- 
gi založnika majhnih neodvisnih eksternih skupinic, 
od Reflections do DMA Designa. Bili so nekakšen 
zgodnji posrednik med indie razvijalci in masovnim 
trgom. Za tisto, kar so udejanjili sami, so najemali 
svobodnjaške programerje, medtem ko so videz in 
glasbo naredili pri Psygnosis stalno zaposleni, prvovr- 
stni risarji in skladatelji. Med ostalimi je pri njih 
služboval Roger Dean, avtor naslovnic glasbenih al- 
bumov velikih bendov, kot sta bila Asia in Yes. 

Na ta način so bile Psygnosisine igre vedno slastne za 
oko in uho. Ne glede na to, da so kritiki nergali nad 
bojda povprečno igralno platjo, smo bili v njihove no- 
re svetove tako zaljubljeni, da tega še opazili nismo. 
Notranje geslo podjetja je bilo "Seeing is believing," 
zlasti risarji pa so imeli obilo svobode. Do te mere, da 
igra ni šla na police, dokler oni niso rekli, da je vse 
okej. Ne programerji, producenti in dizajnerji — risarji! 
Za nameček je tvrdka špile razpečevala v orjaških 

.. je mrtva. Modra Sova 
je začetkom dvatisočih 
odprhutala le imensko, 
ko je Sony znamko Psy- 
gnosis preimenoval v 
Studio Liverpool. Sedaj 
pa so v hiši, iz katere 
sta prišla Shadow of the 
Beast in Wipeout, do- 
končno ugasnile luči. Z 
brlivko gre vanjo Sneti. 


kartonskih škatlah z odbitimi arti, v katere so poleg 
disket vtikali številne dobrote, od knjig in stripov do 
majic. Danes so to zbirateljsko iskane raritete, Psy- 
gnosis pa si je s takimi prijemi zagotovil kultnost. 
(Mimogrede, zakaj o Psygnosis govorim, kot da je 
pripadnica nežnejšega spola? Tako je svojčas dejal 
naš nekdanji opisovalec Jack in imel prav. Psygnosis 
je res ženska. Edina v njegovem življenju!) 


PlayStation o d. PlayStation. 

Doba Sonyja 


Po letu 1993 se je počasi, a zanesljivo spremenilo 
marsikaj. Dokler so Soviči delali igre za amigo in 
ST, so pri nas, mladincih, uživali polbožji status 
mitskih entitet brez plebejskih skrbi, kot so 
računovodski izkazi. A to seveda ni bilo res. Bili 
so podjetje kot vsako drugo in so morali skrbeti 
za dobiček. Zato se niso pretirano upirali, ko je 
prišel Sony in na mizo vrgel neznano, a gotovo 
krepko vsoto denarja. No, Japonci so točno 
vedeli, kaj počno, saj so potrebovali tehno- 
loško impresivne trirazsežne igre za svojo no- 
vo konzolo playstation. Psygnosis pa je bila 
znana ravno po lepih podobicah. Angleži jih niso 
razočarali - izdelali so nepozabno futuristično dir- 
kačino Wipeout. Ta je s kibernetskim videzom in 
tehno soundtrackom enako intimno povezana z nazi- 
vom playstation kot Mario z Nintendom. 
Psygnosisina playstationovska doba je rodila še dru- 
ge hite, od G-Police do Destruction Derbyja in 3D-po- 
spešene Formule 1 za PC, nastale pri Bizarre Creati- 
ons, kasnejših Project Gothamovcih. Toda nekaj je 
manjkalo. Je bila to tista zmikljiva 'duša', h kateri se 
zatečejo fanboyi, ko jim zmanjka razumnih argumen- 
tov? Morebiti. Najbrž je studio preveč zrasel oziroma 
mu je škodilo cepljenje na druge veje, čemur so sledi- 
le selitve in odpovedi obstoječih razvijalcev ter naje- 
manje novih. Kmalu je Psygnosis zvečine obstajal le 
še po imenu, ki je šlo po gobe leta 2001, ko je Sony 
uvedel oficielno poimenovanje SCE Studio Liverpool. 
Zato nemara ni presenetljivo, da so odtlej le še serijs- 
ko, uravnilovsko štancali dele profit prinašajočih serij 
Wipeout in Formula 1. Kakovost prve je bila na visoki 
ravni, druge manj. 
Ob zaprtju Studia Liverpool prejšnji mesec, ker bojda 
niso izpolnjevali principalovih kakovostnih zahtev, ni- 
ti nisem žalosten. Resda so delali na dveh lansirnih 
naslovih za playstation 4, 'dramatično drugačnem!' 
Wipeoutu ter igri v slogu Splinter Cella, ki bi bila ned- 
vomno kul. Prav tako izgube službe ne privoščim ni- 
komur. A špiloma najverjetneje ne bo hudega, saj ju 
bodo najbrž isti ljudje nadaljevali v drugih Sonyjevih 
podružnicah. Liverpoolsko grupo pa je s starimi časi 
itak povezoval zgolj odmev analne slave. Dnevi, ko je 
Sova pionirsko širila tako grafična kot igralna krila z 
Walkerjem, Shadow of the Beast in Ecstatico, so da- 
vno minili. 

Čeprav je Wipeout moja najljubša dirkaška serija, zabaval pa sem se tudi z F1, zapuščina Studia Liver- 
pool ni ne raznolika, ne prelomna. Ni pa Sony razgradil elitne grupe XDev, ki domuje v isti bajti in se kot 
nekdaj Psygnosis ubada z iskanjem talentov. 'Našli' so Media Molecule, Ouantic Dream, Sumo Digital ... 

Shadow of the Beast 

amiga; Reflections, 1989 

Nimam pravice, da bi komu pravil grafična 
cipa, kajti sam sem bil najhujša. Beast je bi- 
la povprečna akcijska avantura z nerodnim 
nadzorom. A če bi mi to kdo tedaj rekel, bi 
fasal v glavo amigo in monitor zraven. Ko je 
moja zobata beštija plužila proti desni in 
okorno mlatila po ceneno fantazijskih so- 
vražnikih, mi je preveč prihajalo ob več- 
plastnem skrolanju in piščalni muziki, da bi 
dopustil skrunitev ikone. Nisem bil edini. 


Ečstatica PC; Psygnosis, 1994 
Ena redkih iger s šumnikom v naslovu je 
zgodnji Jokerjev tim tako navdušila, da ji je 
dal 90. Okrog leta tisoč smo se znašli v va- 
si, polni demonske zalege. Gnide smo mla- 
tili z enim ali dvema orožjema, pri čemer 
knofodrk ni vedno zalegel, tiholazili po kar 
veliki naselbini in nabirali predmete za reše- 
vanje ugank. Sistem je bil okvirno Alone in 
the Darkov, Ečstatica pa je ostala nepozab- 
na po črnem humorju in barviti poligonski 
grafiki, kjer so bili liki elipsasti. 


kemmings 

amiga, PC, ST; DMA Design, 1991 

Lemingom po slovensko rečemo postrušniki, 
gre pa za hrčkom podobne živali s severa, ki se 
masovno mečejo s pečin v morje. Na tej dozde- 
vni samomorilskosti temelji dotična legenda. V 
pogledu od strani smo lemingom, ki so padali 
izpod stropa in slepo marširali, določali vloge 
(kopač, ustavljač, padalec ...) ter jih tako spelja- 
li do izhoda. Bleščeč miks adrenalina in taktike, 
o katerem bo treba spisati poštene anale. Av- 
torji? DMA Design, kasnejši Rockstar North. 


ZTTa 

Novastorm PC, PS1; Psygnosis, 1994 
Sovarji so na CD-romarski vagn skočili s to ve- 
soljsko streljanko, kjer si plovilce opazoval od 
zadaj in trosil krogle neugodja po valovih alien- 
skih sovražnikov. Ladjico si prosto premikal, 
ozadje pa se je gibalo po vnaprej določeni poti. 
Tvorili so ga filmčki, sproti predvajani s cedej- 
ke, kar je bilo za tisti čas nezaslišano kul. V pri- 
merjavi s poštenimi klasičnimi šuterji je bil No- 
vastorm bolj ubog, kar lahko preveriš danes, ko 
vidiš, kako upokojenski so tečneži. A tehno- 
loško je bil klasa. 

Walker 

amiga; DMA Design, 1993 

Nadzorovanje bojnega lika s tipkami in prosto 
merjenje z miško je danes samoumevno, a tri- 
indevetdesetega ni bilo. Walker je bil eden od 
pionirjev pristopa; v pogledu od strani smo vo- 
dili robota, ki je rešetal ogromne valove malih 
sovražničkov, zadovoljujoče razpadajočih v 
mlake krvi. Igranje si dojel hitro, težko pa si ga 
zamojstroval, kajti mitraljezi so se pregrevali, 
težavnost pa je urno rasla. Zanimiv prijem je bil, 
da si se gibal z desne proti levi. 


LaP 


LaP RecoRo 


ti, 


kunce. 


Wipeout PC, PS1; Psygnosis, 1995 
Poligonski študij so Psygnosis zaključili z diplo- 
mo v obliki te izvrstne futuristične dirkačine z 
vozilci, ki lebdijo tik nad tlemi. Norenje po zavi- 
tih progah in občutek hitrosti sta spomnila na 
F-Zero, a Wipeout se je osamosvojil po zaslugi 
sterilnega kibernetskega sveta, tehnoglasbe 
pravih didžejev in inercije pri nagibanju ter zavi- 
janju. Poleg tega nisi skrbel le za šofiranje, mar- 
več si pobiral in uporabljal orožja. Serija je do- 
bila malo morje nadaljevanj, polne anale o njej 
pa čitaj v Jokerju 201. 


POSMOA 


Hired Guns 

amiga, PC; DMA Design, 1993 

Zadnji DMA Designov hit, ki so ga izdali 
Psygnosis, je bila ta kompleksna znanstve- 
nofantastična prvoosebna frpjka po zgledu 
Dungeon Masterja. Nadzorovali smo štiri 
statistično samosvoje like, ki so si delili na 
ravno toliko delov razkosani ekran, zaslon, 
se premikali po korakih, manipulirali okoli- 
co in se bojevali z genetskimi mutiranci ter 
roboti. Ni jim bilo treba ostati skupaj, saj so 
se mogli premikati vsak zase. 

Destruction Derby 

PC, PS1; Reflections, 1995 

Zabavnost je bil glavni adut te enostavne, 
zasvojljive igre. Tvorilarsta jo dva bistvena 
dela: dirkanje po progah in razbijanje v are- 
nah. V obeh še nisi le tiščal plina v treh nas- 
carjevskih avtih, marveč si se zaletaval na 
vse pretege, Zlasti ko si se znašel v krožni 
skledi skupaj s kupom tekmecev. Da je bilo 
uničevanje pleha zanimivo, je skrbel fizikal- 
no-poškodbeni pogon, ki je poskrbel, da je 
motor kašljal in avto slabše zavijal. 


Diseworld PC, PS1; Perfect 10, 1996 
Ta klasična avantura, ukrojena po humorni 
fantazijski seriji Terryja Pratchetta, je znana 
po težavnosti in čudaških ugankah, ki so z 
okornostjo in polsmiselnostjo znale do- 
dobra rahljati živce. Vendar smo jih prena- 
šali, da bi izkusili smešne prigode glavnega 
junaka Rincewinda in njegove čudežne Prt- 
ljage ter prvovrstno izvedbo. Slastna risan- 
kasta grafika je sezuvala, za slačenje pa je 
bil zadolžen govor, saj je heroja genialno 
oglasničil Monty Pythonov Eric Idle. 


Formula 1 PC, PS1; Bizarre, 1996 
Vmes propadli-računalniškisejem Comdex v 
Las Vegasu je bil leta 1996 prvo prizorišče 3D- 
pospešene Formule 1 z uradno licenco FIA, s 
katero je Psygnosis zopet dokazala programer- 
sko nadmoč. Če si imel akceleratorsko kartico, 
si izkusil nevidene učinke in fantastičen občutek 
hitrosti. Igralno srce je bilo resda arkadno in je 
tako ostalo, ko se je serija preselila na playsta- 
tion. A drvenje po progah ob spremljavi kitar- 
skega nažiganja Joeja Satrianija je bilo vznemir- 
ljivo in instantno privlačno. 


Colony Wars PS1; Psygnosis, 1997 
Ker je serija prvoosebnih vesoljad Colony Wars 
ostala izključno na playstationu, je domači pu- 
bliki veliko manj znana kot sorodni Wing Com- 
mander. A je daleč od slabe. Prvenec se je do- 
gajal v letu 3095, ko si se kot novopečen pilot 
pridružil gverilcem z roba galaksije in se podal v 
boj z Zemeljskim imperijem. Igranje niti ni bilo 
tako samosvoje, v spomin se je bolj zapisalo 
dejstvo, da ni bilo treba nujno zmagati v vsaki 
misiji, razmerje porazov in zmag pa je peljalo 
do vejitve nalog in enega od petih koncev. 


G-Police PC, PS1; Psygnosis, 1997 
Zadnja razvpita Psygnosisina igra je bila G- 
Police. Znašli smo se v bladerunnerjevski 
prihodnosti, kjer smo postali član policijs- 
kih sil, opremljenih z majhnimi helikopterji. 
V njih smo se spreletavali po ulicah, skeni- 
rali vozila in streljali ter bombardirali sum- 
ljivce, vmes pa se zapletali v dogfighte med 
stolpnicami. Špil je daleč najbolje izgledal 
na peceju s 3D-pospeševalno kartico, saj je 
imela playstationova inačica obilico težav s 
poligonsko grafiko. 


eklenska vročina je za nami, a kmalu bo 

zakuhalo v šolskih klopeh, kjer bodo po hit- 

rem postopku pričele padati ocene. Profe- 

sorji se pritožujejo, da je včasih kontrolke 

skorajda nemogoče dešifrirati, pa ne le za- 
radi splošne grdote napisanega. Glavni problem se 
kaže kar v stavčni strukturi, ki marsikdaj ne premo- 
re niti ločil. Mar nadebudni šolarji ne vedo, da lahko 
ena napak postavljena vejica povsem spremeni po- 
men stavka? 


Kdo si je sploh izmislil ločila? 

Že v prvem razredu osnovne šole nas pričnejo učiti o 
vejicah, pikah, vprašajih in podobnih čudnih kracah, 
ki so postale temelj sodobnega pisnega sporazume- 
vanja. Na veselje slovničnih nacistov premnogim še v 
odrasli dobi delajo neznanske težave. Toda ločila niso 
nova pogruntavščina, saj so jih Kitajci uporabljali že 
pred tri tisoč leti. 

Resnična potreba po njih se je pokazala z razvojem pi- 
sane umetnosti, torej pri starih Grkih. Sofoklej in 
druščina so potrebovali znake, ki so igralcem nakazo- 
vali, kako morajo poudarjati besede v drami in pred- 
vsem, kje se stavek konča. V ta namen so uporabljali 
navpično razporejene pike. Ena pika je pomenila veji- 
co, dve ali tri pa piko oziroma zaključek odstavka. Nji- 
hov sistem so povzeli Rimljani. 

Pohod vejic, dvopičij, narekovajev in podobnega se je 
pričel z iznajdbo tiska. Ker je bilo pisanje naenkrat 
moč hitro reproducirati, se je pokazala potreba po 
standardizaciji pisanja. Tu nastopi beneški tiskar Aldo 
Manuzio, ki je v svojih knjigah na prelomu 16. stoletja 
prvi dosledno uporabljal pike na koncu stavkov. Šte- 
jejo ga tudi za izumitelja podpičja in kurzivnih črk. 
Čemu je vse to sploh šel izumljat? Tiskarjem je bilo, 
tako kot nekoč grškim dramatikom, jasno, da je spo- 
ročilnost besed nadvse odvisna od govorčevih po- 
udarkov, zvena in premorov. Še posebej pride to do 
izraza takrat, kadar je mogoče napisano razumeti na 
več načinov. Spomnite se slovitih delfskih prerokb 
"Vreš se, ne padeš v boju" ali "vrneš se ne, padeš v 
boju." Napačno postavljena vejica lahko da stavku 
nasproten pomen. 

Tudi Cerkev si ni želela, da bi»bilo kako biblijsko spo- 
ročilo razumljeno napak, zato je raba ločil v rene- 
sančni Italiji imela dodaten zagon. Že pred tiskarji so 
se med samostanskimi prepisovalci pojavile druge 
pomoči bralcu, kot so raba velike začetnice za nov 
stavek, pomišljaji za premor in zamiki odstavkov. Za 
eksplozijo ločil je bila tako v končni fazi odgovorna 
Cerkev, ki je novo tehnologijo izrabila za širjenje božje 
besede. 

Kako velik vpliv so imeli, pove že dejstvo, da praktič- 
no po vsem svetu še danes uporabljamo precej enake 
znake. Celo narodi, ki nimajo latinične pisave. Obsta- 
ja le nekaj lokalnih posebnosti, kot so španski obr- 
njeni vprašaji in klicaji na začetku stavka. Poleg tega 


Vam svetuježe od, 
leta MV V 

V komunikacijskem vsakdanu marsikdo čisto 
pozabi kako, postavljati ločila?? Ouattro se vrne 
v šolo in znova postavi - stvari na svoje mesto: 


si izmišljujemo bore malo novih znakov, saj tisti iz- 
pred pol tisočletja zadoščajo. Stari mojstri so bili na- 
mreč domiselni. Ste mislili, da smo afno (2) dobili še- 
le z razmahom elektronske pošte? Nak, Italijani trdijo, 
da so jo prvič zapisali že v 16. stoletju kot volumsko 
enoto ki naj bi pomenila amforo vina. Podobno verjet- 
na razlaga pravi, da prihaja iz francoskega računo- 
vodstva, kjer črka a z ostrivcem pomeni 'po'. Recimo 
tri amfore vina pet soldov, skupaj petnajst. 

Vseeno ugotavljamo, da nam stara ločila v dobi elek- 
tronskih komunikacij ne zadoščajo povsem. Bilo je 
precej poskusov vpeljati posebne znake, ki bi odražali 
uporabnikova čustva ali namene, na primer intero- 
bang (mešanica vprašaja in klicaja) ter ločilo, ki bi 
nakazovalo ironijo (prezrcaljen vprašaj). Vendar niso 
prišla v splošno rabo. 

Je pa zato na elektronskih oglasnih deskah Usenet v 
ravno taki debati, torej o zapisu, ki bi nakazal, da 
uporabnik ne misli resno, prišlo do preboja. Pred tri- 
desetimi leti, 19. septembra 1982, je računalniški iz- 
vedenec Scott Fahlman z univerze Carnegie Mellon 
svojim kolegom po elektronski pošti predlagal zapo- 
redje dvopičja, pomišljaja in oklepaja :-) in :-( za oz- 
načevanje šal oziroma nesmešnih besedil, ki jih je po 
njegovem precej manj. Udeleženci pogovora so novi- 
teto pograbili in pričeli obe 'ločili' veselo nadgrajeva- 
ti. Danes jih je na stotine in nekateri mejijo na ab- 
straktno umetnost ASCII. Vzhodnjaki pa so uvedli 
svojo različico čustvenčkov, ki so jih pobirali iz tabele 
unicode in so zadnje čase vse bolj popularni na Zaho- 
du. Jezik je živa tvorba, čeprav je pretvorjena v bite in 
bajte. Večina mlajše generacije emotikone piše in be- 
re povsem podzavestno :-). 


Res obstaja muha, ki ti zaleže črve pod kožo? 

O ja. Mali nestvori nato rijejo po tvojem živem telesu 
in se nažirajo, dokler se ne zabubijo, nakar poči mo- 
zolj in ven zleti odrasla žival! No, čeprav je žuželka 
podobna muhi, spada v družino, ki ji po slovensko 
rečemo zolji (niso po naključju sozvočni z mozolji). 
Njihovo brenčanje je tako značilno, da živali v paniki 
bežijo pred njimi, predvsem konji. Obstaja več vrst 
zoljev, ki so, tako kot večina parazitov, v glavnem pri- 
lagojeni specifičnemu gostitelju. Naj bodo to ovce, 
govedo, kopitarji ali človek. 

Sodobna živinoreja ima največ problemov z ovčjimi 
zolji. Najbolj so izpostavljene ovce pasme merino, ki 
jih gojijo v Avstraliji in Novi Zelandiji. Krilati nestvor 


odloži jajčeca v okolici zadnjika, kjer imajo merinov- 


ke značilno gubo. Po pol dneva se izležejo ličinke, ki 


se skozi vlažno kožo zavrtajo v nesrečno ovco in prič- 
nejo gomazeti po notranjosti. Njihovemu rovarjenju 
strokovno rečemo miaza. Mesto, kjer vstopijo, se pra- 
viloma okuži in zagnoji. Brez pravočasnega zdravlje- 
nja lahko žival pogine. Ko se zoprni črvi nažrejo, se 
pod kožo zabubijo, zaradi obrambnega odziva telesa 
pa se na tem mestu prične delati tur. Ta naposled 
poči in na plano prileze odrasla žuželka, ki živi le par 
tednov. Toliko, da se spari in znese nova jajčeca. Hra- 
ni se sploh ne. 


eže Zolji so podobni običajnim muham, le da so 
lepših barv in bolj čokatega telesca. Odrasel žužek 
živi samo za seks in razplod, hrane ne potrebuje. 


Ravno zolji so odgovorni za tako kritizirano in domala 
mesarsko prakso rezanja odvečne kože pri merinov- 
kah. A ta je žal skorajda edina učinkovita in relativno 
poceni zaščita proti večstomilijonski škodi, ki jo in- 
sekti povzročajo, od smrti in hiranja do čisto komer- 
cialne neuporabnosti preluknjane kože. 

Še huje jo znajo zolji zagosti konjem in jelenom. Od- 
rasla muha namreč zaleže jajčeca na notranjo stran 
sprednjih nog. Ker se konji radi prav po tem mestu 
drgnejo z gobcem, si jajčeca zanesejo v ustno in no- 
sno votlino, od koder ličinke nadaljujejo peklenski 
pohod. Nato se zabubijo v grlu, kjer se jih včasih na- 
bere toliko, da ubogo žival dobesedno zadušijo. 

Zolje smo v Evropi z rabo sodobnih insekticidov zatr- 
li. So pa pogosti v severni Afriki, srednji Ameriki in 
Oceaniji. Uživajo namreč v suhih in vročih podnebjih. 
Če torej nimate namena laziti po puščavah, se boste 
grozljivemu popotovanju po svoji notranjosti z lahko- 
to izognili. Vsaj zaenkrat. Kakor se dandanes ozračje 
vse bolj segreva, si upam napovedati, da bomo nekoč 
zoprne brenčavke dobili nazaj. 

harles Peace slovi kot eden najbolj razv- 
pitih in učinkovitih tatov vseh časov. Ži- 
vel je v Angliji med letoma 1832 ter 
1879 in naredil kriminalno kariero de- 
luks. Sin cirkuškega krotilca živali je za- 
čel s krajo zlate ure in kmalu napredoval k ropanju 
hiš. Včasih jih je pelješil pod pretvezo zabavljača na 
violini z eno struno, vse pogosteje pa tako, da je va- 
nje vstopal čez strehe, okna in dimnike. (Takemu 
zmikavtu v angleščini rečejo cat burglar ali portico 
thief.) Seveda se ni omejeval na revne predele in 
kmalu so bogatini jamrali, da jim manjkajo zlati zob- 
je in z diamanti posuti dildi. 
Meril je komaj meter šestdeset in je bil tako spreten, 
da ga dolgo niso mogli ujeti niti detektivi Scotland 
Varda. Kako bi ga, če niso vedeli niti, kako izgleda? 
Na tiralicah je zaradi njegovih mojstrskih preoblek 
denimo pisalo, da je star med 40 in 70 leti, hihi. Ko je 
nekoga ubil, so le vpregli vse sile, ga začopatili in ga 
obesili. A v domišljiji je živel naprej, kajti Peacovi 
skrivnostni kradljivski podvigi so resnično osebo ob- 
dali v tančico romantike in navdihnili mnoge knjige 
ter filme, med drugim Batmana. 
Ampak veste, kaj, gospa in gospodje? Charles Peace 
je bil v primerjavi z mano amater. Saj cenim ubožčev 
plezalno-vlamljalski trud, maske na frisu in napredna 
orodja, ki jih je sam izumljal. Dolgoletno ogibanje po- 
licistom takisto ni moglo biti enostavno. Toda sedeč 
tu v svoji ogrevani, zaščiteni čumnati do njega ne mo- 
rem čutiti česa več od pomilovanja. Le kliknem v in- 
ternet in v enem dnevu vrednostno pokradem več, 
kot je on v vsem življenju. 
Me morebiti zanima glasba ali gibljive slike, torej fil- 
mi, nadaljevanke, animeji in dokumentarci? Sploh mi 
ni treba biti član tajnih strani s privatnimi trackerji za 
torrente. Stric Google najde devetindevetdeset odsto- 
tkov vpisanega, mnogokrat prej ilegalno datoteko kot 
zakonito. Res je hecno, ko se moram pri iskanju ne- 
kega filma prebiti skozi ducat torrentov ter ripov, da 
odkrijem povezavo do ploščka v štacuni ali legalne 
digitalne kopije. In če guglanje ne obrodi sadov v de- 


setih sekundah, kolikor traja potrpljenje navadnega 
uporabnika, preden odjadra drugam, skočim direktno 
na Piratebay. Nekatere države ga blokirajo, Slovenija 
je kajpak daleč od tega. Pri nas imajo gusarski page- 
ti, kot je Mojblink, Hoferjeve in Fordove oglase. Pro- 
met je promet! 

Za spoznanje več truda je z bolj obskurnimi filmi ne- 
ameriške produkcije, knjigami, revijami, stripi in ne 
tako popularno glasbo. A res le za spoznanje, kajti s 
petimi minutami iskanja lahko celo zdaj, ko je Demo- 
noid do nadaljnjega mrtev, pokradem domala vse, 
kar mi srce poželi. (Če mene vprašate, se je tisk s 
tem, ko je šel v digitalno obliko, zaklal bolj, kot ga je 
splet kadarkoli.) V zaznamkih imam vsaj šest 'distri- 
bucijskih' naslovov, od koder lahko, če se mi sprdne, 
brezplačno poberem vse količkaj bolj razširjene an- 
gleške in ameriške cajtenge ter magazine, naj bo New 
York Times, Economist, Guardian, Edge ali PC Ga- 
mer. Kakšen Zinio, lepo vas prosim. Da ne govorim o 
vsaki digitalni knjigi z Amazona. Pirati so tu tako pri- 
jazni, da v release pakirajo datoteko mobi za kindle in 
epub za ostale bralnike. Tako ni treba niti poganjati 
Calibra za konverzijo. 

Špili? Saj sam veš. Ni ovir, zlasti ne za PC in xbox. 
Tudi PS3 je do neke meje poražen, ostaneta le vita in 
3DS. Do kdaj, ne vem. Androidni telefoni so itak me- 
ka piratstva, upam pa, da ne gojiš fantazij, kako je 
varno Applovo okolje. Iphone, ipade in ipode s sta- 
rejšim sistemom lahko 'osvobodiš' z obiskom ne rav- 
no skrite spletne strani Jailbreak.me. Niti oni z novej- 
šim niso problem. Po inštalaciji Cydie je pot do ma- 
sovnega nameščanja karitasnih igric odprta. 
Strašljiva, ne, grozljiva je ta preprostost, s katero si je 
moč prilastiti domala vse, kar ni fizično. Ubogi distri- 
buterji, štacune in avtorji, res. Ali pa je to le refleksni 
odpor starega prdca do neogibnega krasnega novega 
sveta, kjer je vse zastonj in neka imaginativna kritična 
masa skrbi za to, da se dobro dvigne na površje? Free 
to play igre, free to use programi in free to read revije 
se v tej realnosti borijo za ljudi, ki se vanje zaljubijo do 
te mere, da jih izvolijo plačevati, medtem ko ostala 
večina pijavkasto visi zraven. Mogoče. Me pa to 
spomni na tipično razmerje med sejalci in sesalci na 
torrentih, kjer je prvih vse manj, dokler se hudournik 
ne posuši. Brez nič ni nič, kot je vedel nek drug slavni 
zmikavt, Robin Hood. Samo on je bil izmišljen ... 

NAGRAJENCA ŽREBANJA 

" Jernej Marko iz Dravograda 
(Ice Age 4) 

- Matej dhačič iz Tržiča 
(Dirt Shovdon). 


Tole je poslednja lestvina, 
saj je postala sama 
sebi namen in jo zategadelj 
v tej obliki ukinjamo. 


Hvala za vse vice, tudi 
tiste, ta bolj butaste. 


IGROVJE 


mrt pride po vsakogar, ampak ne tale v Darksi- 
ders 2. Vigil Games so si po svoje zamislili že 
prvega jezdeca Apokalipse, Vojno, ki se je v eni- 
ci skušal znebiti obtožbe, da je prezgodaj sprožil 
zaključno bitko med Nebesi in Peklom. Njihov Smrt je 
še bolj samosvoj, saj ga sploh ne zanima košnja duš, 
tako da se lahko vsi še naprej mastimo s hamburgerji in 
kavsamo brez zaščite. Death hoče le oprati krivde svo- 
jega brata Vojno. Pri tem ravna v nasprotju z navodili 
vrhovnega poveljstva, Charred Councila, ki ga skrbi 
ravnotežje med svetlobo in temo. A ti gospodje so da- 
leč, direktnih nevarnosti pa, kot bi jih naklel. Vznemirlji- 
va odisejada Smrti je namreč še večja, bogatejša in ne- 
varnejša od tiste, na katero je šel Vojna. 


KA. 
elo je medšei, ki se kruleč vrže nadte. ker sem izkušnje vlagal v desno razvojno drevo, sem.nadenj | Gi 
aj zvečine pošiljal ghoule in ga streljal od daleč. Krogle so mi hitro vračale bes, ljem za proženje utakov, 

Mnogo babic, 
nekilavo dete 


Tako kot prej ne gre za enostavno linearno klavnico, 
marveč za živahno zbirko pristopov. Suhljatega, žilave- 
ga junaka, ki fris skriva pod masko, nadzorujemo v po- 
gledu od zadaj in se zapletamo v sekljaške boje. Naj- 
večkrat z manjšimi gručami sovražnikov normalne veli- 
kosti, občasno pa tudi z jeznoritimi titani. Z napredova- 
njem dobivamo zlato in izkušnje, s katerimi po izbiri od- 
klepamo in krepimo bojevalne veščine v dveh drevesih. 
Eno je za neposredno udarjanje, drugo za dodatne 
zmožnosti, kot je priklic zavezniških pošastkov. Prav ta- 
ko od povsod letijo orožja, oklepi, škornji in obeski, ki 
spreminjajo statistike. Ta lahkotna frpjska plat je še bolj 
izražena kot v prvencu. 
A tepež ni vse, kar igra nudi. Postavljena je v odprt svet, 
po katerem svobodno jezdimo na čarobnem kljusetu, 
se pogovarjamo s čvekanja željnimi liki, ki prodajajo ro- 
Tvoj tek ni hiter, zato. je treba uporabljati izmike. Predi obvezno pavzo jih nanizaš tri. Razdalje izven bo in nam dajejo kveste, ter obiskujemo številne lokaci- 
templjev pa prečkaš s konjem, ki ga prikličeš kadarkoli. Z njegovega hrbta tudi udarjaš in streljaš. ' je. Te so praviloma večnadstropni templji, po katerih si 
je treba utreti pot. Ker je Smrt gibčen, mu ni tuje ploš- 
čadenje, naj gre za preprosto skakanje ali za vzdolžen 
tek po zidovih, vzpenjanje po nagrbančenih površinah 
ter oprijemanje tramov. S tem pride do ročic, ki odpira- 
jo duri ali sprožajo starodavne mašinerije. 
Dostikrat vrat ne odkleneta ne platformsko znanje, ne 
vihtenje rezil. Tedaj mora Smrtko premisliti, katera sti- 
kala v tleh naj obteži, kako naj zavrti ali premakne kip, 
da bo žarek iz njega zadel kristal nad prehodom, in pod- 
obno. V ta namen se je treba dostikrat zateči k zbranim 
sposobnostim. Mednje sodijo kavljasta dlan, s katero se 
oprijemamo obročev v zidu za podaljševanje skokov in 
vlečemo objekte k sebi, klicalnik duhov, ki jih pošilja- 
mo stat na talne plošče, sposobnost razcepa v več te- 
les, ki lahko gredo po svoje, a ne predaleč ... 

Glede na vzore 


Bolj seznanjenim z igrami je ob tem naštevanju hitro 
d postalo jasno, iz česa je sestavljen Darksiders 2: iz slad- 
Nekajč časa puzle temeljijo na bombah in kamnitih kroglah. Ko ustreliš v prve, dru- kih delov še boljših naslovov. Temeljna struktura van- 
ge zbiješ s podstavka, nakar jih spehaš do luknje v tleh, da se odklenejo vrata. RV Use es ale) o lali al A As 
v pr Z ješ spretnostno-miselne uganke ter dobivaš nove spos- 
obnosti, je vzeta naravnost iz proslavljene serije The Le- 
gend of Zelda. Ta je v Sloveniji zaradi omejenosti na 
Nintendove konzole vse premalo znana, tako da so 
Darksiderji njen širši odmev za PCju, PS3 in xboxu 360. 
Boj se zgleduje po God of War in Devil May Cry, skalni 
kolosi spomnijo na Shadow of the Colossus, dočim je 
ploščadna plat skopirana iz novega Prince of Persia, s 
temačnim Razpadom (Corruption) vred, ki v obliki tem- 
nih kristalov blokira mnoge prehode. 
Res je, da je vsaka od teh plati vsaj nekoliko manj do- 
delana in široka kot v vzornicah. Skakanje ni tako ri- 
temsko elegantno kot v Perzijskem princu, ker so so- 
sledja oprijemov krajša. Boj v God of War in zlasti Devil 

May Cry ima več fines. Velikani v Colossusu so mno- 
go številčnejši in bolj impozantni ter je treba po njih 
plezati - tu je DS2 le polovičarski. Ječe in puzle v Zel- 
dah pa so nadmočne, ker sčasoma obsegajo cele 
templje, medtem ko so tile v Darksiders 2 bolj zapo- 
redja ločenih soban. Takisto lahko praktično vsako 
zadevo v Zeldah ponucaš na več načinov, glede če- 
sar so DS2 opazno bolj omejeni. 

A po drugi strani je vsak od teh pristopov izboljšan na 
rovaš drugih. Zeldam od nekdaj očitamo preprosti 
boj, ki je v DS2 dosti boljši, God of War in Devil May 
Cry imata slabše platformanje ter puzle, Colossus je 
itak enostranski, Princ je borilno kilav. Za eno ceno 
tako dobiš štiri zelo solidno udejanjene pristope v od- 
pravi, ki celo brez iskanja skrivnosti zlahka preseže 
trideset ur in ima new game-- (obdržiš vse nabrano), 
da greš po koncu znova skozi na višji težavnosti. 


0 črevih na plotu 


Glede puzel ni potrebe po tem, saj nimajo več rešitev. 
So spodobne in sčasoma postanejo kar težke. A ni- 
kdar niso prav kompleksne in te malo preveč vpenja- 
jo v natanko tisto, kar so si zamislili avtorji, čeprav bi 
več kot očitno šlo drugače. Z nekim premičnim ste- 
brom ponekod recimo ne boš mogel zablokirati vrat, 
čeprav bi jih po logiki lahko. 

Je pa študija vredno bojevanje, ki je korak naprej od 
enice in prispeva levji delež k občutku, da gre za do- 
kaj netipično nadaljevanje. (Med drugim so izrezali 
rešetanje po zgledu Gears of War.) V izvirniku se je 
Vojna obnašal kot tankovski vitez in čeprav je bilo 
razčrevesenje spetakularno ter zadovoljujoče, mu je 
manjkalo nekaj dinamike ter globine. Death je dru- 
gačne vrste tič, saj nima sposobnosti bloka, kar na- 
domesti s hitrostjo in izmikanjem. V sovražnike, od 
kostkotov prek štirinožnih zverin do mutantskih pri- 
kazni, reže s široko orožarno lahkotnih kos in težjih 
sekir, macol ter rokavic. Vse to variira po dosegu, 
škodi, dviganju v zrak in kombinacijah, zamahe pa 
dopolnjuje s hitrostrelno pištolo in kavljem. Mlatenje 

Deljenje telesa je kasnejša sposobnost, zaradi:ka- 

J tere se uganke zakomplicirajo. Z enim Deathom | 
"" obrneš ročico in z drugim potisneš premično ploš- 
čad, da se naposled prebiješ skozi prej zaprte duri. 


ko ju ubiti, a dosti ne. Nasploh je igr: 


je tako adrenalinsko kot tehnično in na višjih težav- 
nostih kar zahtevno. Srečanja, ki so na nižjih dveh 
dokaj enostavna, so na hard in apocalyptic epska. Za 
piljenje veščin se nekje na polovici odklene ločena 
arena Crucible, kjer čaka sto vse težjih valov mrcin, 
ki v presledkih bljuvajo nagrade. 

Od visokoleteče pohvale spopadov pa se moram 
vseeno ograditi. Goli knofodrk je le nekoliko preveč 
učinkovit in preglavice povzroča slaba preglednost. 
Ko pripneš pogled na določenega sovraga, lahko 
krožiš okrog njega, a si hkrati izpostavljen napadom 
od zadaj. Pogled se rad suče in ga je treba krotiti, naj- 
hujše pa je poblaznelo špricanje telesnih tekočin, ki v 
vsesplošni barvitosti zakriva, kaj se dogaja. Tudi šefi 
bi lahko bili boljši. Ne manjka jim ogromnosti in ihte, 
a jih je dokaj preprosto hinrihtati brez rabe možga- 
nov. Glede tega je bila enica superiorna. 
Večigralstva zopet ni, fino pa je, da špil vsebuje kar 
nekaj skrivnosti. Sproti po odmaknjenih kotičkih iš- 
češ liste Knjige mrtvih in relikvije ter streljaš simbole, 
razmetane po stenah in stropih. To je bolj meh, ven- 
dar se najdejo obstranska, tako ugankarsko-bojeval- 
na kot labirintska prizorišča, ki jih je luštno iskati v 
NG. S tem špil dodatno upraviči polno ceno. 


K d Č 


V Smrtovi rajži sicer nisem našel ničesar izvirnega in 
zapletenega. Zaradi svoje velikosti je z udinjanjem 
nabiranju treh reči povsod sčasoma postala malo 
predvidljiva, začetek pa je bil počasen, domala ne- 
privlačen. Bil sem takisto nejevoljen ob hroščih, ki jih 
Vigil sproti tolčejo z gromozanskimi, več giga dolgimi 
zaplatami. Ti se ne tičejo le vsebine, kjer se znaš kam 
nepopravljivo zatakniti (srečoma se položaj shranjuje 
pogosto), marveč tehnične plati, kot sta nenavadna 
zahtevnost pogona in problemi z desno gobico, če 
uporabljaš kontroler. Slednja kaprica je po vsem so- 
deč omejena na PC. 

A po drugi strani je to tekoča, fletna akcijska avantu- 
ra z dvema glavnima adutoma. Prvi je krasno vzduš- 

je. Zgodba je čisti stripovski, polsmiselni eskapizem, 
ki je s svojim ožemanjem Svetega pisma in visoke 
fantazije prav simpatičen. Brez trohice sramu name- 
ša demone, angele, jezdece, okostnjaške kralje in 
konce sveta ter dobesedno uživa v svoji polsmiselno- 
sti. Kdor je radal enico, bo vesel nadaljnje razlage do- 
godkov in vzpostavitve ozadja. 

Enako pobalinski je grafični slog, ki na eno platno 
vrže predimenzionirane, stilizirane like, gromozanske 
utrdbe, preteče kipe starodavnih vladarjev in metal- 
sko ikonografijo - ter uspe! Pomagajo mu namenoma 
zapretiravani govorci, med katerimi kraljuje Deathov 
našpičeni, suhoparni Michael Wincott, Guy of Gisbor- 
ne v onem starem Robinu Hoodu s Kevinom Costner- 
jem. Oboje pride do izraza, ko ubiraš pot po več slo- 
govno različnih okoljih, od planjav mrtvih do zelene- 
ga sveta gradbeniških velikanov. 

Najbolj pa sem čislal, kako organsko se elementi ste- 
kajo eden v drugega ter se dopolnjujejo. Tipična kom- 
binacija je bila taka, da sem v sobani templja opravil 
z nebodijihtreba, nakar sem se do posameznih kosov 
puzle, kot so stikala, prebil s ploščadnimi karafekami 
in odstranjevanjem vmes uletavajočih tečnob. Včasih 
sem zajezdil tehnološko-magičnega robota, ki sem 
ga uporabljal tako za boj kot za tretje miselnih ore- 
hov, drugod sem budil goram podobna bitja in se 
metal skozi portale. Preden sem se zavedel, je bila 
zunaj trda tema, jaz pa sem v postelji premleval, kdaj 
me bo zopet obiskal Smrt. Tokrat je bila misel nanj za 
spremembo lepa. 


Link, Kratos in Princ pridejo v bar ter ga zažurajo. 
Devet mesecev kasneje se rodi , grd kot Smrt. 


raznolika, dolga, tekoča mešanica 


veliko pristopov v prekrasna izved- 

ba v dokaj netipično nadaljevanje 
originalna in kompleksna res ni, no x težave s 
kamero, preglednostjo in hrošči Vigil / THA 


a] 


pa nabaviš nove tepežkarske kombinacije. 

Pri trgovcih nabavljaš robo, ki je običajno boljša od tiste, ki jo pobereš, razen če < 
si odkril skrite zaloge. Pri trenerjih 

VW Samostreli so Dawnguardova novost. Prožijo počasneje, a so vedno pripravljeni na 


strel. Čeprav so orožje lovcev na vampirje, jih lahko uporabljaš tudi kot krvoses. — »? 


Takle si videti kot vampirski lord: Kreaturaje-močnejša in hitrejša, manj občutljiva 
na mraz, bolj na ogenj, nasprotnika lahko ugrizne ter obvlada par čarovnij, ki sesa- 
jo energijo iz sovražnikov. Vseeno igranje z njo zaradi nerodnosti ni posrečeno. 


kA 4 vs a i ' 


Dodatek ni samostojen svet, v katerega vstopimo in ne moremo nazaj vse do kon- 
ca, marveč lahko njegove naloge opravljamo prepleteno z drugimi. Izlet naredi- 
mo le v tale svet duš, kamor'nas vodi iskanje starodavnih zvitkov (elder serolls). 


Na prizoru sta še dve pridobitvi. Eden je (ne)mrtvi konj, ki si ga prislužimo v nekem 
robnem kvestu in ga prikličemo po potrebi, druga pa je mlatenje in streljanje iz sedla. 


The Elder Serolls V: Skyrim 


kyrima so sami presežniki, saj 

toliko ozemlja, temnic, mest, 

sogovornikov, nalog, opreme in 

početij ni imelo še nobeno za- 
ta količina je bila dobro povezana, 
podkrepljena s pripovedjo, postavlje- 
na v veren svet in odeta v privlačno 
podobo. Zato ni čudno, da je bil špil 
tudi prodajno prelomen. Nanj je sicer 
letelo nekaj zamer, zlasti na slabi in- 
ventarni vmesnik in globino, ki ni bila 
v sorazmerju s širino. A ne oziraje na 
to je šlo za edinstveno remek delo. Še 
po devetih mesecih je prostrani sever- 
ni del Tamriela jako obiskan, saj razis- 
kovanju, kvestanju in lovu na zmaje 
zlepa ni kraja. Mnogi, ki so Alduina 
porazili že pred pol leta, se vedno zno- 
va vračajo, kajti nedokončanih opravil 
ne manjka. 


Zorevaht 


Da bi destinacija ostala obljudena, je 
Bethesda izdala prvi plačljivi DLC, 
Dawnguard podnaslovljen. Sprva za 
xbox 360, mesec kasneje za PC. Kot 
namiguje ime, se dodatek bavi z varu- 
hi zore oziroma lovci na vampirje. 
Slednji v deželu bivajo že tisočletja, se 
hranijo z nedolžnimi žrtvami in iščejo 
način, kako ustaviti 'tiranijo sonca'. 
Na igralcu je, da se odloči, komu se bo 
pridružil. Jagri imajo samostrele in 
oklepljene trole, drugače pa so le eden 
od mnogih 'človeških' cehov, za ka- 
kršne smo se udinjali v izvirniku. Bolj 
sveža je zato pot krvosesa in to smer 
igra bolj spodbuja, saj v primeru vpisa 
na Zorevaht večkrat nudi možnost 
'prepisa', medtem ko obratno ne gre. 
Po krstnem ugrizu se lahko preobrazi- 
mo v močnejšo in trpežnejšo vampir- 
sko kreaturo, s čimer dobimo vrsto 
novih sposobnosti, recimo priklic gar- 
gojla, netopirsko teleportiranje na drug 
konec prostora ali jedijsko zadušitev 
na daljavo. Cena povampirjenja sta 
potreba po občasnem pitju krvi in ne- 
obnavljanje počutja na dnevni svetlo- 
bi. Veščine so nadgradljive in zbrane v 
novem drevesu, taisti element z doda- 
tnimi perki pa so dobili tudi volkodla- 
ki, ki so stari sovražniki vampirjev. Lik 
zatorej ne more biti oboje. 

Vstavek, ki vsebuje dve novi trdnjavi, 
ledeno dolino in nekam dolgočasno 
dušno ravčn, se brezšivno vključi v ob- 


Vampirski 


stoječ svet in ni v ničemer povezan s 
temeljno zgodbo o zmajih. Lotimo se 
ga lahko kadarkoli, pogoj je le izku- 
stveni nivo 10, pri čemer začetek rde- 
če niti dobimo z naključnim srečanjem 
ali pogovorom s stražarji. Poleg te mi- 
nikampanje DLC prinese še najmoč- 
nejša orožja iz zmajeve kosti, dosti ok- 
lepov, za pest nekromantskih coprnij, 
par beštij, tri frišne zmajevske vike in 
kirurga, ki spremeni obraz. 


Trolov nateg 


Na žalost pa igranje ni nikakršen pre- 
sežek, marveč pretežno le še več že vi- 
denega brez posebnih izvirnosti. Iskani 
artefakti so sila zmuzljivi, zato pre- 
močrtnim nalogam ni ne konca, ne 
kraja. In naš lik spet edini sposoben v 
vsem stvarstvu. Prav tako Dawnguard 
ne uvede nobenih ugank ali kakih res 
inteligentnih trikov ter ne izboljša boje- 
valne mehanike, katere plitkost je šla 
marsikomu v nos. Za povrhu je vam- 
pirska kreatura prejkone nepraktična. 
Gledamo jo le iz tretje osebe, zaradi 
velikosti se zna kam zagozditi, ne gre ji 
odpiranje zabojev, pogled na zemlje- 
vid ni mogoč in preobrazba traja pre- 
dolgo. 

Dodatek ne popravi niti največje hibe 
PC-verzije: slaboumnega rokovanja z 
imovino in čarovnijami. Zamudno pre- 
bijanje skozi dolge izbirniške spiske 
ubija tempo in zavdaja potencialu, saj 
bi bili ob drugačnem sistemu lahko 
zvarki in uroki mnogo bolje izko- 
riščeni. Tako na kraju pristaneš pri 
uporabi enih in istih reči - kolikor jih 
pač lahko pripneš na nekaj bližnjic - 
ter raje znižaš težavnostno stopnjo in 
greš skozi igro, kot da bi igral Call of 
Duty. Zaradi tega vampirske in volk- 
odlačje sposobnosti pridejo manj do 
izraza. Resda je izdelek odprt za fa- 
novske vstavke in skupnost je spre- 
menila oziroma dopolnila marsikaj, 
med ostalim celo izboljšala grafiko in 
umetno inteligenco ter naredila tepež 
bolj izzivalen. A vmesnika se ne da ta- 
ko enostavno spremeniti. 

Skupaj vzeto je vsebina povprečna in 
v najboljšem primeru vredna deseta- 
ka. Zahtevanih 20 evrov v spletnih šta- 
cunah za dobrih deset ur igranja pa je 
proti 40-evrskemu, 100-urnemu ška- 
telnemu originalu kratkomalo trolov 
nateg. Sram te bodi, Bethesda! 


hodi narazen, kot da bi imel kol v riti, in na stežaj odpi- 


ra usta. Ne samo zaradi grizljanja vratov mladih dev. 


še več Skyrima, kar mnogi iščejo 
jo mnogi vrh glave 
ni vredna dvajset evričev 

stare zamere ostajajo 


še več Skyrima, ki ga ima- 
vsebina nikakor 
Bethesda 

o ustvarjaš vesoljske imperije, si 
navdušen nad flotami ribam podob- 
nih medzvezdnih križark, ovešenih z 
velikanskimi topovi. A ko s takih 
da se recept ni spremenil že od Civilizacije 
dalje. Največ časa preždiš pred vmesniki za 
optimizacijo gospodarjenja, raziskovanja in 
sestave plovil. Pedantno za vsak planet pre- 
verjaš, da se prebivalstvo množi in gara. La- 
boratoriji izvržejo dizajne za novi žepni izva- 
jalnik sodnega dne, ki ga vgradiš v udarno 
pest svojih flot in greš na potep po galaksiji. 
In tako dalje, dokler se zunaj ne naredi dan 
in pogruntaš, da bi bilo fajn iti spat. 
Endless Space se tem pravilom udinja sko- 
rajda do pike in ne prinaša konkretnih no- 
vosti. Vendar je klasičen s takim stilom, da 
manka originalnosti niti ne zameriš, saj čas 
požira kot črna luknja. 


Prelestne nebule 


Najprej očarata preprost, a močan strateški 
vmesnik in splošna podoba galaksije, ki jo 
pred začetkom vsake partije ustvariš nano- 
vo. Zgodbovnega modusa tako ni. Na dvo- 
dimenzionalni potezni karti se razprostirajo 
s črvinami povezani zvezdni sistemi. Ob kli- 
ku nanje se odstre pogled na imenitno gale- 
rijo planetov z morebitnimi lunami, na kate- 
rih gradiš izboljšave za proizvodnjo, razisko- 
valno dejavnost ali priliv denarcev. 
Raziskovanje, diplomacija in sestavljanj 
plovil prebivajo v ločenih razdelkih. Tehno- 
loško drevo se veji v štiri smeri, zato moraš 
pretuhtati, ali se bolj usmeriti v trgovanje ali 
vojskovanje, saj je oboje hkrati težko izved- 
ljivo. Privlačnost vmesnika se skriva v ele- 
gantno razpostavljenih podatkih in poveza- 
vah, ki te hitro pošljejo na želeno mesto. Tu- 
di ko gre igra proti koncu in seznam osončij 
sega čez več zaslonov, je organizacija eno- 
stavna in nezamudna. 

Samosvoj element so junaki, ki jih lahko na- 
jameš, da okrepijo tako vojaške eskadre kot 
gospodarstvo sončnega sistema. Z izkušnja- 
mi v upravljanju in boju lahko napredujejo 
za dvajset stopenj in ob tem zberejo kup po- 
sebnih prijemov. Vpliv izurjenega heroja je 
neprecenljiv, saj zmore na višjih stopnjah 
moč flot skorajda podvojiti. 


Amehbasta vijolična kreatura si 
iz svojega akvarija pokori ves univerzum. 


veliko uravnoteženih pristo- 
Fa —. pov / eleganten vmesnik 
simpatična podoba . nizka 
nepopolna pamet < poenostav- 
Amplitude 


cena 
ljen boj 

Ladje segajo od patruljnih plovil in rušilcev 
prek križark do dreadnoughtov. Vanje daješ 
žarkovna in projektilna pljuvala ter rakete, 
obrambne sloje proti posameznim vrstam 
orožij in module, kot sta pogonski in inže- 
nirski. Pri tem gre le za preprosto premeta- 
vanje elementov sem in tja. Topovom deni- 
mo ni moč odrejati mesta pritrditve, a to je 
logično, ker je enostaven tudi bojni sistem. 
Ob srečanju sovražnih flot pogled preide v 
trirazsežnega, vendar ne gre za globok real- 
nočasovni boj z odrejanjem formacij. 


Zaganje žarkov 

Spopadi so razdeljeni v tri faze: oddaljeno, 
kjer imajo prednost rakete; srednjo, kjer so 
okrepljeni žarki; ter bližnjo, kjer vladajo sal- 
ve iz railgunov. Za vsako fazo lahko izbereš 
en ukaz v obliki karte, na primer boljše žar- 
kovne ščite ali elektronske motnje sovraž- 
nika. Pri tem nekateri blokirajo druge. Po 
izbiri kart le še čakaš, da se dogajanje od- 
vrti, zato se bo boj marsikomu zdel preveč 
poenostavljen. Toda po drugi strani je ele- 
gantno hiter in samosvoj. 

Igri bolj kot manko naprednih povelij zavda 
povprečna umetna pamet. Spričo prepro- 
stih bitk je glavni trik za zmago pravilna 
razporeditev orožij in obrambe med gradnjo 
plovil, čemur se računalnik preslabo in pre- 
počasi prilagaja. Tudi na strateški karti 
nadte dostikrat pošilja slabokrvne flote, s 
katerimi nimaš problemov in stisneš kar 
samodejno računanje bitk. Je pa silicij mo- 
čan pri širitvi in optimizaciji ekonomije, za- 
to lahko hitro izgubiš, če mu na začetku 
pustiš preveč prostora! 


Ni vse v mlatenju 


Največji čar Endless Spaca je v prvi polovici 
partij, ko te računalnik ponavadi organiza- 
cijsko Nadigra in se ga mrzlično trudiš ujeti 
ter pokoriti. Druga opcija je sledenje dru- 
gačnim ciljem od osvajalskih, saj je moč 
zmagati na sedem načinov, med drugim z 
raziskovanjem in diplomacijo! Tu se pokaže 
naslednja odlika, namreč gora solidno urav- 
noteženih, raznolikih pristopov. Ti so v mno- 
gočem vezani na devet igralnih ras, kjer naj- 
deš tako osvajalce kot raziskovalce in diplo- 
mate. Širiti mrežo zavezništev in trgovskih 
poti je enako uživaško in za kanec zahtev- 
nejše kot razpošiljanje flot, pogrešam le več 
saboterskih opcij. Ko daš igro nekajkrat 
skozi in se naveličaš kopičenja bojnih ladij, 
se zato pravo dogajanje šele začne! Ali pa 
greš na linijo in se pomeriš z do sedmimi 
tekmeci. Ni slabo za prvi projekt neodvi- 
sniškega studia Amplitude, ki ga na Steamu 
dobiš za 21 evrov. Sploh ni slabo! 

Večina planetov ni naseljiva, dokler ne raziščeš pravih tehnologij. Ta- 
kisto se šele kasneje lahko odkrižaš anomalij, kot je meteorski dež. 


UTIYJ« 


5 V levem spodnjem razdelku so raziskani moduli, desno so tisti, vgra- 
jeni v ladjo. Nato jih samo nalagaš, dokler ne dosežeš mejne tonaže. 


xx. 


Podoba spopadov je kar luštna, malo pa razočara, da ladje nimajo to- 
povskih stolpičev. Zato se žarki in torpedi pač izrodijo nekje iz trupa. 


p si imajo upravičeno starostno oznako 18. Vem, da se sliši duše- 
(žne, a igro mulčadi odsvetujem. To ni zajebancija tipa Mortal Kombat. 


DV: Ta. UE Z 
Nekateri sovražniki (skriptano) jemljejo talce. Če civila ubiješ, se to odrazi 
na policijskem rejtingu, kar botruje počasnejšemu napredovanju v tem oziru. 
w A... 


Sleepinri |; 


NA SH07 MMMEMH 
Uličnih dirk je, kolikor hočeš, a kot še marsikaj v tej igri niso dodelane. Pri- 
neseš z nadmočnim petstokonjskim bolidom in pelješ scat ubožce v smartih. 


a - Ej 
x 


andanes se ne spodobi več pretirano jamrati glede zgodb v igrah. Šur, za- 

res intrigantne in izvirne fabule so redke, vendar mislim, da smo v 

splošnem dosegli nivo solidnosti, ki ga še pred nekaj leti nismo niti 

pričakovali. Od črnobelih pravljičk o svetlih herojih in temačnih zlobcih 
smo se počasi, skoraj neopazno premaknili na veliko bolj sivinske, občutene, 
odrasle pripovedi, ki bi že bile v čast tako filmom kot literaturi, od koder rade 
črpajo. Spec Ops: The Line, Alan Wake, To the Moon, Max Payne 3 - to so le naj- 
bolj sveži naslovi, ki se postavijo s karizmatičnimi liki in močnimi zgodbami, ki 
nudijo hrano za možgane. Poleg tega se v njih udejstvuješ, sam vplivaš na doga- 
janje, zaradi česar je vživetje še močnejše. 

Ko Wei nasprotnika v tepežu zgrabi, ga lahko odvleče do enega od pobliska- 
[ vajočih okoliških objektov. Tam ga ubije instantno ali z nekaj OTE-knofodrka. 
— MM«e - UM V wa - «wa 


Do te mere, da se ti včasih obrne želodec, ko se zaveš, kaj si storil v virtualnosti. 
V Spec Ops si na lastno pest s fosforjem zažgal kolonijo nedolžnih civilistov z otro- 
ki vred, Max Payne je itak zajebal vse, kar se je zajebat dalo, Alan ne razlikuje do- 
bro med realnostjo in sanjarijami - v peskovniški tretjeosebni akcijadi Sleeping 
Dogs pa capine štihaš z noži, jim cvreš frise na žerjavici, jih na ducate prerešetaš 
ter najbolj krive pripelješ kuharici, nori od žalosti, da jim počne neizrekljivosti. Se 
spomniš, kako je Niko v Grand Theft Autu 4 fental jebača Vlada Glebova? "You 
ain't seen nothing yet, sohah", se ob tem posmeji Wei Shen, antijunak Spečih 
psov, okrog katerega se trupelca v modernem Hong Kongu kar gomilijo. S tem, 
da je tipček policist pod krinko. 

S klanjanjem pri oltarčkih si dviguješ zdravje. Jaz pa se razvijalcem tako za- " 
hvalim, ker s 


o poskrbeli za dobro postavljene nadzorne točke v misijah. 


— V 


Ker ima stric za talko medicinsko sestro, ga bom ubil s šusom v čelo. Dru- 
gače bi ga lahko razorožil — v s/o-mo bi se zadričal čez omaro in ga lopnil. 


Prizorišče Spečih psov je kljub vroči, 
vlažni subtropski klimi ena bolj zaže- 
lenih lokacij za življenje, saj je nadpov- 
prečna po vsem, od dohodka in moči 
hongkonškega dolarja do izobrazbe in 
življenjske dobe. Območje je gosto po- 
seljeno, kajti na 1100 kvadratnih kilo- 
metrih se drenja sedem milijonov lju- 
di. Wei Shen v igri na vprašanje, kako 
je bilo v Združenih državah, kjer je 
živel, pravi: "Manj natlačeno!" Večina 
terena je hribovitega s strmimi poboč- 
ji, obala pa je razdrapana. 
Prebivalstvo je prvič eksplodiralo po 
letu 1842, ko je Kitajska prepustila 
nadzor nad otokom Hong Kong ('di- 
šeče pristanišče") in bližnjimi področji 
Veliki Britaniji. Mesto je bilo s svojim 
mirnim zalivom in odprtimi potmi ta- 
ko do Kitajske kot Indije in Japonske 
namreč v odličnem položaju za trgo- 
vanje. Drugi val je sledil po drugi sve- 
tovni vojni, ko je prišlo do hitre indu- 
strializacije in porasta tako ladijskega 
kot zračnega prometa. 

Danes Hong Kong velja za eno ključ- 


nih svetovnih finančnih središč in je 
poln modernih nebotičnikov, med ka- 
terimi ljudi prevaža javni promet, ki ga 
uporablja 90 odstotkov prebivalcev, 
kar je največ na obli. Zahodna in vz- 
hodna kultura se mešata na edinstven 
način, kar se med drugim vidi po go- 
vorici, ki prosto spaja angleščino in 
kantonsko kitajščino. V igri večina li- 
kov govori standardno angleško, po- 
mešano s kitajskimi izrazi, so pa tudi 
zgolj kineski čvekači. 

Kolonialna britanska vladavina se je 
končala leta 1987, ko je Hong Kong 
postal 'posebna administrativna po- 
krajina' Ljudske republike Kitajske. To 
pomeni, da je sicer njen del, da pa v 
njem veljajo lastni zakoni in običaji, ki 
temeljijo na dolgoletni britanski pri- 
sotnosti. To se tiče volilne pravice, 
svoboščin, internetne cenzure in noš- 
nje orožja. V Sleeping Dogs ni kopiče- 
nja pušk, pištol in bazuk, kar je smi- 
selno, saj na krepelca hongkonške 
oblasti gledajo postrani. Velik pro- 
blem je priti že do resnejših hladnih 
orožij, kot so noži na vzmet, kaj šele 
do kalašnikovk. Zato vsi znajo kungfu 
in frčijo po luftu. Pejt, pa boš videl. 


— » 
ET: gliserji so in frčijo v luft enako lepo kot avti ter motocikli. Pri čolnih se N 
splača ciljati betice voznikov, pri kolesnikih pa pnevmatike, ki so šibke. 


| Debatiraš lahko tako z glavnimi liki kot s prodajalci. Oglasničenje je kljub % 
manku zvezdniških govorcev dobro. Zlasti se izkaže Will Yun Lee kot Wei. 


m HMači 
ju. 

Bogastvo kameradov 


Shena nadrejeni podtaknejo v triadno kriminalno organizacijo Sun On Yee, da bi 
jo spodjedel od znotraj. V to smer se sicer trudi, a scenaristi so poleg aretacij glav- 
nih akterjev imeli v mislih še nekaj drugega. Namreč raziskati, do kakšne mere 
oseba postane tisto, kar počne. Različne igre imajo na to pripravljene svojstvene 
odgovore. Niko Bellic postane totalna baraba, ki se zaveda, da to je ... junak Spec 
Ops po zgledu fima Apokalipsa zdaj in romana Srce teme zapade v norost ... Wei 
Shen pa - recimo, da ne eno, ne drugo. 

Vsekakor se nagiba zdaj sem, zdaj tja. Zdaj k zaposlovalcem, državi, 'dobremu' v 
obliki policijskega predstojnika, ki ima verjetno nekaj za bregom. Zdaj k tolpi, 
'slabemu', ki je gledano od zunaj videti kot kup ravbarjev, od znotraj pa jo tvori 
vrsta posameznikov, med katerimi še zdaleč niso vsi debili in suroveži. Malo po- 
sebni, zvesti pomagač Jackie, jeznoriti vodja z dobrim srcem Winston, vodja na- 
sprotnega genga Dogeyes, ki je nekdaj z Winstonom imel prijateljske vezi, pa 
vrhuška tolpe z indijanskimi imeni, kot so Podbradek, Veliki nasmešek in Zlomlje- 
ni nos. Wei jih sprva kritično, oholo ocenjuje v svojih poročilih, nakar se stvari 
dodobra spremenijo. Škoda, da o njegovi preteklosti izvemo tako malo in da je do 
zaključne ure nekam medel ter izven fokusa. To nadomestijo ostali škrici, ki le 
redko zaidejo v parodičnost, tipično za Rockstar. 


Poligonski film 


Sleeping Dogs namreč ni ne preoblečena satira, ne kritika pod krinko, kakor so 
Grand Theft Auti. Je dokaj direktna akcijadna drama, ki praktično ne filozofira, ni- 
ti ni blazna kot Saints Row, marveč se zgleduje po tistem, kar je tipično za Hong 
Kong - tamkajšnjem akcijskem filmu. Na eni strani so čustva, stari. Mehke notra- 
njosti okorelih lopovov, ki se ne razumejo dobro s tistimi, ki so izgubili vsakršno 
človečnost. Teh je dovolj, saj naletimo na kretene, ki trgujejo z ženskami in pobija- 
jo družine. 

Na drugi strani je zapretiravano nasilje. Ko se Shen bori s pestmi in nogami, česar 
ne manjka, lahko nasprotnike, ki jih je prej oslabil z bruslijevskimi udarci, ubija z 
rabo okolice. V betice jim zaloputne vrata od hladilnika, s plinsko pečico iz njih na- 
redi kričeče čevape, elektrokutira jih v napeljavi, jih nasaja na odrezane glave rib 
mečaric in jim melje prsne koše pod priročno obešenimi motorji v avtomehanični 
delavnici. Boli, boli, še enkrat boli. Kri bogato šprica tudi, ko jih strelja, zlasti pri 
headshotih, in v filmskih vmesnih sekvencah, narejenih s solidnim grafičnim mo- 
torjem. Včasih so obleke tako zapacane, da noben persil nima šans. Najbolje kupi- 
ti nove, kar ni težava, saj sproti odklepaš majice, hlače, obutev, kape in ure. 
Sleeping Dogs je po srcu pravi hongkonški akcijski starega kova, kar se vidi tudi 
po ostalih elementih. Na sporedu so tekaški pregoni čez strehe z obveznimi komaj- 
mi-je-zneslo skoki čez globočine med bajtami ... drvenja z avtomobili, kjer streljaš 

Triada pomeni enostavno skupino treh 
enot, trojico. Izraz je postal zloglasen 
zaradi kitajskih kriminalnih organiza- 
cij. Te nimajo treh vodij, marveč so 
jim ime nadeli Britanci v Hong Kongu 
kmalu po prvi opijski vojni leta 1839, 
ker so za znak uporabljale trikotnik. 
Ne vse in zraven so bile še pismenke, 
a simbol je simbol in Britancem je za- 
dostoval. 

Danes je triada široko sprejet sinonim 
za kitajsko mafijo, ki operira širom 
Azije in tudi po deželah, kjer je veliko 
Kitajcev, od ZDA do Evrope in Avstra- 
lije. Ubadajo se z vsem, kar prinaša 
denar, na primer z mamili, orožjem, 
prostitucijo, izsiljevanjem in ponare- 


so triade, se razlikuje od primera do 
primera. Nekatere niti niso zločinske, 
marveč se obnašajo prilagodljivo po- 
slovno, le da ima njih zajebavanje hi- 


tro za posledico odrezana jajca. 

Triade so oblikovane kot tajne, zaprte 
bratovščine z domala vojaško hierar- 
hijo. To dobro odraža v Sleeping Dogs, 
kjer se mora Wei Shen najprej doka- 
zati kot navaden 'vojak', četudi ga čla- 
ni Sun On Yee poznajo še iz otroštva. 
(Sun On Yee je drugače premetanka 
od Sun Yee On, imena v resnici ene 
najmočnejših triad v Hong Kongu in 
celinski Kitajski s 55.000 člani po 
vsem svetu.) Prestati mora iniciacijo 
in garati, da si lahko začne ogledovati 
pozicijo 'rdeče prekle', red pole. Ta 
ima podobne naloge kot poveljnik v 
vojski, zadolžen za napade in obram- 


janjem, denar pa perejo v legalnih ak- 
tivnostih. Kako krute in brezobzirne 


bo. A od tam je še daleč do prestola, 
na katerem sedi 'zmajski mojster'. 


| - 


ic - s a , 
Avte pod točo krogel raznese in nekateri zakloni razpadejo. Fizika je do neke 


skozi okna, kar botruje eksplozijam in prekopicujočim se vozilom ... ugrabitve av- 
tov, kjer med vožnjo skočiš iz svojega na drugega in se, držeč z nohti in dlesnimi, 
priguraš do kabine ... ter drsenja med tekom čez gladke površine, čemur sledi pest 
po gobcu oboroženca. Vse to je dostikrat nanizano tesno skupaj. 

Manjka sicer upočasnjeno streljanje med skoki naprej, vstran in navzad, ampak te- 
ga je bilo dovolj v Maxih Paynih in Strongholdu. Speči psi imajo radi Johna Wooja, 
vendar ne toliko, da bi šnofali le njega. Policist pod krinko je denimo vezna temati- 
ka odlične hongkonške filmske trilogije Infernal Affairs. Hvala Budi. 


Kot bi bil res tam 


Zahvaljeval se mu boš tudi sam, in sicer pri številnih oltarčkih, posejanih širom ra- 
zgibanega, živega umetnega Hong Konga. Morda je ravno mesto glavna zvezda 
igre. Njegovi štirje kadarkoli dostopni deli se raztezajo po velikem otoku in so pol- 
ni nebotičnikov, bogatinskih vil, revnih kočur, delavnic, ribarnic in trgovin. Z av- 
tom, avtobusom, tovornjakom ali motociklom, ki ga kupiš oziroma kljub svoji po- 
licajskosti ukradeš, kot je za zvrst značilno, se zapodiš po ravnih avenijah in zavitih 
cestah na bližnjih gričih, da pešci skačejo na vse strani. Gas pohodiš do ploha v oz- 
kih uličicah zabavljaškega predela, obiščeš razgledno ploščad Victoria Peak visoko 
nad mestom in se spustiš v marino. Tam suneš gliser in se odpelješ do skrite mor- 
ske baze in ladje za ilegalno kockanje. Menjavata se dan in noč, ki je posebej dol- 
ga, da na ulicah, ki jih opere naključni dež, vzdušno odseva nebroj neonskih sve- 
tilk. Ti pa poslušaš pristni kitajski radio, ki vrti rižojede šlagerje, rižojedi šundr in 
rižojedi rep, ter se imaš v vsej tej orientalskosti preprosto fino. Škoda, da manjkajo 
leteča prevozna sredstva in s tem zračna luka, ki je v pravem Hong Kongu 


MIA. A NINE MI MA SEE 
V pouličnih fajtih imaš občasno kamerade, ki pa so tam bolj zato, da tražijo 
| gužvo, kot se reče med brati. Levji delež brcanja v gonade moraš opraviti sam. 


Na s J 


ha 1] 
Motocikli so fantastični. Z boljšimi modeli drviš kot sneta sekira, švigaš po 
J parkih in sprehajalnih poteh ter se nasploh počutiš carsko. Nakar se raztreščiš. L 


umeščena v samo mesto. Letala in helikopterji bi nadalje popestrila dogajanje in 
skrajšala potovanje. Res je sicer, da lahko ubodeš taksi, a ga je treba najkti. 

Znabiti je manko frčal posledica želje, da igro končno splovijo. Njen razvojni cikel 
je bil turbulenten, saj je življenje začela pred leti kot True Crime: Hong Kong, na- 
kar je prvotni založnik Activision projekt dal na hladno. Oživil ga je Sguare Enix, 
ki je začutil potencial, in delo so dokončali United Front Games. Se radujem, da 
so ga, čeprav Psi niso vrhunski špil. 

Vidi se namreč, da zanj niso poskrbeli tako dobro, kot bi lahko. Pol leta več 
loščenja in dodajanja vsebine bi po vsej verjetnosti botrovalo izvrstnemu pesko- 
vniškemu naslovu, ki se ne bi na toliko mestih zdel prazen in se ne bi tako silno 
zgledoval po Grand Theft Autu. Res je, da so osrednje misije same po sebi dosti 
raznolike, saj noriš z najrazličnejšimi prevoznimi sredstvi, se mlatiš in streljaš, 
spremljaš ter slikaš ljudi, se plaziš v domove, glumiš zdravnika, se potikaš po 
nočnih klubih, spoznavaš dobre babe, spravljaš stanovanja v stanje, ki ne ustreza 
feng shuiju (nnneeee!!!), hekaš računalnike, bežiš, rešuješ prijatelje in belo blago ... 
Ta zvrhan kup zadolžitev načeloma lepo teče in drži pozornost domala vseh svojih 
recimo osnovnih dvanajst ur - 


Več ljubezni, prosim 


- razen če si dobro seznanjen z navdihom, ki so ga United Front zelo očitno našli 
v Rockstarovi seriji, saj je obilica zadolžitev pobrana direktno iz GTAjev. Istočasno 


stranskega početja. Lahko dirkaš, se udeležuješ mah jong pokra in petelinjih bo- 


jev, odklepaš naokoli razmetane skrinje, polne denarja in gvantov, iščeš kipce, s 

Wei kanalizira Bruca Leeja, s katerim si deli pretepaško znanje, ameriško ozad- 
je, saj je kot Bruce živel v ZDA, in šarm. Pri njegovem petju so vse mehke. 


katerimi v doju borilnih veščin odklepaš nove poteze, se udejstvuješ v klubu golih 
pesti, prevažaš folk, poješ karaoke, oprezaš za kriminalci ... Tudi ženske vabiš ven 
in jih šarmiraš, pa nekaj lahkotnega CSljastega policijskega dela imaš. 

Policijske naloge prinašajo eno vrsto izkušenj in triadne drugo, kar vodi do ločene- 
ga odklepanja novih gibov. Važno je tudi splošno spoštovanje, ki ga ljudje čutijo do 
tebe (face), saj ti prinaša krovne dobrote, kot so na karti vidne skrivnosti in klicanje 
služabnika, ki ti pripelje vozilo. Rešpekt si nabiraš z uresničevanjem povsem opcij- 
skih zadolžitev, ki so na karti označene z rumenimi ikonami. Tu najdeš bolj lahkot- 
na in nenavadna opravila, kot je parkourjevsko tekanje čez drn in strn za zapoha- 
nega fotografa, ki vidi bele miši, in bežanje pred možmi postave na rovaš tipčka, ki 
zaradi babe nekomu podtakne bombo. Večjih težav pri tem nimaš, saj miličniki ni- 
so prav učinkoviti, pa še aretaciji se lahko ogneš, ko ti skušajo nadeti lisice. 

A žal je mnogo zadolžitev narejenih površno in so na daljši rok zaradi ponavljanja 
ter lahkosti nezanimive. Hekanje strojev je vedno enaka miselna igra, ki jo hitro 
zaobvladaš, odpiranje ključavnic je boleče simpl, detektivsko delo ne pušča kanca 
kreativnosti ter domiselnosti in tako dalje. Preveč neobveznih nalog se čuti domala 
nepotrebnih, hkrati pa težavnost in kompleksnost ne naraščata niti v osrednjih. 
Statični, neumni sovragi nudijo dosti premalo odpora in ne zahtevajo nikakršne 
taktike, obilo dogodkov pa je itak skriptanih. Bežečega klepca ne moreš nikdar 
uloviti in vozečega ne dohiteti, ker je igra tako rekla. Nasprotniki v tepežih ne na- 
predujejo ne po raznolikosti, saj so razdeljeni na komaj kake tri vrste (suhavdri, de- 
beluhi, izkušenejši pretepači), ne po veščinah, redki 'šefi' pa niso vredni tega ime- 
na, saj jih urno premlatiš kot vole. Kar je škoda, saj je borilni sistem, povzet po Bat- 
man: Arkham Asylumu, lušten in ti omogoča, da s klikanjem levega in desnega 
gumba tvoriš silne kombinacije ter boleče prestrezaš napade. In ženske? Z mogoče 
eno izjemo so lutkice, ki le čakajo, da jih napičiš. Nežnejši spol je v Sleeping Dogs 
predstavljen jako primitivno, kar v drugače inteligentnem scenariju bode v oči. 
Prav tako bi lahko bila bolje narejena strelska mehanika. Po zgledu GTA4 se je 
moč tiščati v zaklone, od koder se potem steguješ ven in razpošiljaš vroči svinec. 
Princip deluje, bi si pa želel manj nerodnega lika, ki ga označuje prevelik hitrostni 
razkorak med hojo in tekom ter neprilike pri skrivanju. Včasih se nekam noče stis- 
niti, drugič bo zagnojila kamera, tretjič obstane kot debil. Če si potrpežljiv, niti ni 
težav, a če od Shena pričakuješ več poskočnosti, hitro trčiš ob omejitve pogona. 
Tega zgledovanja po GTA v slabem bi se res lahko znebili. Prisotna je celo ta ti- 
pična neprilika, da ko nimaš vozila in stojiš sredi ulice, se promet rad čudežno ra- 
zredči, da ja ne more" suniti avta. Ne razumem razvijalcev - mar mislijo, da jih bo- 
do ljudje na forumih verbalno raztrgali, če bo kaj drugače kot v Rockstarovem epu? 


Razdraženi psi 


Ne bo pa ihtav tisti, ki bo pred nakupom vedel, kaj natanko je Sleeping Dogs: 
predvsem simpatičen igralni poklon hongkonškemu akcijskemu filmu. Nič v njem 
z igralnega stališča ni posebej zapletenega in izvirnega. A čez to hkrati ne morem 
reči nič posebej slabega, saj gre za v redu predstavnika svojega podžanra. Solid- 
na zgodba za odrasle, nabita s čustvi in krvjo, dobri liki in visokooktanska akcija 
pa igro spremenijo v izkušnjo, ki je ne pozabiš hitro. Plačilo polno cene v tem tre- 
nutku resda odobravam le, če si ljubitelj HK-akcijad. Za večino bo primernejši 
strošek dvajset, trideset evrov čez čas. Toda Sleeping Dogs je najboljša 72, kar 
sem jih kdaj podelil. 


pretepejo, obstrelijo, namočijo v katran, ga povaljajo v perju in mu 
dajo jesti plesniv riž. Kljub temu napiše opis. 


ne štedi s krvjo in odraslimi temami v solidna zgodba in liki 


čudovito mesto v pristna čefurska opravila so privlačna kot 
vedno v niso je zadosti loščili in nadgradili x malo postranskih 
opravkov x obilo neposrednega kopiranja United Front / Sguare Enix 

Posebne akcije in znižanja za izdelke v odprodaji. 


adnja leta smo se navadili, da filmi o reši- 
možih pomenijo varno naložbo v kino karto 
in kokice, saj zabavajo, spektakularno tre- 
skajo in ob priliki navržejo kako modro. 
Drugače pa je z vzporednimi igrami, ki bi marsi- 
kdaj lahko imele priložen vazelin, da bi bil nateg 
vsaj malce manj boleč. No, Amazing Spider-Man 
se resda ne bo vpisal med legende, je pa ta lah- 
kotna tretjeosebna akcijada načeloma v redu. 


IR] 


Pošasti na plan 


Zgodba je umeščena nekaj mesecev za dogajanji 
v istoimenskem filmu. Korporacija Oscorp še ved- 
no meša DNK-drek, nakar eksperimenti zbežijo iz 
kletk in okužijo osebje. Firma angažira varnostne 
robote, Gwen faše virus in mestu grozi pandemija. 
Peter Parker si zato nadene masko in gre reševat 
dan. Takšna je nova fabula, ki je sicer stripovske 
kakovosti in jo mestoma kazijo klasične nelogične 
neumnosti, a streže s preobrati, se trudi dogajati in 
kar je najpomembneje, daje občutek pravega su- 
perjunaštva. Ne manjka romantičnih vložkov in 
sluzastih izpovedi. Tako je osrednje dogajanje, do- 
živeto skozi dvanajst linearno si sledečih misij, 
vzdušno in brezmožgansko zabavno. 

Srečaš znane face iz filma in nekaj novih, med ka- 
terimi je tudi glavni problematik Alistaire Smythe, 
direktor Oscorpa. Ta si rešitev pandemije pred- 
stavlja po svoje, kar je mnogo narobe. Čeprav si 
liki glasov in stasov ne delijo s filmsko zasedbo, je 
ozvočenje odlično. Izstopa dr. Connors, ki s svo- 
jim mirnim tonom in angleškim naglasom deluje 
pomirjujoče očetovsko, a po drugi strani samo 
čakaš, kdaj bo iz njega planil Lizard. 


wai . 

Jaz, rešimož 

Po nekaj uvajalnih stopnjah se znajdeš na ulicah 
New Yorka, po katerem prosto pleteš mreže. Spi- 
dey ne uporablja vozil, saj se z lepljivimi nitmi vih- 
tiš med stolpnicami. Čeprav gre za enostavno 
početje, ki zahteva le pritisk gumba ob pravem 
trenutku in sčasoma postane dolgočasno, se hitro 
zalotiš, kako izvajaš trike ob guncanju med nebo- 
tičniki. Iz višav je Veliko Jabolko, obsijano s son- 
cem ali mesečino, fletno. Žal pa iluzija trpi, ko se 
premakneš v stavbe. Lokacije so tipične, se pravi 
laboratoriji, pisarne, skladišča in podzemna, no- 
tranjosti pa kazijo sprane teksture, oglatost objek- 
tov in zdolgočasen dizajn. 

Igra je peskovniške sorte s sprožilniki nalog, raz- 
stresenimi po karti. V avtomobile ne vlamljaš, 
pešcev ne gaziš in cip ni. Namesto tega te Ama- 
zing Spider-Man zaposli z mikastenjem tatov, re- 
ševanjem sporov med ravbarji in žandarji, prestre- 
zanji avtomobilov in pobiranjem stripovskih stra- 
ni. V zameno za kopičenje le-teh ti igra odpre ce- 

lotne stare številke, na primer prvi Amazing Spi- 
der-Man. Lepo! 

Ni pa lepo, da se robna opravila začno moreče 
ponavljati. Navsezadnje jih je vsega skupaj pet, 
šest vrst in ne premorejo nikakršne globine. Izsto- 
pajo le posebne misije, kjer v skritih laboratorijih 
Oscorpa viseč s stropa in prežeč v kotih sovrage 
loviš v mreže, podobno kot v tiholazniških stop- 
njah iz Batman: Arkham Asyluma. Ko je štorije 
konec, so ti preostale naloge in skakanje po mes- 
tu še vedno odprti, vendar jih boš zavoljo splošne 
enoličnosti bržda pustil vnemar. 


Lop po glavi 


Arkham je bil vzornik tudi v bojevanju. Levi miš- 
kin gumb sproži udarec z roko ali nogo, desni rabi 
izmikanju in prestrezanju napadov. Oboje kombi- 
niraš s streljanjem mreže, ki nasprotnika upočas- 
ni, mu izbije orožje iz rok ali ga enostavno pribije 
ob steno. 

Neprekinjeni nizi mikastenja te nagradijo s kom- 
binacijami, kjer revežem šteješ rebra na vedno 
bolj spektakularen način. O globini ni govora in 
spopadi postanejo rutinski, vendar špil od tebe 
vseeno zahteva različne pristope in kanec razmi- 
sleka. Določenim sovragom se moraš splaziti za 
hrbet, preden jih kresneš po betici, spet drugi 
težijo s strelnim orožjem, na katerega je Spidey si- 
la občutljiv. Tako mešaš skrivanje in spopadanje. 
Z razbijanjem nepridipravov dobivaš točke, ki jih 
porabljaš za nadgradnje. Na eni strani si širiš na- 
bor udarcev, drugod večaš moč, elastičnost in od- 
pornost. To v boj vnese nekaj svežine. 

Škoda, da najedajo kamera, ki se ob najmanj pri- 
mernih trenutkih postavi v nemogoči kot, in ob- 
časni skoki težavnosti, ki te ob splošni lahkosti to- 
liko bolj presenetijo. Tudi nabor capinov je slabo- 
ten. Kake štiri vrste okužencev, vojaki s pestmi, 
orožjem, ščitom, nekaj robotov in to je to. Vse 
krasi ista umetna nespamet. Na srečo se špil bolje 
odreže pri šefih. Nabor sega od Scorpiona, Igua- 
na, Vermina in Lizarda, ki so prisotni v stripih 
Amazing Spider-Man, do vedno večjih robotov. 
Obračuni z njimi so sicer lahki in šibke točke naj- 
deš hitro, vendar vse poka in treska, GTEJi pa 
sprožajo spektakularne animacije. 


Dan je rešen in ta je 
nedelja 


Pozna se, da ima Beenox kilometrino s špili o Spi- 
der-Manu, saj igra lepo zajame duh priljubljenega 
superjunaka. Res je, da je plitka in bo zahtevnejše 
pustila s trdim. A hkrati je sproščujoča in zaba- 
vna, kar je natanko tisto, kar išče široka množica 
pretežno mlajših, nedeljskih igralcev. 

v pajkicah sproži mrežo in obstane na mestu. 


preprosta zabavnost v solidna zgodba 
dobro vzdušje v postane enolična x dolgi 
nalagalni časi Beenox / Activision 

Igra šteje neprekinjeni nižudarcev:-Ko dosežeš zadostno 
število, se ti odklenejo kombinacije. Takrat je vse v luftu. 


Šefi dosežejo že prav smešne velikosti. Črne pajkice 
fašeš kot bonus pri opravljanju podnalog. 


Polj gre igra proti koncu, bolj sta Spidey in New York v 


| razsulu. Raztrgana obleka pomeni, da so te tokom misije 
že pošteno čez križ. 

sile. Včasih pi 


Tu vidiš tri alne mo možnosti v dialogihx-Juporabo šarma, zr ali di 
jejo pe Dgovor v samosvoje smeri. Tega bi si želel več. 


erja in n le redkokdaj moraš iskati-kraj. akcije. V desnem zgor- 


E naloga, karta izri 


a je naposled tu. V avgustovskem pregledu 

masovnih internetnih frpjk sem povedal, čemu 

je Guild Wars 2 tako pomemben. Na kratko 

rečeno: njegovi avtorji, ameriška hiša Arena- 
Net, so ga oglaševali kot vse, kar bi fantazijski mmo- 
rpgji lahko bili, vendar niso, ker založniki slepo sledijo 
Blizzardu in štancajo klone World of Warcrafta, name- 
sto da bi žanr napredoval. Postal je veliki up naveliča- 
nih nalinijskih veteranov, ki so jim od ponavljajoče se 
mmorpgjske tlake osiveli lasje in so razmišljali, da bi 
se preusmerili v sinhrono plavanje. A takih iger smo 
videli že kar nekaj. Vse so pristale v jarku, kjer se te- 
pejo za drobtine, ki padejo od Blizzardovih ust. 
Logično je, da Guild Wars 2 vseh pričakovanj ne mo- 
re izpolniti. Toda že en sam del bi pomenil zanimiv in 
igralen mmorpg. Predvsem pa takega brez naročnine, 
kar se lahko na koncu izkaže za ključni podatek. 


Potep po fantazijskem svetu pričneš tako kot drugod, 
s stvarjenjem lika. Guild Wars 2 pozna pet ras in z 
vsako stopiš v škornje istih osmih poklicev. Ne gre to- 
rej za igro, ki bi udejanjila revolucionarne svobod- 
njaške veščine lika. Klase so na prvi pogled standard- 
ne: warrior opleta z rezili, tu sta paladinasti guardian 
in legolasti ranger, pa thief z nožiči, engineer s puška- 
mi in bombami ter tri coprniške vloge - elementalist, 
necromancer in mesmer. Več o rasah in poklicih je v 
okvirjih. 

A ko si urediš komičen razmik med očmi in uhan v 
ušesu, te pričakajo vprašanja o osebnosti in zgodovi- 


1 izriše mesto d 


mo gasa in mlati?" ta 


ni. Simpatično zavita so in spomnijo na frpje iz časov, 
ko si imel na steni poster Lorda Britisha. Na primer, 
kakšno je bilo geslo tvojega mentorja ("Vedno imej s 
seboj pogrešljivega zaveznika; nikoli ne veš, kdaj boš 
potreboval grešnega kozla!") ali kaj je bila tvoja naj- 
bolj obžalovanja vredna odločitev. Med njimi "Nisem 
nastopala v cirkusu." Res. Tu ti ni še nič jasno, a od- 
govori na ta vprašanjca že začno okoli tebe graditi 
svet, ki te bo posrkal. 

Odvisno od izbire rase nato padeš v eno od petih 
uvodnih področij, kjer na prvi izkušenjski stopnji ... 
premlatiš šefa. Guild Wars 2 ve, kako se stvarem stre- 
že. Takoj te zasuje z ravno dovolj bliskanja, da se v 
njem izgubiš, a ne toliko, da bi se utopil. 


V tem smislu postopoma spoznavaš inovativni bojni 
sistem. Zapuščina enice je opazna v tem, da veščin ne 
moreš poljubno nametati v vmesnik, marveč jih lahko 
izbereš le omejeno število, to pot deset. Prvih pet je 
vezanih na orožja v rokah, šesta je zdravilna, nasled- 
nje tri so splošne, deseta pa eden od elitnih, najmoč- 
nejših prijemov. 


Polovica sposobnosti je torej odvisna od tega, s čim 
mahaš, in vsak lik ima širok repertoar krepelc. Tudi 
magi lahko vihtijo dvoročni meč, mesmerji celo po 
eno sabljo v vsaki roki. Orožja imajo lahko zelo ra- 
zlično namembnost. Warrior z buzdovanom in ščitom 
je tankovsko orientiran bojevnik za blokiranje in one- 
sposabljanje nasprotnika, tisti z dvoročnim mečem pa 
je hodeča mesoreznica. To je jedro izmenjevanja 
orožnih setov, kajti sredi boja je moč preklapljati med 
dvema, če je treba v hipu spremeniti stil. Če warrior 
kasira preveč udarcev od blizu, lahko pobegne, brž 
prime v roke puško in strelja od daleč! To poskrbi za 
dinamičen boj, kjer v trenutku obrnemo ploščo, če 
prvi pristop ne vžge. 

Razgibanost še okrepi izmikanje. Z dvojnim udarcem 
po tipkah za gibanje se junak vrže vstran. Ponavadi 
delaš prevale, da se ogibaš posebno močnim udar- 
cem nasprotnika, ki jih veliko beštij jasno nakaže. 
Spet drugje se jih moraš priučiti skozi bolečo prakso. 
Najobičajnejša zverjad tovrstnih manevrov ne zahte- 
va. Se jih je pa treba kmalu navaditi, saj ne moreš 
računati na pomoč klasičnega zdravilca - ker ga ni. 
Nekatere klase, kot je guardian, sicer poznajo vrsto 
veščin za regeneracijo pretepenih soborcev. Vendar te 


vid 


niso dovolj močne, da bi hujšim kreaturam stoično 
čepel na poti in vpijal batine. 

Pri lučanju bolečine ti ni treba paziti na energijo ali 
mano, kajti edina surovina za osnovne udarce je čas, 
v katerem se obnovijo (cooldown). Vsaka vloga ima 
poleg tega skupek trikov, ki se napajajo iz ene od na- 
prednih mehanik. Mesmer denimo ustvarja navidezne 
kopije sebe, ki jih lahko detonira, necromancer pa 
temno energijo, s katero se preobrazi v pošastka. Po- 
klici so res luštno raznoliki in če ti eden ne leži, boš 
gotovo našel nekaj zase med ostalimi. 


Opremljen s takim znanjem se podaš v deželo Tyrio. 
V njej kajpak mrgoli kmetov, ki jim zobate kreature 
žro pridelek in kradejo otroke, zato potrebujejo neko- 
ga, da jih nauči manir. Toda nekaj je drugače. Nobe- 
nih možakarjev z velikimi klicaji nad glavo ni. Name- 
sto tega se za prvim vogalom zapleteš v spopad s ces- 
tnimi razbojniki, ki hočejo oropati karavano. Tolpi na- 
to v družbi lokalne milice slediš v skrivališče in obgla- 
viš vodjo. Spet drugod se začno nad lokalno močvaro 
zgrinjati črni oblaki in odpro se portali, iz katerih se 
usujejo demoni. Ko razsekaš dovolj zverin, pride 
šefovska, ki se je mora lotiti vsa provinca. 

Igra te nenehno zasipa z dogajanjem, tebi pa ni potre- 
bno početi praktično nič drugega kot hoditi naokrog 
in pobirati nagrade. Dinamični dogodki se vseskozi 
rojevajo sami od sebe, včasih z absurdno hitrostjo. Ko 
je špasa konec, vsakdo dobi - preračunano glede na 
svojo vlogo pri uspehu - izkušenjske točke, denarce 
in karmo. To je drugotna valuta, s katero je moč ku- 
povati nekatero opremo. 

Plenjenje posameznih premagancev je nezahtevno. V 
številnih drugih mmorpgjih trupla izropa tisti, ki je žr- 
tev prvi kresnil, v GW2 pa igra odredi nagrado za vsa- 
kogar, ki se je je dotaknil. Tudi v temnicah. Podobno 
velja za nahajališča naravnih bogastev, zato se ti pri 
krampanju dragocene rude ni treba več komolčiti z 
drugimi igralci. 


Dogodivščine v Tyriji so zato tekoče in nezamudne. 
Ker ti ni treba kolovratiti do dajalcev kvestov, se lahko 
bolje osredotočiš na svet okoli sebe. Niti do trgovcev 
nu nujno redno hoditi, ker lahko surovine za rokodelst- 
vo iz ruzaka v skladišče vržeš sredi poti! Poleg tega je 
to skladišče deljeno med vsemi liki, zato odpade po- 
šiljanje pošte, ko hočeš med njimi izmenjevati reči. 


IGROVJE 


Guild Wars 2 zbiranje levelov prelevi v veliko razisko- 
vanje, ki ponuja obilico dobrot. Za obisk premnogih 
lokacij prejmeš izkušnje, poslastice pa so veščinski iz- 
zivi in viste. Prvi so zbirka bolj zahojenih nalog na kar- 
ti, ki te nagradijo z veščinsko točko, s katerimi odkle- 
paš sposobnosti za desnih pet ikon v vmesniku. Viste 
pa so izpostavljeni kraji, kjer se odvrti prelestna pano- 
ramska animacija okolice. Glavni hakeljc je, kako do 
tja priti, saj do večine vodi bolj ali manj zahteven vz- 
pon. Nekateri so trivialni, drugi pretijo, da bodo spra- 
vili v žep prizorišča iz Super Maria. Vsaka od provinc 
ima okrog petdeset takih lokacij in ko odkriješ vse, te 
čaka polna skrinja radosti. 

Avtorji torej pritiskajo na naš zbirateljski čut, da bi nas 
prisilili v preiskovanje vsakega kotička. Vendar jim ob 
lepotah in razgibanosti dežele tega dolgo prav nič ne 
zameriš. Palače sredi ledenikov, ogromni zverinjaki v 
podzemlju, džungle s čebulnatimi drevesi in pustinje s 
peščenimi črvi ... Svet je raznolik in nabito poln. Celo 
v vodo se je moč vreči in se tam boriti z namenskim 
orožjem, kot so harpune in sulice. 

Živelj je hecen in impresiven hkrati, tudi ko gre za like 
igralcev, kjer zmagajo hipersamozavestni gremlinčki 
Asure. Najbolj pa zevaš ob prihodu v kateregakoli od 
šestih velikih mest. "Pokaži mi mesta in povem ti, ka- 
ko dobri so dizajnerji v studiu" - po tem merilu so v 
ArenaNetu mojstri. Težko je to ubesediti, a Tyria je gi- 
gantska. Gre za največji in najbolj naphan svet, kar ga 
je kak mmorpg imel ob izidu. Ker zraven poslušaš 
melodije Jeremyja Soula, zaslužnega za glasbo v Sky- 
rimu in Supreme Commanderju, se včasih le posadiš 
pred zaslon in strmiš. 


Ne gre samo za število in barvitost lokacij, marveč za 
dogajanje. Soldatje v kampih vadijo dril, otročad se 
preganja, trgovci kričijo ponudbe. Dnevni ritem sicer 
premorejo le nekateri zaselki, a greš tako ali tako hitro 
skozi. Pri tem te usmerja osebna pripoved, ki si jo 
začrtal s tistimi vprašanji na štartu. Odvisno od odgo- 
vorov dobiš prilagojen niz kvestov, ki se med pote- 
kom veji glede na tvoje odločitve. Zato je lahko igra z 
istima poklicem in raso ob drugačno zastavljenem |li- 
ku samosvoja. Vsaj pri štoriji. Na splošno neigralna 
okolica upošteva še tvoje obnašalne atribute, ki pove- 
do, ali se pri akciji povečini odločaš za surovo silo, 
prefinjeno zapeljevanje ali čast. Toda vpliv ima le na 
nekatere dialoge, medtem ko prave čustvene globine, 

OSMERICA VLOG 


Elementalist je klasični coprnik. 
Med bojem si za copranje izbere 
enega od štirih elementov — vo- 
do, zrak, ogenj ali zemljo. Fajn za 
zapolnit ekran z grafičnimi efekti. 


Engineer ima najraje puške in 
ročne bombe, a postavljati zna 
tudi stolpiče in poprijeti za plame- 
nometalec. Prvih pet veščin lah- 
ko prireja s pakungami opreme. 


Guardian je oklepljeni pravičniški 
zaščitnik vsega, kar leze in gre. Z 
avrami in čari za pomoč napravi 
potepe v temnico precej enostav- 
nejše. Tudi v solo seka. 


Necromancer v sovragih zareja 
gnilobo in rojeva nakaze, da mu 
pomagajo v boju. Pri tem srka 
tujo življenjsko energijo, s katero 
se lahko preobrazi v demona. 


Warrior je nabiti oklepljenec, ki 
zna vihteti vse od sekir do kladiv. 
S praporji in kriki vodi skupinske 
napade, toda vešč je tudi s puško 
in lahko zavda od daleč. 


Thief je ašašin, ki se zanaša na 
hitrost nožičev in uničevalni 
učinek strupov. Z njim se je treba 
ogromno gibati okoli tarče, ker 
nosi zgolj usnjen oklep. 


Ranger prisega na zasipanje so- 
vragov s puščicami, medtem ko 
jih zaposluje njegova udomačena 
zver. Če mu gre za nohte, se za- 
teče k obilici nastavljenih pasti. 


|. Mesmer je oblika maga, čigar 


uroki nasprotnika onesposabljajo 
in zmedejo, zna pa celo dobro 
vihteti meč! Ustvarja svoje navi- 
dezne kopije, ki takisto čarajo in 
jih lahko žrtvuje za poseben efekt. 


imi učinki-ob ur 


Skyrim ima seveda boljšo grafiko, vendar ga GW2 ne- iroki 
mlatenje falotov včasih pop 


se v pisanosti. Tole je navdušujoče glavno mesto ljudi. 


ih. KO SE NA 


kot je je marsikod sposoben Star Wars: The Old Re- 
public, žal ne najdeš. 

A itak si preveč zaposlen z dirjanjem čez planjave in 
skozi izkušenjske stopnje. Osemdeset jih je in kar hi- 
tro brzijo mimo, saj dobivaš točke za praktično vsak 
pomig s prstom, od vzpona na visto do skovanega 
ščita. Guild Wars 2 ima ob tem položnejšo krivuljo 
zbiranja levelov, kot je za zvrst običajno, zato je razko- 
rak med dvema na vrhu podoben tistemu ob začetku 
dogodivščine. Vse udarce z orožji hitro odkleneš z nji- 
hovo rabo. Razen tega ob levelanju in podvigih na 
karti dobivaš omenjene veščinske pike za odklepanje 
sposobnosti, medtem ko je tretji niz krepitve lika spi- 
sek traitov. Začenši z enajsto stopnjo zanje ob sleher- 
nem dingu dobiš po eno točko, torej jih lahko v pet 
dreves s po tridesetimi pikami globine vložiš skupno 
sedemdeset. Od daleč podobno WoWovim talentom, 
še bolj Warhammerju Online. 


Zdajle si bržda dobil občutek, da je vse v GW2 prila- 
gojeno začetnikom. Pa ni tako. Mantra igre je raznoli- 
kost in če ubiraš shojene steze, boš v družbi soigral- 
cev, s katerimi boš brez problema premlatil vse. Lah- 
ko pa zakoračiš v divjino in odkriješ kako slabo karti- 
rano luknjo s šampionskim nasprotnkom, ki ti bo urno 
dal vetra. Ali pa igraš ob štirih zjutraj, ko je na strež- 
nikih malo ljudi in te lahko nakaze že ob enostavnem 
skupinskem dogodku pregazijo. 

Eden od pogumnejših prijemov tod je, da špil tvojo 
stopnjo navzdol prilagodi splošni stopnji področja. Če 
kot nabrit vojščak levela 80 prideš na obisk v začetno 


Takole je videti smrt. Kazen zanjo je mila, saj se lahko rodiš ob bližnji teleportir- 
ni točki. Le naključni kos oklepa se poškoduje in ga moraš pokrpati za denarce. 


Z igrinim srčkom napravljene animacije so stalnica in krasi- 
jo pomembnejše dogodke. Gibanje oseb je izvedeno dobro. 

-Arch, se je moč hitro prevažati s 

Pri obleganju gradov je moč postaviti tudi manjšo.artilerijo — tod upravljam minometin"za 


cono, te zniža recimo na sedmo stopnjo. Skrčku so 
podvrženi atributi, ne pa tudi traiti, zato se vseeno 
počutiš močnejšega. Pa vendarle ne gre računati na 
to, da boš zlevelal in se nato vrnil poigrat s sovragom, 
ki se ti je nekoč zameril. 

Za konkreten izziv moraš v ječe. GW2 jih trenutno po- 
zna osem in imajo začetni, tako imenovani pripovedni 
modus, ter raziskovalnega, kar je pretanjen naziv za 
težkokategorno udejstvovanje. Glavni hec temnic se 
ta hip skriva v tem, da ni namenskih zdravilcev. To bi- 
stveno spremeni naravo spopadov, ki se iz 'tank and 
spanka' prelevijo v kaos, v katerem skušajo igralci na 
vse mogoče načine preživeti. Ponavadi s kitanjem, to- 
rej vodenjem monstrumov v krogu. 

Celo po dveh tednih mlatenja težjih šefov mi še ni ja- 
sno, kaj naj si o tem pristopu zares mislim. Mnogo je 
pomislekov, da je trojka tank-zdravilec-morilec nujna 
za napredne bitke s šefi. Jasno je, da razbitje te 'svete 
trojice' zahteva potrebo po prilagajanju in improvizira- 
nju, a veliko igralcev tega ta hip ni zmožnih. Četudi je 
ljudi in orodij za grupiranje dovolj, zato velja, da si 
moraš izoblikovati stalen zbir soigralcev, na primer iz 
ceha, da boste uigrani. Sicer se bodo smrti množile, 
ko bodo vsi bežali kot kure. 


Raidov Guild Wars 2 še ne pozna in jih v klasični 
EverGuestovi obliki bržda nikdar ne bo. Endgame je 
drugačen in njegov najpomembnejši element je boj 
med igralci (PvP). To se nemara sliši čudno, ker je 
PvP sicer v običajnih conah prepovedan in torej ne 
moreš nikogar spontanto zaštihati. Toda vse se spre- 


Med lokacijami, kot je ta, panorama neodvisnega mesta Lion's € 
zi portale,.ki.so.jih postavili Asure. | 

MOŽICLJI IN MOŽICLJE 


Asure so gremlini majhne posta- 
ve in gigantskih ambicij. Kot ro- 
jeni znanstveniki in inženirji me- 
nijo, da bodo zavladali Tyriji ... le 
izumi morajo iz prototipne faze. 


Sylvariji so najbolj čudna po- 
gruntavščina, saj se rodijo iz dre- 
ves in so torej hodeče sadike. 
Obleko imajo na nek način vsaje- 
no vase. Njihov avtor je pohal. 


Charri so rogate mačke pihajoče 


narave in nasršenega videza, ide- 
alne za militaristično frakcijo. Pod 
navidez plehkim površjem se sk- 
riva rasa mnogoterih obrazov. 


Humani so ostanki nekdanjih vla- 
darjev Tyrie, a od treh velikih kra- 
ljevin je ostala le ena. Obreme- 
njeni s porazi in notranjimi izda- 
jalci se skušajo zopet dvigniti. 


Norne bi lahko štel med ljudi ... 
če ne bi bili dvakrat višji od njih. 
Gorostasni bojevniki prihajajo iz 
trdega polarnega okolja, od ko- 
der jih je pregnal zmaj Jormag. 


TYRIA, OBLEGANI SVET 


Guild Wars 2 se prične 250 let po Guild Wars 
Nightfallu. V vmesnem času je prišlo do občutnih 
pretresov, ki jih je povzročilo prebujanje starodav- 
nih zmajev, prvinskih uničevalnih zverin, ki so 
spali pod zemljo. Njihovo prebujenje je opustošilo 
mnoge kraje fantazijske dežele Tyria, kjer se igra 
dogaja. Celotni narodi so morali v pregnanstvo, 
vštevši Asure, ki so pred zmajem Primordiusom iz 
podzemlja zbežali na plano, ter Norne, ki so mora- 
li pred zmajem Jormagom zapustiti severnjaški 
becirk. Tigrasti Charri so medtem porazili ljudi in 
zavzeli svoje nekdanje ozemlje v Ascalonu. S tem 
so ljudi potisnili v podrejeni položaj, saj je od treh 
velikih kraljestev ostalo le še eno, Kryta. Vseeno 
se Charri in ljudje sporazumejo in stopijo v zave- 
zništvo z Asurami, Norni ter najmlajšimi Sylvariji s 
skupnim ciljem poraziti zmaje. Prvi je na redu 
Zhaitan, ki se je zakampiral na ruševinah nekdanje 
prestolnice Orr. 

Štorijo razlagajo tri knjige. Prvi, Ghosts of Ascalon 
in Edge of Destiny, sta že, medtem ko so Sea of 
Sorrows napovedali za začetek prihodnjega leta. 
Opisujejo predvsem zmago Charrov nad ljudmi in 
bratovščino, ki se oblikuje za boj proti zmajem. 
Sestavljajo jo ključni liki, ki jih igralec srečuje v 
pripovedi, kot so Rytlock Brimstone, Eir Stegalkin 
in Logan Thackeray. 


GUHLDNARS 

ASCALON 


meni na ozemljih za 'strukturirani PvP' (sPvP) in na 
vojnem območju (WvW, World vs. World). Prva so 
podobna battlegroundom in so še najbliže originalni 
zamisli iz enice, ki se je sprva osredotočala na globok, 
taktičen boj med igralci. V nekakšni areni se znova 
spopadeta dve moštvi, izkušnja pa je tokrat precej hi- 
trejša. Izmikanje in šibkejši učinek boonov povzročata 
bolj kaotične spopade, medtem ko so bili v Guild 
Wars bolj podobni šahovskemu prilagajanju spiskov 
sposobnosti in urokov. 

SPvP ta hip pozna modus conguest z zavzemanjem 
položajev, priključiti pa se je moč skozi dve poti. Prva 
je resnejša, turnirska, z moštvi petih igralcev, druga 


IGROVJE 


pa je hot join play, ki podobno kot v prvoosebnih stre- 
ljankah omogoča padec v obstoječi spopad. V sPvPju 
te igra samodejno poviša na osemdeseto raven in 
vsem navesi enako opremo in pike traitov. Zato res 
zmagajo oni z več l33t skillzi. 

V WwWju je podoben skok, le da je omejen na stopnjo 
navzgor, podobno kot te PvE območja zaklenejo na- 
vzdol. Na ogromnem vojskovališču Mists se razprosti- 
ra množica gradov in stolpičev, ki jih naskočijo trije 
strežniki. Vsakih pet minut se zavzeto imetje poračuna 
in prišteje k točkam posameznega strežnika. Cilj je to- 
rej imeti v oblasti karseda veliko utrdb. Po bojišču ta- 
ko harajo večdesetglavi 'raidi' igralcev, ki treskajo ob 
močna vrata utrdb, medtem ko z zidov nanje letijo 
vrelo olje in ognjene krogle. 

Za tem navideznim kaosom je kar zapleten sistem. Za 
obleganje je moč graditi ovne, katapulte in goleme, 
pa tudi obramba lahko gradove nadgradi z vrsto iz- 
boljšav. Surovina za izgradnjo so zaloge, ki jih iz od- 
ročnih kampov v mesta tovorijo počasne karavane. 
Zato je ključna dobra uigranost vsega strežnika, ki 
mora hkrati izvajati pritisk na izpostavljene utrdbe, ro- 
pati karavane v zaledju in uprizarjati lažne napade za 
odvračanje pozornosti. Območje je tako veliko, da bi z 
ene na drugo stran hodil okrog dvajset minut in v bit- 
kah se mimogrede izgubiš še bolj kot v PvE-provin- 
cah. Megle poznajo celo lastne minitemnice z naj- 
težjimi skakalnimi izzivi v vsej igri! 

Pike, zbrane v Meglah, nadgradijo sposobnosti vseh 
igralcev na strežniku na vseh območjih. Na primer z 
možnostjo večjega rokodelskega uspeha ali najdbe 
dragocenosti. Nakar se položaj vsaka dva tedna rese- 
tira in gremo hojladri od začetka. 


V čem je potem resnični smisel endgama v Guild 
Wars 2, razen samega raziskovanja in sodelovanja v 
velikanskih bitkah? Odgovor je spet v opremi, le da jo 
pridobivaš drugače kot v ostalih mmorpgjih. Za zače- 
le da ne moreš več rasti, lahko pa kopičiš veščinske 
točke. Te je moč kasneje vlagati v izdelavo predme- 
tov najvišje, eksotične kakovosti. 

Pri tem ima pomembno vlogo rokodelstvo. Pozna ko- 
vanje oklepov in orožij vseh vrst in še kuhanje. Meha- 
nika je klasične baže, kjer vkup zmečeš sestavine in 
dobiš rezultat. Zanimiv pa je vključek raziskovanja. 
Tam lahko po šestem čutu, kakor danes imenujemo 
guglanje, skombiniraš neodkrito kombinacijo surovin 
in si deležen dodatnega napredovanja. Za ustvarjanje 
najboljše opreme je treba biti nabildan rokodelec, kar 
zna biti mukotrpno delo, prav nič podobno siceršnje- 
mu lahkotnemu pohajkovanju po Tyriji. 


Od vs nes. OORIN STI, Ze Ni "aaa 11 K '! 


Tudi Guild Wars 2 ima torej problem, ko prideš do 
zadnje stopnje, četudi od tebe ne zahteva raidanja in 
je kurjenje igralcev v WvW (za kar takisto dobivaš iz- 
kušnje!) manj enolično od početja v mnogih drugih 
masovščinah. Če prav pomisliš, za večino elementov 
velja, da jih je nekdo že izpeljal bolje! Tera ima na- 
tančnejši boj. Dinamične skupinske kveste je uvedel 
Warhammer Online in upal bi si trditi, da v kanček 
bolj posrečeni obliki, ko gre za delitev nagrad. Dialogi 
v GW2 so simpatično šaljivi, vendar ne dosegajo glo- 
bine tistih iz The Old Republica. 

Ko pomisliš še bolje, se zaveš, da ima Guild Wars 2 
kup prozornih slabosti. Če se dovolj dolgo zadržuješ 
na nekem območju, se začno spontani dogodki kro- 
nično ponavljati. Zverine se še vedno na polno rojeva- 
jo iz niča, najraje na tvoji glavi, in to tedaj, ko se že 
mlatiš z nekom drugim. Tudi umetna pamet ni kaj pri- 
da napredovala. Zaveš se, kako prazen zna biti sistem 
samodejnega nagrajevanja v kvestih, saj igraš z mno- 
žico drugih, hkrati pa si sam, saj ti ni treba za tako so- 
delovanje spregovoriti niti besede. Tudi kvaliteta vse- 
bine niha, posebej govora, ki je v deželi Nornov švoh, 
drugod pa zna biti izjemen. 

Guild Wars 2 tako ni mmorpg nove dobe, marveč brž- 
kone zadnji veliki uspešnež stare. Tu ni nobene revo- 
lucije. A ne gre zanemariti, da edini vse naštete ele- 
mente prvič združi v zadovoljiv skupek, medtem ko 
ima sleherni od omenjenih tekmecev kako resnejšo 
slabost. Predvsem pa - ta najpomembnejši podatek 
sem pustil prav za konec - nima mesečne naročnine. 
Kupiš igro za polno ceno in to je to. ArenaNet upa, da 
bo denarce dobival še iz vdelane štacune, kjer lahko 
nabavljaš letalska očala (?) za svojega thiefa in po- 
speševalnik levelanja, vendar ne česarkoli, kar bi ti 
dalo takojšnjo prednost v boju. 

Manko naročnine ima daljnosežne posledice. Ker ni 
prisile k igranju, se lahko v Tyrio podaš, kadar te je 
volja, in počneš, kar te je volja. In to je tisto, kar ti 
Guild Wars 2 vseskozi sporoča: počni neumnosti in se 
imej fajn. Če hočeš kot zmešan grindat za nevem- 
kakšen oklep, pa lahko tudi. Nihče te ne sili. Idealen 
mmorpg za tiste, ki so se jih doslej otepali. 


z dopusta po Tyrii prinese tri razgled- 
nice, dve sekiri in eno zmajevo zarebrnico. 


ogromen, barvit, raznolik svet v posrečeni pokli- 
obleganje utrdb v raznoliki 
izzivi v dinamično dogajanje ... v ... ki pa je takš- 
no bolj navidez x tlačansko rokodelstvo x še ved- 


no preveč ostankov EverOuesta ArenaNet 


ci v akcijski boj 


Ie Nia ae Fa, 


Ko ti zmanjka zdravja, si najprej v pokošenem stanju, kjer se še lahko boriš za življenje z 


ZU metanjem kamnov sovragu v faco in klicanjem na pomoč. Ko te premlatijo še tu, si kaput. 

Megatronov pajac 


in nekaj manj reciklaže 


o sem Transformers: War for 
Cybertron pred dobrima dve- 
ma letoma v Jokerju 204 dal 
visoko oceno 80, sem bil ena- 
ko začuden kot bralci. Življenje se mi 
je tedaj krepko spremenilo. Zjutraj si 
nisem upal pogledati v ogledalo, na 
cesti so ljudje za mano metali čudne 
predmete in zvečer sem bil zaprt. A 
stal sem za mnenjem, da so Transfor- 
merji v režiji High Moon Studios daleč 
od licenčnega ščiša. Bistveni razlog je 
bil najbrž ta, da niso bili narejeni po 
filmu, kar je ustvarjalcem dalo več 
svobode in časa. 
Naredili sicer niso nič posebej globo- 
kega ali izvirnega, saj je šlo za direkt- 
no tretjeosebno akcijado, ki se je sila 
zgledovala po Halu in Gears of War. 
Ampak, prvič, tobogan je bil divji. In 
drugič, Master Chief in Marcus Fenix 
sta v svojih kovinskih gvantih zgolj 
wannabe robota. Transformerji so da- 
leč bolj kul, saj so večmetrski človeko- 
liki, obliko spreminjajoči vojščaki, za- 
pleteni v večno vojno drug z drugim. 
Fall of Cybertron pove, kako sta si 
glavni sprti strani, Avtoboti in Desep- 
tikoni, zjebali matični planet. V tem je 
zrno opozorila, da se lahko isto zgodi 
nam, toda za filozofiranje ni časa. Je 
treba videti narediti naslednjo eksplo- 
zijo! 


Pripoved o dveh 
hamburekih 


V primerjavi z Vojno je Padec kot ham- 
burger v Burger Kingu nasproti MeDo- 
nald'sovemu. Lahko v nedogled raz- 
glabljaš, če je boljša ta ali ona pleska, 
toda recept je sličen. Oba imata pri- 
bližno enake sestavne dele in hitro po- 
tešita lakoto, kar ne traja dolgo. A do- 
kler goltaš, je ostudno slastno in izdat- 
no mastno. 


62 


mi roboti TOOO JAMA! 
prehod v arenske obračune 
ni več coop kampanje 


eta pogubna za vse. No, to ga ne ustavi, da ne bi raztreščil kompletne oble. 


veličasten, pravomoški, adrenalinski, filmsko akcijski raztur z bojevniški- ; /| 

raznovrstne situacije in liki z nizom veščin z 
potrebuje več vrst sovražnikov, boljše šefe ""% 

High Moon Studios / Activision . 


O posledicah basanja ne razmišljaš, 
tako kot niso kovinski prebivalci pla- 
neta Cybertron, dokler ga s stalnim 
vojevanjem niso tako izčrpali, da je tik 
pred propadom. Igra beleži zadnje dni 
pred eksodusom (v filmu se nato znaj- 
dejo na Zemlji), kjer Avtoboti pod 
vodstvom Optimusa Prima nabirajo 
energijo za lansiranje mamaladje, de- 
žurni negativec Megatron pa jih skuša 
zadržati. 

Iz tega nastane simpatičen scenarij, 
vreden samostojnega stripa, saj je na- 
rejen docela v tem duhu. Nekaj je dra- 
matike in nekaj humorja, pritegne pa 
dejstvo, da fabula spremlja več frak- 
cij, od Dinobotov do Insecticonov. 
Štorija je tako bolj razgibana, manj 
seznanjeni s transformerskim svetom 
pa izvedo več o njegovem ustroju, ki 
še daleč ni tako monoliten, kot dajejo 
vedeti novejši filmi. Fanom bo pa itak 
prihajalo ob preštevilnih referencah. 
Pustost dokončno odžene dobra raz- 
delava likov, kjer je Megatron prite- 
gnjeno avtokratski, Starscream narci- 
sistično neumen in Optimus boleče 
dobričinski. Liki so simpatično človeš- 
ki, posebej zaradi obilice solidno go- 
vorjenih dialogov, od medsebojnih 
zbadanj v slogu "FIRE, FIRE, FIRE!" - 
"We ARE firing!" - "Then try AIMING!" 
do resnobnih izmenjav tik pred kata- 
strofo. Pfffztk aarrgh badabum! 


Zakovična zalega 


Medmetov je še in še, kajti Fall of Cy- 
bertron je akcijadni tobogan s filmski- 
mi popadki, glede na enico predruga- 
čen tam, kjer smo pričakovali. Na pie- 
destalu grafičnega pogona Unreal En- 
gina 3, ki dostavlja krasne učinke in 
veliko dimnih vlečk ter teče lepo na 
povprečnih mašinah, spremljamo vse 
bolj epski razčefuk. High Moon imajo 
odličen občutek za metalsko veli- 


- ; 
"4 Najbolj spretnostni so boji s temile stražarji, ki so spredaj vrhunsko okle- 
Š pljeni. Treba je počakati, da te zgrešijo, nakar jih analno zlorabiš. S sondo. 

Debat med roboteji ne manjka, izkušnja pa je najboljša na PCju. Inačica za 
X360 se kar dobro drži, ona za PS3 pa ima neugodne težave z gladkostjo. 


Grimrockova dinozavrska oblika je domala neranljiva in je namenjena pred- 
vsem temu, da s kremplji, zobmi in plamenom spektakularno plužiš skozi gnečo. 

častje, saj servirajo razpadanja železnih 
trupelc v električnih pršcih, titanske boj- 
ne robote (Bruticus! Metroplex!!), maso- 
vna raketiranja in serijska rušenja gro- 
mozanskih stavb. Vse to ob spremljavi 
bobnečih zvočnih učinkov in nažigajo- 
če-orkestralno-zborovske glasbe. Sis- 
tem 5.1 je obvezen! 

Odvijanje je pripeto na tračnice, saj ni 
več moč izbrati ene ali druge strani. Zdaj 
v jeklene čižme Avtobotov in Deseptiko- 
nov stopaš izmenično, dobiš pa vloge ta- 
ko bolj kot manj znanih konzerv. Opti- 
mus in Megatron sta klasiki, a jima žaro- 
mete jemljejo ostali. Vsak ima časovno 
omejeno posebno sposobnost, ki se me- 
stoma prekrivajo. Cliffjumper se zna na- 
rediti nevidnega, Swindle ima kavelj, s 
katerim se prijema za robove ploščadi in 
se poteguje nanje, Grimlock pa se levi v 
kovinskega dinozavra, ki bruha ogenj in 
divje taca sovražnike. Malih robotkov, 
kot je Laserbeak, ki se skrivajo v večjih, 
ne nadzoruješ, jih pa lahko kličeš na po- 
magaje. 

Roboti so nadvse raznoliki - močni in 
počasni, gibčni, skrivajoči se, leteči -, 
njihova orožja pa zložno naraščajo po 
moči. Nosimo lahko največ dve, eno lah- 
ko in eno močno, od poštenih strojnic in 
šotganov prek cilje iščočih bazuk do 
elektrokutorskih batin ter svinjarije, ki 
nasprotnike za nekaj časa spremeni v 
zaveznike. Pride prav v gneči. 

Za premagovanje tečnob dobivamo de- 
nar, s katerim pri terminalih nadgrajuje- 
mo tako dele orožij kot splošne robotske 
lastnosti, od hitrosti do odpornosti. Tak- 
isto kupujemo ali pobiramo uporabne 
predmete, kot so energijski ščiti in začas- 
na zvišanja moči, s katerimi se rešimo iz 
škripcev. Oboje je v redu popestritev. 


Rambo Fisher Snake 


Čeprav je dogajanje pripeto na linearno 
nit, je zasnova glede na War for Cyber- 
tron predrugačena ravno toliko, da je 
okus burgerja drugačen. Manj je branjenj 
pozicij, sedanja za statične topove in bo- 
jevanja po hodnikih. Do izraza pridejo 
odprte, včasih večnadstropne arene, po 
katerih se prosto premikaš v obliki robo- 
ta ali vozila in tuhtaš, kako se boš lotil 
številnih capinov. Najbolj impresivna pri 
tem sta Swindle, ki s kavljem na energij- 
ski špagi urno spreminja pozicijo na nav- 
pični osi, in Megatron, ki zna lebdeti. 
Umetna pamet niti na najvišji stopnji ne 
nudi velikega odpora. Zna se premikati, 
toda skupne akcije so ji španska vas. To 
bo za nekatere upoštevanja vreden po- 
mislek. Po drugi strani pa je res, da se 
špilu, tako kot se je enici, stalno mudi. 
Komplicirani boji kot v Halu, po katerem 
se oba Cybertrona močno zgledujeta, bi 
upočasnili tempo. To ni bungiejevski Pla- 
toon, marveč highmoonovski Rambo, ki 
gazi dalje in dostavlja vedno nove vzne- 
mirljive situacije - napad na kiklopski 
transport, postavljanje min, gladiatorski 
dvoboj, guliversko radostno destrukcijo 
s predimenzioniranim robotom ... 

Druga igralna novost je skrivalni priokus, 
ki si ga na kakih dveh nivojih deležen za- 
radi sposobnosti maskiranja. Normalnim 
sovražnikom se tu pridružijo taki, ki vidi- 
jo skozi tvojo prikritost in jih je treba 
začopatiti od zadaj. Fall of Cybertron na 
tem mestu prevzame nekaj duha iz Splin- 
ter Cell: Convictiona in udejanji 'action 
stealth' s hitrim menjavanjem med tiho- 
lazenjem in ubijanjem, ki dogajanja ne 
zavira preveč, hkrati pa ti da občutek 
moči, ko se tečnobi prikradeš od zadaj in 
ji odrobiš glavo. Brez krvi, kakopak. Smo 
v kovinskem univerzumu. 

Še malo labirintnega blodenja ter ploš- 
čadnega skakanja in miks elementov za 
sodobno akcijsko avanturo je popoln. 
Miselnih ugank pa seveda ni, če mednje 
kot oseba z IGjem čez 42 ne šteješ kakih 
dveh OTEjastih miniigric za razgibavanje 
tempa. Glej skrbi glede odvijanja dogod- 
kov. In uničenih sivih celic Američanov. 


V slogi je moč 

Ko obrneš približno osemurno kampa- 
njo, ki naj jo izkušeni vsekakor začnejo 
sodelovanja za dva kot ona iz War for 
Cybertron, je tu internetno sodelovalno 
uničevanje sovražnih valov v slogu nači- 
na horde iz Gears of War. Povežejo se 
lahko štirje in se lotijo petnajstih vse sil- 
nejših valov, vmes pa za težko pridoblje- 
ne solde pazljivo nadgrajujejo opremo. 
Modus je soliden, velika škoda pa je, da 
se ga ne moreš lotiti sam, kar bi bil odli- 
čen samotarski lov na rekorde za pri- 
merjavo na spletnih lestvicah. Včasih mi 
res ni jasno, kako razvijalci razmišljajo, 
lahko pa, da jih še sreča pamet in spodr- 
sljaj popravijo z zaplato. 

Kajpak je na voljo tekmovalni multipla- 
yer. Sprejme do dvanajst sodelujočih in 
omogoča izbiranje med štirimi dosti kla- 
sičnimi poklici (scientist, destroyer, titan, 
infiltrator). Prav toliko je varnih načinov 
(team deathmatch, conguest, capture the 
flag, head hunter) na desetih kartah. Na- 
biraš izkušnje in čine, zunanjosti robotov 
je moč bogato spreminjati, vsak poklic 
pa ima sebi lastne posebne sposobnosti 
in šoferske oblike. Večigralstvo je kar za- 
bavno in ima potencial za dolgotrajnost, 
ni pa špica in dvomim, da bo dolgo odlič- 
no obiskano. Že zdaj ni oblegano. 


Jedčev nasvet 


High Moon bi lahko poskrbeli za več vrst 
sovražnikov, saj nabor kljub pernatim 
snajperjem, insektoidom in samurajskim 
oklepljencem ni vreden pohvale. Ter za 
bolj orenk šefe, ki so v primerjavi z War 
for Cybertron domala plahi, vključno z 
rahitičnim finalnim spopadom. Pa, jasno: 
ko sneš ta hamburger, si kmalu lačen, 
saj ne gre za kmečko pojedino v slogu 
najboljših predstavnic žanra. Velike želje 
za preigravanje na višjih težavnostih ni, 
nagrad za to tudi ne. A dokler spektakel 
in adrenalin trajata, se je slastnemu oku- 
su hitrega obroka težko upirati. 


Kovinska kamerada Bumblebeeju ne povesta, kje so skrivnosti. Zvočni 
k štoriji ne doprinesejo veliko. 

Nekateri boji so kljub nezapletenosti rešetanja ostri, zato sem cenil v glav- 
nem s posluhom razporejene nadzorne točke. Končno nekdo z občutkom! 


e " Če se neprijatelju tihoma približaš od zadaj, ga lahko instantno fentaš in 
Ke ne vznemiriš njegovih kameradov. Uporabno, ko imaš robota s c/oakom. 

Praktično kadarkoli se lahko spremeniš v vozilo in čeprav to ni vedno 
uporabno, je lahkotna taktična izbira. Zapleteš se tudi v vesoljske boje! 

ELANIASMAGUKIA 


Mali slikovni leksikon usmrtitev. Nazorna raztelešenja so eden zaščitnih znakov 
Phantasmagorije. Čeprav je krvošpric zapretiravan in grotesken, se je mesarija 
zaradi raznolikosti, norosti in neusmiljenosti vsekala globoko v anale. 

Ta odvejek pustolovščin se je pojavil že sredi devetdesetih, skladno z 

uletom CDjev. Plošče so prinesle obilico prostora, kar je bilo priročno za 
videoposnetke. Ker je bila to sveža in za tiste čase spektakularna možnost 
prikaza, so jo špili množično pograbili. Kljub razmahu je večina tedanjih film- 
skih iger zbledela v kolesju časa, a nekaj se jih spomnimo še danes. Mednje 
vsekakor sodi Sierrina pustolovščina Phantasmagoria iz leta 1995. Že iz ime- 
na je slutiti srhljivo vsebino, kajti fantazmagorija je izraz za gledališče privi- 
dov, ki so ga prirejali sredi 17. stoletja. Podobno kot pri senčnem gledališču 
je mogoče tu s svetilkami in ogledali ustvarjati navidezne prikazni. 
Phantasmagoria je še danes najljubši izdelek legendarne Roberte Williams, ki 
je najbolj znana po avtorstvu serije King's Ouest. V časih, ko so avanture 
predstavljale špico ponudbe iger, je srenja naslov težko pričakovala, saj je 
Sierra poskrbela za nadmočen napovednik. Obeti so se uresničili, kajti bila je 
to ena najdražjih in izziva polnih iger. Za grafični prikaz je uporabila posnetke 
živih igralcev, kar je bilo tisti čas zelo moderno. Materiala je bilo ob tem tipu 
izdelave veliko, zato se je Phantasmagoria bohotila na kar sedmih ploščkih, 
kar je bila odlična marketinška popotnica. 


V ečkrat se čudimo, da tako malo iger zajadra v žanr interaktivnega filma. 


Slike iz vsakdanjosti tako kot v filmskih grozljivkah prinesejo trenutke 
predaha, stik z vaščani pa je dobrodošla vez z normalnim življenjem. No, 
kraje, kot je trgovina, bi igra lahko izkoristila še bolje. 


Obenem je Phanta dvigovala prah z odraslimi temami, strašljivostjo in nazor- 
nimi prikazi nasilja ter tudi seksa. Vse te elemente smo kasneje našli v Fa- 
hrenheitu in Heavy Rainu, ki slovita kot kakovostna in hkrati osamljena pri- 
mera sodobnega interaktivnega filma za odraslo publiko. Tematsko in vz- 
dušno se od Phantasmagorije razlikujeta, vendar ju z njo družijo posamezni 
motivi in elementi zrelosti, ki jih v večini iger močno manjka. 


HIŠA STRAHOV 


Phantasmagorijino bistvo je filmskost v vseh pogledih. Čast edinega igralne- 
ga lika je doletela postavno Victorio Morsell. Bjonda je svoj stas posodila pi- 
sateljici Adrienne, ki se z možem vseli v skrivnostno graščino. Preteklost ne- 
premičnine pa je mračna, kajti tu je pred stoletjem prebival premaknjeni 
čarodej s peterico žena. Vse so življenje izgubile v čudnih okoliščinah in 
Adrienne se prične kaj hitro svitati, da se hudobija še ni razkadila. Mučijo j 
morasta videnja, soproga obsede duh in postaja vse bolj napadalen, po me- 
stu pa krožijo čudne zgodbe. Razlaga se skriva v globinah bajturine, ki je ve- 
likanska in prepredena s skrivnimi prehodi. 

Adrienne med prizorišči ne hodi prosto, temveč mogoče smeri označujejo 
puščice, po katerih klikaš. Ker je kotov pogleda nešteto in ne tvorijo komple- 
tnih slik, je ob odsotnosti zemljevida izziv že orientacija po neskončnih hodni- 
kih in spalnicah. Zaradi počasnega raziskovanja je najdaljše prvo od sedmih 
poglavij, a vražja kočura tudi kasneje pričakuje, da jo boš natančno 
prečesaval za morebitnimi spremembami 

Ob okornem vmesniku in glomaznosti tak sistem postane nekoliko mučen, 
toda hkrati vse izkušnje niso nujne. To se najbolj izkaže v peklu končnega 
obračuna, kjer je glede na zbrane predmete in odločitve možnih več izidov. 
Adrienne lahko zlo po spektakularnem pregonu zatre ali pa je uničena sama, 
in to na zelo ustvarjalne načine. Recimo tako, da jo pod žarometi razčesne ni- 
hajoča sekira. Tudi vmes je mogoče odkriti kup fakultativnih podrobnosti, na- 
migov in sledi, ki izkušnjo močno obogatijo in okrvavijo. Najbolj pretresljivi so 
prizori umorov nesrečnih Zoltanovih žena, kjer ne manjka odvratnih domislic. 

Pravzaprav je čudno, da Adrienne v hiši sploh tako dolgo zdrži. Od ve- 
deževalke prejema listke z mrakobnimi sporočili, iz ogledal jo naska- 
kujejo prizori pogube, mož pa je iz ure v uro bolj pošasten. 


Kljub tem naprednostim pa večinski del igre ne predvidi reševanja ugank 
na različne načine. Opek v skrivni steni recimo ne moreš razrahljati z greb- 
ljico, temveč le z nožem za pisma, ki si sploh ni podoben. Kljub ezoterič- 
nim temam tudi ni mehanskih ali kriptografskih zank. Adrienne se ubada 
predvsem s praktičnostmi, kot so zlomljeni ključi v ključavnicah, podkupo- 
vanje lajajočih psov in vlečenje informacij iz sovaščanov. 

Skladno s tem je inventar bonsajski, kar pa ne pomeni, da ni treba v vsaki 
sobi preklikati vsega po spisku. Lova na piksle je ogromno, zato je to izziv 
za potrpežljive duše. V današnji dostopnosti spletnih skozihodov bodo 
vzdržnost najbrž izkazali redki, toda leta 1995 je bilo drugače. Tako kot 
vedno je bila publika lačna spektakla in pustolovskega napredka, le da so 
bila merila drugačna in je čast veljala več. Čeprav se Phantasmagoria da- 
nes v mnogih pogledih zdi kot grozljivka B-kategorije, nas v nedolžnejših 
letih branže siravost ni motila. Špil je bil zato toplo sprejet in je v Jokerju 
dobil epsko oceno 92. 


PRIKAZEN 
IZ PRETEKLOSTI 


Ko se po sedemnajstih letih podaš med fantazme, pridržuješ dih kot ob 
vstopu v mavzolej. Preteča, prepoznavna glasba v slogu Carmine Burane 
takoj napade čute in zatrese stoletni zrak. Na relikvijah časa, ko so bila 
pravila drugačna in so ustvarjalci več dali tako nase kot na publiko, pa je 
danes debela plast prahu. Tedanji izdelki so bili brezkompromisno težavni, 
a nagrajujoči in so rezbarili spomine, kakršnih novodobne avanture ne 
zmorejo. Phantasmagoria je bila pionirka dizajna tako v videznem kot v 
načrtovalskem smislu. Gradila je razkošno vzdušje in je igralca posrkala 
vase tudi tako, da mu je dovolila navidez banalne vsakdanjosti, kot so pitje 
iz pipe, uporaba stranišča in poležavanje na kavču. Še ena navezava na 
Fahrenheit z dediči. 

Z izvedbenega gledišča se naslov ni dobro postaral. Video je ob času izida 
trgal gate, danes pa je zrnat in nezglajenih robov zaradi snemanja pred mo- 
drim ozadjem. Mnogo je drobnjakarstva in tipanja v temi, saj sistem po- 
moči ni preveč uslužen. Toda pod gubami vseeno uvidiš veličino in začutiš, 
koliko pozornosti je šlo v detajle ter snemanje slehernega prizora! Adrienne 
je resda pretežno tiho in podnapisov ni, vendar so njeni gibi zelo izrazni. 
Tudi zato se je ne naveličaš, ob čemer lahko filmčke preskakuješ. 

MESENE UGANKE 


Nad Phantasmagorijo je bil svet navdušen, zato je že leto zatem sledilo nadaljevanje s 
podnaslovom A Puzzle of Flesh. Sistem igranja je bil podoben, toda dvojka je načela no- 
vo, nepovezano zgodbo v sodobnem času. Nisi bil več blondinka v graščini, temveč mlad 
možakar v utesnjeni službi Curtis Craig, ki mu je podobo in glas posodil igralec Paul Mor- 
gan Stelter. 

Posneti lik je tu v večjem planu in je bolje animiran kot Adriennin. Sistem klikanja po 
puščicah in z izmenjavanjem številnih kotov pogleda je ostal enak, ob čemer lik s telesno 
držo sledi premikom kurzorja. Nemir je tudi sicer eden bistvenih elementov igre, kajti Cur- 
tis je zdravljeni psihotični bolnik, ki je po mučni preteklosti zaživel mirno življenje. Toda 
temna, potlačena plat njegove osebnosti se prične prebujati. 

Vzdušje je zatohlo in omejujoče, ko Curtisa vodiš po službenem ekosistemu medsebojnih 
nagajanj, pisarniških romanc in nečesa neopisljivo pokvarjenega. Med delom ga prično 
napadati grozljiva videnja, ki so povezana s travmatičnim otroštvom. Težave se ne ustavi- 
jo pri čutni plati, kajti med sodelavci prične kositi smrt, obenem pa Curtisa potegne nena- 
vadno globoko v brezno seksualnosti. Špil ne štedi z nobeno od življenjskih tekočin, saj 
poleg škrlatne groze predoči obilico raznolike in nazorne spolnosti. Ob tem so vanj speha- 
li kup velikonočnih pirhov, od prdilno-rigalnih neotesanosti do miniiger. 


SIJ KONCA 


Kljub suvajočemu srhu pa dvojka ni premogla eminentnosti prvenca. Špilanje se zdi plitko, 
uganke so neorganske, napredovanje pa zaradi sprožilnih dogodkov okorno ter zatikajoče 
se. Pozna se, da Roberta Williams pri igri ni sodelovala, namesto nje je scenarij napisala 
Lorelei Shannon. Čeprav se je potrudila vse skupaj karseda zaplesti, špil zaradi kratkosti in 
še očitnejšega spogledovanja s cenenimi srhljivkami ni ponovil uspeha prvenca. 

Mlačen odziv občestva gre delno pripisati tudi zamiranju ere avantur. Ker je šla spirala 
strmo navzdol, Phantasmagoria ni udarila še tretjič, kjer bi Roberta znova prijela za volan. 
Drugače je bilo pri seriji Gabriel Knight, kjer je Jane Jensen po filmanem The Beast Wit- 
hin zmogla odlično trojko s poligonsko grafiko. Nobene od teh starost še nimamo po- 
lepšanih v visoki ločljivosti, čeprav se nam po tem resno cedijo sline. Navi 


Phantasmagoriji se znata zaradi vkopanosti v DOS krčevito upirati poganjanju na sodob- 
nih računalnikih (poskusi z D-Fend Reloaded, vmesnikom za DOSBox). Zato je kul, da sta 
ukročeni, na poldrugi gigabajt strnjeni različici naprodaj na Gog.com za 10 oziroma 6 do- 
larjev. Kdor maha z leseno nogo, lahko med spletnimi sodi ruma izbrska DVD-verzijo eni- 
ce, ki deluje presenetljivo gladko. Dvojka na tovrstno lajšanje tegob še čaka. 

Sierra, 1995 — PC 


Zamolklo zelena paleta da že zgodaj slutiti sprevrženosti, ki jih ima na zalogi Phanta- 
smagoria 2. Rdeča je zeleni pač komplementarna barva, dvojnost erosa in tanatosa 
pa ne čaka dolgo, da se v polnosti razmaže po zaslonu. Ali nemara seže kar iz njega! 

AraM, PROCESOR ZILAVIH ROK 


Obstaja vrsta procesorjev, ki so vseokoli nas, mnogokrat omenjeni, 
si ogleda, zakaj je arhitektura majhnih 
in relativno šibkih čipov ARM zavladala področju mobilnih naprav. 


a slabo poznani. 


b pojmu centralni procesor misli naj- 
prej uidejo k pentiumom, athlonom in 
ostalim predstavnikom osrednjih či- 
pov iz namiznih računalnikov. Tod sta 
že dolga leta najvidnejša proizvajalca 
Intel in AMD. Toda ironično danes večina vsak dan 
pogosteje uporablja računalni(č)ke, v katerih o njih 
ni ne duha, ne sluha. Govorim o naprednejših mobil- 
nih telefonih, tablicah, ročnih igralnih konzolah, kal- 
kulatorjih, navigaciji GPS, fotoaparatih in celo avto- 
mobilih. V teh napravah švica obširna serija mikro- 
procesorjev, ki imajo skupnega očeta v načrtovalcih 
britanskega podjetja ARM (Advanced RISC Machi- 
nes) Holdings. Načrtovalcih zato, ker jih tvrdka ne 
izdeluje sama, marveč prodaja le njihovo zasnovo, 
proizvajajo jih drugi. Pri tem gredo tako daleč, da je 
moč licencirati zgolj princip, po katerem tak CPU de- 
la, in okoli njega vezje sestaviti po svoje. 
Kot bomo videli v nadaljevanju, ne gre za naključno 
muho podjetja, marveč za uspešno strategijo z dalj- 
nosežnimi posledicami. Na primer to, da procesorje 
ARM danes najdeš v 98 % pametnih mobilnih telefo- 
nov in tablic. Ali pa, da to nalepko nosi več kot tri 
četrtine čipov, vdelanih (embedded) v sodobno ele- 
troniko. Kamorkoli pogledaš, vsak čeblja o njih. 
Z eksplozijo mobilnih naprav je ARM Holdings hitro 
postal eden najpomembnejših igralcev na procesor- 
skem parketu. Nič čudnega, da je začel stegovati ro- 
ke po namiznih računalnikih in strežnikih. In da je Mi- 
crosoft Windows 8 priredil tudi zanje. Poglejmo, ali se 
morajo Intelu in AMDju tresti hlače. 


Želodko superca 


Procesorji ARM izvirajo iz Velike Britanije. Natančneje 
iz predmestja slovitega univerzitetnega Cambridga. 
Tamkaj se je med drugim rodil ZX spectrum! Ravno 
njegov oče, sir Clive Sinclair, je prispeval k nastanku 
imperija. Koncem sedemdesetih let prejšnjega stoletja 


je zanj delal Chris Curry in napravil kar uspešni raču- 
nalnik MK14. Curry je imel namen napravo razvijati 
dalje, toda sir Clive ni bil za to in je dal prednost dru- 
gemu sistemu, newbrainu. Razočarani Curry je zapu- 
stil njegovo podjetje Science of Cambridge in skupaj s 
kolegom z univerze Hermannom Hauserjem leta 1978 
ustanovil Cambridge Processor Unit (CPU). Kasneje je 
iz njega nastal Acorn Computers, ena najznamenitej- 
ših britanskih računalniških firm. 

Acorn (želod) je bila že spočetka tržna znamka za iz- 
delke Cambridge Processor Unita, ki so jo izbrali ma- 
lo zato, 'ker označuje rast', in malo zato, ker je bila v 
telefonskem imeniku pred Applom. Eden prvih us- 
pešnih sistemov pod njo je bil atom. A sekira jim je 
padla v med z njegovim naslednikom, protonom. V 
začetku osemdesetih je britanska državna medijska 
hiša BBC sprožila širokopotezni program računalniš- 
kega opismenjevanja v šolah, BBC Computer Litera- 
cy Project. Kdor bi se poleg pririnil kot proizvajalec 
računalniškega sistema za v šole, bi moško kasiral. 
Sprva so podvigu namenili newbrain, ki takrat ni bil 


V BBC micru je tiktakal dvomegaherčni MOS Tech- 
nology 6502, eden cenovno najugodnejših CPUjev 
tistih časov. Poleg si v ločeni škatli lahko priključil 
močnejši koprocesor, da ga je nadomestil. 

več pod Sinclairjevim okriljem. Toda do sredine leta 
1981 je postalo jasno, da ga do zadanih rokov ne bo 
moč izgotoviti. Zato sta se v tekmo pognala Sinclair s 
svojimi ZXi in CPU s protonom. Ravno slednji je BBC- 
jevce prepričal z robustnostjo, razširljivostjo in dobrim 
operacijskim sistemom. Preimenovali so ga v BBC 
micro in ga jeseni 1981 lansirali. Curry je s tem pre- 
magal glavnega tekmeca na trgu in sprožil eno bolj 
razvpitih rivalstev v takratni računalniški srenji. 


Ročice 

BBC microv so prodali milijon in pol. To je podjetju, 
ki je leta 1983 dokončno prevzelo naziv Acorn Com- 
puters, prineslo ogromen zaslužek, bistven za kas- 
nejši razvoj procesorjev ARM. Večina kosov je šla na 
šole, saj je bil micro za domače uporabnike drag. Šib- 
kejši model A je koštal tristo, močnejši B pa celo šti- 
risto funtov. V britanskih domovih je bil ZX spectrum 
veliko uspešnejši, medtem ko je na poslovnem po- 
dročju zavladal IBM PC. 


4 


Levo Hermann Hauser, desno mama ARMov So- 
phie Wilson, ki je spisala njihov prvi ukazni set. 
Vodila je tudi razvoj BBC micra, tedaj še kot moški, 
Roger Wilson. Nakar je spremenila spol. Res. 


september 2012 


Zaradi večjih zaslužkov so se Acornovci kmalu odlo- 
čili naskočiti PCjevo trdnjavo, za kar pa so potrebova- 
li močnejšo mašino. Po mesecih preizkušanja jim 
med čipi tedanjih ponudnikov ni uspelo najti pravega 
kandidata. Sprevideli so, da bodo morali izdelati svo- 
jega, kar je bilo za tim, ki je doslej metal skupaj čipe 
drugih podjetij, zahteven zalogaj. 

Tedaj so naleteli na ameriški projekt RISC. Ta je popi- 
soval zamisel o procesorju z naborom preprostejših 
strojnih ukazov, ki bi bil enostavnejši za načrtovanje. 
Acorn se je zanj hitro ogrel in oktobra 1983 se je pod 
vodstvom inženirjev Sophie Wilson ter Steva Furberja 
pričel program Acorn RISC Machine - ARM. Ker so se 
dotlej zanašali na druge proizvajalce vezij, niso šli v 
proizvodnjo, marveč so slednjo prepustili firmi VLSI 
Technology, kar je začrtalo strategijo za prihodnost. 
Aprila 1985 se je rodil ARMI in se že v prototipni 
inačici izkazal za odličnega. Takoj so ga izkoristili kot 
drugotni procesor za BBC micro - slednjega si nam- 
reč lahko dodatno okrepil s priključno procesorsko 
enoto. Njegov naslednik ARM2 pa je že imel lastni iz- 
delek, računalnik archimedes. 

Prvi archimedesi so še nosili sovico BBCjevega 
izobraževalnega programa. Imeli so po en ali pol 
mega rama. Sledila je dolga vrsta okrepljenih 
inačic, dokler ni leta 1994 prišla družina RISC PC. 


Archimedes je bil ob nastopu junija 1987 strojno ena 
najmočnejših naprav, kar si si jih lahko omislil. ARM2 
je bil pri isti frekvenci 8 megahercev dva- do trikrat 
hitrejši od Motorolinega čipa 68000 v amigi in atari 
ST. Takisto je prekašal Intelove 286. Vendar se je tu- 
di archimedes prijel pretežno v izobraževanju. Njego- 
va hiba je bila slabša multimedijska stran, saj ni imel 
namenskega izrisovalnega vezja kot amiga. Na po- 
slovnem področju pa so ga kmalu začele prehitevati 
naprave z Intelovimi 386. 


šolovaj 2012 


Naposled na svojem 


ARM2 je bil poskočen zaradi hitrega izvajanja ukazov, 
kar je bila tedaj glavna prednost procesorjev RISC. 
Ker vezje ni imelo sklopov za napredne, dolge in- 
štrukcije (tako imenovani microcode), je bilo hkrati 
precej manjše od ostalih, s 30.000 tranzistorji v pri- 
merjavi z denimo 68.000 v Motorolinem 68000. 

Zaradi naštetega se je konec osemdesetih za njim 
začel ozirati Apple, ki si ga je zaželel za projekt new- 
ton. Z Acornom je pričel sodelovati pri razvoju in pod- 


AISČ in CISČC 


Programi procesorju nalagajo delo prek ukaznega 
seta. Z razvojem čipov se je kompleksnost ukazov 
vse bolj zapletala in sklop, ki je bil namenjen nji- 
hovemu tolmačenju, je postajal velika hitrostna 
cokla. Prav tako so ozko usmerjene inštrukcije po- 
menile, da jih veliko večino časa sploh ni bilo v 
uporabi in se je torej tisti del vezja grel zastonj. 
Zato so leta 1980 na ameriški univerzi v Berkeley- 
ju začrtali zamisel o procesorju s karseda oklešče- 
nimi ukazi, ki ga je David Patterson poimenoval 
RISC — Reduced Instruction Set Computer. Osta- 
lim pa so rekli CISC — Complex Instruction Set 
Computer. To ne pomeni, da je ukazov v takem 
procesorju manj kot v tistih vrste CISC, marveč so 
preprostejši in gredo večinoma skozi že v enem 
urinem ciklu. Namesto da bi procesor neko za- 
dolžitev izvedel prek enega kompleksnega napot- 
ka, ga stori prek več manjših. Prostor na vezju je 
tako bolje izkoriščen, po drugi plati pa je v določe- 
nih primerih ta pristop počasnejši kot izvajanje z 
eno večjo inštrukcijo. 

RISCi so v osemdesetih obetali in vanje se je zaka- 
dilo mnogo velikih podjetij, med njimi Sun s Spar- 
com in IBM s procesorji power, ki so v inačici po- 
werPC dolgo časa poganjali Applove izdelke. V 
začetku devetdesetih je dejansko kazalo, da lahko 
ogrozijo Intelov monopol. Toda zagodla jim jo je 
veljavnost Moorovega zakona. Ta pove, da se šte- 
vilo tranzistorjev v vezju skozi čas stalno veča. Za- 
to so na CISCe sčasoma vse laže grmadili zaplete- 
ne skupke pretikal, saj jim tedaj še ni bilo treba 
varčevati z energijo. Glede surove hitrosti je Intel s 
kompanjoni koncem devetdesetih lahko vzdrževal 
prednost. Stanje pa se spremeni, ko postaneta 
ključna parametra poraba elektrike in velikost čipa. 
Tu so se RISCi naposled izkazali za učinkovitejše. 

jetji sta se zedinili, da je ločena razvojna tvrdka naj- 
boljša možnost. Zato so ves oddelek za dizajn proce- 
sorjev leta 1990 'izvozili' v družbo ARM, kar je to pot 
pomenilo Advanced RISC Machines. 

Newton se je naposled materializiral kot dlančnik. 
Čeprav velja za enega Applovih večjih neuspehov, ki 
ga je Steve Jobs ob vrnitvi na čelo podjetja leta 1997 
urno evtanaziral, je ob njem tedanji Applov šefe John 
Sculley iznašel kratico PDA - Personal Digital Assi- 
stant. Zlasti pa je omogočil rojstvo družbe ARM. Ta je 
zaživela neodvisno od Acorna, ki ni več stopil na pota 
stare slave. Polomili so ga z acorn network computer- 
jem, omreženim računalnikom po prerani ideji Orac- 
lovega Larryja Ellisona. Bil je neuporaben, četudi je 
napovedal današnji bum računalnitva v oblaku (več v 
uvodniku številke 212, id na spletni strani 8508). Po 
borzni rošadi so podjetje leta 2000 zaprli. 


Applov laptopčič emate 300 je bil zadnja naprava 
platforme newton, preden so jo ukinili. Razen nje- 
ga je niz obsegal dlančnike serije messagepad. 
Zavdalo jim je slabo prepoznavanje pisave. 


Družba ARM Holdings je po drugi plati leta 1993 prvič 
poslovala z dobičkom in se pospešeno usmerila v za- 
rejanje svojih čipov v vse pore elektronike. Z nakupi 
podjetij si je zagotovila mesto pri mikrokontrolerjih za 
trde diske in pri procesorjih v omrežnih usmerjevalni- 
kih, set-top boxih ter fotoaparatih. Bistven uspeh pa 
je bila zmaga na področju mobilnih multimedijev. Ker 
se je rodila iz namizno-računalniškega področja, je 
imela več izkušenj z večpredstavnostnimi napravami 
kot ostali proizvajalci vdelanih čipov. Hkrati so bili 
procesorji ARM zaradi zasnove RISC manjši in varč- 
nejši od konkurentov z druge plati, kot je bila VIA. Za- 
to jih najdeš v game boyu advance in DSih. ARM si 


ŽELEZNINA 


nadalje lasti veliko zaslug za vzpon dlančnikov na 
prelomu tisočletja, saj so v močnejših izvedenkah 
palmov, Compagovih ipagih, HPjevih jornadah in 
ostalih PDAji tiktakali ravno njihovi čipi. Postali so 
najštevilčnejši procesorji po ideji RISC in pot za pre- 
boj v ospredje je bila tlakovana. 


Bilo kuda, armi svuda 


Izvedenk ARMjev je zaradi elastičnega poslovnega 
modela preveč, da bi jih posebej izpostavljali. Družba 
v prvi vrsti prodaja licence za že izdelane procesorje, 
ki jih proizvajalci nato spojijo s pomnilnikom, omrež- 
nimi vmesniki ter grafično enoto v sistem na čipu (sy- 
stem on a chip, SoC). Taki so Nvidijina tegra, kjer so 
armi združeni z geforcevo grafiko, Applovi čipi A4 in 
A5 iz ipadov, Texas Instruments OMAP v galaxy ne- 
xusu ter Samsungov exynos v modelih galaxy S. 
Ambicioznejšim načrtovalcem ARM dovoljuje, da 
vezja predelajo po svoje in tako na primer dosežejo 
višji urin takt od predvidenega. Po tem principu je 
Gualcomm napravil snapdragone, ki ždijo v HTCjevih 
mobilnikih, omniah, xperiah in množici ostalih. 


Praktično vse androidne tablice poganjajo ARMovi 
procesorji, pri prihajajočih Oknih 8 pa se bosta po- 
leg skušala spet pririniti Intel in AMD. Nastop Win- 
dows 8 bo zanju veliki trenutek resnice. 


S temi čipi se je ukvarjal tudi Intel. Najprej mu je prek 
DECa leta 1997 padla v roke licenca za strongARM, 
ki jo je kasneje zamenjal z lastno priredbo xscale. Na- 
kar jo je leta 2006 prodal Marvellu. 

ARM je pred dvema letoma začel celo z razvojem na- 
mensko grafičnega vezja, družino ARM mali. Delajo 
jo v svoji norveški izpostavi in za rosno novo tehnolo- 
gijo hitro pridobiva na tržnem deležu, ki je po Armo- 
vih trditvah na področju Androidnih tablic letos že po- 
lovičen. Podpira tudi OpenGL ES in DirectX 11. 

ARM Holdings dobiva denarce tako z licencami kot 
od vsakega prodanega DELA čipa. Zneski nihajo, 
ocenjuje pa se, da družba zadnja leta skupno gledano 
na prodan čip povprečno zasluži deset evrskih cen- 
tov. To je na prvi pogled videti malo, dokler ne po- 


Trojka je najmodernejša inačica Nvidijinega sis- 
tema na čipu tegra. V njej je ARM cortex-A9 pri 
frekvencah od 1,2 do 1,6 GHz. Ima štiri jedra, tako 
da je tudi ARMom večjedrnost dobro poznana, 
medtem ko večnitnost v enem jedru pride z v8. 


Prostori šanghajskega SMICa, enega od proizva- 
jalcev ARMovih vezij. Take čipe izdelujejo v nekaj 
generacij starejših proizvodnih načinih kot In- 
telove, zato so tovarne manjše in stroški nižji. 


vem, da je bilo lani prodanih šest milijard njihovih 
čipov. Kar izračunajte. Nič čudnega, da je dobiček 
podjetja od razmaha tablic spil pet red bullov in se 
vsako leto zviša za okrog polovico! Če se komu zdi 
šest milijard veliko, naj ob tem poudarim, da ima lah- 
ko posamezna naprava po več procesorjev. 


Naskok Intelove utrdbe 


Armovci nimajo proizvodnih stroškov, ker si ne lastijo 
tovarn. Njihov fleksibilni poslovni model pa skriva še 
več! Intel in AMD po drugi strani prodajata že izdela- 
ne, splošno usmerjene čipe. Ti znajo marsikaj in so 
hitri, a hkrati veliki in požrešni. Armi so manjši in 
mnogo bolj prilagodljivi. Ker jih lahko proizvajalci pri- 
redijo po svoje, jih lahko ozko optimizirajo za lastne 
potrebe. Na ta način dobijo procesor, ki je bistveno 
varčnejši in manjši od predpripravljenega. Intel in 
AMD takih sposobnosti nimata, posledice pa so očit- 
ne. Tablice z armi kurijo nekaj vatov energije in so 
odzivne ter kompaktne, tiste z atomi pa so požrešne, 
počasne in nerodne. Zato je prijem golega načrtova- 
nja brez spogledovanja s proizvodnjo enako pomem- 
ben del uspeha firme ARM kot briljantnost načrto- 
valcev njegovih arhitektur. 

To dejstvo je nekatere že navedlo na visokoletečo na- 
poved, da je Intel obsojen na propad, saj ga bo ARM 
slejkoprej povozil. A takšne misli so preuranjene. Po- 
vedo kvečjemu to, da Intel s trenutno strategijo naj- 
verjetneje ne bo mogel prodreti na mobilnem področ- 
ju, medtem ko se mu za namiznega še ni treba bati. 
Procesorji ARM namreč po surovi moči niti od daleč 
ne morejo konkurirati čipom core, ki so v namizniš- 
kem in strežniškem segmentu čudovit primer tehnike. 
Celo v prenosnikih formata ultrabookov si jih še ni 
lahko predstavljati. 

ARMovci so kljub vsemu napovedali usmeritev proti 
strežnikom in mizam. Pri tem stavijo na osmo genera- 
cijo arhitekture ARM in na Microsoftovo podporo. 


Atomi imajo pri enakem taktu še vedno nekajkrat 
večji toplotni izpust kot ARMi, a Intel prepad vztra- 
jno oži. Problem bo neprilagodljivost, saj večina 
proizvajalcev tablic in mobitelov ne potrebuje moč- 
nih čipov, temveč majhne in hladne. 

Slednja je bila bolj ali manj samoumevna, če se je ho- 
tel MS spogledovati s tabličnim področjem. Medtem 
pa bo generacija ARMv8 prva s 64-bitnimi ukazi in 
večnitenjem, kar sta nekakšna predpogoja, da se 
sploh začnemo pogovarjati o poganjanju resnih de- 
lovnih aplikacij. 

Hec je v tem, da bo moralo cambriško podjetje pohi- 
teti. V8 so naznanili lani, prve prototipe vezij pričaku- 
jemo še letos, a prvi konkretni namizniški izdelki naj 
bi prišli šele čez dve leti. Intel ob odsotnosti AMDjeve 
konkurence brzi po svoji poti kot zmešan in samo mi- 
slimo si lahko, kakšne CPUje bomo od tam dobili ta- 
krat. Bolj so lahko zaskrbljeni pri AMDju. Ker glavne- 
mu tekmecu ne morejo več slediti hitrostno, se us- 
merjajo na spodnji del trga - tja, kamor bo spočetka 
meril ARM. Orenk bodo morali pljuniti v roke, sicer 
bodo stisnjeni v sendvič dveh veliko uspešnejših kon- 
kurentov. 

V naslednjih nekaj letih zato še ne gre pričakovati 
prebojev iz enega segmenta v drugega. Intel bo metal 
bobke ob tablično in telefonsko steno, procesorjev 
ARM v8 pa se bomo še načakali. Mnogo je odvisno 
od gibanja na področju tablic in tega, koliko bomo za- 
nje menjali klasične velike kište. Je pa nekaj jasno: 
eksplozija prenosnih naprav je že prinesla novega ve- 
likana. Mi pozdravljamo svoje prihodnje vladarje. 
Ups, napačen strip. 


ArnmoV mnOD 


Ker ima vsak od več ducatov ARM-proizvajalcev 
ponavadi lastne oznake za procesorje, ob uzretju 
razpredelnice doživiš fršlok. Delo ni enostavno ni- 
ti pri pregledu družin arhitekture. Zlasti je treba 
ločiti med nazivoma ARMvX in ARMX, kjer so 
prvo oznake generacij nabora ukazov in drugo po- 
sameznih modelov. Generacij je trenutno osem, s 
tem, da je zadnja v razvojni fazi. Oznake ARMX pa 
segajo do ARM11, nakar je ob nastopu sedme ge- 
neracije podjetje začelo uporabljati značko cortex 
v treh izvedenkah: cortex-A, R in M. Prva (A kot 
Application) se tiče tabličnih procesorjev za naj- 
zahtevneje naloge, medtem ko sta R (Real-time) 
in M (Microcontroller) namenjena vdelavi. 


ARMvi1 - prototipna generacija z ARM1, do 26-bi- 
tnimi ukazi in taktom 8 MHz. 

ARMV2 - prvi pravi komercialni niz z ARM2 in 
ARM8 ter taktom 12 MHz. 

ARMV3 - prvi 32-bitni ARM z ARM6 in ARM7, ki 
so bili v newtonu. Takt do 40 MHz. 

ARMV4 — dodan 'thumb mode' za širjenje nabora 
ukazov. Najštevilčnejši predstavnik je ARM7TDMI, 
ki ga najdemo v game boyu advance, DSU, ipodih 
in seriji Lego NXT. Takt: 40 do 70 MHz. 

ARMV5 - dodan strojni pogon za podporo Javi Ja- 
zelle. V peto serijo spada sloviti xscale, ki je bil v 
sredici mnogih dlančnikov iz začetnega obdobja. 
Takt 200 MHz, xscale nekajkrat več. 

ARMV6 —- podpora inštrukcijam SIMD, s čimer so 
procesorji ARM postali priročnejši za večpred- 
stavnostne aplikacije. Jedro je družina ARM11XX 
iz mnogih pametnih mobitelov s konca prejšnjega 
desetletja. Takt do okoli 700 MHz. 

ARMV7 - naprednejša podpora računanju s plava- 
jočo vejico in optimizacija za multimedije NEON. 
Vsi cortexi razen serije M so sedmice in sestavljajo 
ogrodje naprav trenutne generacije. Takt: 1,25 GHz. 
ARMVA8 — adut za prihodnost, predvsem za prodor 
med namizne računalnike. Prvi 64-bitni Armov 
procesor. 

infernetni cuek 
lo starih casov 


Internet je sredstvo komunikacije, ljudje pa najdemo vedno nove nači- 
ne, kako se pogovarjati, dočim stara romajo na smetišča zgodovine. 
Guattro se vrne k enemu od takih, IRCu, in ugotovi, da še vedno miga. 


o je bil splet še mlad, 

je bil IRC - Internet 

Relay Chat edina prak- 

tična možnost, kako 

se v živo meniti z dru- 
gimi uporabniki. Nastal je kot nad- 
gradnja ukaza talk v operacijskem 
sistemu Unix. Talk je pogovor omo- 
gočal le dvema, kar je finskega štu- 
denta Jarka Oikarinnena tako moti- 
lo, da je leta 1988 spisal 'network 
chat'. Finske univerze so novost po- 
grabile in kmalu pričele razmišljati, 
da bi samostojne čvekalne sisteme 
povezale. Tako je iz network chata 
nastal IRC in se iz dežele tisočerih 
jezer razširil po svetu. K temu je bi- 
stveno pripomogel še en študent, 
Palestinec Khaled Mardam-Bey, ki 
je spisal najpopularnejši okneski 
čvekalnik - miRC. 


ia [rstn]: V dobrem in v slabem 


z CADDAM ( N6,12 BeasT 997/3. 14[N7 ) Jel SNowMaN] - 
xxx Ouits: DeVilka (Zagotovo ni nakljucje, da za pticja strasila GairWalker 
nastavijo moske....) Bavalanche 
exx Parts: barby ("Fage212.38.67.116) GBadBitch 
xxx Joins: |NO-NAME| ("kiblaBserver.kibla.org) RBuzdovan 
<najboljsa> howdy GCielo 
<najboljsa> kva je zdej? (GD jNoUaK-- 
xa Joins: deky (asddakp3-18a.dial-up.arnes.si) GKelis 
xxx Joins: [NIET] ("NIETG213.258.4.86) (BKromeTT 


<Orthyphia> J. z poia 
ae Mvke: IM Mi kreten16 — 51x] 
xxx Joins: de NAV H 

xxx (uits: Ko <kreten16> a si jo kaj podrsavas? 

> ne pa nisi: <kretenič> jaz mam v rokah debelo batino sam zate 
<Orthyphia> 0 <kreten16> a ces da te pospricam da bos cist bela? z 
xxx ]uits: Tm 
xxx Joins: Ce 


"TU 
ivion 


<Kare1> zeeeeeeeehhhhhhh pool den 

> ne pa ne? ČKITTY? 

> pa ne pa ne pa ne. Aika 

xxx Joins: Cyb25 ("Cybernautelj13-15a.dial-up.arnes.si)  fisch y 


Bog obvaruj, da bi se na kanalu prikazal z vzdevkom, ki je zgolj namigoval, da si 
ženskega spola! Nespodobna povabila so se vrstila, eno bolj prostaško od druge- 
ga. A šlo je za potrebno mularijo. Pravih perverznežev ni bilo dosti. 


v živo. Zato si moral biti za status car- 
ja urnih misli in še urnejših prstov. Ali 
poznati katerega od opov (ope- 
raterjev) na kanalu, da je kickal in ba- 
nal rajo, ki ji mentalno nisi bil kos. 
Terno si zadel, če si poznal ircopa, 
upravitelja strežnika, ali to celo po- 
stal. Okoli lastništva kanalov in od- 
stranjevanja deviantov so se včasih 
bile prave vojne, takeoverji se jim je 
reklo. Ena takih se je bila okrog ffjo- 
ker. V tistih časih je bil ravno IRC po- 
vod za to, da so DDoS sprožili celo 
proti internetnim ponudnikom, ne le 
nezaželenim ircarjem. 

No, večina je tja vseeno prišla debati- 
rat oziroma iskat srečo pri nasprot- 
nem spolu. Vsiljivost njega dni ni po- 
znala meja in večina deklic je hitro 
ugotovila, da se je bolje skrivati za 
moškimi oziroma vsaj nevtralnimi ni- 


Besede, besede, besede 


IRC je povsem tekstovna zadeva, ki bo marsikomu vi- 
deti kot ostanek internetne prazgodovine. Ne zaman, 
kajti uporabljali smo ga v časih, ko smo internet pla- 
čevali glede na telefonske impulze in za povezovanje 
poslušali hreščanje modemov. Ubornost klicne pove- 
zave je zahtevala špartanske vmesnike in optimizaci- 
jo na vsakem koraku. A čeprav imamo zdaj bogato 
okrancljane neposredne sporočilnike, kot sta Win- 
dows Messenger in Skype, čveke na Facebooku in 
hangoute v Googlu, kjer se lahko gremo prave vi- 
deokonference, ter kljub mobilni obsedenosti večino- 
ma komuniciramo tako kot nekoč - tekstovno. Tudi 
zdaj je pomembneje, da imaš s kom govoriti, kot to, 
kaj vse ti omogoča sodobna tehnika. Zategadelj ircar- 
ska omrežja še vedno obstajajo. Uporabniki se vedno 
znova vračajo tja po nasvete ali razdret kako žaltavo s 
starimi prijatelji, znanci ali naključneži. 

Omrežja, pravim, ne omrežje, kajti IRC ni globalno 
enotna reč. Na spletni strani Irc.netsplit.de jih je nave- 
denih več kot šeststo, količina hkratnih uporabnikov 
pa ostaja med 400.000 in 600.000, odvisno od ure in 
dneva. Najbolj poseljena so Ouakenet, Efnet, Under- 
net in Irenet. 

Slovenci smo vedno v glavnem ždeli na slednjem, ki 
je veljal tudi za najbolj anarhističega. Nekdaj smo bili 
ena največjih čvekalnih nacij, saj so trije slovenski st- 
režniki na višku ircarske vročice gostili skoraj deset 
tisoč klepetulj naenkrat. Danes jih je na enem samem 
(Irc.arnes.si) še kakih tristo ali štiristo, od tega je po- 
lovica robotov. Strmi upad gre pripisati najprej MSNju 
in kasneje Facebooku. 


šolovaj 2012 


<dokomo> «File Server Online» Why Voyager Sucks: at le 
billion shuttles destroyed, time traveling exists in 
can destroy the borg singlehandedly with her pisst» 
<DaRaT DuA|Bot> (Fserve) Trigger:(/ctep DaRaT DuA|BOt 
5986 files) Record CPS:(926.96 Kb/s by Logrus) Users 
Oueues:(13/24 [4.57 Gb]) «TCLFileServer» 
<DaRaT DuAJBot> Uptime:(2 days, 6 hours, 5 mins and 59 
Note:(Alias, Andromeda, Enterprise, Stargate, Smallu 
2x21-22 Online ???) Accessed:(23116 times) 
<Nemies[serv]> xx For a listing type: "/msg Nemies[ser 
<Nemies[serv]> xx Latest Enterprise/Smallville (Don't 
<DarkHCL[serv]> xx For a listing type: '"/msg DarkHCL[s 
<DarkHCL[serv]> xx TU series latest episodes - Do do m 
<Trekseru> [Fserve Active] - Irigger:[/etep Trekserv B 
Sends:[27/2] - Oueues:[4/58] - Record CPS:[15.1kB/s bi 
- Files Sent:[279] - Accesses:[1497] - Upload Speed: 
latest Enterprise episodes here. Also includes some 
SysReset 2.53 


Protokol DCC je omogočal, da si se na ircu oskrbel 
s piratsko robo. Tako sem recimo prišel do svojih 
prvih sezon Zvezdnih stez :). 


Vsak je lahko moj prijatelj 


To je škoda, kajti družabna omrežja te zvečine zapre- 
jo v krog 'prijateljev', dočim si lahko na IRCu klepetal 
s popolnimi neznanci in tako sklepal nove vezi. Čve- 
kalni sistem je namreč zasnovan na kanalih, kamor 
prihajajo ljudje s podobnimi interesi, in so označeni z 
lojtro - islovenia, Ygay.si in tako dalje. Istočasno pa 
omogoča zasebne pogovore z dvoklikom na osebkov 
vzdevek. Morda je ta sistem s svojimi krogi še najbo- 
lje povzel Google, dočim je Twitter živ dokaz, kako 
odmeven si lahko s kratkimi sporočilci in je kot tak 
duhovni naslednik IRCa. 

Za razliko od čivkov, kjer si lahko vzameš čas za na- 
slednjo modrost in ne bo ušla nikomur, ircanje poteka 

cki. Kdor se je izkazal za vrednega, je 
itak zasebno izvedel, ali ima šanse namočiti. Tudi sle- 
čene slikice so rade potovale sem in tja. Tega ni bilo 
malo, tako kot ne humornih izmenjav. Dotične bi 
dandanašnji zagotovo pristale na 9gagu, svojčas pa 
smo imeli Bash.org in slovensko različico Pisoar.org. 
Obe strani še vedno delujeta in ob prenekaterem is- 
krivem trenutku na njiju se boste od srca nasmejali. 
Zlasti v spomin, kako je bilo fajn. 


Kaj bomo s tem v letu 12? 


Že res, da je IRC zastarel sistem, ki je obstal nekje na 
koncu prejšnjega tisočletja. Vendar to ne pomeni, da 
je njegova uporabnost ničelna. Čezenj si je še vedno 
moč izmenjevati datoteke, strogo tekstovni pogovor 
porablja zanemarljivo količino podatkov in doseglji- 
vost strežnikov, ki jih od začetka upravljajo prosto- 
voljci, ni za odmet. Ravno volonterstvo je tisto, kar 
omrežja drži pokonci. Če bi bila reč usmerjena prido- 
bitno, bi šla že davno pod rušo. Nadalje ircarski pro- 
grami obstajajo za praktično vsak sistem, tudi za tele- 
fone in tablice. Je najbolj enostavna konferenčna zve- 
za med uporabniki, razpršenimi po vsem svetu. 

Masovni eksodus na družabna omrežja je imel poziti- 
vno stran. Hkrati so odšli virusi in spammerji, zato je 
vzdušje dokaj spokojno. To sicer pomeni, da gor ni 
punc, torej poglavitnega razloga, da bi se znova pri- 
klopil. Še vedno pa obstaja strah, da te začopati pilot, 
podmorničar in vikinški snajper IVAN O. Kaj bi se 
delal lepega, tudi sam se še vedno pojavljam tam in 
rečem besedo ali dve s staro gardo. Morda bi nam 
lahko prišel reči živijo še kdo. V spomin na stare čase 
ali zato, da vidi, kako fino smo se imeli nekoč. 


KONZOLEC 


noletni izdajni cikel je pri mnogih osovražen, a do- 
stikrat gre za tiste špile, ki jih potem nažigamo vse 
leto, ker so povezani z resničnostjo. Taki so nogo- 
met, košarka in, jasno, formula ena. Če ne gre za 
nepopiljeno mineštro brez ambicij, za denar dobimo veli- 
ko igranja, ki je tolikanj bolj učinkovito, ker vsaj delno 
teče vzporedno s pravim športom. 
Codemasters so ga sicer že v štartu posračkali, saj njiho- 
va FI izhaja septembra, ko je mimo več kot pol sezone. 
Zdaj smo med trinajsto dirko v Italiji in štirinajsto v Sin- 
gapurju; navzlic podaljšanemu seznamu jih je skupno 
dvajset. Krepko moraš torej pospešiti, da ujameš kole- 
dar, in po zlu gre možnost sinhronizacije z dejanskim od- 
vijanjem, kar bi bilo v digitalnem izdelku revolucionarna 
poteza. Teh na žalost v F1 2012 ni. 
Kljub temu gre za solidno nadgrajeno, naphano dirkači- 
no, ki skrbi tako za naprednejše voznike kot za začetnike 
in fotrčke. Take, ki bi ga radi v okviru popolne uradne li- 
cence v vlogi Hamiltona, Vettela, Alonsa in ostalih dokaj 
brezbrižno tiščali po vseh oficielnih stezah, od Japonske 
prek Bahraina in Silverstona do Brazilije ter Združenih 
držav, kjer bodo Teksačani v času izida igre 21. septem- 
bra še polagali asfalt. 


Kakor imajo nekateri Codemasterje v zobeh, je nekaj go- 
tovo. Odlično so ujeli surovo vznemirjenje pri pičenju tri- 
sto na uro z 2,4-litrskimi osemvaljniki, ki presežejo se- 
demsto konjskih moči, se zavrtijo z 18.000-krat na mi- 
nuto in požlampajo 75 litrov na sto kilometrov, da Ala 
Gora štiha pri srcu. Bolidi Fl so resnične štirikolesne 
beštije, ki za volanom zahtevajo moža in pol. 

Tega po televiziji iz oddaljenih kamer ne občutiš, nekaj 
žmohta si deležen šele v sliki iznad kokpita. V igri na ve- 
likem zaslonu, obkrožen z zvočniki in po možnosti z vola- 
nom v roki (podpora je široka, od Logitecha prek Thrust- 
mastra do Fanateca - G27 se je obnesel izvrstno), je vtis 
konkretno drugačen. Dirkalnik leti kot sneta sekira, 
ušesa trga piš vetra in vse se trese kot jugo pri sto deset 
navzdol po vrhniškem klancu. Res škoda, da niso vdela- 
li težko pričakovanega pogleda iz čelade! 

Groba sila, ki vlada v enosedežnikih iz ogljikovih vlaken 
z odprtimi kabinami in volani za 30.000 evrov, je kljub 
sličnemu občutku hitrosti bolje zajeta kot lani in predlani. 
F1 2010 in 2011 sta sta bili gladki, domala gosposki. 
2012 je zaradi prenovljene fizike amortizerjev in gum 
pristnejša, vznemirljivejša, bolj neposredna. Resnično ti 
omogoča, da stezo napadaš. Ko po ravninskem drvenju 
besno zaviraš - v Fl najprej upočasnjuješ ostro in nato 
doziraš finese - ter na robu zmogljivosti zaviješ v šikano, 
je avto le na videz stabilen, saj zna najmanjša neprevid- 
nost botrovati izletu z asfalta. Neizprosnost Fl, kjer je 
treba v delcih sekunde sprejemati prave odločitve, je od- 
lično zajeta, zlasti ko uporabiš DRS (omejen dvig zadnje- 
ga krilca) in KERS (elektromotor, ki za nekaj časa pri- 
speva dodatno moč). V tem preprostem dejstvu je zajet 
velik delež nove vrednosti za denar. 

Seveda ne vem, kako je v resnici voziti takega monstru- 
ma, tako kot nihče od vas ne, ampak izkustvo se mi zdi 
preklemano pristno in dovolj zahtevno za veliko večino. 
Sploh če izključim pomagala, kot so ABS, samodejni 
žlajf in barvito-trirazsežna vozniška črta. Na drugi strani 
si lahko neizkušen z njimi veliko pomaga, čeprav šofer- 
stvo ni nikdar tako preprosto, da bi samo pritiskal gas in 
obračal volan. 

Preveč divji štarti niso priporočljivi, 
saj v gneči hitro stakneš poškodbo, 
do boksa pa je dolga. Raje vozi dobro 
in potrpežljivo načrtuj napade. 


Prah Mana 


24 SNETKOVSK: 


Ta 
22 KARTHIKEY 


tvo 

Kot začetnik se v Torru Rossu'na repu kolone bližam zavoju. Fizikalni:model še ni tako napre- 
den, da bi pri stiku koles sprožil prevračanja, kot se je zgodilo zadnjič v Spa Francorchampsu. he 


L15 

Postanki v boksih so hitri, saj posadka natoči, zamenja,-otre nar Uvozi in izvozi so 


samodejni, tudi zato, da na liniji ne bi nudili priložnosti kretenom'ki mislijo, da so navringišpilu. 
po s 4 p4 RY 


V dežju je pravi žur. Malo preveč plina ob vernih nastavitvah in že se sučeš kot vrtavka. Medtem 
po vii polzijo potočki vode in vidljivost postaja toliko slabša, kolikor močnejši je nali 70! 71 

Medmet visokih obratov 


Drugi plus je spremenljivo vreme na posamičnih de- 
lih steze. Sedaj ni nujno, da škrofi po vsem dirkališču, 
marveč je lahko prvi kilometer suh in v naslednjem 
ščije. To se ne dogaja kar naprej, a ko se, zna ključno 
vplivati na razmere in taktiko pri menjavi gum. Zdrs- 
ljivost formul na vodi je še prepričljivejša in pregled- 
nost, ko voziš v gneči in te spredaj vozeči dobesedno 
zalivajo, še slabša. Oni od zadaj pa se ti ne bodo več 
tako hitro zakantali v rit, saj te umetna pamet bolje 
'vidi'. Po tednih drgnjenja bo skupnost v njej gotovo 
odkrila izkoristljive luknje, a na progi sem se počutil 
varnejšega. In hkrati kot del resnične dirke, saj je 
med računalniškimi vozniki prihajalo do prehitevanj 
in nesreč, da so se dvignile zastavice in je moral na 
progo zapeljati varnostni avto. 

Vreme je prisotno tudi v večigralstvu, ki ostaja doma- 
la enako, z internetnimi ali LAN-dirkami za do šest- 
najst sodelujočih. Prav tako sta znova prisotna multi 
na razdeljenem zaslonu in lokalna co-op vožnja s še 
enim človekom v okviru ene sezone. A bistvene no- 
vosti so v puščavništvu. V prvem planu je trenažna 
seansa na progi Yas Marina, ki te v seriji preizkusov 
in videov nauči pravilne vožnje tako po suhem kot v 
dežju. Mojstrom bo za to dol viselo, vendar je korak 
hvalevreden, kajti vsi smo morali nekje začeti. 
Osebno sta me še bolj navdušili drugi novotariji. Prva 
je niz pol ducata zapored odklenljivih izzivov, kjer se 
v vnaprej določenih pogojih pomeriš z različnimi 
prvaki. Prehiteti moraš Raikkčnena, odbiti Hamilto- 
nove napade in premagati vseh šest na eni dirki. 
Vsak izziv ima tri spretno načrtovane zahtevnosti in s 
tem povezana odličja, pri čemer ni trivialna niti naj- 
Druga kul noviteta je skrajšana sezona. V normalni 
vnovič voziš pet polnih koledarjev, pri čemer začneš 
pri luzerjih z dna lestvice in se prebijaš proti boljšim 
ekipam. To je za nekatere prevelik zalogaj in bodo 
veseli skrajšane inačice, ki jo tvori deset dirk z vna- 
prej določenim vremenom. Spretnosti je moč nadalje 
samotarsko piliti še v izklesanih scenarijih (time at- 
tack) in dirkah proti duhcem (time trial) - posnetkom 
sebe, prijateljev ali najboljših s spletnih lestvic. 


Medmet prihoda v cilj 


F1 2012 bi bila lahko sicer še malo boljša tako na iz- 
vedenskem kot začetniškem koncu. Slednjim bi pa- 
sal modus za največje šeprtljavce, prvim še vernejši 
vozni model, saj ipak ne gre za absolutno hardco- 
raško simulacijo, telemetrija in natančnejša mehan- 
karija. Ta je taka kot lanska, čeprav je res, da dotična 
ni imela bistvenih pomanjkljivosti. Nastaviš lahko 
obese, prestavna razmerja, krilca, mešanico goriva in 
podobne klasičnosti, ki imajo lahko, ko se lotiš pilje- 
nja časov, konkretne posledice, nestrpni pa izberejo 
hitre prednastavljene konfiguracije. Še kaka noviteta 
več ne bi škodila - poškodbeni model je tam-tam s 
prejšnjeletnim, nastavljanje dolžine tekem po odstot- 
kih namesto krogih je butasto in spet pogrešam pravi 
TV-šov z intervjuji in interaktivnimi praznovanji 
zmag, kjer bi se cedili šampanjci ter hostese. 

A formula ena je zadnja leta po zaslugi prijemov Fie 
in po zatonu nepremagljivcev v slogu Schumacherja 
spet zanimiva. Fl 2012 pa je razumno zvest in svež 
približek tega, kako je videti in slišati vožnja njenih 
cestnih pošasti. 


Snetija najame Team veseli ventilč- 
6: D s amoonoei rjn ki. Razmere na stezi postanejo pestre. 


PS3 / X360 / PC Codemasters 

Prejmi vsakega 
15. v mesecu 
še toplega Jokerja 
v domač nabiralnik in 
prihrani 20 odstotkov! 

USB-ključ 8 GB 


simulacija košarke 
NBA 2K11 
kompilacija dveh odličnih 

vojnozvezdnih legoidnih arkadic 

Lego Star Wars Complete Saga 


vzdušna letalska arkada 
Blazing Angels 


avtomobilsko divjanje 
Need for Speed: ProStreet 


zgodovinska strategija 
z vključenim barbarskim 
dodatkom 
Rome Total War Gold Edition 


Virtua Tennis 4 
za xbox 360, ki podpira tudi kinect 


zbirateljska izdaja vzdušne 
vojnozvezdne sekljačine 
Star Wars: The Force 
Unleashed - Ultimate 
Sith Edition 


del Harryjevih 
lego pustolovščin 
Lego Harry Potter 


knjiga 100 čudes sveta 
le m Years 1-4 


Naročilnico in vse podrobne informacije najdeš na www.joker.si. 
EU Tokrat bomo med novimi naročniki izžrebali tri srečneže, 


ki bodo prejeli Cockta paket, ki vsebuje pijačo naše in vaše 
mladosti, očala, majico in glasbeni CD Cockta! 


Martin Kocjanči 

dios, ki so se proslavili s kaotičnim 2D-šuterjem 

Soldner-X. Skupni imenovalec obeh je staro- 
šolskost, a na Mavrični luni se boš šel tipično japon- 
sko igranje vlog v risankasti, deformirani grafiki. 
Zgodba, od katere ni kaj dosti, pripoveduje o vitezu 
Baldrenu, ki ga je tekmec pahnil na Mesec. Toda sku- 
paj z junačkom je skozi portale navalil kup pošasti, 
tako da pot domov ne bo lahka. Niti kratka, saj ima 
na prvi pogled pisano otroška frpjka epsko dolžino, ki 
preseže petdeset ur. V izometričnem pogledu od zgo- 
raj ob spremljavi simpatične glasbe raziskuješ otoč- 
ke, gozdove, morja, gore, ognjene pustinje, ledene 
pokrajine in številne temnice fantazijskega Zemljine- 
ga satelita. Kul je, da je položaj moč shraniti kjerkoli. 
Nekatere beštije tavajo po nadsvetu in jih vidiš, drugi 


H ecen preskok so naredili nemški SideOuest Stu- 


Nekaj taktike dodajo žaklji, ki jih odvržejo neka- 
tere beštije in vsebujejo razne dobrote. Če jih ne 
pohopsaš takoj, ti namreč nudijo kritje. 


D Ponoči so štacune v živahnih zaselkih zaprte, ta- 
ko da si se primoran utaboriti. Simpatično je, da se 
menjava opreme pozna na zunanjosti lika. 


boji so naključni. Slednje lahko preskočiš, kar je pre- 
senetljivo moderno. Vendar na dolgi rok ne koristi, saj 
tlaka - enolično, rutinsko obračunavanje z nasprotni- 
ki - slejkoprej postane nuja. 

Ko se zapleteš v pretep v stilu poteznih taktičnih frpjk, 
kot sta Final Fantasy Tactics in Disgaea, premikaš 
enote po poljih na borilnem zaslonu. A ne pričakuj 
globine teh velikanov, saj so spopadi hitrejši in kratko- 
trajni, postavitev v prostoru pa nima velike vloge. Na 
razpolago imaš tipski nabor ukazov od premika prek 
napada do specialk. Teh je lepo število in se razliku- 
jejo po prostorski uporabnosti in bonusih. Tako deni- 
mo usekaš tri polja pred sabo in podležem onemo- 
gočiš premikanje ali pa lokostreljaš na drugo stran bo- 
jišča in sitnobe upočasniš. Upoštevati pa je treba tudi 
orožni krog - meč zlomi lok, lok nadvlada kopje ... 

Po klavrnih začetnih petih urah se igra počasi začne 
odpirati. Na poti se ustavljaš v številnih mestih, kjer 
se zdraviš, si višaš statistike, kupuješ, prodajaš in 


Če želiš, da so temnice osvetljene, moraš skrbeti 
za poln inventar bakel. Obenem je treba vselej mis- 
liti na hrano, saj začno heroji brez krme stradati. 


pimpaš opremo ter humorno kramljaš s prebivalst- 
vom. Pridruži se ti peščica likov različnih poklicev, pri 
čemer v bitki hkrati sodelujejo trije. A neprenehoma 
gresta v nos manko domiselnosti pri sovragih in šefih 
(čebele, kostkoti, zombiji, robotki - standard, pač) in 
polžja počasnost dobivanja novih prijemov. Oboje ne 
bo težava za žanrske navdušence, ki hočejo klasiko, 
toda pogleda izven ustaljenih okvirjev tu ne gre iskati. 
Nemara so glavni in stranski kvesti ravno zato tako 
tipski. Prinesi mi to in ono, znebi se okostnjaka, ki 
straši po moji (kolosalni, majkuti) kleti ... Ako te tla- 
čanjenje vzburja, se znaš zabavati na višji težavnosti, 
kjer grind doseže epske proporce, manj potrpežljivi 
pa si lahko igranje olajšajo z mikronakupi. 

Če bi bila bojevalna in štorijalna izkušnja bolj globo- 
ka, bi Rainbow Moon priporočil. A tedaj bi igra ne sta- 
la le 12 evrov v Playstation Storu (na ploščku je ni). 
Tako dobiš, kar plačaš. Kavboje 

EastAsia Soft e PS3 e 12 EUR 


Igre za: računalnik: igralne konzole- prenosne konzole igralni pripomočki in ostale dobrote 


The Sims 3: Supernatural 14,00 € Madden 13 (p53,x360) 54,00 € FragFX Shark (pc, mac, ps3) 75,00 € 
The Sims 3: Diesel Stuff Pack 45,00 € Crysis 2 (ps3, x360) 31,50€ Dual SFX Evolution Wireless (pc, ps3) 66,00 € 
Darksiders ll 41,00€ Kilizone 3 (ps3) 25,00 € Trigger" Stereo Headset (x360) 44,00 € 
Dark Souls: Prepare to Die Ed. 36,00€ Bulletstorm (ps3) 14,00€ MadCatz 4-Port USB Slim Stand (ps3) 13,00 € 
Sleeping Dogs 36,00€ Brink (x360) 10,00€ Saitek P580 igralni plošček (pc) 14,00€ 
Star Wars The Old Republic MMO 18,00 € Ice Age 4 (wii) 40,00 € HDMI Cable Bulk 5,00 € 


» dostavlja brezplačno pri nakupih nad 30€ 

» naročila do 16:00 ure odpošlje še isti dan 

» tudi na Facebooku, kjer vsak teden nagradni kviz z eno, 
» dli več igrami za nagrado 


vs i form nti 

akljasto zmene Sackboy je priskakljalo na vito v 
1: del serije, drugega za prenosni sistem. Za 

razliko od predhodnika za PSP, ki je bil okrnjen 
tako tehnološko kot umetniško, je izvedba zdaj na ta- 
ko visoki ravni kot na PS3. 
V osnovi je igra od strani gledana platformska skakal- 
ka z lahkotnimi miselnimi elementi. Osemurna pot te 
vodi skozi več kot petinštirideset soban v petih temat- 
skih sklopih lutkaste dežele Carnivalie. V pomoč so ti 
dobrosrčni vodnik in pripomočki, kjer prednjačita iz- 
streljevalnik vodljivih granat in vitel. Tako prisrčna 
zgodba kot nivoji so novi, saj ne gre za predelavo biv- 
ših Planetov, in dizajn je znova pretežno hvalevreden. 


Marionetka je ena izmed petih pomagačev. Na 
ključnih mestih ti z besedami v balončkih razloži za- 
konitosti sveta ali kako posebno funkcijo. 


Ko opraviš s štorijico, sledi naskok na odklenjene do- 
datne nivoje in mnoge arkadne igrice v slogu imitaci- 
je vesoljske streljanke, ki so spodobno narejene. Ter 
na doma narejene nivoje, ki jih bo kaj kmalu še pre- 
več. Tudi LBP za vito namreč vsebuje zmogljiv ureje- 
valnik, s katerim so avtorji dejansko ustvarili špil in 
omogoča spletno deljenje izdelanega. Glede na one- 
ga v LBP2 za PS3 je še nadgrajen - žal nivoji med sa- 
bo niso združljivi, je pa podprto deljenje kupljenih 
oblekic. Material za editor, od gradbenih elementov 
do nalepk in kostimčkov za vrečaste like, nabereš v 
zgodbovnem delu. Vključeno je še sodelovalno večig- 
ralstvo za do štiri osebke po internetu, ki pa morajo 
biti nenehno vsi na zaslonu, drugače tisti, ki zaostane- 
jo, pomrejo. Takisto ni lokalne, adhoc podpore. 

Tudi drugače igralna mehanika ni povsem idealna. 
Skoki ostajajo ravno toliko nenatančni, da znajo dela- 
ti neljube težave, in preveč je stresnih situacij, kajti 
število življenj ob nadaljevalnih točkah je omejeno. 
Nadalje so problemi z menjavanjem med ravnmi, ki 
so sedaj ponovno tri. To moraš marsikdaj storiti med 
skokom, kje, pa ugotoviš s poskušanjem in umira- 
njem, zlasti pri balončkih z nagradami. In zoprni so 
dolgi nalagalni časi. 


Ko si prisesan z vitlom, moraš za doseg balončkov 
vito izmenično nagibati v levo in desno. S pomika- 
njem analogne gobice gor in dol nastavljaš višino. 


šolovaj 2012 


Vendarle gre za lep, pretežno dodelan in velik naslov, 
ki za nameček premišljeno izkorišča vitine nadzorne 
zmožnosti. S tapkanjem po sprednji strani v globino 
pošlješ določene predmete, druge pa v ospredje s 
tapkanjem po zadnji plati. Z drsenjem po zadnji ploš- 
čici nadzoruješ čebelico in ko visiš z vitla, z nagiba- 
njem konzole nabiraš gibalno količino. V urejevalniku 
z dvema prstoma povečuješ pogled in spreminjaš ve- 
likost predmetov, kar poenostavi grajenje. 

Če si na playstationu 3 rad ustvarjal, boš v editorju hit- 
ro domač. Za manj kreativne pa je dobrega skakanja 
več kot dovolj. 80 Raveer 

Sony e vita 


plavijo čustva. Pretresljivi trenutki ne bi bili tako 

učinkoviti, če jih ne bi krepile krasne melodije 
Nobua Uematsa, od bojevalnih do melodramatičnih. 
Razen Halov in ritemskih akcijad ni drugih iger, kjer bi 
bila glasba tako intimno povezana z dogajanjem. 
Zato ni presenetljivo, da je nastal Theatrhythm, po- 
poln fanovski servis za norce na muzikalično plat Fi- 
nal Fantasyjev. S tapkanjem po zaslonu ne počneš 
drugega, kot da poustvarjaš melodije iz epizod | do 
XIII. Z dotikanjem in potegovanjem moraš zadevati 
točke in puščice, ki polzijo čez zaslon. Na ta način so- 
deluješ v bitkah, rajžanju čez planjave in animacijah. 
Prizori v pogledu od strani tečejo pod simboli. Višja 
kot je težavnost oziroma dlje kot si v kampanji, vpeti 
v ohlapen zgodbovni okvir, več je vzorcev, hitreje pri- 
hajajo in bolj kompleksni so. Zapestje si najbolj iz- 
mučiš v ločenem izzivalnem načinu. 


K: zaslišim glasbo iz Final Fantasyjev, me pre- 


V imitaciji borilnega sistema iz Final Fantasyjev je 
tvoja druščina na eni strani in neprijatelji na drugi. 
Uspeh je odvisen zlasti od tapkanja simbolov. 


Res je, da česa več od tapkanja ne počneš. Deformira- 
ni liki, zbobnani iz raznih FFjev, napredujejo po stop- 
njah, dobivaš predmete in podobno, vendar je ta 
frpjska plat šminka. Glavno je ritemsko zadevanje 
točk na zaslonu, ki čez čas kljub razumno razgibanim 
vzorcem preti, da se ga naveličaš. A to se ne bo pripe- 
tilo, če finalfantasysko glasbo nosiš v srcu. Kot tak se 
ne boš sekiral, ko boš videl, da si z nakupom resda ce- 
nejšega špila (od oka 30 evrov) nisi prisvojil vse lepe 
muzike, temveč da je marsikaka godba, tudi bolj zna- 
na, za dokup za evro po komadu. Pozdravil boš takisto 
možnost lokalnega co-opa za do štiri igralce v 'kao- 
tičnem templju', kjer se pravila rahlo predrugačijo, in 
zapazil, da je včasih ipak treba poskrbeti za boljšo se- 
stavo druščine. Ob enajstih zvečer se boš s slušalkami 
na glavi utapljal v emocijah, ko bo Yuna izvajala vodni 
ples in bodo eidoloni cvrli pošastke. 75 Sneti 
Sguare Enix e 3DS 


Navadil sem se, da dnevne novice in 
e-pošto spremljam prek svojega mobitela. 
Preden grem v tujino, si za 30 EUR 
dokupim podatkovni paket Tujina 
Internet M, s katerim pridobim 30 MB 
prenosa podatkov za brezskrbno brska- 
nje po spletu. 


V tujini uporabljam storitev Komunikator. 
Poiščem brezžično omrežje WLAN in 
kličem po enakih cenah kot doma. Tudi 
klice sprejemam brezplačno. Prijatelja 
sem s tem tako navdušil, da je šel takoj 
v Telekomov center in si vključil Komuni- 
kator. Jaz ga uporabljam na svojem 
mobitelu, on pa na prenosniku. Zakaj 
nebi prihranili, če lahko? 


Ali veste, da je brskanje po mobilni 
različici spletnega mesta Mobitel 
m.mobitel.si za uporabnike storitev 
Mobitel brezplačno? Prilagojena je za 
mobitele z zaslonom na dotik, zato lahko 
z nekaj kliki hitro preverim novosti in 
ugodnosti storitev Mobitel. 


Vse podatke, ki jih imam na svojem mobi- 
telu, sem varno in brezplačno shranil z 
računalnikom prek storitve M:Rokovnik. 
Tako nikoli več ne morem izgubiti 
pomembnih telefonskih številk, ki jih 
imam v imeniku, tudi če svoj mobitel 
izgubim ali zamenjam z novim. Pošljem 
MROKOVNIK na 1919 ali grem na splet 
https://moj.telekom.si 


Kadar želim več ljudi hkrati obvestiti 
prek SMS-ov, na računalniku uporabim 
M:Namiznik, ki mi omogoča pošiljanje 
SMS-ov na več naslovov hkrati. Poleg 
tega so lahko ti daljši kot sicer in še 
računalniško tipkovnico izkoristim za 
hitro tipkanje. 


Za več informacij o storitvah Mobitel obiščite 
Telekomov center, www.mobitel.si ali 
pokličite brezplačni številki 041 700 700 
(za Mobitelove uporabnike) 

ali 080 8000. 


azvijalska hiša Kairosoft je v zadnjih dveh 
letih postala znano ime na mobilnih plat- 
formah. Kljub arabskemu zvenu ne izvira 
iz Egipta, ampak se za domiselnim ime- 
nom skriva skupinica iz enega od tokijs- 
kih predmestij. Specializirali so se za izdajanje špilč- 
kov za mobilnike, ki jih za japonski trg klepajo že od 
sredine devetdesetih. In podobno kot je DS z zami- 
kom dobil mnoge uspešnice z GBAja, recimo Phoe- 
nixa Wrighta in Profesorja Laytona, Kairosoft zahod- 
njaške telefončke zdaj polni s svojim uspešnim mo- 
delom luštnih, dostopnih upravljalskih strategij. 
Za preboj iz pismenk je bila odločilna prva velika us- 
pešnica, Game Dev Story (Joker 212, 80), ki je uda- 
rila konec leta 2010. Že ideja je bila slastno sveža, saj 
si vodil studio, ki razvija špile za računalnike in kon- 
zole. Imel si proste roke tako pri najemanju kadra kot 
pri zvrsti, naslovu in mnogih elementih igre, od stop- 
nje zahtevnosti do ciljne publike. Zaradi tematike in 
novega pristopa je Game Dev užil veliko pozornosti, 
Kairosoft pa je razgreto železo takoj spet poveznil na 
nakovalo. Odtlej z nekajmesečnim tempom izdaja 
nove pikslaste menedžerščine tako za iOS kot za An- 
droid. Naštepali so jih krepko nad ducat in nič ne 
kaže, da bi vir presahnil. Ker so ti špilčki razred zase 
in jim je ob hitrem razvojnem ciklu v običajnem drka- 
možu težko slediti, je prav, da jih predstavimo v sa- 
mostojnem članku. 


Od kamna do piramide 


Svoje špilovje so utirili v dva modela. V enem proiz- 
vajaš dobrine in jih pošiljaš v svet, ki jih glede na 
ustreznost nagradi z uspehom in zelenci. V Game Dev 
Story postaneš avtor igre, v Grand Prix Story svojo 
dirkaško skupino prijavljaš na dirke, dočim si v Poc- 
ket League nogometni selektor in trener, tvoj cilj pa 
prestižna prvenstva. 

Druga ločina je simcityjevske, stavbarske narave. Tu 
izgrajuješ hotelske, mestne ali nakupovalne kom- 
plekse, kamor na raznolike načine vabiš zapravljive 
stranke. Prva od takih iger je bila Hot Springs Story, 
kjer si prevzel vajeti japonskih toplic. Tu je bistvena 
modrost pri izrabi prostora in kombiniranju skladnih 
elementov. Sobe so recimo bolj priljubljene, če imajo 
v bližini zelenje, dočim jim hrup igralnih avtomatov 
škodi. V enačbo vštej omejen prostor, pa dobiš ure in 
ure mozganja, kako ga kar najbolje izkoristiti. 

Mega Mall Story je koncept povzel v obliki nakupo- 
valnega centra, kjer koridorje napolniš s trgovinami, 
sekreti, okrepčevalnicami in ostalim servisom za 
kupce. Ti ob dobro načrtovanem ambientu seveda 
vse širše odpirajo denarnice. Pocket Clothier seže še 
globlje in ti da v upravljanje butik z oblačili, kar je ve- 
liko bolj razgibano, kot se sliši. Ko postanejo zidovi 
pretesni, pa vesoljščina Epic Astro Story uvede cel 
planet, kamor vabiš turiste. V tej podskupini iger se 
zadnje čase pojavlja ločina raziskovanja novih po- 
dročij, kamor pošiljaš odprave na tepež s pošastki. Tu 
sta najbolj srborita Dungeon Story in Kairobotica. 


RE ja m S JIM 
zgodbo:"O pekarni. Sušiju."Križarjenju. 
ikš ne p ravljice so to i pikslastimi zeni- 

O le dolge ure"in baterija je prazna. 

Družinske poteze 


Kairosoftove igre imajo dosti skupnega. Najbolj 
očiten je srčkan, pikslast videz s praviloma izome- 
tričnim pogledom na dogajanje. Poglavitna valuta je 
denar, vzporedna pa recimo zadovoljstvo gostov, toč- 
ke vpliva ali razvojne pike, ki jih porabiš za odklepa- 
nje novih elementov. 

Pod prikupnim videzom bije trenirano srce krepkih 
poslovnih modelov, ki glede na tvojo dejavnost vleče- 
jo niti in premetavajo statistike. V nekaterih se nepo- 
sredno ukvarjaš z zaposlenimi in jim s treningi po 
frpjsko jačaš kreposti. Spet drugje s predmeti bogatiš 
posamezne zgradbe, sobe in štacune, da postanejo 
privlačnejše in bolj rentabilne. Ali pa vlagaš v marke- 
ting in prometno infrastrukturo. Ne glede na to, česa 
se lotevaš, ima vse posreden ali neposreden vpliv na 
debelino tvoje mošnje. 

Širine je ob dostojni globini mnogo, zato ima vsaka 
kairovka vgrajena navodilca za uporabo. Večina jih je 
tudi sicer načrtovana tako, da te skozse vodijo posto- 
poma, z učnimi okenci in osebno pomočnico. Kmalu 
ugotoviš, da je to sicer koristno pri prvem spoznava- 
nju z igro, dočim je za obvladanje vseh skrivnosti nuj- 
no pokukati na splet. 

Praktično vse kairovke ustvarijo fin občutek ob hitrem 
začetku in zložnem napredovanju, kar se zanesljivo 
razvije v resno digitalno drogo. Na ta način iz vsakega 
špila za nekaj evrov potegneš mnogo ur privlačne, 
težko odložljive zabave. 


Imitatatorke 


Ko je Kairosoft segel po zvezdah, so se zganili še dru- 
gi razvijalci, ki so v žepnem menedžmentu zavohali 
zaslužek. Neumoren je denimo kalifornijski studio 
TeamLava, ki po tekočem traku bljuva lastno sorto 
'storyjev', kot sta Restaurant Story in Nightclub Story. 
Kljub podobno zvenečim imenom pa se vulkanski pe- 
sek od vzornic bistveno razlikuje. Medtem ko Kairo- 
softov softver za nekaj kovancev kupiš v celoti, so La- 
vine špilike sicer zastonj, a za neškodljivo podobo sk- 
rivajo lačno žrelo modela 'free to play'. Zahtevajo 
stalno povezavo na splet in se odvijajo polžje, dokler 
ne odpreš denarnice in si s krediti ne kupiš pravice za 
dostojnejše igranje. Bolj kot za razmišljevalne gre to- 
rej za družabne špile, kjer se z dosežki in nakupi hva- 
lisaš na Fejsu. Ko furaš restavracijo, se paniran sir re- 
cimo cmari tri ure! Realne! In če nanj pozabiš, se do 
naslednjega jutra že usmradi. 

Sistem meri na nestrpno, zlasti žensko mladež, ki v 
prvih urah nenadzorovano kupuje bone za pravi de- 
nar, da igra steče, in se izživlja pri opremljanju. Stalno 
zasuvanje z napredovanji in gorami kupljive vsebine, 
naj gre za pasje igrače ali napredne koktejle, je sa- 
moumevno. Tak model na grd, a učinkovit način ma- 
mi denar iz žepov, ob čemer pa so same igre precej 
ničvredne. No, zaradi osladnega videza in neusmilje- 
nega razvojnega cikla gre avtorjem očitno dovolj do- 
bro, da so se resno namnožile. 

Zvezdica zaspanka 


Kairosofta posnemovalci še niso resneje načeli, zato 
na trg dokaj brezskrbno pošilja nove pikslaste zaloga- 
je - ki pa si postajajo preveč podobni. S takim tem- 
pom se znajo iztrošiti, saj se ponavljanje elementov in 
predvsem vlečenje istih pomanjkljivosti kar pozna. 
Nobena kairovka doslej recimo ne podpira ipadove 
višje ločljivosti, ki bi prišla še kako prav pri celostnem 
pogledu na dogajanje. Druge večne coklice so omeje- 
no ali celo odsotno obračanje elementov pri gradnji, 
oteženo rušenje, štorasto vlečenje cest, neintuitivno 
sprehajanje po menijih in lajnajoča glasba. 

Obenem so ti špili izključno enoigralski in ko se uja- 
meš v rutino, po nekaj urah postanejo enolični. Sploh 
zato, ker jih mnogo potrebuje določen zalet, ko mora 
pri razvoju samo minevati čas, preden lahko storiš kaj 
novega. V prihodnje se zna akcija bolj razgibati, saj 
Kairosoftovci planirajo večjo povezavo s spletom. V 
nadaljevanju Game Dev Storyja si boš s soigralci reci- 
mo lahko izmenjaval delavce. 


Novo porcijo, prosim! 
Hibam navzlic pa Kairosoft miga dovolj spretno, da 
ohranja zanimanje publike. Ker je njihova ponudba 
privlačna in poceni, se ni težko znova in znova pustiti 
posrkati v mamljivi ples pičic in statistik. Ideja ra- 
stočega mravljišča, ki ga nosiš v žepu, deluje odlično, 
igranje po grižljajih pa je zaradi sprotnega shranjeva- 
nja povsem neproblematično. Hkrati je vzdušje do- 
stopno in nagrajujoče, saj za vsakim vogalom tičijo 
denarne nagrade in spodbude. Le redke kairovke, re- 
cimo Pocket Academy, igralca pustijo tavati v temi in 
rdečih številkah. S tem Kairosoftova galaksija vseka- 
kor natrosi dovolj razlogov za obisk vsaj enega plane- 
tiča. Zakaj ne bi začeli kar pri Game Dev Story? 

Srčkanih odbitosti je v Kairosoftovih igrah ogromno. 
V Game Dev Story se ustvarjalni zanos recimo kaže 
tako, da se programer samodejno vžge. Stalnica so 
tudi oblački s kratkimi možganskimi sprdki. Škoda le, 
da so meniji tako tapetasto oglati. 

Cafeteria Nipponica je kafič, kjer pod- 
nevi natakarice brusijo pete ob mizah, 
ponoči pa kuhar razvija nove jedi. 
Nadvse fino je ustvarjati lastne recepte 
in zbirati sestavine na plenilskih po- 
hodih. Posebnost je vodenje več res- 
tavracij hkrati. 


Mega Mall Story je ena redkih iger, ki 
je ne spremljaš iz izometričnega po- 
gleda, temveč s strani. Nadstropja na- 
kupovalnega centra prepredaš s stop- 
nišči in dvigali, prirejaš razprodaje in 
si maneš roke, ko ljudje razgrabijo 
pregrešno drage štručke. 


Namakanje v toplicah ni samo za stare 
mame. Hot Springs Story te nauči, ka- 
ko doseči različne ciljne skupine in ka- 
ko kombinirati arhitekturne elemente. 
Sobe s tem postanejo bolj priljubljene 
in dražje, obiskovalcev pa imaš kmalu 
cele horde. 

Komur se zahoče frpjskih koreninic, 
jih dobi v Dungeon Villagu. Zamisel je 
zanimiva, saj županuješ vaški posto- 
janki, ki rabi kot oporišče za popotne 
junake. Te opremljaš z orožjem in jih 
pošiljaš tepst nevarne pošasti, ki se 
usipajo iz hoste. 


Total Yield Nat. Rank 


Oh! Edo Towns je še en špil z izrazito 
japonsko tematiko. V roke dobiš vajeti 
srednjeveškega mesta, kjer s kombini- 
ranjem bivališč, trgovin, gostilnic in 
njiv ustvarjaš prijazne razmere za živ- 
ljenje. Človečki so različnih poklicev in 
hotenj. 


V obedovalnici Sushi Spinnery se lo- 
tiš gradnje najbolj zapletenega tekoče- 
ga traku za serviranje sušija. Kot v Ca- 
feteriji si izmišljuješ svoje prigrizke, 
skrbiš za ambient in jedcem nasploh 
strežeš z vseh strani. Le pazljivo z na- 
pihovalko! 


Si za nekaj simčkanja v vesolju? Epic 
Astro Story te posadi na planet, ki ga z 
obdelovanjem vrtičkov in gradnjo zna- 
menitosti napraviš privlačnega za tur- 
iste. Območje vpliva širiš z razisko- 
vanjem temnic in pletenjem vezi s so- 
sednjimi svetovi. 


va molu? 


Pričela se je šola! Pocket Academy 
poskrbi, da se ščipanje po hodnikih, 
kajenje v vecejih, študentske izmen- 
jave in plonkanje odvijajo kar v tvojem 
žepu. Škoda le, da je igra načrtovana 
manj prijazno od ostalih kairovk in jo 
je težko zapopasti. 


V Pocket League Story znajo zelo 
uživati celo tisti, ki ne vedo, kaj je to 
prepovedan položaj. Ta nogometna 
menedžerščina ne komplicira s pravili, 
marveč te lahkotno vpelje v sestavl- 
janje ekipe, treninge, tekme in celo 
deljenje avtogramov. 

V Grand Prix Story je mogoče dobro 
izživeti dirkaško-konstruktorske ambi- 
cije. Tekmovalno moštvo sestavljajo 
vozniki in mehaniki, vozni park pa sča- 
soma zraste v raznoliko menažerijo, s 
katero se da taktizirati na pokalih in 
celo pridobivati izkušnje. 


Pocket Clothier odpre živahno poslo- 
valnico z oblačili. Hitro imaš polne 
roke dela, saj se je treba dogovarjati z 
dobavitelji, police polniti s sezonskim 
tekstilom in kupce oblačiti tako, da so 
v življenju uspešni. Novost so drsni 
izbirniki. 


World Cruise Story se igra podobno 
kot Hot Springs, le da tu kapitaniš ve- 
likansko križarko. Ko pluješ med pris- 
tanišči, se gostje stalno vkrcavajo in 
izkrcavajo, zato mora biti vse nared ob 
pravem času. Gradnja bazenov je kaj- 
pak samoumevna. 


HOWARD HUGHES: 


izmed oblakov v brezno norosti 


"Nisem paranoični zmešani milijonar. Sem milijarder, prekleto!" Tako se je s kanč- 
kom samoironije opisal ekscentrični bogataš Howard Hughes, ki je na začetku 20. 
stoletja gradil gromozanske avione, postavljal letalske rekorde, snemal visoko- 
proračunske filme in se onegavil z najbolj znanimi hollywoodskimi igralkami. Na 
žalost pa v njegovi betici ni vse štimalo in svet se mu je začel podirati. Šerlok se 
poda na bizarni polet skozi življenje enega največjih posebnežev našega časa. 

ughesova zgodba ni tipični mit ameri- 

škega sna, ko se nekdo od skromnih 

začetkov z iznajdljivostjo in talentom 

prebije med uspešne in bogate. Mali 

Howard se je namreč leta 1905 že ro- 
dil v premožno družino iz mesta Houston v zvezni 
državi Teksas. Njegov oče si je zajetne svežnje de- 
narja nakopičil z izumi, ki so pomagali pri lažjem 
vrtanju nafte. Sine je podedoval fotrov inženirski ta- 
lent in je že pri enajstih sestavil radijski oddajnik, le- 
to kasneje pa je po ulicah drvel z motoriziranim bici- 
klom, ki ga je spravil skupaj iz delov očetovega par- 
nega stroja. Pri štirinajstih se je začel učiti letenja in 
prav frčeče mašine so postale ena od njegovih veli- 
kih strasti. Aviatorstvo je sicer drag hobi, a družini 
Hughes, ki se je pečala z naftnimi posli, ni bila prav 
velika težava zmetati večje količine dolarskih zelen- 
cev, samo da je dal edinček mir in bil srečen. 


sz 


Ko ti pri 19 letih v roke 
pade bogastvo 


A na prvi pogled idilično otroštvo nadarjenega Ho- 
warda je imelo temne strani. Po bolezni, ki ga je 
začasno paralizirala, se je začel pretirano bati bacilov. 
Ljubeča mama si je sinka trudila zaščititi pred mikro- 
skopskimi nadlegami, a je predvsem v kasnejših letih 
pri Hughesu ravno bojazen pred nevidnimi prenašalci 
bolezni postala njegova največja psihološka težava. 
Še preden je prebredel najstniško obdobje, sta mu 
umrla oba starša. Tako je pri devetnajstih nasledil ve- 
lik del očetovega bogastva. Pred ambicioznim mlade- 
ničem sta ležala ves svet in življenje. 

Leta 1925 se je poročil z gospodično iz ugledne druži- 
ne Ello Rice in skupaj sta se odpravila v mesto pri- 
ložnosti - Los Angeles oziroma njegovo filmsko četrt 

Hollywood. "Postati nameravam najboljši igralec gol- 
fa na svetu, najuspešnejši filmski producent v Holly- 
woodu, največji pilot na svetu in najbogatejši človek 
na planetu," je nekoč izjavil Hughes. Cilje je v svojih 
najboljših letih v veliki meri izpolnil - no, morda z izje- 
mo golfa. 


Bogatunski 
hollywoodski izobčenec 


Hollywoodska srenja teksaškega prišleka sprva ni je- 
mala preveč resno, češ, mali je podedoval kupe de- 
narja, a nima pojma, kaj počne. Pa so se morali 
dvomljivci kmalu ugrizniti v jezik, saj sta Everybody's 
Acting in Two Arabian Knights, prva filma, ki ju je 
produciral, leta 1927 v blagajne kinematografov pri- 
nesla lepe denarce. Slednji je navdušil tudi kritike in 

prejel oskarja za najboljšo režijo komedije. Ker je imel 
na voljo praktično neomejena sredstva iz lastnega 
premoženja, je bil Hughes pred ostalimi producenti si- 
cer v prednosti. A vseeno. 

Leta 1930 je v kina poslal film Hell's Angels o pilotih 
iz prve svetovne vojne, v katerem je združil dve svoji 
veliki ljubezni - film in letalstvo. Kot režiser in produ- 
cent je za snemanje v treh letih zmetal takrat never- 
jetne štiri milijone dolarjev. Gigantski kinematograf- 
ski podvig so z življenjem plačali trije piloti. 


Hell's Angels so začeli snemati kot nemi film z nor- 
veško igralko Greto Nissen v glavni vlogi. A vmes 
se je začela doba zvočnega filma, zato so zaradi 
močnega naglasa Nissenovo zamenjali s takrat še 
neznano bodočo zvezdnico Jean Harlow. 


Dve leti kasneje je Hughes posnel še en film z znanim 
naslovom, Scarface, ki je bil osnova za istoimenski 
kultni film Briana De Palme in Ala Pacina iz leta 1983. 
Delo Howarda Hughesa v Hollywoodu pa še vedno 
navdušuje znane filmarje, kot je denimo Martin Scor- 
sese, ki je leta 2004 o čudaškem bogatašu posnel Le- 
talca (The Aviator). "Howard Hughes je bil vizionar, 
obseden s tem, da kot božanstvo leti nad vsemi osta- 
limi. Bogat je bil kot bajeslovni grški kralj Krez, a na 
koncu je to moral plačati. Zelo všeč mi je njegovo 
mnenje o tem, kaj je snemanje filmov. Na svoj način 
je postal holywoodski izobčenec," Scorsese opisuje 
Hughesovo filmarsko zanesenjaštvo in drznost. 


THE PICTURE 


TWAT COVLDNT BE STOPPED/ 


OT SRAJE, zdi 
Igralka Jane Russel je na stara leta priznala, da v 
filmu The Outlaw ni nosila Howardovega izuma - 
ožičenega modrca —- ker je bil preveč neudoben. 
Enak učinek bujnega oprsja je dosegla tako, da je 
lastni nedrček podložila z robčki. 


Hughesov najbolj znan režisersko-producentski pod- 
vig je bil ravno film s pomenljivim naslovom The Out- 
law (Izobčenec) iz leta 1943, ki so mu takrat zajebani 
cenzorji očitali pohujšljivost. Kot vsak polnokrvni 
moški je Hughes rad gledal lepe ženske. Za glavno 
igralko Jane Russell je razvil ožičen nedrček, da bi 
njeno oprsje še bolj izpostavil in iz gospodične naredil 
sekssimbol. S tem je na nek način postal dedek won- 
derbrajev in podobnega goljufivega perila. 


šolovaj 2012 


Pristanek med peso 


Ko že omenjam dekolteje filmskih igralk - Hughes jih 
je kot znani šarmer v svoji osvajalski karieri pregledal 
in prešlatal kar lepo število. Spentljal se je s hollyood- 
skimi ikonami, kot so Katharine Hepburn, Bette Da- 
vis, Jean Harlow in Ava Gardner. Kaj je na to porekla 
njegova žena? Ker jo je po več tednov puščal samo 
doma, je gospa Hughes leta 1929 spokala kufre, se 
vrnila v Houston in zahtevala ločitev. Pošteno. 


Če starejših igralk, kot so Katharine Hepburn (le- 
vo), Bette Davis (desno) in Ava Gardner, ne poz- 
nate, bi za primerjavo lahko dali frajerja, ki bi v 
današnjem času v posteljo peljal Angelino Jolie, 
Scarlett Johansson in za povrhu Charlize Theron. 


Ko Hughes ni filmaril ali se podil za kiklami, se je pos- 
večal frčoplanom in letenju. Leta 1932 je v Kaliforniji 
ustanovil podjetje Hughes Aircraft Company, ki je 
imelo eno samo nalogo: izdelati najhitrejše letalo na 
svetu. Čez tri leta se je usedel v svojega hitrega lete- 
čega lepotca z imenom H-1 in postavil nov brzinski 
rekord, 566 kilometrov na uro. Čeprav je že med prvi- 
mi preleti dosegel rekordno hitrost, je letalo nepre- 
mišljeno priganjal, dokler mu ni zmanjkalo goriva. 
Pristati je moral na bližnjem polju pese, toda iz H-1 je 
stopil brez praskice. Hrabrost in zaupanje v delo svo- 
je ekipe je vedno znova dokazoval s tem, da je nove 
modele običajno pilotiral sam: "Če sem naredil napa- 
ko pri konstrukciji letala, moram sam plačati zanjo. 
Zagotovo ne bi od nikogar drugega zahteval, da pole- 
ti z letalom, če si ga ne bi upal voditi." 


Premalo gasolina 


Hughesovi naslednji aviatorski podvigi so se osredo- 
točali na hitrostno premagovanje vedno večjih raz- 
dalj. Najprej je podrl rekord v hitrem letu med Miami- 
jem in New Yorkom, nato še med Chicagom in Los 


Angelesom. Med slednjim letom, ki je trajal 7 ur, 28 
minut in 25 sekund, mu je mrknila maska s kisikom 
in skoraj bi zmanjkalo še njega, letalo pa bi strmogla- 
vilo. Znova se je izmazal in bil za dosežek nagrajen s 
priznanjem Harmon International Trophy za najbolj iz- 
jemnega letalca leta 1936. 

Letalo H-1 racer, s katerim je Hughes podrl hitrost- 
ni rekord in z njim srečno pristal na polju repe, so 
leta 1975 podarili muzejski inštituciji Smithsonian. 
Danes je na ogled v Narodnem letalskem in vesolj- 
skem muzeju v Washingtonu. 


Potem ko je uspešno osvojil zračni prostor ZDA, je 
začel Hughes pogledovati čez Atlantik in še dlje. Juli- 
ja 1938 je s štiričlansko posadko v letalu Lockheed 
Super Electra iz New Yorka odletel proti Parizu in se 
čez 3 dni in 19 ur po rekordno hitrem obkroženju pla- 
neta vrnil v Veliko Jabolko kot junak svetovnega slo- 
vesa. Časopisi ga niso mogli prehvaliti, o njegovih re- 
kordnih letih pa smo lahko brali tudi v slovenščini. 
Prosveta, cajteng slovenskih izseljencev v ZDA, je 18. 
julija 1938 v članku o Hughesovem podvigu med dru- 
gim zapisala: "New York je včeraj izkazal čast Howar- 
du Hughesu in štirim članom njegove posadke, ki so 
obleteli svet v manj kot štirih dneh. Čez milijon ljudi 
se je zbralo na ulicah, po katerih so se vozili letalci do 
mestne hiše, kjer jih je v imenu mesta uradno sprejel 
in pozdravil župan Fiorello H. La Guardia. Letalci so 
pokazali svojo skromnost, ko so zanikali trditve, da so 
več kot drugi ljudje. Kar so dosegli, je zasluga znano- 
sti, mož, ki so izboljšali ameriška letala in tako omo- 
gočili polet okoli sveta v tako kratkem času." Hughes 
je, kot je še poročala Prosveta, ob priložnosti povedal, 
da so sicer "s sabo vzeli veliko količino gasolina", a 
da jim je goriva na poti v Pariz skoraj zmanjkalo. Ter 
da so se letalci v nevarnosti znašli še zaradi zlomlje- 
nega krilnega kolesa. 


»JUTRO« M. iga. 


Polet milijonarja Howarda Hughesa in tovarišev iz Amerike v Evropo 


Petek 14 VILIBB ———. 


O poletu "Howarda Hughesa in tovarišev' iz New Yorka v Pariz je leta 1938 v sliki, besedi ter z zemljevidom 
in časovnico leta poročal politični dnevnik Jutro. To je bil tedaj najbolj bran ljubljanski dnevni časopis. 

Nesrečni 'pristanek' 
v Beverly Hillsu 


S poletom okoli sveta so se dnevi podiranja rekordov 
za Hughesa zaključili. Raje se je posvetil snovanju no- 
vih letal, vodenju svoje letalske družbe Trans World 
Airlines in preizkušanju novih tipov letečih strojev. A 
če je prej nekajkrat ušel krempljem usode, ga je leta 
1946 sreča zapustila. Med testiranjem izvidniškega 
letala XF-11 je strmoglavil na sosesko v Beverly Hill- 
su in uničil tri hiše, rezervoar za gorivo pa je eksplodi- 
ral in zažgal bližnjo okolico. Hughes je nekako zlezel 
iz letala s polomljenimi kostmi in opeklinami tretje 
stopnje po vsem telesu, za katere so zdravniki mislili, 
da jih ne bo nikoli preživel. 

A čudaški bogataš ne le, da je ostal med živimi - hitro 
okrevanje je pripisoval nalivanju s sveže iztisnjenim 
pomarančnim sokom -, med bivanjem v bolnišnici je 
celo namozgal nov dizajn bolniške postelje, ker se mu 
je tista, na kateri je ležal, zdela preveč neudobna. 
Čeprav izuma ni nikoli preizkusil, je iz prototipa nje- 
gove zamisli nastala sodobna bolnišnična nastavljiva 
postelja, ki jo danes uporabljajo povsod. 

Toda Hughesov briljantni um je po nesreči začel izgub- 
ljati jasnost, v ospredje pa so spet stopili otroški stra- 
hovi ... 


Urin v kozarcih in 
varnostniki za muhe 


Danes dohtarji za nazaj modrujejo, da je Hughes psi- 
hična razvalina postal tudi zaradi letalskih nesreč. Naj 
bo kakorkoli, če so prej njegove posebnosti pripiso- 
vali stereotipni bogataški ekscentričnosti, so leta 
1946 duševne težave začele resno vplivati na njegovo 
življenje in delo. Trpel je za obsesivno kompulzivno 
motnjo, bipolarnostjo in paranoidno shizofrenijo. Žrl 
je protibolečinske tablete, se zapiral med štiri stene in 
se začel vesti nadvse čudno. Obsedenost s čistočo je 
presegla vse meje in iz njegovega brloga so prihajala 
bizarna navodila: "Umij se štirikrat posebej in zapo- 
red, pri čemer vsakič uporabi veliko milne pene s po- 
sameznih kosov mila." Namesto v čevlje se je 'obu- 
val' v škatle od robčkov, urin pa shranjeval v kozarce 
za vlaganje. Bal se je 'umazanih' muh in najel tri mor- 
monske varnostnike, ki so v osemurnih šihtih med 

Leta 1972 je pisatelj Clifford Irving pretental za- 
ložbo, da je pomagal napisati avtorizirano avtobi- 
ografijo Howarda Hugesa. Se preden je uspel knji- 
go izdati, se je iz tujine javil Hughes in vse skupaj 
razkril kot prevaro. Irving je fasal sedemnajst me- 
secev v zaporu, njegovo zgodbo pa pripoveduje 
film The Hoax z Richardom Gerom iz leta 2004. 


drugim skrbeli za prestrezanje brenčečih žuželk. Iz bi- 
vališča je zmetal palice in obleke za golf, prepričan, 
da so okužene s sifilisom. 

"Hughes je bil prvi ameriški milijarder, ki je imel vsa 
mogoča sredstva, a mu ni uspelo najti miru in sreče. 
Po eni strani je eden najuspešnejših ljudi na svetu. Po 
drugi pa so ga zaradi njegove bolezni in strahu pred 
nesnago v brezno vlekli majhni mikrobi in bacili," je 
nenavadno usodo nesrečnega bogataša opisal Leo- 
nardo DiCaprio, ki je Howarda Hughesa in njegov spi- 
ralni padec v norost odlično upodobil v filmu Letalec. 


Gigantska lesena goska 


Čeprav se je po nesreči Hughes skoraj v celoti umak- 
nil iz javnosti, je kljub psihičnim težavam še vedno 
delal in vodil svoja podjetja, le bolj iz ozadja. Leta 
1947 je s Howardom za krmilom poletelo največje le- 
seno letalo H-4 hercules, ki se ga je oprijel vzdevek 
Spruce Goose (v prostem prevodu Goska iz lesa jel- 
ke). Letečega giganta s skoraj stometrskim razpo- 


nom kril je že med drugo svetovno vojno naročila 
ameriška vojska, lesen pa je moral biti zato, ker so 
aluminij takrat krvavo potrebovali za druge vojaške 
namene. Goska sicer je poletela, a le enkrat in še ta- 
krat za dober kilometer. Pri tem se je komaj dvignila z 
vodne površine. 


Howard znotraj svojega orjaka, lesenega aviona 
hercules. V resnici ni bil iz jelke, kot je namigova- 
lo šaljivo ime Spruce Goose, marveč iz breze. Pro- 
jekt je štartal kot vojaški transporter, ki bi zmogel 
prenašati vojake in tanke, a prvi in edini polet je 
opravil šele dve leti po vojni. 


Seveda je bilo takrat vojne že dve leti konec in Hug- 
hes se je moral zagovarjati pred vojaško komisijo, za- 
kaj letala ni zagotovil še med veliko vojno, kot je pi- 
salo v pogodbi, za katero je prejel veliko državnih fi- 
nančnih sredstev. Na zaslišanju se je branil, rekoč: 
"Hercules je bil ogromen podvig. Je največje letalo 
vseh časov. Visoko je pet nadstropij, njegov razpon 
kril pa je večji od igrišča za nogomet. Svoj znoj in 
življenje sem vložil v ta projekt. Moj ugled je odvisen 
od njegovega uspeha in večkrat sem rekel, da bom 
zapustil državo in se nikoli več vrnil, če ne bo uspe- 
šen. S tem mislim resno." Komisija je bila na koncu 
razpuščena in ni izdala uradnega poročila o primeru. 
Hughes se je izmazal. 


Hughes je imel več nezgod, a najbolj nevarna je bila tista 7. julija 1946. Z izvid- 
niškim letalom XF-11 (na sliki) je po okvari hotel pristati na golf igrišču v Los 
Angelesu, vendar se je zrušil na Beverly Hills. Rešitelju iz razbitin je bogataš v 


zahvalo do konca življenja vsak teden pošiljal ček. 

Čeprav letalo hercules ni najdaljše, ostaja rekorder v razponu kril: 97,5 me- 
tra (airbus A380 - 80 metrov). Po uvodnem poletu so ga po Howardovem 
naročilu spravili v klimatiziran hangar, kjer ga je ekipa polnih dvajset let v 
skrivnosti ohranjala v kondiciji. Hidroplan je zdaj v muzeju v Oregonu. 


september 2012 


ČLOVEKI 


Blišč in beda Las Vegasa 


Do začetka petdesetih je milijarderjevo življenje dokaj 
dobro dokumentirano. Po tem obdobju pa se je o 
njem vedno bolj poredko slišalo in pisalo. Kadar se je, 
so mediji glodali predvsem njegove ekscentrične po- 
teze. Leta 1955 se je umaknil iz filmskega posla, po- 
tem ko je s čudaškim vodenjem in vmešavanjem sko- 
raj pokopal studio RKO. Čez dobrih deset let je prodal 
delnice v letalskem podjetju Trans World Airlines in 
se zaradi visokih kalifornijskih davkov iz doma v Los 
Angelesu preselil v Las Vegas. Oblečenega v modro 
pižamo so ga pomočniki za zahvalni dan leta 1966 
nesli v deveto nadstropje hotela in kazinoja Desert Inn 
v mestu neonskega blišča, kjer naj bi ostal le deset 
dni. A ko bi moral zapustiti hotel, se ni hotel premak- 
niti iz sobe. Lastnik, znani mafijec Moe Dalitz, nad 
čudaškim gostom, ki ni potrošil v igralnici niti centa, 
ni bil navdušen. Bogataš je zato hotel kratkomalo ku- 
pil za 13,2 milijona dolarjev, kar je bilo mnogo več, 
kot je bil vreden. "Hughes ni nikoli želel kupiti hotela 
- potreboval je le prenočišče," je kasneje povedal bo- 
gatašev glavni pomočnik Robert Maheu. (Dotični Ro- 
bert je za Howarda delal 17 let, a medtem ni svojega 
šefa videl niti enkrat.) 


To je fotografija hotela Desert Inn iz šestdesetih let 
prejšnjega tisočletja, kamor se je za štiri leta na- 
selil Howard Hughes. A v razkošju, bazenu in mla- 
denkah ni užival, saj v vsem tem času ni enkrat 
samkrat zapustil svoje zatemnjene sobe. 


S tem nenavadnim nakupom se je začelo Hughesovo 
lasvegaško obdobje, ko je po vrsti nabavljal igralnice 
in hotele ter hitro postal največji zasebni lastnik ne- 
premičnin v Vegasu. Nadaljevale pa so paranoične in 
čudaške epizode, ki jih je javnost spremljala pred- 
vsem skozi njegove nakupe. Nasproti njegove sobe je 
bil denimo kazino Silver Slipper, ki ga je krasil velik 
vrteči se ženski čevelj. Hughes se je bal, da je vanj 
kdo namontiral kamero in na ta način vohunil za njim, 
zato je leta 1968 kupil ves kazino, čeveljc pa velel za- 
liti z betonom in razmontirati vrtilni mehanizem. 
Kakršnikoli so že bili nameni nakupov mnogih hote- 
lov in kazinojev, z njimi je Hughes hote ali nehote 
zrušil nadzor mafije nad lasvegaškim igralništvom in 
v mesto pripeljal poštene poslovneže, ki so namesto 
kriminalnih početij spočeli legalne biznise. 

Igralnica Silver Slipper je postala znana zavoljo 
Hughesa, ki ga je motil obračajoči se salonar na 
strehi. Lokal je kratkomalo kupil in moteči znak od- 
stranil. Danes je mogoče čevelj videti v tamkajš- 
njem muzeju neona in starih napisov. 


Pregnali so ga šele 
jedrski poskusi 


Ena od najbolj znanih anekdot iz Las Vegasa govori o 
tem, kako je Hughes postal obseden z bananinim 
okusom sladoleda podjetja Baskin-Robbins. Ker sla- 
doledarji tega okusa niso več množično proizvajali, je 
moral naročiti najmanjšo možno posebno pošiljko. 
Znašala je 750 litrov, ki so jih poslali iz Los Angelesa. 
Nekaj dni po tem, ko je bananin sladki zamrznjenec 
prišel v Las Vegas, pa je zmedeni bogataš razglasil, 
da se je okusa naveličal in da želi samo še čokoladni 
sladoled. Menda so v kazinoju še celo leto gostom za- 
stonj razdajali iz Los Angelesa uvoženo ledeno posla- 
stico z okusom banane. Ob neki drugi priložnosti se je 
nespečni oboževalec filmov Hughes odločil kupiti lo- 
kalno TV-postajo in ji naročil, da cele noči vrtijo samo 
kavbojske filme. 


Eden od Hughesovih hotelov je bil 31-nadstropni 
Landmark, ki pa je prepoznavnosti navkljub celo 
svoje življenje životaril. Nasploh bogataš v igral- 
niškem mestu ni bil uspešen, kajti še vedno je pos- 
le vodila mafija. Je pa z vstopom legalnega denar- 
ja oziroma velikih korporacij Las Vegas izgubil svoj 
prvinski čar in se, kot so znali povedati stalni gost- 
je, iz italijanske restavracije spremenil v tovar- 
niško menzo. To zgodbo odlično pove film Casino. 


Vse te spremembe v Las vegasu je Hughes dosegel v 
štirih letih, ne da bi se premaknil iz svoje hotelske so- 
be. Vmes ga je pustila druga žena, guverner pa je 
prek FBlja zahteval srečanje z bogatašem, češ, da 
mora vedeti, ali je lastnik tretjine Vegasa sploh živ. A 
Howard se ni dal in je privolil le v telefonski pogovor. 
Iz sobe so ga naposled pregnali šele jedrski poskusi. 
Že tako je bil nejevoljen, ker mu je protimonopolna 

zakonodaja preprečila nakup sedmega kazinoja, na- 
kar so postali udarni valovi podzemnih nevadskih je- 
drskih poskusov vse močnejši. Ko njegova ideja po 
milijonski podkupnini ameriškega predsednika, da 
zaustavi detonacije, ni uspela, so ga na zahvalni dan 
leta 1970 na skrivaj odnesli iz hotela. Želel si je ne- 
kam, kjer bo lahko ustvaril novo skupnost in način 
življenja. Smer: Bahami. 


Žalostni konec neprepoz- 
navnega Hughesa 


Kaj se je s Hughesom dogajalo po odhodu iz Vegasa, 
je zavito v tančico skrivnostnosti. Umrl je leta 1976 
na letalu iz Mehike na poti v bolnišnico v rodnem 
Houstonu. Bil je dehidriran, podhranjen in zanemar- 
jen. Menda je zabredel globoko v mamila in postal ne- 
prepoznaven. Njegova brada, lasje in nohti so bili gro- 
teskno dolgi, pri 195 centimetrih je tehtal le še 41 ki- 
logamov. V tujini je bil tako dolgo in se tako spreme- 
nil, da so ga morali identificirati s prstnimi odtisi. Za 
sabo je pustil premoženje v vrednosti dveh milijard 
dolarjev in nobene veljavne oporoke. Za bogastvo se 
je potegovalo več kot štiristo potencialnih dedičev in 
na koncu so ga leta 1983 razdelili med dvaindvajset 
njegovih bratrancev ter sestričen. 


Da Howarda povežemo še z našim področjem: sku- 
paj s svojim velikanskim letalom hercules se je 
pojavil v uvodu detektivke L.A. Noire. 


Nenavadno življenje Howarda Hughesa govori v prid 
reklu, da je meja med genialnostjo in norostjo tanka. 
Teksaški bogataš jo je zaradi nesrečnega spleta oko- 
liščin večkrat prestopil in na koncu si ga je večina za- 
pomnila po čudaštvu. Drugi, kot je recimo režiser 
Martin Scorsese, pa navijajo za to, da nanj gledamo 
kot na malce posebnega junaka iz drugih časov, ko je 
lahko posameznik z drznimi idejami in hrabro vztraj- 
nostjo osupnil ves svet ... ter zlezel v hlačke največjih 
hollywoodskih lepotic. 


Film Letalec, ki ga je režiral Martin Scorsese, bo- 
gatega čudaka pa je odigral Leonardo DiCaprio, je 
bil nominiran za enajst oskarjev in jih prejel pet. 
Film spremlja Hugesovo zgodbo do leta 1947, ko je 
poletelo veliko leseno letalo H-4 hercules. 

d maja do septembra na TV-ekranih 
vlada poletna shema. Prvokategorne 
oddaje odpeketajo na počitnice, ena- 
ko se zgodi s številnimi nadaljevanka- 
mi, ki so nas pozimi kovale v kavče. 
Toda program mora venomer nastajati in obsegati 
še kaj drugega kot ponovitve. V tem obdobju si zato 
prostor izborijo nekatere lahkotnejše nizike in ce- 
nejši izdelki. Prav tako gre za čas, ko se je moč ozre- 
ti nazaj in iz množice nepredelanega materiala iz- 
brskati biserčke, ki si zaslužijo pozornost. 

Tako eno kot drugo vodilo drži za ta novi, jesenski ni- 
zikožer, ki dopolnjuje tradicionalnega februarskega. 
Dobrih nadaljevank je kratkomalo preveč, da bi jih 
popisovali le enkrat na leto, in vidite lahko, da sva jih 
našla kar nekaj. 


Po dvajsetih letih se je vrnila ena prvih razvpitih 
žajfnic, Dallas. Zlehtnega patriarha J. R. spet upo- 
dablja Larry Hagman. Na Pop Brio od 14. 9. 


O tem, kaj bomo videli pri nas, sva potipala naše te- 
levizijske hiše, med katere sva uvrstila tudi kabelska 
programa Fox Life in Fox Crime. Po podatkih Agenci- 
je za pošto in elektronske komunikacije APEK je na- 
mreč večina gospodinjstev že opremljena s kabelsko 
ali IPTV, Zgolj Siol prenaša sliko v skoraj 120.000 do- 
mov, če dodamo konkurente, pa se ta številka povzp- 
ne na dvesto tisoč. S kabelskimi naročniki pridemo 
do več kot pol milijona priključkov. Številni zato ne 
spremljajo le TV Slovenije, Popa in Kanala A, marveč 
tudi plačljivo ponudbo hiše Pro Plus (Pop Brio, Pop 
Kino ...), Fox, AXN v lasti Sonyja, Sci-Fi, Universal in 
HBO. Vsi ti kanali zdaj privzeto vključujejo slovenske 
podnapise. 


THE KILLINO 


AMC, kriminalna drama; 2 sezoni 

Na rit sem padel, ko sem videl, da ima The Killing na 
IMDBju oceno 7,9. Ne upam si trditi, da gre za naj- 
boljšo detektivsko serijo od preloma tisočletja, vseka- 
kor pa bi morala biti pri vrhu tega seznama. Če ni, je 
to zato, ker se ne udinja masovnemu okusu, temveč 
sledi domala umetniški viziji, ki jo popelje v drugačne 
sfere od tipičnih sodobnih ameriških raziskovanj 
umorov. Podobna je starim izdelkom iz dobe filma 
noir, zgleduje pa se tako po Hitchcocku kot Sherloc- 
ku in Twin Peaks. Značilna zanjo je evropska neusmi- 
ljenost, saj je izdelana na podlagi danske nanizanke 
Forbrydelsen (Zločin), katero dejansko preseže. 
Vsaka od dveh serij, ki tvorita zaključeno celoto (boj- 
da hočejo narediti tretjo), ima trinajst uro dolgih de- 
lov, ki se vrtijo okrog umora najstnice v Seattlu. Po 
njem brska nevrotična detektivka Sarah Linden (Mi- 
reille Enos), ki ji pomaga partner, nekdanji narkoman 
Stephan Holder (Šved Joel Kinnaman, naslednji Ro- 
bocop). Ob iskanju zlobca, ki je fental privlačno mla- 
denko Rosie, se pinballsko odbijata od političnih ve- 
ljakov prek sumljivcev v bližnjem indijanskem kazi- 
noju in samih sebe do članov družine, ki razpada. Pri 
tem se izpod površine dviga starogrešna svinjarija, 
med drugim tista od detektivke Sarah. Ženska se na- 
mreč tako vživi v primer, da pozabi skrbeti za svojega 
mladoletnega sina. Vnovič! 

V The Killing, katerega drugo sezono je pravkar začel 
predvajati Fox Crime, ni ničesar takega, česar še ne 


Roziko odkrijejo kruto umorjeno v prtljažniku sta- 
rinskega črnega avtomobila, ki spomni na mafijs- 
ke. Je s tem povezan plejbojski lokalni politik? 

BPpred televizijskim zaslonom. Na njem se odvrti 
nova zaloga kakovostnih serij najrazličnejših tematik. 


bi videli, in niti razpleta so mestoma privlečene za la- 
se. Toda v noir tradiciji finta ni toliko v dogajanju kot 
v likih, ki se ti usidrajo v spomin. Tu ni gud in bed ga- 
jev, le navadni ljudje, zataknjeni v kolesje, ki ga peda- 
lirajo pritlehni goni. Nič čudnega, da so za prizorišče 
izbrali oblačni, mrakobni Seattle, kjer stalno dežuje. 
Voda ne more sprati krvi. (sn) 


SPARTACVS 


Starz, zgodovinska fantazija; 2 sezoni 

Razčistimo najprej nekaj. Če ste se krvi, jošk in kur- 
cev nasitili v odlični HBOjevi nanizanki Rome, Spar- 
taka ne glejte. Duet Sama Raimija in Roberta Tapper- 
ta, ki nam je prinesel Herkula in Xeno, je namreč od- 
prl zapornice in z brizganjem raznoterih telesnih te- 
kočin dobesedno pretirava. A pod plaščem absurdnih 
ejakulacij se skriva kvaliteten izdelek, ki samosvoje 
prikaže zgodbo najslavnejšega rimskega sužnja. 


Spartak je nadaljevanka za oba spola, saj v njem 


se dogaja s krvjo, kar je treba vzeti v zakup. 


Spartak je ponosen Tračan, ki je svoje pleme popeljal 
v boj proti rimskim legionarjem in brutalno izgubil. 
Kot suženj se znajde v gladiatorski urilnici častihlep- 
nega, a obubožanega patricija Kvinta Batiata (fanta- 
stični Erin Cunnings), ki je z ženo Lukrecijo (prav ta- 
ko odlična Lucy Lawless) svoji hiši odločen povrniti 
nekdanjo slavo. Nabriti barbar je morda adut, ki mu 
bo prinesel lepe denarce in mu znova odprl vrata v vi- 
soko družbo. Brez spletk seveda ne gre, tako med 
sužnji, kjer Spartakov vzpon ne diši dotedanjemu 
prvaku, Galcu Kriksu, kot pri rimski gospodi, ki za 

politično moč ne izbira sredstev. Bolj neugodna kot 
so, bolj zaležejo, in curakelj zabada enako dobro kot 
ostro rezilo. 

Dolžni smo opravičilo, da o seriji pišemo šele sedaj, 
ko je nanizanka že utečena in je glavni igralec Andy 
Whitfield umrl za rakom. Ravno njegova bolezen je 
botrovala dolgi pavzi, med katero so posneli pred- 
zgodbo Gods of the Arena. Tam izvemo, kako je Kriks 
postal Batiatov šampion. V drugem nizu s podnaslo- 
vom Vengeance, kjer se upor sužnjev razplamti, je 
Andyja spodobno zamenjal Liam Melntyre. Tretja se- 
zona, ki jo bodo pričeli snemati prihodnje leto, naj bi 
bila zadnja. 

Pri nas se je druga sezona pred par meseci iztekla na 
HBOJju, prva s podnaslovom Kri in pesek pa januarja 
na Kanalu A. Nadaljevanja lahko pričakujemo na 
obeh. (gt) 


SAVINO HOPE 


CTV / NBC, medicinska drama; 1 sezona 

Kanadskih nadaljevank ne uzremo pogosto, a onstran 
velikih jezer znajo sproducirati kul zadeve. Spomnimo 
se Regenesis, spomladi opisane Lost Girl ali nesrečne 
Combat Hospital, ki jo je pokopala draga produkcija. 
Potem ko se je ABC umaknil iz dohtarske sage v Af- 
ganistanu, je konkurenčni NBC podprl cenejši sorod- 
ni projekt. Ta se dogaja v običajni bolnišnici, le da z 
bolj nevsakdanjim zapletom. 


Kanadski dohtarji imajo očitno dosti bolj holističen 
pristop k zdravljenju kot ameriški. Pomagajo jim 
nadnaravne sile. Kakšna protiutež Housu! 


Junaka sta zdravniški parček Charlie in Alex, ki se 
odpravljata na poroko, a jima načrte prekriža promet- 
na nezgoda. Charlie, šef kirurgije v Hope Zion v To- 
rontu, obleži v komi, Alex, ki je ostala brez ljubčka in 
mentorja, pa se mora na delovnem mestu dokazati 
znova. Vendar njen ljubi ni rastlina, priključena na 
aparate, marveč odkrije, da je postal duh, ki se prosto 
sprehaja po hodnikih častitljive ustanove in komuni- 
cira z drugimi klinično mrtvimi. Ves čas se trudi nave- 
zati stik z Alex - zvečine sicer neuspešno, a upanje 
umre zadnje ... 

Kar nanizanko naredi simpatično, je splošna ra- 
doživost in lahkotnost obravnave resnih tem, ob kate- 
ri lahko opaziš temeljno razliko v mentaliteti Ame- 
ričanov in Kanadčanov. Kar bi bil lahko povprečen 
odvrtek Grey's Anatomy, pritegne z naivnostjo in do- 
brovoljnostjo. Preverite jo, če vam gredo nevrotične 
babe iz Seattla že na živce. (gt) 


SOVTHLANP 


NBC / TNT, policijska drama; 4 sezone 

Pravi Los Angeles ni tisti poveličevani iz h'woodskih 
filmov, marveč ga tvori usrana ulica za usranejšo uli- 
co revnih stavb in džungelskih ljudi. To se izteče v 
slume, kjer te je strah zapustiti avto. Nagravžni obraz 
Mesta angelov, ki močno prevladuje nad bogatinst- 

Dramatika se enakomerno izmenjava s surovo ak- 
cijo. Ta je dostikrat namenoma amatersko posneta 
'iz roke' in se je drži dokumentarističen pridih. 


vom predelov v slogu Santa Monice, kaže ta reali- 
stična pendrekovska serija. V njej spremljamo prgiš- 
če policistov, od nadebudnega mladinca prek sarka- 
stičnega starca do detektiva z zmešano babo, ki se 
bavijo z LAjskim vsakdanjikom. Če ne bi bilo Lucy 
Liu v tretji sezoni, bi bili igralci sami neuveljavljenci in 
naturščiki. 

V Southlandu ni lošča a la CSI, masovnih morilcev, te- 
roristov, političnih bojev za oblast. Namesto tega nam 
servirajo domače nasilje, metke zadetke, klošarje in 
pedofile, v kar so primešane osebne drame dobro iz- 
branih ter začrtanih likov. Glorificiranja policijskega 
poklica je še manj kot v sorodnem The Shieldu. 

Tisti, ki imajo radi dolge rdeče niti, bodo razočarani, 
saj je Southland bolj kolaž usod. Tak, kjer veš, da na- 
slednji dan čaka vsaj še ena podobna štorija o majh- 
nih ljudeh z velikimi problemi. Deli gredo mimo, ti pa 
kot začaran, kot bi prisostvoval avtomobilski nesreči, 
gledaš v babilonsko velemesto, kjer ne bi hotel niti 
slučajno živeti, naj bo ulična hrana še tako dobra. 


Nekaj časa je v ospredju odnos med zelenim poli- 
cistom in njegovim mentorjem, polnim čustvene 
prtljage. A kmalu se zgodba razširi na druge like. 


Southland ni najnovejši, saj se je začel leta 2009, to- 
da četrta sezona se je iztekla letos in podpisali so za 
peto, saj je ljubiteljev veliko, tako da je še vedno ak- 
tualen. Lani je niziko predvajal Kanal A pod imenom 
Policisti v Los Angelesu. (sn) 


LEVEL VP 


Cartoon Network, mladinska fantazija; 1 sezona 
Predstavljajte si, da ste tipičen srednješolec, ki ima 
rad spletne igre. Nenadoma pa se v vašem priljublje- 
nem naslovu odpre portal, skozi katerega digitalni 
monstrumi pridejo v resničnega. Ker je scenarij tako 
neverjeten, ste edini, ki lahko svet reši pred zverinja- 
kom iz ničel in enic. Ob tem pa je treba izdelati razred 
in se ukvarjati s kvesti, ki jih piše življenje ... 

V taki situaciji se znajdejo Dante, Wyatt in Lyle, troji- 
ca povsem različnih mulcev, ki ob neljubem dogodku 
ugotovijo, da so sošolci. Pridruži se jim čedna Angie, 

ki o igrah nima pojma, a jo zanima, kaj imajo fantje 
za bregom. Zadnji košček sestavljanke je odtrgani 
Max Ross, avtor špila, ki je ušel z vajeti. 

Podlaga za nanizanko je zastavljena smelo, a je izve- 
dena na tak način, kot pritiče kanalu, ki jo predvaja - 
naivno in otroško. Vidi se, da so ciljna skupina zgod- 
nji srednješolci. Čeprav scenarij obiluje z referencami 
na resnične prigode iz sveta iger, je večina epizod za- 
polnjena z afnanjem nesojene druščine in računalniš- 
kimi anahronizmi, ob katerih zaboli glava. Toliko bolj, 
ker avtorji po eni strani verno prikazujejo določene 
aspekte nalinijskih špilov, nakar jih začinijo z zapreti- 
ravanimi hekerskimi vložki, ob katerih bi bilo nerodno 
celo Matrici. 

Kljub temu je druga sezona že naročena, letos poleti 
pa so prvo začeli vrteti na evropskem Cartoon Net- 
worku, ki ga gledamo pri nas. (gt) 


Kako se najbolje boriti proti pošastim iz MMOJev, 
ki uletijo v resnični svet? S tremi bedaki, oboro- 
ženimi z igračkami, jasno! 


HIT ANP MISS 


Sky Atlantic, družinska drama z oboroženim transve- 
stitom; 1 sezona 

Edina opisana serija, ki ni z one strani Atlantika, je 
najbolj nenavadna, kot se za evropsko tradicijo spo- 
dobi. Britanci so udejanjili kratko niziko s šestimi deli 
po tričetrt ure, osredotočeno na totalno fukjen lik - 
transvestitskega morilca Mio, ki krvavi posel opravlja 
v mestu in je tik pred končno operacijo, preden bi se 
spremenil v žensko, a mu načrte prekriža smrt nekda- 
nje partnerice. Ta mu v razdrapani podeželski hiši na 
grbi pusti četvero otrok, med njimi enega njegovega. 
Mia se mora zdaj spopasti s situacijo, ki je absolutno 
izven njenih dotedanjih spretnosti. Pištolarsko-vreč- 
kato-snajpersko ubijanje je le še vmesno početje za 
£, saj ji glavnino časa pobere ubadanje s podeželsko 
hišo in jerbasom čudaških vaščanov. Naj gre za odur- 
no surovega najemodajalca, nenavadnega klateža, ki 
postopa okrog bajte, ali lokalnega lepotca, ki ne ve, v 
kaj se spušča, ko se zatreska v Mio ("You got a 
COCK?!"). Crying game, crying shame! 


Družinske peripetije, ko Mia skuša obvladovati 
nabrita starejša otroka in biti mama mlajšima, 
dopolnjujejo brutalni prizori tepeža in streljanja. 


SLIKOSUK 


Poreklu ustrezno je občutek krepko drugačen kot pri 
spolirani amerikanski produkciji. Hit and Miss se ne 
boji pokazati joškov, otepača, fuka, od strela razlitih 
možganov in sekanja trupel, kar je umeščeno med fo- 
tografske posnetke valovite angleške pokrajine z za- 
morjenimi, osamljenimi ljudmi. Na drugi strani pa je 
črnohumorna, topla in intimna, saj razišče duše ude- 
ležencev, zlasti Mie s težko preteklostjo in številnimi 
travmami. Krasno ga / je upodobila Chloč Sevigny. 
Definitivno vredno ogleda za tiste z malo boljšimi 
želodci, ki ne iščejo le lahkotne zabave, čeprav druga 
sezona ni ziher. Pobesnelo navijam zanjo. Prvo nema- 
ra najdejo tudi naše postaje. (sn) 


SVITS 


USA, odvetniška drama; 2 sezoni 

Malokrat se ti ponudi priložnost, ki ti lahko življenje 
obrne na glavo. Ko Mike Ross, poba s fotografskim 
spominom, drugače preprodajalec trave in kriminalec 
na drobno, med begom pred policijo uleti na nabor, ki 
ga za harvardske pravnike pripravlja ugledna pisarna, 
jo pograbi z obema rokama. Njegovi edinstveni mož- 
gani prepričajo vrhunskega odvetnika Harveyja Spec- 
torja, da mu ponudi službo, čeprav nima diplome. Ne- 
sojeni dvojec se odloči to zamolčati in razvije odnos, ki 
je več kot mentorsko vajeniški. Mike je namreč Har- 
veyjevo nasprotje. Kjer je slednji trd in neizprosen, je 
prvi človeški in razumevajoč, vendar imata dosti več 
skupnega, kot je videti na prvi pogled. Težava je, da 
Mikova preteklost vse bolj prihaja na površje ... 

Na sliki sta najbolj čedna razloga, zakaj gledati 
Suits. Rdečelasa Donna ni le izjemno dopadljiva, 
marveč je tudi ostrega uma in jezika. 


Suits bi težko primerjal z znanimi sodnijskimi težko- 
kategornicami tipa LA Law, Ally MeBeal in Boston 
Legal, saj je dosti bolj lahkotna, pravzaprav tipično 
poletna. Kar je njen glavni adut. Scenarij sloni na pre- 
brisanih in nekonvencionalnih rešitvah problemov, pri 
katerih hote ali nehote sodelujejo drugi zaposleni v 
podjetju, od čedne dokumentalistke Rachel do fanta- 
stične Harveyjeve tajnice Donne in zoprnega partner- 
ja Louisa, ki ima Mika na piki. Nad vsem skupaj bdi 
direktorica Jessica, ki ve več, kot pokaže. 

Prvo sezono je pri nas predvajal PopTV in verjetno bo- 
mo videli drugo, ki je onkraj luže že na sporedu. (gt) 


CONTINVVUM 


Showcase, ZF-krimič; 1 sezona 

Luštno toplomesečno presenečenje je ta sveža ka- 
nadska produkcija, ki bo prijala zaljubljencem v znan- 
stveno fantastiko, a je zadosti ljudska in nezatežena, 
da si je pridobila širše občinstvo. Osredotoča se na 
policistko Kiero Cameron (slastna Rachel Nichols), ki 
se po časovnem skoku iz leta 2077 skupaj z obsojeni- 
mi teroristi znajde v današnjem Vancouvru. Prihod- 
nost je distopična, saj ji vladajo multinacionalke, in 


partizanska organizacija Liber8 skuša spremeniti zgo- 
dovino. Kiera v desetih epizodah prve serije, ki je tek- 
la čez poletje, sicer ne pozabi na svoj cilj. A ko se pri- 
druži lokalnim oblastem, kjer dobi pravomoškega 
partnerja Carlosa, in se poveže s čudežnim hekerjem 
Alecom, začne spoznavati širšo sliko. LiberBove me- 
tode so krute, brezobzirne in nasilne, toda prehod pod 
totalni kapitalizem je morda še krutejši. 


V enem od delov se Kiera odpravi v navidezno 
resničnost in ima nato psihične probleme zaradi 
svetlobnih učinkov pod kacigo. Povsem mogoče! 


Čeprav Continuum daje misliti okrog tovrstnih težkih 
dilem in se ubada s sindromom tujca v tuji deželi, je 
poudarek na lahkotno humorni akciji. Požrtvovalna, 
spretna, odločna in hkrati ženstvena Kiera neumorno 
preganja zanimive gverilce, ki jih kar dobro spozna- 
mo. Pri tem se zanaša na številne pripravice, od oble- 
ke, ki ji omogoča nevidnost, do v glavo vsajenega 
pregledovalnega softvera. Gizmi so ravno prav iz- 
mišljeni, da so zanimivi, a hkrati temeljijo na sedanjo- 
sti - avtorji so priznali, da so navdihe iskali v revijah 
tipa New Scientist in Wired. 

Če primislim dobre fajterske scene, moram priznati, 
da sem se imel ob Continuumu kljub klišejem fino, in 
se veselim, da so podpisali papirje za drugo, trinajst 
delov dolgo sezono. Upam, da jim bodo dali še kaj več 
denarja, ker so posebni učinki dostikrat ceneni. (sn) 


THE NEWSRODOM 


HBO, drama; 1 sezona 

Aaron Sorkin brez težav preskakuje med mediji, saj 
enako uspešno ustvarja scenarije za film, televizijo in 
gledališče. Podpisan je pod A Few Good Men, Social 
Network in Moneyball, trenutno pa za srebrno platno 
predeluje Isaacsonovo biografijo o Stevu Jobsu. S te- 
levizije ga najbolj poznamo po Zahodnem krilu. Nje- 
gov način pisanja je inteligenten, družbeno kritičen in 
s poudarkom na interakciji med igralci - veliko govo- 
ra, malo manj akcije. 

Recepta se drži pri Newsroom, ki gledalcu pripravi 
vpogled v zakulisje dnevnoinformativne oddaje na eni 


Jeff Daniels nam je v spominu ostal kot eden od 
Butcev. V Newsroomu je povsem drugačen. Lahko 
bi celo dal kako lekcijo našemu Bobovniku! 

od kabelskih TV-postaj. Nosilca dogajanja sta zvezd- 
niški voditelj Will McAvoy (Jeff Daniels) in njegova 
nekdanja ljubica ter izvršna producentka MacKenzie 
MeHale. Kljub temu, da sta si ves čas v laseh, tudi za- 
radi skupne zgodovine, imata skupni cilj: vrniti novi- 
cam kredibilnost in jih očistiti cenenega senzacional- 
izma. Njuno moštvo je rosnih let, a ravno tako polno 
idealizma. Vrh vsega se med lovom na naslednjo veli- 
ko novico ubadajo s človeškimi stvarmi. 

Tako dobimo intimen vpogled v življenje novinarjev, 
medtem ko poročajo o razvpitih resničnih dogodkih 
preteklih dveh let. Vsaka epizoda se osredotoča na 
svojega, naj bodo to ameriške parlamentarne volitve, 
izliv nafte v Mehiškem zalivu ali protesti v Egiptu. 
Opozoriti velja, da tovrstna mešanica resničnosti in 
fikcije ter drama, ki se razvija skozi obilico govorje- 
nja, ne bo pogodu vsakomur. Namenjena je zahtev- 
nejšemu občinstvu, druga sezona pa je že potrjena. 
Slovenski HBO jo vrti ob ponedeljskih zvečer. (gt) 


GIRLS 


HBO, tragikomedija s puncami; 1 sezona 

Nisem edini, ki mu gre ob Seksu v mestu na kozlanje 
- in tolikanj bolj razveseljivo je, da so med ostrimi kri- 
tiki te perverzno butaste nadaljevanke tudi ženske. 
Natančneje Lena Dunham, komedijantka, ki ima ne- 
kaj z Juddom Apatowom in je sama spisala ter 
režirala tako neodvisni film Tiny Furniture kot niziko 
Girls in v njiju odigrala glavno vlogo. 


Shoshanna (na sredi) je modno usmerjena, Jess 
(desno) ne ve, ali hi bila cipa ali angleška dama, 
Hannah pa je oblačilno kmetica iz Notranjih Goric. 


Girls spremlja štiri newyorške mladenke, med kateri- 
mi je glavna nevrotična nadebudna pisateljica Han- 
nah, čisti antipod nagravžni Carrie. Naredila je 'FDV', 
a službe ne najde, prihodnost je sredi gospodarske 
krize neznana, starša je ne kanita več rediti, njen fant 
Adam pa je še bolj čudaški kot ona. Debelušna pote- 
toviranka prijateljuje z zadrgnjeno, introvertirano Mar- 
nie, naivno Shoshanno in skurbano Jess. To je ek- 
splozivna mešanica, pravšnja za deset polurnih epi- 
zod, ki imajo dejansko nekaj povedati. Skozi veliko 
babjega čveka in nerodne, smešne, fukaško obarva- 
ne, včasih ostudne peripetije se izrišejo sfaljeni, sim- 
patični liki, s Hannah na čelu, ki deluje zlasti na pod- 
lagi lastnega življenja. Če so babure iz Sex and the Ci- 
ty odklopljene od realnosti, modne gurujke, ki imajo s 
tabo in mano bore malo zveze, so odbitki iz Girls oti- 
pljivi predstavniki generacije, ki je zdaj stara med 
dvajset in trideset in plava v univerzumu negotovosti. 
Manj kot naprej hočejo nazaj, ko so bili še otroci, kot 
pokaže dobri konec prve sezone. 

Girls je vrtel tudi naš HBO, drugo letino pa že pripra- 
vljajo. Super je za netrapast večerni oddih. (sn) 

SLIKOSUK 


POWNTON ABBEY 


ITV, zgodovinska drama, 2 sezoni 

Za tipično angleški žanr, ki mu pravijo 'period piece,' 
nimamo dobrega prevoda. Gre pač za izmišljeno 
zgodbo, ki se dogaja v preteklosti. Sem spadajo ro- 
mance tipa Prevzetnost in pristranost, za katere je tre- 
ba najemati kočije in starinske kostume, igralce pa iz- 
birajo po tem, kako dobro znajo skrivati čustva. 
Downton Abbey je epitom tovrstne dramaturgije, 
mojstrski prikaz angleške aristokratske zadrgnjenosti 
in dvojnosti sveta, ki je sestavljal Veliko Britanijo 
okrog prve svetovne vojne. 

Spremljamo štorijo družine Crawley, ki si lasti mo- 
gočno graščino Downton. Pripoved se prične na dan, 
ko potone Titanic, na katerem je bil dedič posestva. 
Trenutni lord ostane v zagati: ima same hčere, dočim 
je eden poprejšnjih nosilcev naslova poskrbel, da lah- 
ko premoženje in plemiški naziv preide samo v 
moške roke. Najdejo novega dediča, za katerega se 
že vnaprej odločijo, da ga ne bodo marali. A poba je 
poln presenečenj! Za protiutež dobimo vpogled v klet- 
no dogajanje med služabniki, ki imajo po vrsti lastne 
težave in prigode. 

Pozorno oko bo v vlogi lady Mary Crawley zapazilo 
Michelle Dockery, ki je igrala Susan v televizijski 
priredbi Prattchetovega Hogfatherja. 


Nizika po človeški sestavi spomni na humoristično 
uspešnico You Rang M'lord, ki pa se je iz angleške 
dvojnosti ter razločevanja obilno norčevala. Downton 
Abbey je resna reč, čeprav ne manjka iskrivih, tudi 
duhovitih trenutkov. Po opisu se sicer ne zdi direktno 
privlačna, a te z brezkompromisno kvaliteto potegne, 
da nestrpno čakaš naslednji del. Pobrala je že kopico 
baft, emmyjev in zlatih globusov, tudi letos pričakuje- 
jo kup nominacij. Igralska zasedba našemu občestvu 
z izjemo Maggie Smith ni znana, vendar gre za prizna- 
ne angleške televizijske igralce, ki so svojim težkim 
vlogam več kot kos. (gt) 


FALLINO SKIES 


TNT, ZF-akcijska drama; 2 sezoni 

Za to niziko stoji Steven Spielberg, čigar magija se 
zna porazgubiti, če ni združena z velikim proračunom 
in ozko usmerjenimi temami. Preveč cenene, jokave 
dramatike in lepih ljudi je v seriji, da bi tvorili pre- 
pričljivo postapokaliptičnost. Ta je posledica napada 
tujcev iz vesolja, ki pobijejo levji delež ljudi in ostale 
prisilijo v beg ter partizanstvo. Spremljamo združek 
'vojske' in kupa civilov, ki se trudijo preživeti blizu 
Bostona. Glede na to, kako popolna je alienska oku- 
pacija, imajo nenavadno veliko goriva, streliva, hra- 
ne, zobne paste in gela za lase. Napadalci pa so slabo 
organizirani in čudaški - tvorijo jih pajkasti inteligent- 
neži in dvonogi, do zob oboroženi roboti. 

Kljub manekenski igralski zasedbi, številnim logičnim 
luknjam, solzavi domoljubni patetiki, slabim učinkom 
in bogatem črpanju iz del, kot je Vojna svetov, pa Fal- 

Za efekte niso imeli dosti proračuna in pajkovski 
alieni 'skitterji' so videti gumijasti kot v poceni ZF- 
filmu iz petdesetih. Mogoče je bil to namen. 


ling Skies vendarle uspe obdržati pozornost, če se 
prebiješ skozi medle tri, štiri začetne epizode. Vsem 
felerjem in klišejem navzlic doda ravno tisto, kar voj- 
nim dramam rado manjka: pogled na nasprotnika. 
Pod drobnogledom namreč niso le učiteljski vodja, 
njegova dohtarska ljubica, razboriti bandit in podobni 
človeški liki, marveč vesoljci, ki med drugim za- 
sužnjujejo otroke. Kako, zakaj? Boš videl. Še bolj v 
temačni drugi sezoni, ki v Ameriki ravnokar teče. (sn) 


PRIHOPNITI MESECI 


Če se ozremo na novosti, ki prihajajo na ameriške 
male ekrane, ne moremo mimo Revolutiona, Han- 
nibala, The Following in Green Arrow. O njih smo 
podrobneje pisali v prejšnji številki. Jeseni se na- 
dalje vračajo večsezonske težkokategornice, kot so 
Homeland, Dexter, Person of Interest, Grey's Ana- 
tomy (nas res zanima, kake čudake in čudakinje 
bodo privlekli tokrat in kdo se bo prvi dal dol z 
Markom), Mentalist, The Walking Dead, Superna- 
tural in South Park. Ker mreže stavijo na preiz- 
kušene konje, radikalnih novosti letos ni dosti. Ja- 
nuarja bo prišla zadnja sezona Spartaka, nekako 
takrat kani štartati Top Gear, ki letos ni dobil jesen- 
skega termina. Igra prestolov se bo nadaljevala 20. 
marca, takoj za njo pa True Blood, ki ima za sabo 
res bebavo sezono, in novi utrinki iz Newsrooma. 
Slovenskim ekranom bo postreženo v redu. Naš 
HBO je ažuren in nove dele njihovih serij večinoma 
spremljamo le dan za Američani. Nacionalka po- 
sebnih novosti nima. Moderna družina, Sinovi 
anarhije in Gandža se bodo nadaljevali v nove se- 
zone, ob čemer nas čaka par britanskih miniserij. 
Ali bo med njimi tokrat opisani Downton Abbey, ne 
vedo. Pro Plus je potrdil odkupe novih sezon vse- 
ga, kar vrtijo, zlasti pa opozarjajo, da se že čez ne- 
kaj dni pričneta sklepna sezona Zdravnikove vesti 
na Popu in Spartak: Bogovi arene na Kanalu A, 
dočim za Suits še nimajo točnega datuma. V 
plačljivem delu (Pop Brio, Pop Fani) se bosta 
znašla House of Lies in nanovo zagnana legenda iz 
osemdesetih, Dallas. Seznam zaključujeta policij- 
ska serija Common Law in kriminalka Ringer, kjer 
v naslovni vlogi nastopa Sarah Michelle Gellar, 
svojčas Buffy. 

Fox Life bo septembra z New Girl zadovoljil vse, ki 
tripajo na Zooey Deschanel, pri njih pa velja opo- 
zoriti Še na zanimivo otoško serijo Novi stari pri- 
meri (New Tricks), v kateri upokojeni policaji 
rešujejo zastarele zločine. Postregli bodo takisto z 
novimi sezonami nadaljevank The Unit, The Kil- 
ling, Pretender in Listener. 

IZDELAMO TUDI PRIPONKO 
S TVOJIM MOTIVOM! 


Osvežili smo ga! 


Poslovni imenik bizi.si je opremljen z novimi finančnimi podatki! Preizkusite 7-dnevni 
brezplačni dostop 

Preverite dnevno sveže podatke o na www.bizi.si 

- stečajih 


- blokadah TRR-jev 
- likvidni sposobnosti 


- bonitetnih ocenah podjetij 


Preizkusite 7-dnevni brezplačni dostop na www.bizi.si! 
Postanite naš FB prijatelj in spremljajte aktualno poslovno doga- 
janje! 


SLIKOSUK 


PARANORMAN 


lithe Hollow je bil pred stoletji dom strašne ča- 
E rovnice, ki so jo pogumni meščani naposled 

ugonobili. Tako pravi legenda, mestece pa je 
okoli tega udejanjilo turizem in vsako leto praznuje 
obletnico junaškega dejanja. V njem prebiva enajstlet- 
ni Norman, ki ima nenavaden dar. Vidi namreč mrtve, 
katerih svet se mu zdi lepši kot tisti od živih. Ti se ga 
na ulici v širokem loku ogibajo, dočim ga pokojni pri- 
jazno pozdravljajo. Oče je nad čudaškim sinom razo- 
čaran, prijateljev nima in v šoli se vedno najde kak 
težak. Zato pa mu je v oporo simpatična, seveda pre- 
minula babica, ki posthumno šiva pred televizorjem. 


O Take drobtnice, kot je zombijska luč, pokažejo lju- 
bav avtorjev do podrobnosti. Norman je velik ljubitelj 
grozljivk in v filmu se skriva nebroj referenc na znane 
ter manj znane predstavnike tega žanra. 


Svet mrtvecev je torej za našega protagonista za- 
točišče. Med živimi ga razume le veseli bajsi Neil in ne 
mine dolgo, da se med njima splete pristno prijatelj- 
stvo. Vsekakor pa bo Normanova veščina prišla prav, 
kajti stoletja staro čarovničino prekletstvo se izkaže 
za resnično. Nebo začno parati strele, iz zemlje se dvi- 
gnejo zombiji, Norman pa se s kameradi znajde v div- 
ji dirki s časom. 

Animiranka ni računalniško zmodelirana, marveč so 
jo v ameriškem studiu Laika naredili v tehniki stop- 
motion, torej s koračnim fotografiranjem lutk. (Med 
bolj znanimi takimi izdelki sta seriji Bacek Jon in A je- 
to.) Avtorji so početja vešči, saj so na enak način 
ustvarili že Coraline. Tokrat so prvič uporabili barvne 
3D-tiskalnike, ki so pohitrili izdelavo lutk. Za svilnato 
animacijo je skrbelo šestdeset Canonovih fotoapara- 
tov eos D5, produkcija pa je trajala kar tri leta in pri 
njej je sodelovalo več kot tristo ljudi. Ne le mojstri 
animacije, temveč frizerji, modni oblikovalci in dizaj- 
nerji notranje opreme. Posledica je, da je film vizualno 
čudovit. Količina podrobnosti je osupljiva, zlasti če 
veš, da je vsaka najmanjša podrobnost neposreden 
plod človeških rok in ne računalniške modelacije. Pri- 
zori kipijo od življenja, svet je otipljiv, plastelinasti ju- 
naki zmorejo več čustev kot večina hollywoodske za- 
lege in dostikrat sem zijal odprtih ust. 

Enako navduši vsebina! Humor je temi primeren, se 
pravi črn in obešenjaški. Spočetka lahkotna zgodba 
zavije v precej temačnejše vode in nabere se nekaj 
strašnih trenutkov, ki niso najbolj primerni za otroke. 
Škoda, saj je nauk poučen in resničen: nič ni nevar- 
nejšega od človeške neumnosti in nič ne seje strahu 
bolj kot nevednost. Se bodo pa malo starejši in čisto 
odrasli za dobro uro in pol potopili v svet, ki boža oči, 
igra na čustva, zabava in praska po možganski skorji. 
Svet, kjer mrtvi premorejo več srca kot tisti, ki ga res 
imajo. Melkijad 

Paranorman že straši v naših kinih, vendar brez 3D in 
sinhronizacije. 

BRAVE 


ixarjev letošnji pogrinjek je prvi po smrti Steva 
p Jobsa, ki je studio v zgodnjih letih obdržal pri 

življenju in se tudi kasneje izkazal kot mentor in 
svetovalec. Zato so film posvetili njemu, kar je pose- 
bej pomenljivo ob poetično nebesni predrisanki La 
Luna, s katero je studio kot vedno opremil animirani 
celovečerec. 
Prelomen pa je hkrati po marsičem drugem. Zlasti je 
Brave prvi Pixarjev izdelek, kjer je v osrednji vlogi žen- 
ska. Merida je s tem sprejeta v klub Disneyjevih prin- 
cesk, kjer se pretegujejo Sneguljčica, Ariela in ostale 
fine dame. No, s to razliko, da mlada škotska prince- 
sa noče biti taka. Kot Martinova Arya Stark je to tr- 
mast deklič, ki raje strelja z lokom in divja na konjs- 
kem hrbtu kot veze in igra na lutnjo. V otroških letih se 
zaradi tega nihče ne sekira, a z odraščanjem se pri- 
krade neizogibno izbiranje snubcev. Ko se klani zbere- 
jo in organizirajo tekmovanje za Meridino roko, ji to ni 
preveč pogodu. Uporniški izbruhi se osredinijo na ne- 
premakljivo mater Elinor, ki ima s hčerjo večne roko- 
borbe v smislu spodobnega obnašanja in ženstveno- 
sti. Da je vse še bolj barvito, ima Merida mlajše brate 
trojčke, ki jim je seveda dovoljeno čisto vse. 
Ker je Pogum ena redkih pixark, kjer so v ospredju 
človeški liki, so se posebej potrudili pri obraznih gri- 
masah. Merido so napravili v pristno muhasto najstni- 
co, ki jo na eni strani nosi veter mladostne nepre- 
mišljenosti, na drugi pa veže pripadnost družini. Konf- 
likt pride še bolj do izraza v tokratni tehnični inovaciji: 
buhtečih frizurah v vseh mogočih oblikah. Pri tem je 
film na ogled v dveh ali treh dimenzijah, v sinhronizi- 
rani ali podnaslovljeni verziji. V prvi se naposlušaš 
ženskih glasov Ule Furlan in Maje Boh Hočevar, 
dočim je kralj Boris Kobal, pri drugi sta v ospredju 
Kelly Macdonald in Emma Thompson. 


rar, 


si 


ČO Brave ni štorija o iskanju ljubezni ali poguma, 
temveč slika odnos med materjo in hčerjo. Da ima 
slednja z očetom trdno zavezništvo, je samoumevno. 


Istočasno je Brave prva Pixarjeva srednjeveška prav- 
ljica. Tu kraljujejo gozdno zeleni in ognjeni barvni to- 
ni keltske estetike, ki spominja na The Secret of 
Kells. Zgodbovni premiki sicer niso vedno najbolj do- 
vršeni, zato se scenarij zateče k nekaj vlečenja iz klo- 
buka. V prvem delu je film nenavadno frfotav in ne- 
osredotočen. Odsotnost tistega čarobnega dotika, ki 
smo ga v Pixarjevkah vedno začutili že zgodaj, sprva 
kar zaskrbi. A kasneje, ko se pravljica razpoči in Me- 
rida nad družino prikliče nenavaden urok, uzremo 
prave Pixarjeve barve. Merida mora nanovo spisati 
odnos z materjo, kar je napravljeno luštno in ganljivo. 
Kot gledalec ob tem zrasteš. 

Zaradi tega izrisanka ni ravno ukrojena po meri pred- 
šolskih otrok. Nekaj zabave bodo ob kobaljenju med- 
vedov dobili, toda večina čustvene tapiserije bo zlete- 
la visoko nad njihovimi glavami. Navi 

Kinodvorane se za korajžne odprejo 20. septembra. 

THE GREATEST MOVIE 
EVER SOLD 


organ Spurlock bralcu Jokerja ne bi smel biti 
M neznan, saj je podpisan že pod simpatični laž- 

nikumentarec (mockumentary) Super Size 
Me, kjer se je spopadal z velikanskimi meniji ame- 
riških hitrožernic, od McDonaldsa dalje. Znan je po 
tem, da k resnim rečem pristopa na samosvoj, dokaj 
humoren način in gledalca v prvi vrsti zabava, a mu 
ob tem da misliti. Podobno pot je ubral pri Najboljšem 
filmu, ki je v ZDA premiero doživel že lani spomladi, a 
ga je naš radar zgrešil. 
Tokrat je na udaru oglaševalska industrija oziroma 
njen točno določen segment: product placement - tr- 
ženje blagovnih znamk. Saj veste, James Bond pije 
vodko Smirnoff, Tom Cruise se v zadnji Misiji: Nemo- 
goče vozi z BMW i8, Tony Stark najraje zagrize v Bur- 
ger Kingov whopper. Tovrstno oglaševanje je enkrat 
bolj, drugič manj subtilno, njegova največja moč pa 
je v tem, da izmišljene like napravi bolj človeške, saj 
uživajo v vsakdanjih rečeh. 


€ Morganove marketinške predstavitve, kako bo iz- 
postavil določeno blagovno znamko, so kreativni vr- 
hunec filma. Kravatarji seveda vse po vrsti zavrnejo. 


Morgan je k projektu seveda pristopil samosvoje. 
Odločil se je, da bo stroške izdelave filma pokril s 
sponzorskimi pogodbami - in se snemal, kako ljudi 
prepričuje, da bi mu nakazali denarce, ter kaj jim 
obljublja v zameno. Ni ga sram prodati niti treh čistih 
reklam, ki se zavrtijo znotraj dokumentarca, ideje, ki 
jih predstavi marketingarjem, pa so seveda utrgane. Z 
namenom, kajti tako lahko pokaže, kako odprta je 
sodobna industrija za izvirne pristope in koliko besede 
ima tak oglaševalec pri podobi končnega izdelka. 
Vse se ne vrti okoli tistih s polnimi mošnjami. Režiser 
o fenomenu polemizira z eminencami, kot znana sta 
politična aktivista Noam Chomsky in Ralph Nader, se 
s strokovnjaki ozre po psihologiji, umeščeni v ozadje 
uspešne reklamne kampanje, in obdela sublimirana 
sporočila. Ta so pri trženju še kako prisotna, le da jim 
po novem rečemo nevralni marketing in so od podza- 
vestnih vrinjenih sličic, ki so jih prepovedali, skokovi- 
to napredovala. Dotakne se tudi pravnih vidikov, na 
katere ni pomislil, dokler ga sponzorji niso zasuli z 
drobnjakarskimi pogodbami. Te so bile tako polne 
omejitev, da je podvomil o lastni umetniški svobodi. 
Zato je povprašal, kako ta problem rešujejo drugi, re- 
cimo JJ Abrams in Tarantino. 

Gre za zelo simpatičen izdelek, ki da doslej neviden 
vpogled v to, skozi kakšno kolesje gre marsikak film, 
preden pride na platno. Čez lužo so ga precej spregle- 
dali, a če imate možnost, si ga oglejte. Boste vsaj ve- 
deli, zakaj imate po obisku kina skomine po velikem 
meniju in kokakoli. Guattro 

Prodanega filma v naših kinih ne bomo videli, zato se 
ozrite po alternativnih virih. 


David Legekraniz 
4 Ibra: JAZ SEM 
ZLATAN IBRAHI- 

MOVIČ 


anska izdaja Ibrahimovičeve avto- 
[s je v nogometnih logih po- 

vzročila nemalo zgražanja. Kaj bi 
ne, saj je bosanski Šved, ki od nekdaj 
velja za posebneža in fuzbalerja brez 
dlake na jeziku, v njej popljuval vrsto 
bivših trenerjev, soigralcev ter agentov. 
Od nedavnega je sporna bukva na voljo 
v materinščini. 
O senzacionalnosti vsebine bi se sicer 
dalo razpravljati. Za veliko tega, kar ju- 
nec s krivim nosom in velikim egom iz- 
da na dobrih tristo petdesetih straneh, 
je večina izvedela že v medijih, koder je 
nepoboljšljivi Zlatan reden gost. Za pri- 
staše najlepše igre bo bržkone najbolj 
zanimivo branje pagin, na katerih Ibra 
podrobno razglablja o zakulisju spora z 
Guardiolo, bivšim trenerjem Barcelone, 
kamor se je leta 2009 za mastno od- 
škodnino in bajno plačo preselil iz itali- 
janskega Interja. Če verjameš Zlatanu, 
je bil vsega kriv trener 'brez jajc', ki je 
dajal prednost Messiju in ni razumel, da 
je v njegovi prisotnosti nogometni genij, 
ki mora za to, da blesti, igrati po lastnih 
pravilih in se požvižgati na vse ostalo. 


JAZ SEM 


IBRAHIMOVIGI 
veza 9% 


To Zlatanovo osebno prepričanje, prav- 
cati kult lastnega jaza, je izvor domala 
vseh popisanih pizdarij, ki so se mu pri- 
petile v rajni mladosti. Tedaj je v tujski 
četrti Malmoja sobival z revščino, me- 
čehovskim odnosom čistokrvnih Šve- 
dov do balkanskih priseljencev, kolerič- 
nim, a ponosnim očetom Šefikom, se- 
stro narkomanko in vsakovrstnim kri- 
minalom. Ko obračaš strani precej ama- 
tersko scimpranega literarno-promocij- 
skega podviga, ki se vleče, ponavlja in 
bolj kot na profesionalno avtobiografijo 
sliči na blog zafrustriranega najstnika, si 
po eni strani ne moreš kaj, da ne bi ob- 
čudoval človeka in športnika, ki se je 
vedno znal postaviti zase in svoje naj- 

bližje. Jebeš svet in ostale! Po drugi st- 
rani pa Ibrova prvoosebna izpoved ne 
bo spremenila mnenja tistih, ki ga ima- 
jo za južnjaškega neotesanca in nadute- 
ža, kateremu bi se brez fuzbalskega ta- 
lenta in usodnega srečanja s sluzastim, 
malodane mafijaškim agentom Minom 
Raiolo v življenju slabo pisalo. 
Precejšen nogometni trač je torej ta živ- 
ljenjepis, čeprav mestoma nudi zanimiv 
vpogled v dogajanje v slačilnici ter od- 
nose med igralci in nogometnimi me- 
nedžerji, ki na najvišjem nivoju niso nuj- 
no bolj civilni in profesionalni kot pri 
kakem vaškem tretjeligašu. Vsaj takrat 
ne, ko je vanje vpleten Ibrahimovic. 
Fanta lahko odstraniš iz geta, geta iz 
fanta očitno res ne. Case 


Arto Paasilinna: 
PRIKUPNA 
STRUPARKA 


ajuspešnejši finski pisatelj Arto 
hi! Paasilinna ima pod kapo marsikaj. 

Recimo sedem križev in nič manj 
kot petintrideset romanov, od katerih je 
le peščica prodrla izven domovine. V 
slovenščini jih imamo presenetljivo ve- 
liko, kar devet. Zasluge nosi spretna 
prevajalka Jelka Ovaska. Njena zbirka 
prevodov je vzklila že sredi osemdese- 
tih z Gozdom obešenih lisic in klasiko 
Zajčje leto, v zadnjem času pa doživlja 
nov zagon. Nove prevode Artovih del v 
slovenščino dobivamo domala letno. 
Ta so toliko kot zabavne pripovedi tudi 
slikanje finske družbe, ki s slovensko ni- 
ma malo skupnega. Uzremo alkoholno 
podkrepljen sever, kjer rogoviljenje pija- 
nih hrustov prežemajo frustracije nad 
življenjem. Okrog voglov se smodijo sa- 
vne, po gozdovih lomastijo zveri, čez 
mejo pa vodko nagiba velika Rusija. 
Prikupna struparka je eden tistih roma- 
nov, ki stopi iz hoste in se ozre po mes- 
tnih ulicah. Uglajena gospa Linnea Ra- 
vaska se namreč znajde v škripcih, kaj- 
ti nadleguje jo odrasli pastorek Kauko s 
pajdaši. Jemanje pokojnine bi gospa še 


preživela, a kaj, ko se v malopridnih 
glavah porodi misel, vredna dileme iz 
Zločina in kazni. Kakšna škoda bi bila, 
če bi to nekoristno babico pospravili? 
Najbrž nobene, a Linnea se ne da. 
Pričetek je grob, toda ko se Linnea na- 
pudra, vrne v urbani habitat in vzame 
reči v svoje roke, zgodba odlično zabr- 
bota. Ženica se nauči zvariti strup in po- 
stane še ena v nizu Artovih umirjenih li- 
kov, ki za nevpadljivo zunanjostjo skri- 
vajo jeklo. Tako kot je zdolgočaseni no- 
vinar Vatanen v Zajčjem letu zbezljal v 
gozd lovit medvede, Linnea preseže ro- 
kavičke meščanskega sveta. Seveda je 
zgodba preveč fina, da bi dobili plehko 
superbabi. A zato je še bolj smešno, ka- 
ko vražje spretno se tetka vihti iz ene 
peripetije v drugo. Opogumljajoča je že 
sama misel o starčici, ki bednemu oko- 
lju navzlic ne kloni in ki v posmeh troh- 
nečemu sistemu slalomira med opusto- 
šenjem. Da branje doseže novo raven, 
je po straneh posuta priljudna in ne- 
dolžna nevednost, nekakšna ovčja koža 
čez pleča skromne volkuljice. Arto je 
itak specialist v orkestriranju razbesnje- 
nih prizorov, ki se največkrat pripetijo 
kar iz ljubega miru. Tako rekoč nasko- 
čijo te iz zasede in preden se dobro za- 
veš, si že do vratu v dogajanju. 

Branje je skrajno kratkočasno, včasih 
obsceno, da se zadereš "preveč infor- 
macij!", včasih pa z otopelo pijansko 
sapo buta v lesene podboje. Linnea čez 
vse to dostojanstveno odstopica in ni 
dvoma, da Paasilinna ustvarja junake, 
na katere je treba računati. Navi 


EL James: 
PETDESET 
ODTENKOV 


iho," šepne Christian, ki se spet 
T sprehaja okoli mene in z bičevni- 

kom drsi malce više od mojega 
pasu. Ko tokrat tleskne, me udari po 
bradavički. Vržem glavo nazaj in živčni 
končiči mi vibrirajo. In nenadoma mi 
gre z bičevnikom navzdol po spolovilu, 
skozi sramne dlake vse do vhoda v mo- 
jo vagino. "Poglej, kako mokra si. Odpri 
oči in usta!" Ubogam, docela omrežena. 
Konico bičevnika mi kakor v mojih sa- 
njah potisne v usta. O, moj bog. 
Moj bog, prav zares. Petdeset odtenkov 
sive je aktualni knjižni vihar, ki je s kri- 
laticami "Osvobajajoče čtivo za sleher- 
no žensko! Vaše spolno življenje ne bo 
nikoli več enako!" sfrčal s polic v več 
kot sto milijonih izvodov. Da gre za po- 
grošno brezsramen odvrtek Somraka, 
le brez vampirskih čekanov, ne omeni 
nihče. EL James je v bistvu Erika Leo- 
nard, ženska blizu petdesetih, ki je pod 
psevdonimom Snowgueens lcedragon 
tipkljala vampirski fanfiction. Ko je iz 
njega odstranila krvosesne elemente, je 
zrasel v trilogijo Fifty Shades. Izvor se 

pozna, kajti tako preplonkane ceneno- 
sti ne vidiš vsak dan. Prav vse, od potez 
glavnih likov do dialogov in celotnih 
prizorov, je povzeto po Twilightu. Izvir- 
nost je le ta, da je v Odtenke z lopato 
nametan seks. 

Gre torej takole: Christian Grey je Ed- 
ward, Anastasia Steele pa Bella. On je 
lep, bogat in v duši polomljen bog pe- 
netracije, ona naivna študentka brez 
omembe vrednih talentov. Srečata se 
na intervjuju, ko se Grey za smrkljo og- 
reje in jo vpelje v svet dominance, bi- 
čev, privezovanja in dajanja čez koleno. 
Ker tega na trgu očitno manjka in so 
gospodinje dobile ideje za popestritev 
spalnic, je glas o porednih knjigah za- 
vršal. Stephenie se je od fenomena jav- 
no ogradila, a je za nenormalen uspeh 
sokriva. Če bi Twilightu privoščila več 
posteljnih radosti, bi nam bilo z Odtenki 
morda prizanešeno! Kakovost pisanja je 
namreč tu na takem nižku, da zaradi 
obupnega sloga zbledijo celo podrobni 
opisi koitusov, dočim je BDSM na ravni 
Cosmopolitana. Flenči prihaja kot po 
tekočem traku in ko si ravno ne pahlja 
pretepene riti, v glavi nima drugega kot 
premlevanje, kako bi fukača prevzgojila 
v normalnega fanta. Projekta se resno 
loti v naslednjih dveh delih trilogije, ki ju 
v slovenščino dobimo do konca leta. 
Sledi film, ki bo imel vsaj prednost iz- 
raznega medija. Ogled vam najbrž ne 
uide. Navi 

JOKERPLOV 


Taprvi anali 


Skorjasti 


vzame v roke rdečečrni Joker 50 s pajkom iz 


realnočasovke 7th Legion na naslovki in se spominja prvega ju- 
bileja, petdesete številke, ki je izšla pred natanko petnajstimi leti. 


asi ne pod današnjima imenoma rubrik, 
smo v Jokerju vedež-evali in anali-zirali 
že davno tega. Leta 1997 je bil septem- 
brski farbovitež še posebej obogaten s 
tako vsebino. Največ papirja je zasedlo 
pisanje o zgodovini računalništva in predstavitev 
štirih strojčkov iz pradavnine: spectruma, komodor- 
ja, atarija in amige. Malce otroško, a nadvse iskreno 
smo se pri tem spomnili tudi mnogih legendarnih 
iger, kot so Skool Daze, Elite, Laser Sguad, Esprit, 
Defender of the Crown in Shadow of the Beast. 
Takisto smo črkežrli in slikesukali. Pri slednjem po- 
četju velja omemba tedi aktualnega in še vedno od- 
ličnega Petega elementa. Hitro gre čas, prmejduš! 
Udejanjili smo prav tako filmski napovednik, v kate- 
rem smo špekulirali o Terminatorju 3, Doomu na veli- 
kem platnu in Dolfu Lundgrenu kot zelo verjetnem 
igralcu Duka Nukema. Da bi spravili blontnega miši- 
čevca na celuloid, je bila tiste dni kar močna želja, a 
projekt so leta 2001 ubili, še preden je šel v produkci- 
jo. Razlog je bil najverjetneje dolgotrajni in skrivnostni 


razvoj špila. A takrat na kaj takega nismo niti pomisli- 
li in smo polno verjeli v Forever. Celo do te mere, da 
smo mu med oznanili namenili vsakomesečni pro- 
stor. Duke Nukem 3D je bil kljub starosti dveh let še 
vedno drugi na lestvici najbolj igranih špilov, zato so 
bila pričakovanja po nadaljevanju velika. Citat iz no- 
vice: "Zakaj so se pri 3D Realms odločili za grafično 
srce Guaka 2 in ne onega, ki ga sami razvijajo za 
streljačino Prey? Odgovor je, da je slednje tako na- 
predno, da bo nujno potrebovalo 3D-pospeševalec, 
zato bo Prey izšel konec 1998, ko bo 3D-hardver 
standard. Duke Nukem pa bo na policah prej, zgodaj 
naslednje leto." V resnici je Prey izšel julija 2006, Du- 
ke pa junija 2011. 

Velika novica tistih vremen je bila smrt Lorda Britisha 
v Ultimi Online, ki se je zapisala v anale kot najpo- 
membnejši dogodek v MMORPGjih ever. Kralj Britan- 
nije, ki ga je vodil šef Origina Richard Garriott in bi 
moral biti seveda nesmrten, je imel tistega dne govor 
v mestu, zaradi česar se je zbralo precej ljudi. Med nji- 
mi je bil zmikavt, ki je bolj za šalo kot zares v vladarja 


Joker č 


še; r 1997 
la ZKzA j 
Cenal 650 SIT 


Feni teči 


pesa Da Catan 


zalučal urok za ognjeno polje. Na začudenje vseh, 
najbolj pa Richardovo, je Lord klecnil in guznil. Toda 
fešta se je komaj začela, saj so kraljevi ljudje priklica- 
li štiri demone, ki so ves živelj v okolici instantno 
spremenili v čevape. Le morilec je uspel pobegniti, a 
so ga nato benali iz igre. 

Od preostalosti mi je padla v uč reklama za Jokerjeve 
majice, ki jo je s sloganom "Lahko jo nosijo tudi lepi!" 
delal naš postavnež Ouattro. 


Command 8 Conguer je sprožil plaz realnočasnih stra- 
tegij in ena izmed njih je bila solidnica 7th Legion 
(80). V njej se je šlo, da se je kam prišlo. Konkretno z 
roboti in tanki do nasprotnikove baze. Za popestritev 
generičnega dogajanja in mechwarriorske zgodbe so 
poskrbeli številni in raznoliki bonusi za enote. 


Dukov grafični pogon Build je risal mnogo prvooseb- 
nic, ena zadnjih pa je bila Shadow Warrior (76). 
Čeprav je bila grafika postarana in futuristično-muti- 
rana japonska tematika slabo izkoriščena, je bila ak- 
cija vseeno zadovoljiva. Tudi orožja niso bila švoh, 
zlasti ena hecna zelena glava, ki je pljuvala ogenj. 


Kot vsako leto, ko je športne igre opisoval ZoneMan, 
smo bili navdušeni nad vsakim izdelkom od EA Sports. 
NHL 98 je tako po tradiciji dobil 92, četudi ni imel ka- 
riere. Je pa bilo to prvo 3D-pospešeno zamahovanje 
po paku. Tistečasni igralci se spomnimo veselja, ko 
se nam je na začetku zarolal logotip 3Dfx. 


Warlords Ill (85) je SSGjevo fantazijsko strateško seri- 
jo oživil po štirih letih miru. Na deželo si gledal od 
zgoraj in potezno premikal srednjeveške enote s prav- 
ljičnim pridihom, osvajal gradove, krepil heroje in bil 
diplomatski. V boju direktno nisi sodeloval, toda pri- 
prava statistik je bila zadosti vznemirljiva. 


šolovaj 1997 


Takole je napisal Felix za Imperialism (81): "To je 
mešanica Civilizationa in Capitalisma, z dodatkom 


Transport Tycoona in s primesjo Riska." Šlo je torej 
za potezno menažerijo za časa industrijske revoluci- 
je, v kateri smo kolonizirali, grabili surovine, posta- 
vljali tovarne, se šli diplomata in še vojskovodjo. 

Še eden od klonov CaCja oziroma raje Duna 2 je bil 
Dark Colony (76). Čeprav se je igral v redu, mu je z iz- 
jemo menjavanja dneva in noči manjkalo novosti. 
Receptura je bila povsem osnovna: izberi si eno od 
dveh ras, zbiraj surovino, zidaj si hišo, gradi si voj- 
sko in jurišaj nad nasprotnika na drugi strani karte. 


TV-VODI- 
TELJICA 
(NINA) 


avtor 
JANEZ 
KORENT 


ORODJE 


UBOŽEC, 
REVA 


USTVAR- 
JALEC 


VELIKA 
PAPIGA, 
JAKO 


REKA V 
SRBIJI, 
PRITOK Z. 
MORAVE 


VODA 
SEBNOST 


m 
m 


a 


IVAN | BELOROKI | POLETNA | SUČE 
POTRČ. | GIBON | OBUTEV | vra 


PEVEC RA- 
MAZZOTTI 


RIMSKA 


CESTNO 


PLAVALKA 
ISAKOVIČ 


ŽLEZA 
V VELIKIH 
MOŽGANIH, 
EPIFIZA 


REKA 
V INNS- 
BRUCKU 


SLIKARKA 
VOGELNIK 


( 


Uh IZUMRLA 
NOVOZE- 
LANDSKA 

PTICA 


OM(ARA) 


CESTNA JEGIPČ. BOG 

VIJUGA, | SONCA 

SERPEN- | KRAJ PRI 
TINA. [ČRN. KALU 


PREVAJAL- 
KA SKUŠEK 


GORATA 
POKRAJINA 
NA ARAB. 
POLOTOKU 


KIRA 
IVANOVA 
LEK PROTI 
BLJUVANJU 


ČRPALKA 
KRVNEGA 
OBTOKA 


MURNIK 
BIVŠI NOG. 
SELEKTOR 

POPOLNA 
PRAZNINA 


NAGNJEN 
SVET, BREG 


PREDSTAVE 
ISAAC 
NEWTON 


GLAVNO 
MESTO 
GRČIJE 


OST 


OBLIKA 


ARMEN. 
SKLADAT, 
HAČA- 
TURJAN 


RACMAN 


Dobitnikov oranžnega avgustovskega velekviznika 
je preveč za tale prostorček, zato smo jih našteli na 


mn8njalniku, nekje v tazgornji izbi. 


KVIZNIK ZA 
BORDERLANDS 2 


Le še slab teden je do vrnitve v pustinje 
Borderlandsovega zabačenega planeta 
Pandora in ponovnega norenja z roč- 
nimi topovi v rokah ter kopičenja krame 
v ruzaku, dokler se ti od branja vseh 
njenih lastnosti ne zmeša. Tu bo bandit 
končal sevrt od elektrošoka, tam bo 
hrošč podlegel kislini, nam pa bodo 
življenjsko pomembne tekočine plju- 
skale po zaslonu. Tuje tekočine, se ve. 
Ne naše. 

Za predigro zatorej strežemo s kvizni- 
kom za osvežitev spomina iz enice, 
medtem ko bodo nagrade kakopak iz- 
vodi dvojke: po en za PC, xbox 360 in 
PS3. Časti naš reprezentor za 2K Ga- 
mes, mariborski VideoTop. Konzolni 
inačici sta celo limited edišna s pri- 


boljški! Če znate odgovore na izust, jih 

najkasneje do 5. oktobra napišite v ob- 
razec na stranki Joker.si — povezava je 

poleg naročilnice. Potem bo treba dvoj- 
ko končati v štirih dneh, dneh, kajti 25. 
septembra izidejo Warcraftove Mists of 
Pandaria. Jejhata, to bo težji kvest. 


1. Kako pravimo grafičnemu prijemu, 
s katerim Borderlands dobijo risankasti 
videz? 

p) texture-drawing 

m) cel-shading 

u) head-shotting 

z) po-barvanka 


2. Kaj je krivo za Pandorino opustelo 
pokrajino? 

0) padec kometa 

r) kuga 

h) vojna 

e) glupo postavljeno sonce 


Izžrehana reševalca kražke, ki dobita lepi igrici: 
Jure Verbič iz Ljubljane (Showdown) in Mark Weixler 
iz Skofljice (Sniper Elite V2). Rešitev: dobra mačka. 


3. Borderlandsova maskota so razposa- 
jeni kvadratasti robotki claptrapi. Najra- 
je imajo: 

t) razkazovanje plesnega znanja 

c) sprehode po obali 

j) kuhanje doručka 

i) objemanje 


4. Borderlands pozna štiri igralčeve po- 
klice. To so: 

b) shaman, paladin, hunter, druid 

s) monk, witch doctor, barbarian, sor- 
cerer 

e) hunter, soldier, siren, berserker 

a) tinker, tailor, soldier, spy 


5. Pandoro obvladujejo koncerni, ki se 
ukvarjajo z: 

0) izdelavo orožja 

|) peko kruha 

v) terraformingom 

n) pantomimo 


88 


Geselj, ki izhaja iz kražkine slike, in solucijo 
zaguljenega kviznika napiši v glasovnico, ki 
je po novem na naši spletni strani joker.si. 


6. Gearboxov šefe Randy Pitehford je 
bil pred kariero v industriji iger: 

r) iluzionist 

d) poštar 

k) borzni posrednik 

c) viličarist 

etod je med zaklepanjem težkih vrat zida- 
nice izgubil ravnotežje. Ritensko je teleb- 
nil v blato, medtem ko je neuspešno gra- 
bil po zraku, da bi se ujel za rjasti ključ, 
moleč iz rahlo črvivega lesa. Ječe se je 
skušal pobrati, a neuspešno, saj mu ni ostalo dovolj 
moči v rokah, po katerih se je pretakala visokovoltažna 
mešanica redke krvi in nežveplanega vina. Za nameček 
je bila pošteno začinjena z domačo šmarnico, to staro- 
davno sovražnico človeškega vida. 
Ščip, ki se je polno režal z neba, je zakrila senca. Tem- 
na postava je Metodu podala roko, da bi mu pomagala 
vstati. Hvaležno je sprejel ponujeno okončino, čeprav jo 
je zaradi meglenega pogleda in splošnih težav s koordi- 
nacijo udov uspešno zgrabil šele v tretje. Neznanec ga 
je z lahkoto potegnil kvišku, kot bi bil peresce, čeprav je 
bil Metod krepak podeželski možakar in že od birme na- 
prej ni nikdar tehtal manj kot cent. 
"Hvala," je počasi zamomljal, kot bi sleherno črko pre- 
biral z lista, ki ga je popisal zdravnik splošne prakse. 
Skušal je osredotočiti pogled na obraz dobrega samari- 
tana, ki ga je povlekel iz blata. Toda zaradi široko- 
krajčnega klobuka se je le-ta skrival v senci. Zato je oči 
raje uperil v vrata, ki so napol priprta mamila nazaj v 
kraljestvo opojnih kapelj in kiselkastega vonja s soli- 
trom prekritih sten. Okorno jih je odprl do konca in se 
obrnil proti senčnemu dobrotniku. Majavo je pomignil z 
roko proti notranjosti in vprašal: "Bi kapljico?" 
"Rade volje," je dejal neznanec in sledil Metodu v zidanico. 

Navček je tiho zvonil v sobotno jutro. Meglice so se su- 
kale po gričih in se prepletale z zelenimi trtami, ki so se 
šibile pod zrelimi, sočnimi grozdnimi jagodami. 
Kolona, ki se je vila iz cerkvice proti pokopališču, je v 
črnini žebrala rožni venec. Čeprav je bil krsta, ki so jo na 
ramenih nosili gasilski starešine, zaprta, se je vsem po- 
grebcem v mislih jasno risala mrtva podoba rajnika. Ne- 
kateri so ga videli sami, drugi so si po pripovedovanju 
očividcev v domišljiji narisali še hujšo sliko. Benedikova 
Lojza, kruljava in napol brljava triindevetdesetletnica, je 
med krevsanjem proti odprtemu grobu glasno vpila. Z 
Metodom ni bila v žlahti, toda za videz pokojnika je izve- 
dela kot peta v verigi pretiravanja in si je v starikavem 
umu (ki je pred nekaj leti za stalnega podnajemnika pod 
streho vzel prijaznega in mirnega gospodiča Alzheimer- 
ja) predstavljala, da k večnemu počitku nesejo samega 
satana, kar ni dalo miru njeni pobožni duši. 

VAMPIRSKA ŠTORIJA 


Irgatev 


Ko so Metoda pred tremi dnevi našli v zidanici, 
je bilo njegovo truplo povsem presušeno. Leža- 
lo je na tleh med sodi kakor suho steblo trte, ki 
ga je vinogradnik odrezal in namenil za ogenj. 
Nekdaj mesnata lica so bila upadla, kot bi ga 
pestila sušica, edino gomoljast nos je še vedno 
rdeče in zrelo žarel iz hladne bledikavosti smrti. 
Vaščani so šepetali, da je posredi coprnija. 

Ko so na rakev priletele prve grude prsti, so po 
lesu zaškrebljale dežne kaplje. Nebo se je 
očitno odločilo žalovati za pokojnikom, zato so 
pogrebci sklenili, da Metod njih ne potrebuje 
več, in odhiteli v vaško gostilno. 

Ura v zvoniku je odbila polnoč. Urban je maja- 
vo kolovratil proti domu. Metodova sedmina je 
bila več kot uspešna, je pomislil, ko si je k us- 
tom ponesel napol prazno steklenico. Z užit- 
kom jo je nagnil. Nakresali so se ga, kot se je 
spodobilo v spomin težkega pijanca. Pa še Me- 
todovi vdovi je ukradel poljub, ki je v prihodno- 
sti obetal marsikaj. 

Urban je Gabrijelo rad pogledal že, ko sta bila 
še mlada. Zdaj, po Metodovi smrti, je sklenil 
poskusiti srečo. Ko je Gabrijela odšla v špajzo 
po novo suho salamo, se je odkradel za njo. V 
polmraku jo je pritisnil ob steno, se ji zagledal 
globoko v oči in ji pritisnil slinast poljub na raz- 
pokane ustnice. 

"Kaj pa delaš, bedak?" ga je vprašala. 

"Kušnil sem te," se je glasil iskren odgovor Ur- 
bana. 

"To vem, ti šment ferdaman," mu je jezno za- 
brusila nazaj. "Ne zdaj, ti tepec. Polno hišo go- 
stov imam. Lahko pa se domeniva za kdaj dru- 
gič." To rekši, ga je igrivo udarila s suho sala- 
mo in ga napodila iz špajze. 

Jutri jo bo spet obiskal, je sklenil. Zaprmej jo 
bo! Znova je nagnil steklenico. Ampak pod 
mrak, da ne bodo ljudje govorili. 

Pred njim se je nekaj zasvetilo. V temi je lebde- 
la orjaška rdeča kresnica, žareča kakor oglje. 
Korak, dva, trije in bila je le še meter proč. Izo- 
stril je pogled in zakričal. Rdeča kresnica je bil 
Metodov nos, iznad katerega so v Urbana bolš- 
čale krvavo podplute oči. Mrtvi prijatelj je izte- 
gnil roko, ga povlekel k sebi, se mu zagrizel v 
vrat in lokal s hlastnimi požirki. Urban je čutil, 
kako ga skupaj s krvjo zapuščajo moči. Za ko- 
nec mu je s čipkastim robcem v slovo poma- 
hala še zavest. 


"To je že tretja takšna smrt. In to manj kot v 
enem mesecu," je dejal žandar Anton, ki se je 
sklanjal nad truplo z razmesarjenim grlom, otr- 
plo razkrečeno za skednjem poleg gostilne, ka- 
mor je v poslednjih trenutkih svojega življenja 


odšel odtočit odvečno količino iz mehurja. V prid tej teo- 
riji je pričal mlahav ud, ki mu je molel iz odpetih hlač. 
"Najprej Urban, nato Friderik in zdaj Egidij. Vsi trije ob 
času smrti pijani kot mavre, toda umrli so nasilne smrti. 
Nihče se ne more tako napiti, da bi se spotaknil in si iz 
vratu naredil tole," je rekel in pokazal na Egidijev razcve- 
teli golt. 

"Našel ga je Urh, kovačev vajenec," je dejal žandar Mati- 
ja. "Iz oštarije je planil brž, ko je zaslišal krik. Prisega, da 
je videl, kako se od trupla oddaljuje temna postava. Ime- 
la naj bi rdeč nos, ki je žarel, kot bi bil iz razbeljenega 
železa. Ko sem poba izprašal, se mi je zdel dokaj trezen, 
vendar je možno, da se je streznil zaradi šoka, ko je za- 
gledal iznakaženo truplo." 

"Rdeč žareč nos, kaj?" je dejal Albert, ki je gojil zdravo 
merico vraževerja, kakor se na podeželju spodobi. "Se 
spomniš trupla iz zidanice?" 

Potem ko sta pogrebnika izkopala šest čevljev globoko 
jamo za Egidija, sta pod budnim nadzorom dveh parov 
žandarskih oči lopate zasadila v mesec dni staro gomilo. 
Izpod nje se je počasi prikazala krsta. Ko so jo odprli, je iz 
nje bušknil smrad po kislem vinu. Metodovo truplo ni bi- 
lo več uvenelo kot tedaj, ko so ga zagrebli, marveč se je 
znova bohotilo v svojem starem obsegu in kar kipelo čez 
robove rakve. Nos mu je rdeče žarel, usta pa so mu ob- 
robljali zasušeni madeži krvi. 

"Sam peklenšček je na delu," je dahnil Matija. 
"Peklenšček je mogoče imel prste vmes," je pripomnil 
Albert, "toda to, kar vidiš, je šolski primer krvosesa. 
Vampirja. Štrigona, kot jim pravijo v Istri." Iz torbe, ki mu 
je visela čez ramo, je potegnil kolec in leseno kladivo. 
"Glog," je poznavalsko pojasnil. Količek je pristavil k 
mrtvečevim grudim in dejal: "Ne glejte, če imate slab 
želodec." 

Stran ni pogledal nihče. A tudi če bi, ne bi zamudil niče- 
sar. Albert je zabil glogov kol v krvosesove prsi. Tja se je 
zaril s čmokotom in občepel v njih. Zavladala je grobna 
tišina. Nato se je starejši pogrebec začel režati. Skočil je 
v jamo in napodil Alberta iz nje: "Truplo se je napihnilo, 
kar se v zemlji rado zgodi, preden začne trohneti. Daj, da 
ga zasujemo, preden pridejo pogrebci iz cerkve. Potrebo- 
vali nas bodo pri svojem grobu. Jernej, podaj mi pokrov 
rakve!" 

Vajenec ga je ubogal. Nagnil je pokrov krste, da bi ga 
spustil v jamo, a spregledal, da je žandar Matija nanj 
odložil steklenico vode. Ta se je počasi zakotrljala po no- 
vonastali klančini in padla na zabuhlega Metoda. Iz nje je 
začela iztekati voda. Ko se je dotaknila pokojnika, je nje- 
govo meso zacvrčalo, kot bi ga polil s kislino. 

Pogrebnik se je preplašeno kobacal iz jame. Vajenec Jer- 
nej mu je ponudil roko in ga potegnil ven. Četverica je 
zviška zrla, kako je truplo cvrče plahnelo, dokler ni v krsti 
ostal le še žareč nos. Ta je še zadnjič medlo poblisnil in 
se z glasnim rigom razsul v pepel. 

Zavel je veter, dvignil prah v zrak in ga raztresel po vino- 
gradih. 

